
“  Bwt  vi  stævned  fra  Fædres  Land 
og  spredtes  for  alle  Vinde ; 
danske  Hjæ?~ter  endnu  dog  kan 
en  Vej  til  hverandre  finde” 


F.  L.  Grundtvig. 


Norbbomtr  fuiiUT  Ithj  til  Ammka. 

Af  Prof.  P.  S.  VIG. 


ET  er  en  bekendt  Sag,  at  Nordboerne  i  sin  Tid  har  gjort  deres  Indflydelse 
gældende  i  næsten  alle  Europas  Lande  og  har  sat  deres  Mærker  i  den 
Folkeblanding,  som  udgør  det  nuværende  Europas  Befolkning.  Deres 
Spor  findes  i  Italien,  Spanien,  Frankrig,  England,  Rusland  osv. 

Derfor  sagde  man  ogsaa  i  gamle  Dage  om  Norden,  at  det  var 
"Folkekuben  og  Kæmpebalgen”. 

Vi  skal  ikke  her  komme  ind  paa  en  nærmere  Undersøgelse  af  Nordboernes  Van¬ 
dringer  og  Kampe  i  Europa  men  kun  sige,  at  naar  Talen  er  om  de  tre  nordiske 
Stammer,  drog  Svenskerne  vel  nærmest  mod  Øst,  Danskerne  mod  Syd  og  Vest  og 
Nordmændene  mod  Nord  og  Vest,  og  i  disse  Retninger  vil  man  finde  deres  Spor  til 
denne  Dag.  Dog  ønsker  jeg  straks  her  at  gøre  den  Bemærkning,  at  naar  man  i  den 
nyere  Tid  uden  videre  har  villet  gøre  alle  "Nordboer”  til  Nordmænd  fra  Norge,  saa  er 
det  sikkert  en  Overdrivelse,  som  ikke  finder  Medhold  i  Virkeligheden  men  er  derimod 
en  moderne  Opfindelse,  som  maa  skrives  paa  de  nyere  Nordmænds  Regning.  Som 
Støtte  for  min  Paastand  skal  jeg  kun  henvise  til  den  Kendsgerning,  at  Nordboerne,  som 
i  sin  Tid  var  Herrer  over  en  ikke  lille  Del  af  det  nuværende  Irland,  kaldes  under  ét  for 
"Danske”,  om  det  end  synes,  at  de  aller  fleste  af  dem  var  fra  Norge.  Og  alle  Islæn¬ 
dere  sagde  selv,  at  de  talte  "den  danske  Tunge”. 

Men  vist  er  det  tillige,  at  Nordboerne  var  de  første ,  som  fandt  Vej  til  Amerika, 
hvor  de  i  nyere  Tid  er  stævnet  hen  i  saa  store  Skarer.  Denne  Rejse  fandt  dog  ikke 
Sted  direkte  fra  Norge,  men  af  nordiske  Udflyttere  fra  Øer  i  Atlanterhavet  mellem 
Europa  og  Amerika. 

Fra  gammel  Tid  var  Færøerne,  Shetlands-  og  Orknøerne  samt  Flebriderne  befol¬ 
ket  af  Nordmænd.  Og  det  er  bekendt,  at  Nordmænd  ca.  Aar  860  efter  Kristi  Fødsel 
fandt  den  0  i  Atlanterhavet,  som  nu  kaldes  Island,  og  at  de  der  grundlagde  et  af  de  mær¬ 
keligste  Samfund,  som  nogensinde  har  eksisteret.  Landet  blev  befolket  af  Udvandrere 
fra  Norge,  som  fandt  Hjemmet  for  trangt,  siden  Harald  Haarfager  med  Magt  havde 

gjort  sig  til  Enekonge  i  Norge.  Det  var  ogsaa  en  Nordmand,  Erik  den  Rode ,  —  som  var 
kommen  fra  Jæderen  i  Norge  til  Island,  hvorfra  han  i  Aaret  982  blev  forvist  for  et 
Drab,  — der  sejlede  mod  Nordvest  og  fandt  det  Land,  som  nu  er  kendt  under  Navnet 
Gronland.  Han  vidste  om  det  at  sige,  idet  en  Mand  ved  Navn  Gunbjørn  havde  fortalt 
om  nogle  Øer,  han  havde  set  i  den  Retning.  Men  Erik  den  Røde  var  den  første  Nord- 
rpand,  som  tog  Bolig  i  Grønland.  Han  kaldte  Landet  saaledes,  fordi  han  mente,  at  saa 
smukt  et  Navn  vilde  lokke  mange  dertil.  —  Der  kom  ogsaa  mange  Nybyggere  til  Lan¬ 
det  fra  Island.  Men  Erik  den  Røde  var  den  ypperste  af  dem  alle.  Han  boede  paa 
Gaarden  Brattelid  ved  en  Fjord,  som  var  nævnt  efter  ham  selv,  og  hed  Eriksfjorden. 
Med  sin  Hustru  havde  han  fire  Børn,  tre  Sønner:  Leif,  Thorvald  og  Thorstein,  samt  en 
Datter  Frøjdis.  Den  for  os  mærkeligste  af  disse  Børn  ær  Leif  Erik  son. 

Aar  1000  e.  Kr.  sejlede  Leif  ud  fra  Eriksfjorden  og  kom  til  et  Land,  som  han 
kaldte  Helleland  ø:  Klippeland),  det  nuværende  Labrador.  Videre  naaede  de  et  Land., 
som  de  kaldte  Markland  G:  Skovland),  det  nuværende  Nova  Scotia.  Det  forekom  dog 
Leif  og  hans  Mænd,  at  ingen  af  de  nævnte  Lande  var  værd  at  leve  i,  og  de  sejlede  der¬ 
for  mod  Syd.  Efter  to  Dages  Sejlads  kom  de  til  en  0,  som  man  mener  er  det  nuværende 
Nantucket  paa  New-Englands  Kyst.  Derfra  kom  de  til  et  Næs,  som  laa  lige  overfor  Øen, 
og  ad  en  Flod,  som  der  løb  ud  i  Havet,  sejlede  de  ind  i  en  Sø,  hvor  de  kastede  Anker. 
De  syntes  saa  godt  om. dette  Land,  at  de  besluttede  sig  til  at  overvintre  der  og  gav  sig 
derfor  til  at  opføre  Huse.  Blandt  Leifs  Mænd  var  der  en  Tysker,  som  hed  Tyrker,  som 
han  havde  meget  kær.  En  Dag,  da  en  Del  af  Mændene  var  ude  at  se  sig  om  i  Landet, 
blev  Tyrker  borte,  og  da  man  næste  Dag  fandt  ham,  talte  han,  som  om  han  var  forstyr¬ 
ret  i  Hovedet.  Leif  fandt  endelig  ud  af  ham,  at  han  havde  fundet  Vinranker  og  Druer, 
og  det  var  dem,  som  havde  gjort  ham  forstyrret.  Denne  Begivenhed  voldte,  at  Leif 
kaldte  Landet  for  Vinla?id.  Man  mener,  at  det  er  Landet  omkring  den  nuværende 
Massachusetts  Bugt  og  altsaa  ikke  saa  langt  fra  det  Sted,  hvor  noget  over  600  Aar  senere 
en  anden  Koloni  af  nordiske  Nybyggere  skulde  nedsætte  sig. 

Da  Leif  Erikson  kom  tilbage  til -Grønland  og  meldte  om  Landet,  han  havde  fun¬ 
det,  kaldte  man  ham  Leif  den  Lykkelige.  Stedet,  hvor  han  havde  overvintret,  kaldte 
man  Leifs  boder.  Hans  Broder,  Thorvald  Erikson,  drog  næste  Aar  ud  fra  Grønland, 
fandt  Leifsboder,  overvintrede  der,  og  næste.  Foraar  undersøgte  han  nærmere  Landet, 
som  han  syntes  saare  vel  om.  Han  blev  der  endnu  en  Vinter,  og  næste  Sommer  sejled-e 
han  atter  langs  med  Landet.  Han  blev  overfalden  af  en  saa  stærk  Storm,  at  Kølen  stød¬ 
tes  af  hans  Skib.  Stedet,  hvor  det  skete,  kaldte  han  Kolejiæs,  hvilket  man  mener  er  det 
nuværende  Cape  Cod.  Her  traf  de  for  første  Gang  paa  Mennesker  med  Skindbaade. 
Ni  Mænd  blev  set,  otte  af  dem  dræbtes,  men  den  niende  sejlede  bort  med  sin  Baad. 
Snart  kom  en  Mængde  Skindbaade  mod  Thorvald  og  hans  Mænd.  Thorvald  blev  i  Sla¬ 
get,  som  paafulgte,  saaret  af  en  Pil  og  døde.  Inden  han  døde,  befalede  han  sine  Mænd 
at  rejse  to  Kors  paa  hans  Grav;  thi  han  var  kristen.  Kristendommen  var  nemlig  kom¬ 
men  til  Grønland  med  Leif  Erikson,  som  havde  antaget  den  ved  et  Besøg  hos  Kong 
Olav  Trygveson  i  Norge.  Stedet,  hvor  Thorvald  Erikson  blev  begravet,,  kaldte  man 
Korsnæs. 

Senere  kom  ogsaa  den  tredie  af  Erik  den  Rødes  Sønner,  Thorstein,  i  Tanker  om, 
at  han  vilde  reise  til  Vinland  for  at  se  Landet  og  hente  sin  Broder  Thorvalds  Lig.  Men 
han  naaede  aldrig  dertil.  Andre  Nordboer  kom  imidlertid  senere  fra  Grønland  til  Vin¬ 
land,  og  man  kan  med  saa  nogenlunde  Vished  sige,  at  der  ikke  blot  kom  Nordmænd  fra 
Grønland  i  Besøg  til  Vinland,  men  at  der  i  længere  Tid  var  en  nordisk  Koloni  i  Vinland. 
Man  ved  nemlig  om  den  første  Biskop  i  Grønland,  en  Mand  ved  Navn  Erik  Gnupsøn, 

som  blev  udnævnt  i  Aaret  1112,  at  han  i  Aaret  1121  drog  til  Vinland  for  at  gæste  de  der 
boende  kristne.  Men  fra  denne  Færd  skal  han  ikke  være  kommen  tilbage. 

Oven  anførte  er  nok  til  at  bevise,  at  hvad  vi  ?iu  sædvanlig  forstaar  ved  Amerika , 
er  fra  forst  af  fundet  af  Nordboer  fra  Grønland .  Men  snart  tabte  Forbindelsen  mellem 
Vinland,  Grønland  og  Island  sig,  saavidt  man  nu  kan  skønne  paa  Grund  af  den  forfær¬ 
delige  Farsot,  som  i  Midten  af  det  14de  Aarhundrede  gik  over  Europa,  og  som  er  almin¬ 
delig  kendt  under  Navnet  "Den  sorte  Død".  De  nordiske  Nybyggere  i  Grønland  er 
bleven  udryddet  af  Eskimoerne  eller  "Skrællingerne",  som  de  kaldes  i  de  gamle  island¬ 
ske  Sagaer.  Denne  Udryddelse  fandt  dog  først  Sted  efter  at  Forbindelsen  med  Island  — 
og  dermed  Europa  —  var  nær  ved  at  tabe  sig.  Vi  véd,  at  de  nordiske  Indbyggere  i 
Grønland  sendte  Bøn  paa  Bøn  til  Rom  om,  at  Paven  vilde  sende  dem  en  Biskop.  Fra 
1112  til  1409  havde  Kirken  i  Grønland  regulære  Bisper  i  Rækkefølge.  Den  sidste  Bi¬ 
skop  udnævntes  af  Paven  i  1492,  samme  Aar  som  Amerika  opdagedes  af  Columbus;  men 
han  naaede  aldrig  til  Grønland.  Og  fra  Aar  1500 — 1520  er  den  nordiske  Koloni  i 
Grønland  en  Saga  blot.  Da  Grønland  genopdagedes  i  Slutningen  af  det  16de  og  BegynT 
delsen  af  det  17de  Aarhundrede,  fandt  man  ingen  Nordboer  der,  kun  en  MængdeSpor 
af  deres  Huse,  Kirker  og  Klostre,  men  den  indfødte  Befolkning  var  udelukkende  Eski¬ 
moer,  som  Tilfældet  er  endnu. 

#  * 

* 

I  nyere  Tid  har  Erik  den  Rødes  Sønner  opnaaet  en  Berømmelse,  som  de  vist 
lidet  drømte  om,  da  de  levede.  Fra  den  ene  Side  har  man  fremhævet  Leif  Erikson  som 
den  egenlige  Opdager  af  Amerika  og  navnlig  lagt  Vægt  paa,  at  han  var  norsk.  Som 
bekendt  er  der  rejst  en  Statue  af  Leif  Erikson  i  Boston,  og  vistnok  med  rette.  Derimod 
maa  det  betragtes  som  en  uberettiget  Slutning,  at  Christopher  Columbus  ikke  egenlig 
tilkommer  Æren  for  Amerikas  Opdagelse,  fordi  Leif  Erikson  og  hans  Landsmænd  var 
her  ca.  fem  hundrede  Aar  forud. 

Fra  katolsk  Side  har  man  i  nyere  Tid  fremhævet  Erik  den  Rødes  Sønner,  fordi 
de  var  Katoliker,  og  saaledes  skulde  Æren  for  Amerikas  Opdagelse  ved  dem  egenlig  til¬ 
komme  den  katolske  Kirkef  Saaledes  siger  den  katolske  Kirkehistoriker,  Thomas 
O’Gorman,  at  Biskop  Erik  Gnupsøn  muligvis  døde  som  Martyr  i  Vinland. 

Imidlertid  tilkommer  Æren  for  Opdagelsen  af,  at  Leif  Erikson  har  opdaget 
Amerika,  en  dansk  Mand,  og  det  skal  lige  nævnes  i  denne  Sammenhæng. 

Vi  sigter  hermed  til  den  berømte  danske  Oldgransker,  Carl  Christian  Rafn,  som 
var  født  paa  Brahesborg  paa  Fyn  den  16de  Januar  1795  og  døde  som  Professor  i  Kø¬ 
benhavn  den  20de  Oktober  1864.  I  1837  udgav  han  sit  berømte  Pragtværk  "Antiqui- 
tates  Americanae",  hvori  alle  de  gamle  Efterretninger  om  Nordboernes  Rejser  til  Amerika 
var  samlet  og  ledsagedes  med  indledende  Undersøgelser  og  Anmærkninger,  som  forkla¬ 
rede  de  vanskeligste  Steder.  Dette  monumentale  Værk,  der  vakte  en  uhyre  Opsigt  over¬ 
alt  i  Verden  og  ikke  mindst  i  Amerika,  er  Kilden  hvoraf  alle  maa  øse,  som  vil  vide  Be¬ 
sked  om  Nordboernes  Rejser  til  Amerika.  Ved  det  Lys,  som  den  flittige  og  dygtige 
Rafn  har  tændt,  maa  de  andre  se  i  denne  Sag. 

Det  vilde  føre  os  for  langt  her  at  komme  ind  paa,  hvilken  uhyre  Bevægelse  Rafn 
fremkaldte  her  i  Amerika  med  nævnte  Værk.  Men  den  Kendsgerning  staar  fast,  at  har 
den  norske  Leif  Erikson  opdaget  Amerika,  saa  har  den  danske  C.  C.  Rafn  opdaget  Leif 
Erikson. 

(KILDER:  F.  W.  Horn:  "Nordboernes  Rejse  til  Amerika",  1881.  Oy  Gorman: 
The  Roman  Catholic  Church  in  U.  S.  New  York  1895.) 


Øattølu'  (Øjiftagm  af  Amrrika. 

Af  Pro f  P.  S.  VIG. 


AN  der  ogsaa  siges  at  have  været  danske  Opdagere  af  Amerika,  vil  maaske 
mange  spørge!  Vi  har  i  det  foregaaende  vist,  at  Nordboerne  var  de  første 
Europæere,  som  vi  véd  af,  der  satte  deres  Fod  paa  Amerikas  Jord.  Men 
det  er  ogsaa  vist,  at  denne  deres  Opdagelse  paa  Grund  af  Tidernes 
Ugunst  glemtes,  eller  i  al  Fald  at  Forbindelsen  mellem  Norden  og 
Amerika  tabtes.  Der  kan  derfor  alligevel  med  rette  være  Tale  om,  at  Genuenseren 
Christopher  Columbus  har  opdaget  Amerika.  Men  dermed  er  ingenlunde  sagt,  at  han 
har  været  ene  om  det.  Historien  ved  at  melde  om  mange  dygtige  Mænd,  som  har 
gjort  sig  fortjent  af  deres  Samtid  og  Eftertid  ved  deres  Opdagelser,  om  ikke  af  Amerika, 
saa  i  Amerika.  Det  kan  ogsaa  vises,  at  danske  Mænd  har  havt  deres  Del  i  dette  Ar¬ 
bejde,  og  at  de  med  rette  bør  nævnes  blandt  Amerikas  Opdagere  Det  er  mit  Haab, 
at  de  følgende  Blade  vil  godtgøre  denne  Paastand. 

a.  Danmarks  Sogen  om  Grimland. 

Grønland  hører,  som  bekendt,  til  Amerika,  geografisk  talt.  Og  det  var  over 
Grønland  at  Nordboerne  i  sin  Tid  kom  til  Vinland,  saaledes  som  tidligere  fortalt.  Men 
f  det  15de  Aarhundrede  var  al  Forbindelse  mellem  Grønland  og  Europa  ophørt.  —  Det 
maa  dog  ingenlunde  forstaaes  saaledes,  at  man  i  Norden  havde  glemt  at  der  var  et  Grøn¬ 
land,  og  i  hvilken  Retning  omtrent  det  laa.  Man  vidste  kun  ikke  bestemt  enten  Vejen 
dertil,  eller  hvorledes  Forholdene  var  der.  Det  man  ikke  kender,  er  man  ofte  tilbøjelig 
til  at  danne  sig  de  underligste  Forestillinger  om;  og  Tankerne  om  det  ukendte  Grønland 
dannede  i  saa  Henseende  ingen  Undtagelse.  Man  var  temmelig  vis  paa,  at  man  i  Grøn¬ 
land  vilde  finde  rigere  Guldgruber  end  hidtil  var  fundet  noget  andet  Sted.  Tanken 
om  at  finde  Guld  var  det,  som  fik  Norges  sidste  katolske  Ærkebisp,  Erik  Valkendorf,  til 
at  foreslaa  Kong  Christian  II,  at  han  vilde  genopdage  Grønland  imod  at  han  fik  alt,  hvad 
Landet  kunde  indbringe  de  første  ti  Aar.  Han  indsamlede  alle  de  Erindringer,  han 
kunde  finde  om  det  tabte  Land,  som  i  sin  Tid  havde  hørt  under  Ærkebispestolen  i 

Trondhjem,  og  forhørte  sig  hos  Skippere  og  handlende  om  Kursen,  han  skulde  tage. 

Han  kom  imidlertid  ikke  til  Grønland,  men  derimod  som  fordreven  Mand  til  Rom,  hvor 
han  døde  i  usle  Omstændigheder. 

Da  den  norske  Præst  Absalon  Pederssøn  Beyer  (død  1574)  udgav  sin  "Noriges 
Beskrivelse”  (1570),  kom  han  til  at  aflægge  et  Vidnesbyrd  om,  hvilke  underlige  Drømme 
man  dengang  havde  om  det  forsvundne  Land.  Han  siger:  "Grønland  er  et  rigt  Land 
paa  Vildtvarer,  hvide  Bjørne,  Zobel  og  Maar;  der  er  Marmorstene,  Krystal,  Fiske,  Vad¬ 
mel,  Smør,  store  Skove,  Hjorte  og  Rensdyr.”  Man  var  forvisset  om,  at  store  Skarer  af 
forvildede  Heste,  Køer,  Faar  og  Geder  strejfede  omkring  paa  Engene  ved  den  ødelagte 
Vesterbygd.  Man  fortalte,  at  i  Grønland  voksede  den  bedste  Hvede  osv. 

Def  kan  ikke  være  Tvivl  om,  at  i  disse  Fantasier  er  Minder  om  "Vinland  hin 
gode”,  som  Leif  Erikson  i  sin  Tid  havde  fundet  fra  Grønland  af.  Man  var  endvidere 
vis  paa,  at  der  endnu  fandtes  nordiske  Indbyggere  paa  Grønland.  Der  fortaltes,  at  en 
Biskop  fra  Island,  Øgmundr,  da  han  blev  forslaaet  af  Stormen,  to  Gange  havde  været  tæt 
inde  under  Grønlands  Kyst  og  den  ene  Gang  endog  saa  nær,  at  han  tydelig  kunde  se 
Folkene  staa  inde  paa  Land  ved  deres  Faarestier  med  deres  Faar  og  Lam!  Og  en  Is¬ 
lænder  kaldte  man  Jon  Grønlænder,  fordi  han  tre  Gange  var  dreven  op  til  Grønland,  ja 
engang  havde  kastet  Anker  ved  en  0,  hvor  han  havde  set  en  nylig  død  Mand  ligge  paa 
Jorden,  og  han  var  vis  paa,  at  en  Mængde  Øer  deroppe  var  beboet. 

Den  danske  Regering  betragtede  det  forsvundne  Grønland  som  en  Del  af  det 
dansk-norske  Rige,  og  den  var  ikke  lidet  bange  for,  at  fremmede  skulde  finde  Landet  og 
tilegne  sig  det  med  dets  rige  Skatte!  Og  denne  Skræk  blev  ikke  mindre,  da  man  hørte, 
at  den  bekendte  engelske  opdagelsesrejsende  Martin  Frobisher,  idet  han  søgte  om  en 
Nordvestpassage  til  Indien,  havde  fundet  og  betraadt  Grønlands  Jord  (1576 — 78).  —  Den 
danske  Konge,  Frederik  II,  kunde  ikke  taale  den  Tanke,  at  fremmede  saaledes  skulde 
komme  i  Besiddelse  af  en  Del  af  det  danske  Rige.  Lige  siden  sin  Regerings  Tiltrædelse 
var  det  hans  stadige  Tanke  at  komme  i  Besiddelse  af  Grønland.  Men  først  skulde  det 
jo  findes!  Og  han  gjorde  hvad  han  kunde  for  at  faa  det  fundet,  gjorde  det  saa  meget 
desto  mere  som  han  var  overbevist  om,  at  der  endnu  levede  en  Mængde  Nordboer  i 
Grønland,  som  ikke  kendte  den  sande  Kristendom  men  endnu  var  hildet  i  Pavedøm¬ 
mets  Vildfarelser. 

Og  nu  kommer  vi  til  en  Række  heltemodige  Forsøg  fra  dansk  Side  paa  at  finde 
og  reformere  det  forsvundne  Grønland. 

I  Aaret  1568  sejlede  Christian  Aalborg  fra  Danmark  paa  Skibet  "Uroxen”  for 
at  finde  Grønland.  Han  havde  med  sig  en  Proklamation  fra  Kongen  til  dennes  Under- 
saatter  i  Grønland,  som  var  affattet  paa  et  underligt  Blandingssprog,  dels  Dansk,  dels 
Islandsk,  som  man  mente  omtrent  vilde  svare  til  det  Sprog,  der  nu  taltes  i  Grønland! 
Men  den  gode  "Uroxe”  kom  aldrig  Grønland  saa  nær,  at  Kaptejn  Aalborg  kunde  aflevere 
den  kongelige  Proklamation  til  rette  vedkommende.  Denne  Ekspedition  var  altsaa  tid¬ 
ligere  end  Frobishers  Landstigning  paa  Grønland.  Da  man  hørte  om  denne,  kom  der 
ny  Fart  i  Tingene  i  Danmark,  især  da  man  erfarede,  at  Frobisher  var  afgaaet  med 
femten  Skibe  for  at  tage  nogle  Guldminer  i  Besiddelse  og  anlægge  Kolonier. 

I  1579  fik  Kong  Frederik  II  en  ny  Ekspedition  i  Stand  og  fik  denne  Gang  en 
Mand  til  Fører,  som  lovede  et  godt  Udfald.  Det  var  Englænderen  Jakob  Alday,  "en 
god  erfaren  Sømand  og  Astronomus”,  som  vistnok  tidligere  havde  været  med  paa  Fro¬ 
bishers  Togt.  Den  1ste  Juni  afsejlede  han  fra  København  med  to  smaa  Skibe.  Efter 
uhyre  Anstrængelser  og  Fare  for  at  knuses  af  Isbjærge  naaede  Alday  den  25de  August 
1579  saa  vidt,  at  han  fik  Grønland  i  Sigte.  Men  det  var  ham  umuligt  for  Drivis  at 
komme  til  Landet.  En  Storm  skilte  hans  Skibe,  og  selv  kom  han  i  en  ynkelig  Forfatning 

ned  til  Shetlandsøerne.  Da  han  kom  til  København  med  Beretningen  om  Udfaldet  af 
sit  Togt,  var  han  og  Kongen  enige  om,  at  der  skulde  prøves  igen.  Alt  forberedtes  til  et 
nyt  Togt,  som  dog  aldrig  kom  i  Stand,  da  Kongens  Skibe  fik  travlt  med  at  passe  paa 
Svenskerne. 

Den  næste,  der  i  Frederik  IFs  Dage  forsøgte  at  naa  til  Grønland  og  tage  denne 
Del  af  det  dansk-norske  Rige  i  Besiddelse  for  dens  retmæssige  Ejermand,  var  den  baade 
berømte  og  berygtede  Søulk  fra  Færøerne,  Mogens  Heniesen,  der  engang,  da  det  kneb  for 
ham  for  Alvor,  hvad.  det  da  gjorde  saa  tidt,  tilbød  Kongen,  at  han  paa  egen  Regning  og 
Risiko  vilde  gaa  til  Grønland.  Det,  Mogens  egenlig  vilde,  var  at  beholde  den  for  ham 
s^a  indbringende  Handel  paa  Færøerne,  som  han  havde  havt  i  flere  Aar,  og  i  Virkelig¬ 
heden  været  Øernes  Konge.  Men  han  havde  drevet  det  for  vidt  baade  med  Udpresnin¬ 
ger,  Sørøveri  og  andre  endnu  værre  Ting,  saa  Handelen  skulde  han  miste,  maaske  Livet 
med.  Da  var  det,  han  gjorde  Kongen  sit  ædelmodige  Tilbud  om  at  finde  Grønland  — 
og  med  én  Gang  havde  han  klaret  alle  de  farlige  Skær,  som  truede  med  at  knuse  hans 
Skude.  Kongen  tog  med  Glæde  imod  Tilbudet.  Og  var  der  nogen,  som  var  kendt  med 
det  nordlige  Atlanterhav,  saa  var  det  netop  Mogens,  som  havde  tumlet  sig  derude, 
saa  der  endnu  gaar  Ry  deraf.  Det  at  gøre  en  saa  vanskelig  Rejse  uden  Bekostning 
for  Kongen  var  kun  Smaating  for  Mogens.  Han  lod  blot  Færingerne  og  sine  Handels¬ 
kompagnoner  i  Bergen  punge  ud,  idet  han  lod  dem  forstaa,  at  han  handlede  ifølge  kon¬ 
gelig  Ordre.  I  1581  satte  Mogens  ud  for  at  finde  Grønland.  Han  drog  norden  om 
Island  og  styrede  saa  mod  Vest.  Men  derved  kom  han  netop  ind  i  den  Retning,  fra 
hvilken  Grønland  er  mest  utilgængelig  paa  Grund  af  den  kolde  Polarstrøm  og  Mængden 
af  Drivis.  Han  mødte  uhyre  Vanskeligheder,  men  han  gik  paa  med  den  Dristighed,  som 
var  ham  i  Kødet  baaren.  Han  kom  ogsaa  saa  langt,  at  han  virkelig  saa  et  Fjæld  i  Grøn¬ 
land,  som  han  mente  var  det  gamle  Hvidsærk,  og  satte  paa  med  dobbelt  Iver  i  den 
Tanke,  at  nu  var  han  Maalet  nær.  Men  Drivisen  blev  værre,  Fjældet  tabtes  af  Sigte,  og 
det  saa  mørkt  ud.  Han  gik  i  en  ny  Retning  men  mødte  en  saa  stærkStrøm,  at  han  ikke 
kunde  komme  videre.  Han  var  ganske  vis  paa,  at  der  paa  Havbunden  var  store  Magnet¬ 
stene,  som  trak  Skibet  til  sig.  Taage  og  Storm  kom  til,  og  endelig  maatte  Mogens,  som  saa 
mange  andre,  vende  om  med  uforrettet  Sag.  —  Siden  fortsatte  han  med  Handel,  Sørøveri 
osv.,  til  han  den  18de  Januar  1589  blev  halshugget  i  København;  men  efter  sin  Død  fik 
han  Æresoprejsning,  blev  hæderlig  begravet,  og  hans  Mindesten  staar  nu  paa  Jægerspris 
blandt  andre  berømte  danske  Mænds,  medens  paa  hans  lille  Fødeø  hans  Minde  lever  fra 
Slægt  til  Slægt.  —  Hans  Grønlandstur  var  den  sidste  i  Frederik  II’s  Tid. 

Det  kunde  ikke  være  andet,  end  at  den  dygtige  Kong  Christian  IV  vilde  søge 
gennemført,  hvad  hans  Fader  ikke  havde  naaet.  Det  var  Kongen  om  at  gøre  at  dele 
Æren  og  Fordelen  med  Englænderne,  som  i  disse  Aar  gjorde  den  ene  Opdagelse  efter 
den  anden  og  haabede  at  finde  Søvejen  til  Indien  ved  at  sejle  nord  om  Amerika.  Kon¬ 
gen  vilde  først  og  fremmest  finde  Grønland.  Som  Følge  deraf  fik  han,  der,  som  vi  véd, 
stod  i  nær  Forbindelse  med  England,  fat  i  flere  erfarne  skotske  og  engelske  Sømænd,  som 
gik  i  hans  Tjeneste.  Blandt  disse  maa  vi  her  især  nævne  den  skotske  Adelsmand  John 
Cunningham,  eller,  som  han  kaldtes  i  Danmark,  Hans  Køning,  James  Hall  fra  York- 
shire  og  fl. 

John  Cunningham  sejlede  i  1605  fra  København  med  tre  Skibe,  "Trøst”,  "Løven” 
og  "Katten”,  for  at  finde  Grønland.  James  Hall,  der  sikkert  var  bekendt  med  John 
Davis’  Rejser,  var  med  som  Lods.  Den  danske  Adelsmand,  Godske  Lmdenov,  var 
ogsaa  med.  Men  Cunningham  var  den  egenlige  Fører.  Lindenov,  som  havde  lovet  at 
blive  hos  Cunningham,  skiltes  fra  ham  den  Ilte  Juni,  fandt  en  Havn  paa  Sydvestkysten 

af  Grønland  og  var  allerede  den  28de  Juli  tilbage  i  København.  Cunningham  kom 
ogsaa  i  Land  paa  Grønland  og  opholdt  sig  paa  Landets  Vestkyst  omtrent  en  Maaned, 
vor  han  fik  kortlagt  en  Del  af  Landet  op  til  den  69de  Breddegrad.  Da  hans  Folk  gjorde 
Mytteri,  maatte  han  sætte  Kursen  hjemad.  Han  tog  nogle  af  de  indfødte  med  sig  samt 
en  Del  eskimoiske  Varer  og  et  Mineral,  som  man  ansaa  for  Sølverts. 

Men  at  Grønland  blev  fundet  i  Aaret  1605  skyldes  sikkert  mere  end  nogen  anden 
den  dygtige  og  erfarne  James  Hall,  der,  i  Stedet  for  at  gaa  nord  om  Island,  styrede  op 
gennem  Davisstrædet.  Grønlands  Genfindelse  vakte  store  Forventninger  i  Danmark; 
og  allerede  i  1606  udrustedes  en  ny  Ekspedition,  denne  Gang  med  Godske  Lindenov 
som  Fører,  men  baade  Cunningham  og  Hall  var  med,  den  sidste  atter  som  Lods.  Denne 
Gang  bestod  Ekspeditionen  af  fem  Skibe.  Man  var  forsynet  med  allehaande  Sager,  som 
skulde  sælges  til  de  indfødte  osv.  Man  naaede  atter  Grønland,  tog  flere  af  de  ind¬ 
fødte  med  sig  hjem,  ligeledes  mere  af  nævnte  Mineral.  Men  man  saa  snart,  at  de  store 
Forventninger  og  det  virkelige  Udbytte  svarede  ikke  til  hinanden, 

En  ny  Ekspedition  udsendtes  i  1607,  men  med  samme  Udfald.  Man  fandt  intet 
Spor  af  de  gamle  Nordboer,  intet  Guld.  Og  nu  indstillede  Regeringen  sine  Undersøgel¬ 
ser  angaaende  Grønland.  De  stakkels  indfødte,  som  var  kommen  til  Danmark,  gik  og 
græd  som  Børn  og  længtes  efter  deres  isbundne  Hjem,  vilde  ikke  spise  den  Mad,  man 
bød  dem  og  forsøgte  at  flygte.  De  fleste  af  dem  døde  af  Græmmelse. 

Den  dygtige  James  Hall  kunde  imidlertid  ikke  saaledes  opgive  Grønland.  Han 
drog  til  England  og  fik  engelske  Handelsmænd  til  i  1612  at  udruste  en  ny  Ekspedition 
til  Grønland  med  ham  som  Chef.  Han  naaede  ogsaa  Grønland,  men  blev  livsfarlig 
saaret  af  en  Eskimo  og  døde  den  23de  Juli  1612. 

Fra  Frederik  III’s  Tid  skal  vi  her  nævne  en  Ekspedition  til  Grønland,  som  ud¬ 
rustedes  af  et  privat  Kompagni  i  København.  Man  var  kommen  til  Grønlands  Vest¬ 
kyst;  men  man  vidste,  at  de  gamle  Nordboer  havde  boet  i  Østerbygden,  og  den,  mente 
man,  maatte  selvfølgelig  være  at  søge  paa  Grønlands  Østkyst,  medens  nyere  Opdagelser 
har  vist,  at  den  netop  fandtes  paa  Vestkysten.  Generaltoldforvalter  Henrik  Muller  i 
København  stillede  sig  da  i  Spidsen  for  at  udsende  en  Ekspedition  for  at  finde  den  gamle 
Østerbygd.  Fører  blev  Daniel  U.  Danell  (eller  de  Nell),  vistnok  en  Hollænder,  som  af- 
sendtes  med  to  Skibe,  St.  Peder  og  St.  Jakob,  i  1652.  Han  tog  den  gamle  Vej  norden 
om  Island  men  kunde  ikke  komme  i  Land  paa  Østkysten,  saalidt  som  nogen  før  ham. 
Han  landede  derimod  paa  Vestkysten,  omtrent  hvor  Cunningham  havde  været  i  1605. 
Samme  Udfald  havde  et  nyt  Forsøg  i  1653.  Endnu  engang  afsejlede  han  i  1654,  laa 
i  tre  Uger  ved  Grønland,  og  saa  i  Davisstrædet  "en  Havfrue  med  udslagen  Haar  og 
meget  dejlig".  Men  ellers  havde  hans  Færd  samme  Resultat  som  alle  tidligere.  —  Et 
Togt  til  Grønland  under  Christian  V  havde  samme  Udfald  som  alle  de  øvrige. 

Det  blev  først  til  Alvor  med  Grønlands  Opdagelse  og  Civilisation,  da  den  be¬ 
kendte  Præst  og  Missionær,  Hans  Poulsen  Egede  (født  1686,  død  1758),  af  Kærlighed 
til  sine  formentlige  Landsmænd  i  Grønland  opgav  sit  Præstekald  i  Norge  og  efter  megen 
Spot  og  mange  Besværligheder  naaede  Grønland  i  1721  og  begyndte  sin  Mission  blandt 
de  stakkels  Eskimoer.  Hans  Arbejde  for  at  hjælpe  dette  lavtstaaende  Folk,  baade  aande- 
ligt  og  timeligt,  staar  uden  ret  mange  Sidestykker  i  Missionens  Historie.  En  nærmere 
Udvikling  heraf  hører  imidlertid  næppe  hjemme  her. 

(KILDER  :  A.  G.  Rudelbach :  Christelig  Biographi  (Artiklen  Egede).  T.  Lund: 
Mogens  Heineson.  H.  D.  Lind:  Christian  d.  4de  og  hans  Mænd  paa  Bremerholm. 
Dansk  biografisk  Leksikon:  Artiklerne:  Godske  Lindenov,  John  Cunningham,  James 
Hall  og  Daniel  Danell.) 

1).  Jens  Eriksen  Munk  og  lians  Amerikafærd  i  1619—20. 
”Ny-Danmark“  i  Amerika. 

Den  danske  Konge  Christian  IV  har  ikke  alene  Æren  af  Grønlands  Genopda¬ 
gelse  og  Grundlæggelsen  af  den  danske  Koloni  Trankebar  i  Ostindien  ved  Ove  Gjedde 
(1620).  Men  han  har  ogsaa  Æren  af  at  have  kappedes  med  andre  Nationer,  og  da 
navnlig  Englænderne,  om  at  finde  en  Søvej  til  Indien  norden  om  Amerika,  hvilket  man 
dengang  mente  skulde  være  en  baade  lettere  og  kortere  Vej  end  den  syd  om  Afrika.  Især 
siden  Grønlands  Genopdagelse  i  1605  fulgte  den  aarvaagne  Konge  med  Skinsyge  Eng¬ 
lændernes  Togter  og  Opdagelser  i  det  fjerne  Nordvesten.  Henry  Hudson  havde  i  1610 
opdaget  den  store"  Bugt,  som  endnu  bærer  hans  Navn,  og  fundet  sin  Død  blandt  de  ind¬ 
fødte  i  disse  kolde  Egne.  Og  Englænderne  havde  tillige  fortsat  Opdagelserne  langs 
Grønlands  Vestkyst.  William  Baffin  (død  1622),  som  opdagede  den  store  Bugt  der  er 
nævnt  efter  ham,  havde  vel  i  1616  paastaaet,  at  det  var  umuligt,  som  Hudson  havde 
ment,  at  finde  en  isfri  Vej  til  Kina  og  Indien  norden  om  Amerika;  men  hans  Opdagelser 
var  endnu  ikke  enten  almindelig  godkendt  eller  kendt  i  Danmark,  da  Christian  IV  i  1619 
besluttede  sig  til  at  udsende  en  Ekspedition  for  at  finde  den  saakaldte  "Nordvestpassage” 
og  mulig  naa  Indien,  som  en  anden  dansk  Ekspedition  under  Ove  Gjedde  var  gaaet 
til  ad  Vejen  syd  om  Afrika.  Til  Fører  for  Nordvest-Ekspeditionen  valgtes  Jens  Munk, 
som  vi  nu  vil  gøre  os  nærmere  bekendt  med,  inden  vi  følger  ham  paa  hans  skæbnesvangre 
Rejse  til  Amerika. 

Jens  Eriksen  Munk,  som  ikke  hører  til  de  danske  Adelsslægter  af  samme  Navn, 
var  født  den  3dje  Juni  (eller  Juli)  1579  paa  Gaarden  Barbo  ved  Arendal  i  det  sydlige 
Norge,  men  af  danske  Forældre.  Hans  Fader,  Erik  Nielsøn  Munk,  stammede  fra  Hal¬ 
land;  hans  Moder,  der  hed  Anna  Bartholomæidatter,  var  enten  fra  Kolding  eller  Hel¬ 
singør.  Hans  Fader  var  en  brutal  Herre  og  Blodsuger,  der  havde  forstaaet  at  vinde 
Kong  Frederik  IFs  Gunst,  hvilket  han  benyttede  til  at  berige  sig  selv  paa  den  skamme¬ 
ligsto  Maade  i  Norge,  hvor  han  sad  inde  med  flere  kongelige  Len.  Han  endte  sit  onde 
Liv  i  Statsfængslet  paa  Dragsholm  omkring  ved  1586,  da  hans  Søn,  Jens,  var  syv  Aar 
gammel.  Alt  hans  Gods  blev  konfiskeret,  og  hans  Enke  med  to  Sønner,  Jens  og  Niels, 
stod  saa  omtrent  paa  bar  Bakke.  Da  Jens  Munk  var  ni  Aar  gammel,  sendtes  han  til  sin 
Faders  Slægtninge  i  Danmark.  En  Tante  var  gift  med  Borgermester  Frederik  Christen¬ 
sen  i  Aalborg,  og  hos  dem  fik  nu  Jens  sit  Hjem.  Da  han  var  tolv  Aar  gammel,  drog 
han  til  Norge  og  tog  Hyre  hos  en  Skipper,  der  foer  paa  England  og  Portugal.  I  sidst 
nævnte  Land  tog  Jens  Munk  Tjeneste  hos  en  Købmand,  Duart  Duez  i  Oporto,  for  at 
lære  det  portugisiske  Sprog.  Da  han  havde  været  der  et  Aar,  raadede  hans  Principal 
ham  til  at  rejse  til  Bahia  i  Brasilien  til  en  Broder  af  ham,  Miguel  Duez,  for  at  uddannes 
videre.  Jens  Munk  gik  ind  paa  dette  Forslag,  tog  Hyre  hos  en  hollandsk  Skipper, 
Allert  Jansen,  som  Kahytsdreng,  og  nu  gik  Rejsen  mod  det  fjerne  Vest.  Da  de  naaede 
Bahia,  fik  han  at  vide,  at  Miguel  Duez  var  rejst  til  Europa,  hvorfor  han  blev  i  Kaptajn 
Jansens  Tjeneste.  Men  ud  for  Brasiliens  Kyst  blev  deres  Skib  tillige  med  tolv  andre  an¬ 
grebet  af  franske  Fribyttere;  Jansens  Skib  kom  i  Brand,  og  Jens  Munk  med  seks  andre 
af  Besætningen  svømmede  omkring  paa  Vragstumper,  til  Kampen  var  endt.  Sørøverne 
satte  dem  da  i  Land  paa  den  brasilianske  Kyst,  hvor  de  saa  maatte  sørge  for  sig  selv. 
Efter  mange  Genvordigheder  naaede  Jens  Munk  til  Bahia,  hvor  han  i  elleve  Maaneder 
var  Skomagerdreng;  i  seks  Maaneder  arbejdede  han  hos  en  Portrætmaler,  indtil  Miguel 
Duez  kom  tilbage  fra  sin  Rejse  i  Europa,  da  han  kom  i  Tjeneste  hos  denne,  altsaa  ved 
Handelen.  Efter  at  have  været  i  Bahia  i  omtrent  seks  Aar  kom  han  derfra  paa  næsten 


DANSKE  OPDAGERE  AF  AMERIKA 


13 


lige  saa  æventyrlig  en  Maade,  som  han  var  kommen  dertil.  Der  kom  nemlig  to  holland¬ 
ske  Købmandsskibe  for  at  drive  Handel  i  Bahia  uden  at  være  forsynet  med  Pas  fra  den 
spanske  Konge,  hvorfor  man  besluttede  sig  til  at  konfiskere  dem.  Der  laa  allerede  syv 
Skibe  færdig  til  at  overfalde  dem,  da  Jens  Munk  efter  sin  Principals  Raad  svømmede 
ud,  dækket  af  Nattens  Mørke,  og  advarede  Hollænderne,  der  straks  kappede  Anker  og 
stod  til  Søs  og  saaledes  undslap  Fælden.  Jens  Munk,  som  efter  denne  Bedrift  ikke 
turde  komme  tilbage  til  Bahia,  drog  med  til  Amsterdam,  hvor  han  for  sin  udviste  Tjene¬ 
ste  "blev  vel  opklædt  og  beskjænket”,  som  han  siger,  og  fik  Tilbud  om  Ansættelse  i  ved¬ 
kommende  Selskabs  Tjeneste,  hvilket  han  dog  afslog  og  drog  til  København. 

Ved  sin  Hjemkomst  var  Jens  Munk  omkring  de  20  Aar  og  havde  efter  sin  Alder 
prøvet  ikke  saa  lidt.  Han  fik  Ansættelse  hos  Adelsmanden  Henrik  Ramel  (død  1610), 
for  hvem  han  gjorde  flere  Handelsrejser  baade  paa  Spanien  og  Østersøen.  *  I  1606  fik 
han  sit  eget  Skib  at  føre,  og  fra  nu  af  gik  hans  Rejser  til  Rusland,  nord  om  Norge,  en 
Forberedelse  til  hans  senere  store  Rejse  mod  Nordvest.  I  1610  kom  Munk  i  Kongens 
Tjeneste  og  skulde  gaa  mod  Nordost  saa  langt  han  kunde  komme,  undersøge  Landets 
Beskaffenhed,  indtage  Ladning  og  give  Beretning  til  Kongen  ved  sin  Hjemkomst.  .  Man 
kender  ikke  Udfaldet  af  denne  Rejse;  men  i  1611 — 13  tjente  Munk  med  Ære  i  den  saa- 
kaldte  Kalmarkrig,  var  i  1613  med  den  danske  Gesandt,  Jakob  Ulfeldt,  i  Spanien  som 
Tolk,  gjorde  i  1614  en  Rejse  til  Arkangelsk,  var  siden  paa  Jagt  efter  Sørøvere  i  Nord¬ 
søen  og  var  i  1616  en  Rejse  i  Spanien  for  i  Biscaya  at  hyre  Sømænd  til  at  gaa  paa  Hval¬ 
fangst  for  et  Selskab  i  København,  af  hvilket  Jens  Munk  var  Medlem.  I  1618  var  det 
bestemt  at  han  skulde  gaa  med  Ove  Gjedde  til  Indien,  men  Kongen  fritog  ham  for 
denne  Tjeneste. 

I  i6ig  blev  han  derimod  af  Kongen  udnævnt  til  Fører  for  en  Ekspedition,  der 
havde  til  Hensigt  at  finde  Nordvestpassagen  til  Indien.  Der  siges  at  Jens  Munk  selv 
havde  foreslaaet  Kongen  en  saadan  Ekspedition;  og  at  Kongen  tog  imod  dette  Forslag 
med  Glæde,  véd  vi  allerede  nok  til  at  kunne  forstaa.  Mærkeligt  nok  fortælles  der,  at 
Jens  Munks  Fader  engang  skal  have  tilbudt  Frederik  II  at  ville  sejle  ud  og  opsøge 
Grønland,  uden  at  dette  dog  blev  til  noget.  Derimod  blev  det  til  noget  med  Jens  Munks 
Togt.  Der  er  ingen  Tvivl  om,  at  man  i  Danmark  var  kendt  med  Hudsons  Rejser  og 
deres  Udbytte.  Desuden  fik  Jens  Munk  med  sig  en  engelsk  Styrmand,  William  Gor¬ 
don,  som  havde  været  med  Baffin  paa  dennes  Opdagelsesrejser,  ligesom  han  var  personlig 
kendt  med  flere  af  de  engelske  Polarforskere.  Man  gik  ud  fra,  at  ved  at  gaa  gennem 
Hudsonbugten  vilde  man  naa  til  det  meget  omtalte  Anianstræde,  som  man  mente  skilte 
Amerika  fra  Asien,  og  som  man  søgte  ikke  højt  oppe  mod  Nord,  hvor  senere  Bering 
fandt  det  efter  ham  nævnte  Stræde,  men  endog  saa  langt  syd  som  ved  Lawrenceflodens 
Munding  og  senere  paa  Højde  med  Hudsonbugten,  dog  saaledes  at  man  daskulde  sejle 
mod  Syd  og  Vest  for  at  naa  til  Kina  og  Indien,  hvilket  Jens  Munkogsaa  gjorde. 

Ekspeditionen  bestod  af  to  mindre  Skibe  af  Flaaden,  nemlig  “Enhjørningen” ,  som 
Munk  førte,  samt  Jagten  “  Lamprenen’ ,  ført  af  Jens  Henriksen.  Begge  Skibe  havde 
tilsammen  en  Besætning  af  65  Mand.  Den  gde  Maj  iélQ  lagde  Jens  Munk  ud  i 
Øresund  for  at  tiltræde  Rejsen.  Kongen  indførte  den  Dag  i  sin  Dagbog  følgende  Notits: 
"Sejlede  "Enhjørningen”  og  "Lamprenen”  paa  den  Sejlads  norden  om.  Den  Almæg¬ 
tigste  give  det  til  Lykke.”  Munk  blev  opholdt  af  Modvind  til  16de  Maj,  da  han  stod 
Sundet  ud.  Den  18de  Maj  sprang  en  af  hans  Folk  overbord,  og  inden  han  kom  til 
Norge,  sprang  et  af  Skibene  læk,  saa  han  maatte  lægge  sig  ind  i  Karsund  for  at  repa¬ 
rere;  derfra  begyndte  saa  den  30te  Maj  Rejsen  mod  Vest,  forbi  Shetlandsøerne  og  Fær¬ 
øerne.  Den  30te  Juni  saa  de  Kap  Farvel  i  Grønland,  om  hvilket  Jens  Munk  siger: 

"Uden  Tvivl  den,  som  gav  den  Sted  samme  Navn,  agtede  ikke  mere  derhen  at  komme.” 
Fra  Sydspidsen  af  Grønland  gik  han  tvers  over  Davisstrædet,  hvor  han  mødte  en  Masse 
Is,  gik  ind  i  Frobisher  Bay,  som  han  kaldte  Isfjordene,  og  sejlede  syd  om  Resolution 
Island,  hvis  Sydspids  han  nævnte  efter  sig  selv,  "Munkenæs”,  nu  Cape  Best. 

Derfra  gik  Munk  ind  i  Hudsonstrædet,  som  han  gav  Navnet  Christianssund 
(Fretrum  Christian)  efter  sin  Konge.  Rejsen  gik  nu  mod  Vest  til  de  nuværende  Øer 
Salvage  Islands.  Den  18de  Juli  traf  Munk  sammen  med  nogle  Eskimoer  De  blev 
meget  bedrøvet,  da  Munk  tog  deres  Vaaben,  som  de  havde  lagt  fra  sig  bag  nogle  Sten, 
i  sine  Hænder  for  at  bese  dem,  men  dobbelt  glad  da  han  lagde  dem  fra  sig  igen  og  for¬ 
ærede  dem  nogle  Knive,  Spejle  osv.  Han  fortæller,  at  en  af  hans  Folk,  som  var  meget 
mørk  i  Ansigtet  og  havde  sort  Haar,  tog  de  indfødte  alle  i  Favn,  vistnok  i  den  Forme¬ 
ning  at  han  var  en  af  deres  Landsmænd.  Munk  ventede  i  nogle  Dage  paa,  at  de  ind¬ 
fødte  skulde  komme  igen,  men  forgæves.  Han  gav  Stedet  Navnet  Rensund  og  opsatte 
en  Stang  med  Christian  IV’s  Vaaben  paa.  Men  ingen  kan  nu  med  Bestemthed  sige, 


Gammelt  Kort  over  Jens  Munks  Indsejling  i  Hudsonbugten  i  1619.*) 


hvor  Rensund  er.  Fra  Salvage  Island  lod  Munk  sig  forlede  af  sin  "engelske  Styrmand”, 
som  han  kalder  ham,  nemlig  William  Gordon,  til  at  gaa  mod  Syd  og  kom  derved  ned 
i  nuværende  Ungava  Bay,  hvor  han  gav  fler.e  Pladser  Navn.  Derfra  gik  de  igen  mod 
Nordvest  og  kom  atter  ind  i  Hudsonstrædet.  De  nuværende  Nottingham  Island  og 
Salisbury  Island  kaldte  Munk  Søstrene.  De  kom  forbi  Diggis  Islands,  Mansfield  Island, 
og  var  nu  inde  i  Hudsonbugten,  som  han  kaldte  Christianshav  (Mare  Christian).  Han 
satte  nu  sin  Kurs  sydvest  og  kom  den  7de  September  til  en  Flodmunding,  hvor  han  lagde 
Skibene  ind.  Efter  afholdt  Skibsraad  og  efterat  nogle  Undersøgelser  af  Omegnen  var  fore 
taget,  blev  det  besluttet  at  gaa  i  Vintérhavn,  da  Kulden  gjorde  det  umuligt  at  blive  ved 

*)  Kortet  ses  fra  Nord  til  Syd,  altsaa  modsat  Nutidens  Kort.  Fra  Kap  Farvel,  Grønlands  Sydspids, 
ses  “Enhjørningen”  og  “Lamprenen”  at  stævne  over  mod  det  nuværende  Labradors  Kyst;  der¬ 
næst  finder  vi  dem  i  Frobisher  Bay.  Videre  gaar  Vejen  syd  om  “Munkenæs”  og  ind  i  “Fretrum 
Christian”  (Hudsonstrædet).  Vi  ser  Rensund,  Christian  T.V’s  Navnetræk  og  “Søstrene”  afbildet 
paa  Kortet.  Endnu  længere  mod  Vest  finder  vi  Skibene  inde  i  “Mare  Christian”  (selve  Hudson 
bugten),  og  til  sidst  nede  ved  Jens  Munks  “Winterhaven”  (ved  Churchillflodens  Munding).  Se 
iøvrigt  Teksten. 

længer.  Denne  Plads  kaldte  han  Jens  Munks  Vinterhavn,  eller  Jens  Munks  Bay. 
Hans  ubestemte  Angivelser,  der  vistnok  er  forsætlige,  har  bevirket,  at  man  har  havt 
vanskeligt  ved  at  finde  Pladsen,  hvor  han  overvintrede.  Men  alle  er  nu  enige  om,  at 
han  har  overvintret  i  Churchillflodens  Munding  mellem  den  58de  og  59de  nordlige 
Breddegrad.  Han  kom  altsaa  ikke  i  Havn  i  det  solrige  Indien  men  derimod  til  et 
Land,  hvor  kun  Isbjørne,  Ulve,  Ræve  og  Eskimoer  kan  friste  Livet  om  Vinteren. 

Jens  Munk  var  i  nævnte  Flodmunding  fra  7de  September  1619  til  16de  Juli 
1620.  Men  Tiden  mellem  disse  to  Datoer  var  for  ham  og  hans  Folk  en  saa  forfærdelig 
Lidelsens  Periode,  at  det  næsten  er  ubeskriveligt.  Til  Nytaar  1620  gik  det  endda  nogen¬ 
lunde,  saalænge  Folkene  kunde  færdes  i  frisk  Luft  og  skyde  Vildt.  Men  da  Sne  og 
Storm  tog  saaledes  til,  at  det  var  dem  umuligt  at  færdes  ude,  blev  det  for  Alvor  galt. 


Gammelt  Kort  over  Jens  Munks  Vinterhavn  i  “Nova  Dania”. 


De  var  daarligt  forsynet  med  Klæder,  idet  de  ikke  havde  Pelsværk;  og  Skier  havde  de 
heller  ikke,  hvorfor  det  var  dem  umuligt  at  færdes  i  den  dybe  Sne.  Og  da  de  var  hen¬ 
vist  til  at  ligge  stille  i  den  grufulde  Kulde  og  tilmed  leve  af  den  salte  Skibskost,  blev  de 
et  let  Bytte  for  den  skrækkelige  Sygdom,  som  er  kendt  under  Navn  af  Skørbug.  Men 
til  Nytaar  gik  det  som  sagt  nogenledes.  Jens  Munk  og  hans  Folk  gjorde  Udflugter  i 
Omegnen,  saa  godt  det  lod  sig  gøre,  og  søgte  navnlig  at  finde  ud,  om  Landet  var  befol¬ 
ket.  Han  fandt  Spor  af,  at  der  havde  været  Folk  paa  Egnen,  men  selv  saa  han  ingen. 
Han  fortæller,  at  han  ikke  langt  fra  sin  Vinterhavn  "fandt  et  Billede  paa  en  Sten  afmalet 
med  Kul,  dets  Facon  var  ligesom  en  halv  Djgevel,  hvorfor  jeg  kaldte  samme  Hug  (Pynt) 
Djævels  Hug”.  Og  i  Skoven  fandt  han  flere  Steder  store  Hobe  af  Spaaner,  som  syntes 
at  være  afhugget  med  krumme  Jern.  Men  af  hvad  han  saa  var  han  paa  det  rene  med, 
at  Folket  var  Hedninger;  og  siger  han:  "dersom  det  saa  er,  da  var  at  ønske,  at  de  arme 


16 


SÆRTRYK  AF  “DANSKE  I  AMERIKA” 


forblindede  Hedninger  kunde  komme  til  den  rette  og  kristelige  Troes  Bekjendelse.”  An 
gaaende  deres  Levemaade  sluttede  han,  at  de  mest  levede  af  halvraat  Kød. 

Men  ombord  paa  "Enhjørningen”  iagttog  man  de  kirkelige  Festdage.  I  sin  Be¬ 
retning  omtaler  Jens  Munk  saaledes,  at  de  fejrede  Mortensdag  med  Ryper,  som  Folkene 
havde  skudt,  i  Stedet  for  med  Gaasesteg,  som  de  var  vant  til  i  Danmark.  Til  14de 
November  bemærker  Jens  Munk:  "Om  Natten  kom  der  en  stor  sort  Hund  til  Skibet  paa 
Isen.  Da  blev  en  af  Folket,  som  gik  paa  Vagt,  ham  vaer,  og  vidste  ikke  andet,  end  at 
det  var  en  sort  Ræv,  hvorfor  han  straks  skød  ham  og  kom  saa  med  ham  slæbendes  ind 
udi  Kahytten  med  stor  Glæde,  menendes  han  havde  en  stor  Bytte  bekommet.  Men  om 
Morgenen,  da  vi  saa  os  for,  var  det  en  stor  Hund,  og  udentvivl  var  han  afrettet  til  Dyr  at 
fange;  thi  han  havde  været  bunden  om  Næsen  med  smale  Liner,  saa  Haarene  vare  der 
afgangne,  og  var  han  kløftet  udi  det  højre  Øre,  og  kanske  hans  Ejermand  havde  ikke  ret 
gjerne  mist  ham.  -  Jeg  havde  og  gjerne  selv  set,  at  jeg  kunde  faaet  ham  levendes  fat;  da 
vilde  jeg  straks  have  gjort  en  Løbekræmmer  af  ham,  og  ladet  ham  gaa  hjem  igjen,  did 
han  var  kommen  fra,  med  Kramvare.” 

Den  10de  December  observerede  Jens  Munk  en  Maaneformørkelse,  som  han 
beskriver. 

Om  Julefesten  paa  Skibet  siger  han:  "Den  hellige  Juledag  celebrerede  og  høj- 
tideligen  holdt  vi  samtlig  (som  kristeligt  er),  holdt  Prædiken  og  Messe,  og  efter  Prædiken 
ofrede  vi  Præsten  efter  gammel  Vis,  hver  efter  sin  Formue;  endog  at  Pengene  ikke  vare 
mange  iblandt  Folket,  saa  gave  de  dog  hvad  de  havde.  En  Part  gav  hvide  Ræveskind, 
saa  at  Præsten  fik  til  at  fodre  en  Kjortel  med;  men  ham  blev  der  efter  ikke  langt  Liv 
fristet,  at  han  den  kunde  slide.” 

Fra  Nytaar  1620  blev  Livet  i  "Nova  Dania”  eller  "Ny  Danmark”,  som  Jens 
Munk  kaldte  det  Land,  han  var  kommen  til,  at  ligne  ved  Livet  i  et  Hospital,  hvor  Kap¬ 
tajnen  var  en  af  de  dygtigste  Sygepassere.  Med  hver  Dag  blev  det  værre,  og  da  Jens 
Munk  greb  til  at  uddele  stadig  større  Rationer  af  Brændevin  blandt  Besætningen,  hjalp 
det  kun  til  at  gøre  dem  mere  syge.  Paa  Universitetsbiblioteket  i  København  findes 
endnu  hans  egenhændige  Beskrivelse  af  hans  Rejse,  og  ud  for  hver  Dag  har  Munk  an¬ 
givet  Antallet  af  de  døde.  Den  25de  Februar  1620  var  der  død  22,  1ste  Marts  24, 
1ste  April  34,  10de  April  41,  28de  April  50,  19de  Maj  57,  og  4de  Juni  var  de  dødes 
Antal  steget  til  61.  Af  de  fire  levende  døde  endnu  Sejllæggeren  hen  i  Juni  Maaned,  saa 
Jens  Munk  stod  nu  selvtredie  tilbage  i  et  fremmed,  isbundet  Land,  saa  udmattet  paa 
Sjæl  og  Legenje  at  han  hverken  kunde  staa  eller  gaa.  Efter  den  16de  Maj  blev  de  døde 
liggende  ubegravet,  da  de  efterlevende  ikke  havde  Kræfter  til  at  skaffe  dem  bort. 

Den  4de  Juni  troede  Jens  Munk,  som  laa  syg  og  hjælpeløs  i  sin  Køje,  at  hans 
Dage  var  talte.  Han  nedskrev  da  sit  Testamente  og  dernæst  følgende  Brev,  som  vist 
fortjener  at  anføres:  "Efterdi  at  jeg  nu  ikke  længer  haver  Forhaabning  at  kunne  leve  i 
denne  Verden,  da  beder  jeg  for  Guds  Skyld,  om  nogle  kristne  Mennesker  hænder  hid  at 
komme,  at  de  mit  arme  Legeme,  med  de  andre  deres,  som  herhos  findes,  udi  Jorden 
ville  lade  begrave,  tagendes  Løn  derfor  af  Gud  i  Himlen.  Og  at  denne  min  Relation 
(Beretning)  maatte  blive  min  naadigste  Herre  og  Konning  tilstillet.  Thi  hvert  Ord, 
som  her  udi  findes,  er  altsammen  sandfærdigt.  Paa  det  min  fattige  Hustru  og  Børn 
maatte  nyde  min  store  Besværlighed  og  ynkelig  Afgang  noget  god  af.  Hermed  al  Ver¬ 
den  gode  Nat,  og  min  Sjæl  udi  Guds  Haand  etc.  Jens  Munk.” 

Men  den  8de  Juni  væltede  han  sig  med  sine  sidste  Kræfter  ud  af  sin  Køje,  hvor 
han  ikke  mere  kunde  være  for  Stank  af  de  døde,  krøb  omkring  paa  Dækket  som  han 
bedst  kunde  og  opdagede  da,  at  to  af  Besætningen  var  krøben  i  Land,  medens  hver  af 

Parterne  troede,  at  de  var  de  sidstlevende.  Omsider  kom  ogsaa  Jens  Munk  i  Land  til 
dem.  De  boede  nu  under  en  Busk,  krøb  omkring,  hvor  de  kunde  finde  noget  Grønt, 
som  de  sugede  Saften  af,  og  dette  tillige  med  Varmen  gjorde  at  de  kom  til  at  føle  noget 
bedre.  Siden  fangede  de  nogle  Fisk,  som  de  kogte  og  spiste  Suppen  af;  thi  Kødet  kunde 
de  ikke  tygge,  da  Tænderne  var  løse  i  Munden  som  en  Følge  af  Skørbugen.  Omsider 
fik  de  Lamprenen”,  som  var  trukket  op  paa  Land,  sat  i  Vandet,  hvilket  først  lod  sig 
gøre  efterat  de  havde  udlosset  den.  Siden  maatte  de  fra  “Enhjørningen”  hente  Levneds¬ 
midler  og  hvad  andet  de  trængte  til  til  Rejsen,  som  de  nu  vilde  begive  sig  paa  hjemad. 
Jens  Munk  fortæller:  “Den  16de  Juli,  som  indfaldt  paa  en  Søndag,  om  Eftermiddagen, 
da  ginge  vi  udi  Guds  Navn  til  Sejls  derfra.  Paa  hvilken  Tid  det  var  der  udi  Landet  saa 
varmt  som  det  kunde  være  udi  Danmark,  og  Multebærene  stode  da  knoppede.  Og  var 
der  saa  fuldt  med  Myg,  at  man  ikke  kunde  bare  sig,  naar  det  var  stille  Vejr,  og  var  der 
megen  Regn  denne  Tid  om  Aaret  dagligen.  Og  der  jeg  rejste  derfra,  borede  jeg  to  eller 
tre  Huller  paa  “Enhjørningen”,  at  det  Vand,  som  var  i  Skibet,  med  en  halv  Ebbe  maatte 
blive,  paa  det  at  Skibet  altid  kunde  blive  fast  siddendes,  i  hvad  Is  der  komme  kunde.” 

Inden  vi  følger  Munk  og  hans  to  Mænd  paa  Vejen  hjemad,  vil  vi  dvæle  lidt  hos 
de  døde,  som  nu  blev  tilbage  i  “Nova  Dania”. 

Af  disse  maa  først  mærkes  Skibspræsten,  Rasmus  Jensen  Aarhus.  Vi  har  hørt 
om  hans  Juleoffer.  Om  ham  siger  Munk  i  sin  Beretning:  “Den  10de  Januar  (1620) 
ginge  Præsten,  Hr.  Rasmus  Jensen,  og  Bartskjæren  O:  Skibslægen)  M.  Casper  Casper- 
sen  til  Sengs,  efterat  de  nogen  Tid  lang  havde  gaaet  helt  syge.”  23de  Januar:  Samme 
Dag  var  det  smukt  Vejr  og  dejlig  Solskin,  da  sad  Præsten  over  Ende  i  sin  Køje,  og  for 
Folket  gjorde  Prædiken,  hvilken  Prædiken  og  var  den  sidste,  han  gjorde  her  i  Verden.” 

20de  Februar:  “Om  Aftenen  døde  Præsten,  fornævnte  Hr.  Rasmus  Jensen,  som 
da  havde  gaaet  og  ligget  syg  i  lang  Tid.”*) 

“10de  April  døde  ærlig  og  velbyrdig  Mand  O:  Adelsmand),  Mouritz  Stygge,  min 
Liutnant,  som  havde  længe  ligget  syg.  Og  tog  jeg  af  mine  egne  Ligklæder  og  svøbte 
hans  Lig  udi  det  bedste  jeg  kunde,  og  var  det  med  stor  Nød  at  jeg  kunde  faa  en  Ligkiste 
gjort  til  ham.” 

Endnu  skal  blot  nævnes  de  Navne,  Jens  Munk  anfører  i  sin  Beretning,  da  de 
formentlig  fortjener  det.  Saavidt  kan  skønnes,  er  de  som  følger,  efterhaanden  som  de 
døde:  Bartskær  David  Velske,  Styrmand  Hans  Brock,  Baadsmændene  Jens  Helsing, 
Laurids  Bergen,  Rasmus  Kjøbenhavn,  Drengen  Claus,  Jens  Borringholm,  Hans  Skude¬ 
næs,  Oluf  Boye,  Anders  Pøcker,  Bartskær  Casper  Caspersen,  Poul  Pettersen,  Skipper 
Jan  Olufsen,  Ismael  Abrahamsen,  Christian  Gregersen,  Tømmermand  Svend  Arvidsen, 
2den  Styrmand  Johan  Petersen,  Erik  Munk  (en  Brodersøn  af  Jens  Munk),  Iver  Alsing, 
Christopher  Opsloe,  Rasmus  Clemmensen,  Højbaadsmand  Laurits  Hansen,  1ste  Styr¬ 
mand  William  Gordon,  Anders  Sodens,  Anders  Oroust,  Jens  Bødker,  Hans  Bendtsen, 
Oluf  Andersen,  Peder  Amundsen,  Oluf  Søndmør,  Halvor  Brønnie,  Morten  Nielsen, 
Thor  Thønsberg,  Anders  og  Morten  M arstrand,  John  Watson  (en  engelsk  Styrmand), 
Tømmermand  Jens  Jørgensen,  Svend  M arstrand.  Alle  de  nævnte  naaede  Jens  Munk 
at  faa  begravet.  Af  dem,  som  ikke  blev  begravet,  nævner  han  kun  følgende  ved  Navn: 
Skipper  Jens  Henriksen,  Erik  Hansen  Li,  Tømmermand  Peder  Nyborg,  Knud  Lauritzen 
Skudenæs  og  Jørgen  Kokkedreng.  Disse  er  sikkert  nogle  af  de  første  Skandinaver,  som 
har  fundet  deres  Grav  i  Amerika  efter  dets  Opdagelse  af  Columbus  i  1492. 

Jens  Munks  Sejlads  fra  Churchillflodens  Munding  i  Hudsonbugten  til  Bergen  i 


*)  Der  er  ingen  Tvivl  om,  at  Rasmus  Jensen  Aarhus  er  den  første  lutherske  Præst  i  Amerika. 

Norge  varede  fra  16de  Juli  til  21de  September.  Ogsaa  over  denne  mærkelige  Rejse 
førte  han  Dagbog.  Han  maatte  kæmpe  sig  frem  mod  Is  og  Storm  og  Hav,  saa  man 
maa  undres  over,  at  han  nogensinde  slap  levende  derfra,  især  naar  man  mindes  den  Vin¬ 
ter,  han  og  hans  Folk  havde  havt.  Undertiden  maatte  han  lade  Skibet  drive  uden  Sejl, 
at  han  og  hans  to  Medhjælpere  kunde  faa  nogen  Hvile.  Den  21de  September  kom  han 
ind  i  en  ham  ukendt  Fjord  i  Norge.  Med  sin  Bøsse  maatte  han  true  en  Bonde  til  at 
hjælpe  sig  en  Varptrosse  i  Land.  Da  han  fik  fast  Land  under  sine  Fødder,  siger  han: 
“Der  jeg  nu  havde  Skibet  udi  god  Salve,  og  var  udi  kristen  Land  igjen  kommen,  da 
græde  vi  arme  Mennesker  af  stor  Glæde  og  takkede  Gud  han  os  naadeligen  havde  den 
Lvkke  beskæret.” 

Vi  kan  iøvrigt  ikke  slutte  Beretningen  om  denne  Del  af  Jens  Munks  Færd 
bedre  end  med  følgende  Ord  af  en  nyere  dansk  Forfatter:  “Munk  kæmpede  dog  til  det 
sidste,  og  omskabtes  fra  Chef  til  Sygeplejer,  men  holdtes  formodenlig  oppe  netop  ved 
denne  stadige  og  anstrængte  Virksomhed.  Hans  Bog  er  ikke  fuld  af  Klager.  Men 
medens  hans  stoiske  Udholdenhed  sammen  med  den  døende  Besætning,  som  han  selv 
dødssyg  ofrede  sine  sidste  Kræfter,  staar  som  et  smukt  Vidnesbyrd  om  et  mandigt  og 
ædelt  Sind,  maa  hans  Sejlads  med  “Lamprenen”  fra  Hudsonbugten  til  Norge  med  kun 
to  Mands  Besætning,  der  lige  var  sluppen  ud  af  Dødens  Favntag,  aftvinge  os  Beundring, 
og  da  Jagten  den  21de  September  1620  strøg  indenskærs  i  Omegnen  af  Bergen,  havde 
han  udført  en  Sømandsdaad,  der  vel  fortjener  at  mindes.” 

Jens  Munk  kom  først  til  København  i  December  Maaned  1620,  idet  han  blev 
opholdt  i  Norge  i  nogen  Tid. 

Den  rastløse  Christian  IV  tog  vel  imod  ham;  men  han  fik  ikke  Lov  at  være 
længe  i  Ro.  Han  havde  taget  et  nyt  Land  i  Besiddelse  i  Kongens  Navn,  et  Land  ikke 
øde  som  Grønland,  men  fuldt  af  herlige  Skove,  Pelsdyr,  nyttige  Metaller  osv.  Muligvis 
kunde  der  ogsaa  gro  Korn.  Kongen  havde  isinde  at  drage  sig  denne  Opdagelse  til 
Nytte.  Desuden  var  det  jo  endnu  ikke  umuligt  at  finde  Nordvestpassagen  til  Indien. 
Og  hertil  kom,  at  et  af  Kongens  Skibe  var  efterladt  i  “Nova  Dania”.  Det  skulde  hen¬ 
tes.  Nok  er  det:  Jens  Munk  fik  i  Foraaret  1621  Ordre  til  at  forberede  sig  til  at  gaa  ud 
paa  en  ny  Ekspedition  til  Nova  Dania.  Det  var  aabenbart  Hensigten,  at  der  nu  skulde 
anlægges  en  dansk  Koloni  ved  Hudsonbugten.  Og  Jens  Munk  traf  sine  Forberedelser. 
Man  har  endnu  hans  Fortegnelse  over,  hvad  der  absolut  skulde  til  til  en  saadan  Rejse. 
Det  skal  vi  imidlertid  ikke  her  komme  nærmere  ind  paa,  saa  meget  mindre  som  den  paa¬ 
tænkte  Ekspedition  aldrig  kom  til  Udførelse,  hvilket  vistnok  har  sin  Grund  i  Jens  Munks 
nedbrudte  Helbred.  Han  blev  dog  siden  brugt  flittigt  i  sin  Konges  Tjeneste  til  sin  Død 
den  3die  Juni  1628.  Der  er  imidlertid  et  Sagn  der  fortæller,  at  han  skal  være  falden  i 
Kongens  Unaade,  saa  denne  endog  skal  have  stødt  ham  for  Brystet  med  sin  Stok,  saa 
Jens  Munk  gik  hjem  i  Forbitrelse  herover,  gik  til  Sengs  og  døde  af  Sult  og  Græmmelse. 
Men  dette  Sagn  skal  være  uden  nogen  somhelst  Hjemmel. 

Men  hvad  blev  der  af  “Nova  Dania”  og  af  “Enhjørningen”,  som  Jens  Munk 
havde  efterladt  i  sin  Vinterhavn? 

Først  48  Aar  efter  Jens  Munks  Rejse  til  Amerika,  nemlig  i  1668,  blev  “Nova 
Dania”  koloniseret,  idet  det  bekendte  Hudson  Bay  Company  tog  Landet  i  Besiddelse  og 
anlagde  en  Række  Forter  ved  de  sydvestlige  Flodmundinger.  Siden  kom  disse  Egne  en 
Tid  i  Frankrigs  Besiddelse. 

Fra  Franskmændene  véd  vi  bestemt,  at  Jens  Munk  overvintrede  i  Churchill- 
flodens  Munding.  En  af  dem  fortæller  følgende  om  de  danskes  Overvintring  der:  “I 
Vinterens  Løb  omkom  alle  de  danske  af  Kulde  og  Sygdom,  og  deres  Skib  drev  bort  med 

Isgangen  om  Foraaret.  Da  de  indfødte  om  Sommeren  kom  til  Stedet,  blev  de  højst  for- 
bauset  over  at  se  saa  mange  Lig  af  en  dem  ukendt  Menneskerace.  Efter  at  have  over¬ 
vundet  deres  Frygt  bemægtigede  de  sig  det  for  dem  overordenlig  rige  Bytte,  som  fandtes 
i  de  efterladte  Sager.  Blandt  disse  var  uheldigvis  ogsaa  et  Kvantum  Krudt,  som  an¬ 
tændtes,  hvorved  mange  dræbtes,  og  Huset,  som  indeholdt  de  efterladte  Genstande,  op- 
brændte.  Herved  tilintetgjordes  det  meste  af  Byttet,  dog  blev  en  Mængde  Jernsager, 
deriblandt  en  8-pundig  Kanon,  tilbage,  og  de  forskellige  vilde  Stammer,  selv  de  i  tem¬ 
melig  lang  Frastand  boende,  forsynede  sig  længe  med  Jern  herfra/’  Franskmanden  har 
aabenbart  i  disse  Ord  gengivet  de  vildes  Beretning  om  Sagen.  De  franske,  som  holdt 
Landet  til  1714,  kaldte  Floden,  som  nu  hedder  Churchill  River,  for  Reviére  danoise, 
eller  “den  danske  Flod”. 

Da  Englænderne  kom  i  Besiddelse  af  Landet  igen,  fandt  de  i  nævnte  Flodmun¬ 
ding  en  Metalkanon  med  Christian  IV’s  Navnetræk;  og  siden  blev  der  fundet  flere  af 
samme  Slags.  Og  derfor  gik  Navnet  “The  Danish  River”  langt  ind  i  det  18de  Aarhun- 
drede  Side  om  Side  med  Navnet  Churchill  River,  men  det  findes  nu  kun  i  Bøger. 

Men  vor  Landsmand  fortjener  at  nævnes  som  en  af  Nordvestpassagens  Pionerer. 
Hans  Togt  kan  godt  taale  Sammenligning  med  hans  store  samtidiges,  og  hvad  angaar 
hans  Personlighed,  da  kunde  man  vist  passende  anvende  Blichers  bekendte  Ord  paa  ham: 

“Den  Skude  blev  prt  af  en  Sømand  god, 
af  dem,  der  ej  pleje  at  ryste', 
thi  først  sig  beviser  det  danske  Mod, 
naar  Døden  begynder  at  kryste 

“Nova  Dania”  ved  Hudsonbugten  -blev  altsaa  en  Kirkegaard,  medens  “New 
England”  i  Amerika,  som  anlagdes  et  halvt  Aar  senere,  blev  Stammen  til  en  af  Verdens 
mægtigste  Republikker.  Men  hvad  Mod  og  Udholdenhed  angaar,  taaler  Jens  Munk 
meget  vel  at  stilles  sammen  med  de  fremmeligste  i  nævnte  engelske  Koloni.  Dog  er 
det  undertiden  tungt  at  høre  til  et  lille  Folk.  Navnene  paa  Jens  Munks  samtidige, 
Hudson,  Baffin  osv.,  er  bevaret  i  de  Egne,  de  undersøgte,  og  deres  ^Bedrifter  holdes  i 
Ære.  Men  Jens  Munks  Daad  er  forlængst  glemt,  og  intet  Sted  har  Navn  efter  ham! 

*  ,  * 

* 

Nogle  Aar  før  Jens  Munk  plantede  det  danske  Flag  paa  “Ny  Danmark”s  sne¬ 
dækte  og  isbundne  Strande,  blev  der  langt  længere  mod  Syd  sat  et  andet  Minde  om 
Danmark,  idet  den  bekendte  engelske  Kaptajn  John  Smith,  der  spillede  saa  stor  en  Rolle 
i  den  første  engelske  Koloni  i  Amerika,  Jamestown  i  Virginia,  besejlede  og  kortlagde  en 
stor  Del  af  det  nuværende  Ny-England  og  kaldte  et  af  Næssene  der  Cape  Ann  til  Ære 
for  Englands  daværende  Dronning  Anna  af  Danmark. 

Dronning  Annas  Broder  Christian  IV  gæstede  to  Gange  sin  Søster  i  England, 
nemlig  i  1606  og  1614.  Han  kom  derved  i  Forbindelse  med  den  vidtberejste  Sømand 
Sir  Walter  Raleigh,  som  stod  højt  i  Dronningens  Gunst.  Det  er  da  rimeligt,  at  Kon¬ 
gens  Samtaler  med  denne  mærkelige  Mand  ikke  var  uden  Indflydelse  paa  hans  Planer 
om  at  udvide  Danmarks  Handelsforbindelser  snart  sagt  over  den  hele  Verden,  saaledes 
som  de  senere  gav  sig  Udslag  i  Jens  Munks  Rejse  til  Amerika,  Ove  Gjeddes  Rejse  til 
Indien  i  1618  og  Stiftelsen  af  det  vestindiske  Handelskompagni  i  1620  osv. 

(KILDER:  Jens Munks“ Navigatio  Septentrionalis”  udgivet  af  P.  Lauridsen,  Kø¬ 
benhavn  1883.  H.  D.  Lind:  Christian  den  4de  og  hans  Mænd  paa  Bremerholm. 
Agnes  Strickland:  Queens  of  England,  Vol.  7.  Philadelphia  1844.) 


20 


SÆRTRYK  AF  “DANSKE  I  AMERIKA” 

c.  Vitus  Jonassen  Bering,  Beringstrædet 
og  russisk  Nordamerika. 

“ Klondike”  er  et  Navn,  som  i  de  sidste  Aar  har  faaet  en  meget  stor  Betydning  og 
Berømmelse  over  den  hele  Verden;  og  Pladsen  er  bleven  et  Valfartssted,  om  ikke  for 
fromme  Pilgrimme  saa  for  Æventyrere  og  Guldsøgere  fra  alle  Lande  og  af  alle  Nationer, 
deriblandt  ikke  faa  Danske.  Men  hvor  findes  Klondike,  dette  ny  Eldorado,  denne 
Bjærgstrøm,  som  har  samlet  saa  store  Hære  ved  sine  Bredder?  Geografien  vil  oplyse  os 
om,  at  denne  Bæk  løber  ud  i  den  store  Flod  Yukon,  og  at  Yukon  er  den  største  Flod  i 
Alaska,  som  nu  er  et  Territorium  under  Nordamerikas  Forenede  Stater.  Ganske  vist: 
Klondike  lindes  ikke  indenfor  Alaskas  Grænser  men  derimod  i  britisk  Nordamerika. 
Men  indtil  1867  udgjorde  Alaska  russisk  Nordamerika,  som  først  toges  i  Besiddelse  af 
den  russiske  Regering  i  1783.  Ved  Traktat  af  30te  Marts  1867  overdroges  Alaska  med 
et  Landomraade  af  580,000  Kvadratmile  af  den  russiske  Regering  til  de  Forenede  Stater 
for  en  Købesum  af  7,200,000  Dollars.  —  Saa  meget  véd  enhver,  som  kender  lidt  til 
Amerikas  Historie.  Derimod  er  det  maaske  mindre  kendt,  at  Ruslands  Fordring  paa 
Alaska  som  russisk  Territorium  grunder  sig  paa  en  dansk  Mands  Opdagelser,  idet  en 
Dansk  var  den  første,  som  nogensinde  fandt  og  undersøgte  disse  nordlige  Egne.  At  han 
stod  i  russisk  Tjeneste,  da  han  gjorde  sin  Opdagelse,  er  Grunden  til  at  Rusland  siden 
betragtede  det  Land,  han  havde  fundet,  som  sit. 

Det  er  ogsaa  bekendt,  at  da  Columbus  landede  i  Amerika,  mente  han,  at  han  var 
kommen  til  Indien,  altsaa  til  Asien.  Navnet  Vestindien  minder  derom  endnu  den  Dag 
i  Dag.  Siden  fandt  man  vel  ud,  at  denne  Tanke  ikke  holdt  Stik.  Men  saa  mente  man, 
at  der  kunde  ikke  være  ret  langt  fra  Amerika  til  Indien  og  navnlig  da  ikke  fra  Nord¬ 
amerika  til  Indien.  Vi  har  hørt,  hvorledes  Jens  Munk  var  ude  for  at  søge  efter  en  Nord¬ 
vestpassage  til  det  rige  Indien  men  fandt  i  Stedet  derfor  en  Kirkegaard  for  det  meste  af 
sin  Besætning  og  det  ene  af  sine  Skibe  i  “Nova  Dania”  ved  Churchillflodens  Munding. 
Man  havde  dunkle  Anelser  om,  at  Amerika  ikke  var  landfast  med  Asien,  og  at  der  fand¬ 
tes  et  Vand  mellem  disse  to  Verdensdele;  men  hvorledes  det  i  Virkeligheden  hang  sam¬ 
men,  erfarede  man  ikke  før  236  Aar  efter,  at  Columbus  fandt  Land  i  Amerika.  Den 
som  har  Æren  af  først  at  have  besejlet  det  smalle  Vand,  som  skiller  Asien  fra  Amerika, 
er  den  samme  danske  Mand,  som  først  fandt  russisk  Nordamerika.  Denne  mærkelige 
Dansker  fortjener  vistnok  at  blive  lidt  mere  kendt,  end  han  hidindtil  har  været  blandt 
sine  Landsmænd  i  Almindelighed,  og  da  ikke  mindst  i  Amerika.  Hans  Navn  er  Vitus 
Jonassen  Bering. 

Berings  Fødeby  var  den  lille  jyske  Købstad  Horsens,  som  har  fostret  ikke  saa  faa 
Mænd,  der  har  gjort  deres  Fædreland  Ære  baade  hjemme  og  ude.  Den  bekendte  dan¬ 
ske  Statsminister  Ove  Høegh  Guldberg  (f.  1731,  død  1808),  var  en  Møllersøn  fra  Hor¬ 
sens.  Den  bekendte  Poul  Vendelbo,  adlet  Løvenørn,  bekendt  som  russisk  Officer,  dansk 
Admiral  og  Diplomat  osv.,  var  Søn  af  en  Haandværker  og  Bedemand  i  Horsens.  En 
af  de  mest  bekendte  latinske  Digtere  i  Danmark  i  det  17de  Aarhundrede  hed  Vitus  Pe¬ 
dersen  Bering  og  var  født  i  Viborg  i  1618.  Han  endte  som  Assessor  i  Højesteret  og 
kongelig  dansk  Historieskriver  og  døde  i  1675.  En  Broder  af  denne  berømte  Mand  hed 
Peder  Pedersen  Bering  og  var  Præst  og  Provst  i  Østersnede  ved  Horsens,  hvor  han  døde. 
En  af  Provst  Berings  seks  Døtre  blev  gift  med  en  Enkemand,  Jonas  Svendsen,  som  var 
“Visitererer”  i  Horsens.  Ved  ham  blev  hun  Moder  til  mindst  to  Sønner,  af  hvilke  den 
ene  blev  opnævnt  efter  hendes  ovennævnte  berømte  Farbroder  og  kaldet  Vitus  Jonassen. 
Han  blev  døbt  i  Horsens  den  12te  August  1681.  Senere  gik  det  ham,  som  den  bekendte 

Statsminister  Høegh-Guldberg,  at  han  tog  Navn  efter  sin  mødrene  Slægt  og  kaldte  sig 
Bering,  hvilket  forresten  var  Tilfældet  med  flere  af  hans  Fætre,  som  blev  Præster  i 
Danmark.  Hans  Fader  var  en  af  de  ledende  Mænd  i  Horsens,  var  i  mange  Aar  Kirke¬ 
værge  ved  Sognekirken  men  vistnok  langtfra  nogen  formuende  Mand.  Hans  Børn  af 
første  Ægteskab  voldte  ham  Sorg;  en  Søn  maatte  han  saaledes  sende  til  .Ostindien,  næppe 
for  hans  Dyders  Skyld. 

Fra  sin  Ungdom  af  havde  Vitus  Jonassen  Lyst  til  Søen.  Han  skal  i  sin  tidligste 
Ungdom  have  været  med  paa  Rejser  baade  til  Ostindien  og  Amerika.  Fra  Ostindien 
kom  han  i  1703  tilbage  til  Amsterdam,  hvor  han  gjorde  Bekendtskab  med  en  Nordmand, 
hvilket  skulde  faa  stor  Indflydelse  paa  hele  hans  senere  Liv.  Manden  hed  Cornelius 
Cruys  (vistnok  Kruse)  og  var  født  i  Stavanger  i  1657.  Gennem  Bekendtskab  med  Czar 
Peter  den  Store  i  Rusland  var  han  kommen  i  dennes  Tjeneste  som  Vice-Admiral.  Han 
døde  i  Rusland  i  1727.  Cruys  var  netop  nu  i  Holland  for  at  hyre  dansk-norske  Sømænd 
til  den  russiske  Marine,  idet  Czar  Peter  satte  mere  Pris  paa  saadanne  end  paa  Hollæn¬ 
derne,  efterat  han  ved  sit  Ophold  i  Holland  havde  lært  dem  at  kende.  Cruys  fik  Bering 
med  sig  til  Rusland,  hvor  han  straks  fik  Ansættelse  som  Underløjtnant  i  Flaaden.  I  St. 
Petersborg  var  der  dengang  og  senere  en  hel  Koloni  af  danske  og  norske  Sømænd,  som 
samlede  sig  om  Cruys,  og  til  hvis  nærmeste  Omgangskreds  ogsaa  den  unge  Bering  i  læn¬ 
gere  Tid  kom  til  at  høre.  Vi  kan  ikke  her  i  det  enkelte  fortælle  om  Berings  Arbejde  i 
russisk  Tjeneste.  Han  deltog  i  Ruslands  Krige  mod  Tyrkerne  og  Svenskerne  og  viste 
sig  som  en  modig  og  dygtig  Sømand,  hvem  man  betroede  tidt  meget  vanskelige  Hverv, 
som  han  udførte  tilfredsstillende.  Som  Følge  heraf  forfremmedes  han  til  Løjtnant  (1707), 
Kaptajnløjtnant  (1710),  Kaptajn  af  4de  Klasse  (1715),  af  3die  Klasse  (1717),  og  i  1720 
til  Kaptajn  af  2den  Klasse.  Men  i  1724  forlangte  han  sin  Afsked  af  Tjenesten,  fordi 
han  mente  sig  tilsidesat,  idet  han  ikke  var  bleven  Kaptajn  af  1ste  Klasse.  Han  fik  sin 
Afsked  og  trak  sig  tilbage  til  sit  Hjem  i  Viborg  i  Finland,  hvor  han  havde  en  Ejendom 
og  gærne  opholdt  sig,  da  det  var  en  skandinavisk  By.  Men  da  det  kom  til  Czar  Peters 
Kundskab,  at  Bering  havde  faaet  sin  Afsked,  beordrede  han,  at  Bering  skulde  indtræde  i 
Flaaden  som  Kaptajn  af  1ste  Rang.  —  Og  ikke  blot  dette;  men  i  samme  Aar  (1724)  ud¬ 
nævnte  han  Bering  til  Chef  for  “den  første  kamtschadalske  Ekspedition”,  som  havde  til 
Formaal  at  udfinde,  om  Asien  og  Amerika  var  landfast  med  hinanden. 

Den  Instruks,  som  gaves  Bering  for  denne  vigtige  Rejse,  er  skreven  af  selve  Czar 
Peter  5  Uger  før  hans  Død  og  lyder  paa,  at  Bering:  “I.  Paa  Kamtschatka  eller  paa  et 
andet  Sted  skulde  bygge  en  eller  to  Baade  med  Dæk.  II.  Med  disse  Skibe  sejle  langs 
Kysten,  der  løber  mod  Nord,  og  sandsynligvis,  da  man  ikke  kender  Kystens  Ende,  er 
dette  Land  Amerika.  III.  Og  derfor  skal  man  spørge,  hvor  Kysten  løber  sammen  med 
Amerika,  og  gaa  til  en  eller  anden  europæisk  Nybygd,  og  naar  man  ser  europæiske  Skibe, 
skal  man  spørge  om  hvad  Kysten  kaldes,  og  opskrive  det,  selv  lande  paa  Kysten,  ind¬ 
hente  sande  Efterretninger  og,  efter  at  have  bragt  det  paa  et  Kort,  vende  tilbage.”  —  Saa 
underlig  denne  Instruks  end  lyder,  betegner  den  et  absolut  nyt  Skridt  til  Kendskab  om 
Forholdet  mellem  Asien  og  Amerika.  Hidtil  havde  man  arbejdet  sig  træt  paa  at  finde 
en  Nordvest-  eller  Nordostpassage  til  Indien  ved  at  sejle  nord  om  Amerika  eller  Europa. 
Czar  Peter  vil,  at  det  bestemt  skal  findes  ud,  om  der  er  et  Stræde  mellem  Asien  og 
Amerika;  thi  uden  det  er  det  jo  meningsløst  at  tale  om  en  Passage.  Asiens  Østkyst  var 
dengang  kun  kendt  op  til  Øen  Jesso  og  Amerikas  Vestkyst  kun  til  Kap  Blanco.  Hvad 
der  laa  nord  derfor,  skulde  Bering  blive  den  første  til  at  finde  ud.  Paa  Kortene  angaves 
et  “Anianstræde”  mellem  Asien  og  Amerika;  men  ingen  vidste  noget  bestemt  om  det. 
Man  antog,  at  det  var  fundet  af  en  Spanier,  Cortereal,  i  Aaret  1500,  som  havde  nævnt 

det  efter  tre  Brødre,  som  var  med  ham.  Vi  har  hørt,  hvorledes  Jens  Munk  søgte  det  i 
Hudsonbugten  i  1619  Nogle  har  ment,  at  Cortereals  Aniånstræde  er  det  samme  som 
det  nuværende  Puget  Sound,  medens  andre  mener,  at  det  er  det  nuværende  Beringstræde. 
—  Vi  skal  nu  følge  med  Bering  paa  hans  Ekspedition  og  se,  hvorledes  han  udførte  den. 

I  Begyndelsen  af  1725  gik  den  ud  fra  St.  Petersborg  med  Bering  som  Chef  og 
hans  Landsmand  Morten  Pedersen  Spangsberg  (eller  Spangberg)  som  næstkommanderende 
samt  en  Del  russiske  Officerer.  Det  var  en  lang  og  næsten  ufremkommelig  Vej  fra  St. 
Petersborg  til  det  fjerne  Kamtschatka.  Efter  noget  over  3  Aars  haardt  Slid,  Møje  og 
Lidelser  var  Bering  endelig  kommen  saa  vidt,  at  han  fik  sit  Skib,  “Gabriel”,  af  Stabelen 
i  det  øde  Land.  Tømmeret  var  slæbt  paa  Hundeslæder  til  Havnen,  hvor  det  blev  byg¬ 
get,  Tjæren  havde  man  selv  maattet  koge,  men  Takkelagen,  Kættinger  og  Ankere  havde 
man  maattet  slæbe  med  sig  Tusinder  af  Mile!  Og  ligeledes  en  hel  Del  af  Provianten. 
Men  den  9de  Juli  1728  stod  endelig  “Gabriel”  ud  af  Havnen.  Og  nu  gik  i  Overens¬ 
stemmelse  med  den  givne  Instruks  Rejsen  mod  Nord  langs  den  ukendte  Kyst,  som  ingen 
vidste  noget  bestemt  om.  Den  2den  August  var  man  naaet  til  62°,  50"  nordlig  Bredde, 
og  den  8de  August  noget  over  64°  nord.  Den  Ilte  August  saa  de  St.  Lawrence  Øen; 
og  nu  var  “Gabriel”  altsaa  inde  i  Strædet  mellem  Asien  og  Amerika.  Den  14de  August 
var  man  naaet  til  66°,  41"  nordlig  Bredde,  og  man  saa  bag  sig  høje  Bjærge.  Man  saa 
nemlig  det  Forbjærg,  som  nu  er  kendt  under  Navnet  Østkap.  Da  Bering  naaede  til 
67°,  18"  nordlig  Bredde,  ansaa  han  det  for  sin  Pligt  ifølge  Ordre,  der  var  ham  givet,  at 
vende  om,  “fornemmelig  fordi  han  ikke  længer  saa,  at  Kysterne  blev  ved  paa  samme 
Maade  at  løbe  mod  Nord”. 

Paa  Tilbagevejen  saa  Bering  paa  venstre  Haand  en  0,  som  han  efter  Dagens 
Helgen  kaldte  Diomede  Øen.  Der  findes  som  bekendt  to  Øer  af  dette  Navn  i  Bering- 
strædet,  og  Grænsen  mellem  Rusland  og  Amerika  gaar  nu  midt  imellem  disse  Øer.  Det 
er  den  vestligste  af  disse  Øer,  Bering  har  set.  Den  anden  saa  han  ikke,  og  paa  Grund 
af  Taage  saa  han  heller  ikke  Amerikas  Fastland,  saaledes  som  det  f.  Eks.  var  Tilfældet 
med  den  berømte  engelske  Opdager,  James  Cook,  da  denne  sejlede  i  Beringstrædet. 
Men  da  Bering  vendte  om,  var  han  vis  paa,  at  han  havde  omsejlet  Asiens  nordøstlige 
Hjørne  og  altsaa  fundet  en  Nordostpassage  til  Indien.  Dette  er  udtalt  i  en  Meddelelse, 
som  enten  stammer  fra  ham  selv  eller  en  af  hans  nærmeste  Omgivelser,  og  som  offen- 
liggjordes  i  Københavns  “Nye  Tidende”  i  1730,  hvor  det  hedder:  “Bering  har  befundet, 
at  der  virkelig  befindes  en  Nordost- Passage,  saa  at  ud  af  Lena-Floden,  saafremt  man  ej 
maatte  blive  hindret  af  Isen  i  Norden,  kan  man  komme  til  Skibs  til  Kamtschatka  og 
derfra  til  Japan,  China  og  Øst-Indien.” —  Bering  sejlede  tilbage  til  Kamtschatka,  hvor 
han  overvintrede,  og  foretog  den  næste  Sommer  flere  Rejser  langs  med  Østasiens  Kyster, 
som  han  kortlagde.  Den  1ste  Marts  1730  kom  han  tilbage  til  St.  Petersborg  og  aflagde 
Beretning  om  sin  Færd.  Men  skønt  han  havde  kortlagt  de  Kyster,  han  havde  besejlet 
osv.,  saa  var  de  lærde  i  St.  Petersborg,  som  aldrig  havde  set  det  østlige  Asien,  alligevel 
meget  klogere  end  han;  og  da  hans  Beretninger  ikke  stemte  med  det  Fantasikort,  man 
havde  tegnet  af  det  østlige  Asien,  var  man  helt  paa  det  rene  med,  at  han  aldrig  havde 
været  ved  den  nordøstligste  Pynt  af  Asien.  Og  ikke  blot  mens  han  levede,  fik  han  at 
kæmpe  mod  disse  de  lærdes  Fordomme;  men  længe  efter  hans  Død  forklejnede  de  hans 
Ære  som  Opdager,  indtil  Englænderen  Cook  praktisk  beviste,  at  den  ædruelige  Bering 
havde  Ret  paa  alle  Punkter. 

Men  foreløbig  havde  de  lærdes  Paastande  mod  Bering  den  Virkning,  at  han  i 
April  1730,  kun  to  Maaneder  efter  sin  Hjemkomst,  indleverede  to  Forslag  til  den  rus¬ 
siske  Regering,  som  gik  ud  paa,  i  Korthed  sagt,  Sibiriens  Civilisering,  Kortlægning  af 

Amerikas  Vestkyst  og  Indledelse  af  Handelsforbindelser  med  dette  Land,  ligeledes  Kort¬ 
lægning  af  Japan  med  Handelsformaal  for' Øje,  og  endelig  Omsejling  og  Kortlægning 
af  Sibiriens  Kyst  mod  Ishavet  mellem  Floderne  Obj  og  Lena.  Derved,  mente  Bering, 
vilde  man  faa  fuld  Klarhed  over  Forholdet  mellem  Land  og  Vand  i  de  hidtil  ukendte 
nordlige  Egne  og  fuld  Klarhed  over,  hvem  der  havde  Ret  i  den  Sag,  om  hvilken  der  var 
Strid  mellem  ham  og  de  stuelærde. 

Den  russiske  Regering  gik  med  Iver  ind  paa  Berings  Plan.  Men  lidet  anede  det 
ham  vel,  at  han  skulde  blive  udset  til  at  føre  alle  disse  kæmpemæssige  Planer  igennem 
eller  da  være  Hovedmanden  for  det  hele,  noget,  som  enhver  anden  end  en  russisk  Re¬ 
gering  maatte  kunne  indse  vilde  overstige  Enkeltmands  Kræfter.  Men  hertil  kom  en 
hel  Mængde  andre  Sager,  som  han  skulde  se  gennemført,  f.  Eks.  forsyne  hin  By  med 
flere  Indbyggere,  indføre  Kvægavl  paa  den  russiske  Stillehavskyst,  anlægge  Navigations¬ 
skoler,  Skibsværfter  i  Okotsk,  Jernværker  her  og  andre  Værker  der  osv.  osv. 

Kort  sagt:  han  blev  saaledes  overlæsset  med  Opgaver,  at  man  maa  undres  over, 
at  der  overhovedet  kom  noget  ud  af  det  hele.  At  dette  alligevel  skete,  skyldes  fremfor 
noget  andet  Berings  sejge  jyske  Udholdenhed,  som  ikke  gav  op  selv  under  de  mest  for¬ 
tvivlede  Omstændigheder  og  de  haardeste,  mest  nærgaaende  Krænkelser  næsten  af  enhver 
Art.  Det  er  dog  ikke  Opgaven  her  at  følge  disse  kæmpemæssige  Foretagender  i  det  en¬ 
kelte.  I  Begyndelsen  af  1733  brød  den  samlede  Ekspedition  op  fra  St.  Petersborg  og 
talte  ialt  570  Mand.  Arbejdet  fordeltes  siden  saaledes,  at  Danskeren  Peder  Lassenius 
stilledes  i  Spidsen  for  Ishavsekspeditionen,  hvor  han  fandt  sin  Død.  Danskeren  Spangs- 
berg  sattes  i  Spidsen  for  Ekspeditionen  til  Japan,  medens  Bering  selv  skulde  lede  Ekspe¬ 
ditionen  til  Amerika.  Men  han  fik  for  Alvor  at  føle,  hvad  det  vilde  sige  at  staa  i  Spid¬ 
sen  for  en  Ekspedition,  som  selv  skulde  bringe  sine  Hjælpemidler  til  Veje  i  et  vildt  Land 
og  blandt  en  Befolkning,  der  mildest  talt  var  barbarisk.  I  flere  Aar  maatte  han  kæmpe 
en  fortvivlet  Kamp  med  Myndighederne  i  Sibirien,  der  brød  sig  lige  saa  meget  om  Re 
geringsbefalingerne  fra  St.  Petersborg  som  om  saa  meget  Papir!  Man  sendte  Klage  paa 
Klage  over  ham  til  Regeringen;  han  blev  truet  med  at  miste  sin  Løn,  ja  endog  med  Tor¬ 
tur.  Men  Bering  var  ikke  Jyde  for  ingen  Ting:  han  blev  ved!  Spangsberg  naaede  i 
1738 — 40  at  besejle  og  kortlægge  en  Del  af  Japan  samt  Kurilerne  og  har  indlagt  sig  store 
Fortjenester  af  disse  Egnes  Geografi.  Denne  vor  dygtige  Landsmand,  som  besad  ikke 
saa  lidt  af,  hvad  Bering  manglede,  nemlig  diktatorisk  Myndighed  og  en  ubøjelig  Viljes¬ 
kraft,  var  den  eneste  Dansker,  som  kom  levende  tilbage  fra  sine  Ekspeditioner.  Han 
overlevedé  Bering  i  mange  Aar  og  døde  1761. 

Spangsberg  var  kommen  tilbage  fra  sine  Ekspeditioner  til  Japan  —  han  foretog 
ialt  tre  — ,  inden  Bering  i  Juni  1741  efter  8  Aars  utrolig  Møje  kunde  begive  sig  ud  for 
at  finde  og  kortlægge  Amerikas  Vestkyst.  Han  sejlede  ud  med  to  smaa  Skibe,  “St.  Peter” 
og  “St.  Paul”,  der  kun  var  udrustet  med  5/^  Maaneds  Proviant,  hvilken  tilmed  var  daar- 
lig.  Efter  afholdt  Bøn  drog  Skibene  afsted,  og  store  Forhaabninger  vinkede  paa  Frem¬ 
tidens  Himmel.  Men  ogsaa  paa  denne  Rejse  skulde  de  lærdes  Meninger  bringe  en 
skæbnesvanger  Forsinkelse.  Man  gik  ud  fra  Avatschabay  paa  Kamtschatka.  Og  nu 
mente  Bering,  at  man  skulde  gaa  i  Kompasretningen  Øst  til  Nord  for  at  komme  til 
Amerika,  hvilket  naturligvis  var  rigtigt.  Men  de  lærde  var  nu  helt  vis  paa,  at  man  skulde 
gaa  mod  Sydost.  Saa  vilde  man  komme  til  Gamaland,  som  ikke  kunde  være  ret  langt 
borte  —  og  saa  var  man  ved  Maalet!  Bering  var  ifølge  sin  Instruks  henvist  til  at  raad- 
føre  sig  med  sine  underordnede  og  ikke  tage  nogen  Beslutning  uden  deres  Tilstemning. 
Altsaa  maatte  han  gaa  baade  mod  Sydost  og  mod  sin  egen  Overbevisning.  De  spildte  en 
Snes  kostbare  Dage  med  at  finde  ud,  at  Gamalandet  kun  eksisterede  i  de  lærdes  Ind- 

bildning.  Den  20de  Juni  skilte  en  Storm  og  Tykning  Skibene  ad.  Endnu  en  Gang  lod 
Bering  sig  forlede  til  at  gaa  mod  Sydost  —  men  fandt  intet  Gamaland.  Bering  var  allerede 
dengang  saa  syg  af  Skørbug,  at  han  stadig  maatte  holde  sig  i  sin  Kahyt.  Endelig  enedes 
de  om  at  styre  mod  Nord,  og  den  16de  Juli  paa  58°,  14"  nordlig  Bredde  saa  de  Land 
mod  Nord  og  navnlig  et  højt  Bjærg,  som  kunde  ses  mange  Mil  ud  i  Søen.  Med  andre 
Ord,  de  saa  den  store  Vulkan,  St.  Elias,  som  har  en  Højde  af  18,000  Fod.  Saaledes  var 
det  lykkedes  Bering  at  opdage  Nordamerika  mod  Øst.  Den  20de  Juli  ankrede  de  op 
ved  en  0,  som  de  efter  Dagens  Helgen  kaldte  Eliasøen.  Den  er  nu  kendt  under  Nav¬ 
net  Kayes  Island.  Han  opholdt  sig  kun  kort  ved  denne  0  men  styrede  mod  Sydvest 
langs  med  Landet  til  54°,  49"  nordlig  Bredde,  altsaa  saa  langt  mod  Syd  som  nu  Terri¬ 
toriet  Alaska  gaar. 

Saa  langt  var  man  naaet  den  31te  Juli.  Man  vendte  nu  og  sejlede  mod  Nordvest 
og  naaede  den  7de  August  til  Semidi  Islands;  men  nu  rasede  Storm  udenbords  og  Syg¬ 
dom  indenbords  i  en  saadan  Grad,  at  man  i  et  Skibsraad  besluttede  at  afbryde  Kortlæg¬ 
ningen  af  Amerika  og  sejle  mod  Kamtschatka,  hvortil  man  havde  mindst  1600  Mil.  De 
arbejdede  sig  frem  til  27de  August  men  maatte  saa  atter  styre  mod  Land  for  at  indtage 
Vand.  De  kom  ind  under  nogle  Øer,  som  fik  Navnet  Shumaginøerne  efter  en  Sø¬ 
mand,  som  døde  der.  Bering  blev  stadig  mere  syg,  og  som  Følge  deraf  gik  intet  ombord, 
som  det  skulde.  Da  de  atter  begav  sig  paa  Hjemvejen,  fik  de  en  saa  voldsom  Storm,  at 
gamle  Sømænd,  som  havde  sejlet  i  50  Aar,  ikke  havde  set  Mage.  Til  deres  Forfærdelse 
saa  de  den  23de  September  atter  Land  mod  Nord.  Det  var  en  0  i  den  aleutiske 
Øgruppe.  De  mente  dog,  at  de  endnu  var  inde  under  Amerikas  Fastland.  Den  vold¬ 
somme  Storm,  der  undertiden  voksede  til  Orkan,  stadig  fra  Vest,  hindrede  dem  i  at 
finde  ud,  hvor  de  var.  Halvdelen  af  Folkene  var  syge.  Mere  end  én  Gang  raadslog 
man  om  at  søge  Vinterhavn  i  Amerika,  thi  man  var  nu  inde  i  Oktober  Maaned.  Bering 
modsatte  sig  dog  dette  men  raadede  Besætningen  til  at  samle  en  Offergave  til  Kirken  — 
Russerne  til  Kirken  i  Petropavlovsk,  som  han  havde  faaet  bygget,  Lutheranerne  til  Kir¬ 
ken  i  Viborg,  hvortil  han  selv  hørte.  Og  saa  sejlede  man  videre,  stadig  med  daarligt  Vejr, 
flere  og  flere  Dødsfald  og  mørkere  Udsigter,  jo  længer  man  kom  ind  i  Oktober  Maaned. 
Skibsbrødet  slap  op,  og  af  Vand  var  der  heller  ikke  meget  tilbage,  daarligt  som  det  var. 
Af  og  til  saa  de  en  af  de  aleutiske  Øer,  som  de  snart  var  nord,  snart  syd  for.  Deres  Sejl 
og  Takkelage  var  ødelagt,  og  de,  som  skulde  staa  tilrors,  maatte  ledes  derhen  af  deres 
dødssyge  Kammerater. 

Den  4de  November  saa  de  Land  i  Vest,  og  den  syge  Besætning  kravlede  op  paa 
Dækket,  saa  mange  som  kunde;  selv  den  dødssyge  Bering  følte  sig  oplivet.  Alle  var 
enige  om,  at  de  nu  var  ved  Indsejlingen  til  Avatschabay,  deres  Bestemmelsessted,  hvor  de 
skulde  finde  Bod  for  alle  Savn.  De  var  i  Nærheden  af  den  nuværende  Copper  Island, 
som  ligger  øst  for  den  sørgelig  bekendte  Beringsø.  —  Inden  Aften  fandt  de  ud,  at  de 
havde  taget  fejl,  om  de  end  stadig  mente,  at  de  var  nær  Hjemmet.  Den  5te  November 
samledes  alle  ombord,  som  kunde  krybe,  til  en  sidste  Raadslagning:  skulde  man  lægge  til 
Land  eller  sejle  videre?  Officererne  holdt  paa  det  første,  men  Bering  var  inde  for,  at 
man  skulde  vove  det  yderste  for  at  naa  Avatscha.  Da  han  heri  blev  overstemt,  var  hans 
Dødsdom  skreven.  Man  lod  Skibet  drive  mod  Land  paa  den  skovløse,  mennesketomme 
0,  hvor  Bering  skulde  finde  sin  Grav.  Man  fandt  her  en  overmaade  rig  Dyreverden, 
som  endnu  aldrig  noget  Menneske  havde  forstyrret,  navnlig  af  Havpattedyr,  deriblandt 
Søodderen,  Søløven,  Søbjørnen  og  den  nu  helt  forsvundne  Søko,  som  har  faaet  Navnet 
Stellers  Søko,  efter  Naturforskeren,  Tyskeren  Steller,  som  var  ombord  paa  “St.  Peter”. 
Denne  rige  Dyreverden,  som  ikke  kendte  til  at  være  bange  for  Mennesket,  tjente  de 

skibbrudne  til  Føde;  og  uden  den  vilde  heller  ingen  af  dem  have  overlevet  Vinteren 
1741—42.  Da  man  fandt  ud,  at  Øen  var  mennesketom,  gravede  man  sig  ind  i  Sand¬ 
bankerne  for  at  finde  Vinterbolig.  Navnlig  var  Steller  utrættelig  i  at  faa  saadanne  Bo¬ 
liger  i  Stand  til  sig  og  sine  syge  Kammerater,  der  var  saa  syge  af  Skørbug,  at  flere  døde, 
saa  snart  de  kom  i  Land.  Man  havde  Møje  med  at  holde  Rævene  borte  fra  de  dødes 
Legemer,  ja  selv  de  syge  angreb  de.  Den  10de  November  blev  Bering  baaren  i  Land 
og  fik  sit  Hjem,  det  sidste  paa  Jorden,  i  en  Sandhule  ved  Siden  af  Stellers.  Han  var 
dødssyg  men  oprømt  og  tilfreds.  Og  snart  var  hele  “St.  Peter”s  Besætning  bosat  i  fem 
Huler  i  Bakken  ved  den  øde  Strand. 

I  en  af  disse  laa  den  nu  60  Aar  gamle  Bering,  som  allerede  var  syg,  inden  han 
forlod  Sibirien;  og  de  udstandne  Bekymringer,  Ærgrelser  og  Genvordigheder  havde  ned¬ 
brudt  hans  Mod,  saa  han,  da  han  blev  angreben  af  Skørbug,  kun  havde  liden  Modstands¬ 
evne  mod  denne  forfærdelige  Sygdom.  Hans  svære  Legemsbygning  gjorde  ham  util¬ 
bøjelig  til  Bevægelse,  hvilket  gjorde  det  endnu  værre.  Og  nu  laa  han  der  i  den  uhygge¬ 
lige  Hule,  uden  Lægemidler,  uden  Varme,  fuld  af  Bekymring  for  sit  Mandskabs  Frem¬ 
tid,  og  pintes  langsomt  tildøde.  En  af  hans  Ledsagere  har  sagt:  “ja,  han  blev  saa  at 
sige  levende  begravet;  thi  da  Sandet  stadig  rullede  ned  over  ham  fra  Hulens  Sider  og  dæk¬ 
kede  hans  Fødder,  vilde  han  til  sidst  ikke  have  det  fjernet,  eftersom  det  dog  forskaffede 
ham  lidt  af  den  Varme,  han  ellers  savnede.  Og  saaledes  hobedes  Sandet  op  paa  ham  til 
midt  paa  Underlivet,  saa  hans  Rejsefæller  efter  hans  Død  maatte  grave  ham  ud  for  at 
kunne  stede  ham  ordenlig  tiljorde.”  Har  døde  den  8de  December  1741  (gammel  Stil) 
eller  den  20de  December,  ifølge  vor  Tidsregning,  af  Betændelse  i  Underlivet. 

Steller,  som  var  hos  ham  til  det  sidste,  siger  om  hans  Dod:  “Lige  saa  bedrøvelig 
som  hans  Død  maa  forekomme  hans  Venner,  lige  saa  beundringsværdig  var  den  Frejdig¬ 
hed  og  de  alvorlige  Forberedelser,  hvormed  han  gik  Døden  imøde.  Han  takkede  Gud, 
fordi  han  lige  fra  Ungdommen  af  havde  staaet  ham  bi  og  ladet  hans  Gerning  lykkes,  paa 
alle  Maader  søgte  han  at  opmuntre  sine  Ulykkesfæller  til  Haab  og  Virksomhed,  til  Tro 
paa  Forsynet  og  Fremtiden,  og  uagtet  han  selv  var  overbevist  om  at  være  henslængt  paa 
et  ukendt  Lands  Kyster,  vilde  han  dog  ikke  gærne  nedslaa  de  andres  Mod  ved  at  udtale 
sig  bestemt  derom/’ 

Den  9de  December  (D*.  21de)  blev  han  begravet  i  Nærheden  af  Hulen,  hvor  han 
døde.  Da  de  overlevende  næste  Foraar  forlod  Øen,  plantede  de  et  Trækors  paa  hans 
Grav,  ogsaa  til  Tegn  paa  at  Øen  var  russisk  Ejendom.  I  1822  blev  dette  Trækors  om¬ 
byttet  med  en  Mindesten.  Senere  rejstes  der  ham  en  Mindesten  i  Guvernørens  Have 
(den  gamle  Kirkegaard)  i  Petropavlovsk. 

❖  * 

Idet  vi  til  Slutning  skal  forsøge  at  danne  os  et  Billede  af  denne  vor  Landsmands 
Karakter  og  Fortjenester,  maa  vi  begynde  med  at  sige,  at  begge  har  været  Genstand  for 
de  mest  modstridende  Opfattelser. 

Man  har  beskyldt  Bering  for  Selvraadighed,  Ødselhed,  Pragtsyge,  Underslæb  og 
andre  lignende  Ting;  at  han  var  af  en  svag  og  blød  Karakter,  alt  for  forsigtig  og  ubestemt 
og  ikke  istand  til  at  lede  store  Foretagender.  —  Den  førnævnte  Steller  siger  om  ham: 
“Bering  var  en  retskaffen  og  from  kristen;  hans  Optræden  var  ædel,  venlig  og  stille,  og 
han  var  gennemgaaende  afholdt  af  hele  Kommandoet,  saavel  høje  som  lave.  Enhver 
billigtænkende  maa  selv  indrømme,  at  han  altid  tilstræbte  at  udføre  det  ham  betroede 
Hverv  med  al  Kraft  og  Evne,  om  han  end  selv  tilstod  og  ofte  beklagede,  at  hans  Kræf¬ 
ter  ikke  længer  forslog  overfor  en  saa  vanskelig  Ekspedition  ....  Som  bekendt  var  han 

ikke  født  til  raske  Beslutninger  og  hurtige  Foretagender;  men  ses  hen  til  hans  Pligttroskab, 
hans  frejdige  Udholdenhed  og  omsigtsfulde  Overvejelser  bliver  det  et  Spørgsmaal,  om 
en  anden,  udstyret  med  mere  Ild  og  Hede,  saa  godt  vilde  have  kunnet  overvinde  Ekspe¬ 
ditionens  utallige  Besværligheder  og  Hindringer  uden  fuldstændig  at  ødelægge  hine  fjerne 
Egne;  thi  selv  en  Chef  som  han  var,  fjern  fra  al  Egennytte,  formaaede  næppe  nok  i  dette 
Punkt  at  holde  sine  underordnede  tilstrækkeligt  i  Tømme.  Den  eneste  Skyld,  der  kan 
tillægges  den  vakre  Mand,  bestaar  i,  at  han  ved  sin  alt  for  milde  Kommando  skadede  lige 
saa  meget  som  hans  underordnede  ved  deres  altfor  fyrige  og  ofte  ubesindige  Fremfærd.” — 
Den  store  Naturforsker  Baer  (død  1876)  siger  om  Bering:  “Det  forekommer  mig,  at 
Bering  overalt  har  handlet  med  den  størst  mulige  Omsigt  og  Energi  men  tillige  med 
den  største  Skaansel.  Det  hele  Foretagende  var  saa  monstrøs  stort  anlagt,  at  det  under 
mange  andre  Chefer  vilde  være  gaaet  resultatløst  tilgrunde.” 

Der  er  ingen  Tvivl  om,  at  Bering  har  været  af  en  ualmindelig  ædel  og  human 
Karakter,  kundskabsrig,  -besindig  og  dygtig,  begejstret  for  sit  Kald.  Men  der  synes  hel¬ 
ler  ikke  at  være  Tvivl  om,  at  han,  som  Danskerne  i  Almindelighed,  har  været  noget  for 
blød  af  sig.  Men  med  alt  staar  hans  Navn  med  rette  indskrevet  blandt  Verdens  store 
Opdagere,  blandt  hvilke  han  indtager  en  fremragende  Plads;  og  de  af  dem,  der  havde  de 
bedste  Forudsætninger  for  at  kunne  dømme  derom,  har  villig  indrømmet  ham  en  saa- 
dan  Plads. 

En  af  hans  Landsmænd,  der  har  bestræbt  sig  mest  for  at  fremdrage  hans  ædle 
Skikkelse  for  Nutiden,  neden  anførte  P.  Lauridsen,  siger  om  Berings  Fortjenester:  “Han 
reves  bort  midt  i  sin  Gerning.  Ved  hans  Initiativ  var  et  stort  Fastland  blevet  videnska¬ 
beligt  undersøgt,  en  uhyre  arktisk  Kystlinie,  større  end  nogen  anden  paa  Kloden,  bleven 
kortlagt,  en  ny  Vej  til  den  vestlige  Verden  funden,  og  Banen  brudt  for  russisk  Kolonisa¬ 
tion  hinsides  det  stille  Hav,  ligesom  hidtil  ukendte  Rigdomskilder,  et  sibirisk  Eldorado, 
aabnedes  paa  de  aleutiske  Øer  for  Pelsjægeren  og  Lykkeridderen.  Russiske  Forfattere 
har  sammenlignet  Bering  med  Columbus  og  Cook,  og  han  var  unægtelig  for  sit  Adoptiv- 
Fædreland,  hvad  disse  Mænd  var  for  Spanien  og  England:  en  stor  Opdager,  en  hærdet, 
udholdende  og  ærlig  Pioner  for  menneskelig  Vidskab,  Kultur  og  Handel.” 

Vitus  Bering,  eller,  som  han  kaldtes  paa  russisk:  Ivan  Ivanovitsch  Bering,  var  gift 
med  en  russisk  Kvinde,  Anna  Matjevna,  som  var  meget  yngre  end  han.  Med  hende 
havde  han  følgende  Børn:  Timofei  Bering,  der  var  Collegieassessor  i  St.  Petersborg, 
Johan  B.,  der  vår  Secondmajor  ved  Karabinregimentet,  Anton  B.,  Kaptajn  ved  Muske¬ 
tererne,  samt  en  Datter,  som  blev  gift  med  en  Baron  Korff,  som  var  Overpolitimester  i 
St.  Petersborg.  Hans  Slægt  skal  nu  være  uddød  paa  Mandssiden. 

I  Ove  Mallings  bekendte  Danmarkshistorie  findes  Vitus  Bering  omtalt  under 
Rubrikken  “Goddædighed”  saaledes:  ‘Det  var  kort  førend  han  fik  Befaling  til  den  sidste 
Rejse,  at  Bering  betænkte  de  fattige  i  Horsens  og  udstedte  i  St.  Petersborg  sit  Gavebrev, 
hvorved  han  gjorde  dem  til  Arvinger  paa  hans  Vegne  i  hans  Forældres  Bo.  Han  havde 
været  borte  fra  denne  sin  Fødeby  i  henved  30  Aar.  Imidlertid  gik  den  ham  dog  ikke 
af  Minde.  Den  havde  næsten  glemt  ham,  men  han  vidste  paa  en  værdig  Maade  at 
bringe  sit  Navn  igen  i  Erindring.” 

* 

Vor  store  Landsmands  Navn  har  sine  Mindesmærker  i  Beringsbugten,  Berings- 
havet,  Beringstrædet  og  Beringsøen  i  det  stille  Hav.  Om  det  nogensinde  skal  staa  paa 
en  Mindestøtte,  som  Landsmænd  i  Amerika  har  rejst  ham,  er  et  Fremtidsspørgsmaal. 
Men  rejses  den,  kunde  en  Del  af  Indskriften  paa  en  saadan  Støtte  vel  lyde  som  saa: 

VITUS  JONASSEN  BERING, 
født  i  Horsens  i  1681 

død  som  russisk  Kommandør  paa  Beringsøen 
i  Stillehavet  den  20de  December  1741 

En  Adelsmand  i  Menneskehedens  Tjeneste  til  det  sidste. 

(KILDER:  P .  Lauridsen:  Vitus  J.  Béring  og  de  russiske  Opdagelsesrejser  fra 
1^25  43.  København  1885.  Ove  Malling:  Store  og  gode  Handlinger.  København 

1810.  O.  Fabricius:  Horsens  Købstads  Historie.  Odense  1879.) 


BERINGS-MINDESTENEN  I  PETROPAVLOVSK 

Mxlltbn  fra  btt  gamlr  Nrm  lørk 


PARTI  AF  BYEN  NEW  YORK  I  1768 


« 


ømaatnvk  fra  forskellig?  Stiler  og  Atrier. 

Af  Prof  P.  S.  VIG. 

1.  Den  forste  Dansker  i  Amerika. 

A  den  spanske  Æventyrridder  Fernando  Cortez  med  sine  500  Spaniere  havde 
gjort  Ende  paa  Aztekernes  mærkelige  Rige  i  Mexico  i  Aaret  1519,  —  alt- 
saa  to  Aar  efter  den  lutherske  Reformations  Begyndelse,  —  forsøgte  han, 
der  selv  var  ivrig  Katolik,  ved  Hjælp  af  sine  medbragte  spanske  Præster 
at  drive  Mission  blandt  de  undertvungne  Meksikanere.  Der  fortælles,  at 
Cortes  selv  vilde  overtale  Kejseren,  Montezuma,  til  at  blive  Katolik  men  fik  til  Svar: 
“Eders  Gud  er  vist  en  stor  og  god  Gud,  men  mine  Guder  er  nok  for  mig;  lad  os  ikke 
tale  mere  derom.”  Cortez  var  mere  heldig,  naar  han  missionerede  med  Sværdet.  De 
egenlige  Missionærer  i  Mexico  blev  Munkene,  som  fulgte  med  de  blodtørstige  Guld¬ 
søgere,  og  som  søgte  i  nogen  Maade  at  værge  de  stakkels  Meksikanere  mod  hines  Vold. 
De  første  Munke,  som  kom  til  Mexico,  var  Franciskanere  fra  Gent,  Kejser  Karl  V’s 
Fødeby.  En  af  disse  berettede  i  1529,  at  han  havde  indlemmet  200,000  Sjæle  i  Kristi 
Kirke.  I  1526  kom  Dominikaner-  og  i  1532  Augustinermunke  som  Missionærer  til 
Mexico.  Blandt  disse  sidste  nævner  katolske  Missionsberetninger  en  “Jakob  fra  Dan¬ 
mark,  en  Ætling  af  den  danske  Kongestamme,  som  er  bleven  den  fædrene  Kirke  tro.” 

Denne  “ "Jakob  fra  Danmark ” —  som  altsaa  hørte  til  samme  Munkeorden  som 
■den  store  Reformator,  Morten  Luther,  —  er  ganske  sikkert  den  forste  Dansker  i  Amerika, 
enten  saa  Jakob  var  hans  Døbenavn  eller  Munkenavn  eller  maaske  begge  Dele,  og  hvor¬ 
ledes  det  saa  end  hænger  sammen  med  hans  kongelige  Afstamning.*) 

Forresten  er  Jakob  ikke  den  eneste  Katolik  af  nordisk  Afstamning,  som  har  op¬ 
holdt  sig  i  Mexico.  En  Mathias  Olsen  Bagger,  født  i  Kristianssand,  blev  som  Student 
i  København  paavirket  af  jesuittiske  Præster  af  det  franske  Gesandtskab  (i  1701  eller 
der  omkring),  gik  over  til  Katolicismen  og  flakkede  fra  den  Tid  viden  om  i  Verden.  En 
Tid  var  han  saaledes  Student  ved  Jesuitterkollegiet  i  Strasburg,  siden  ansat  ved  det  kon¬ 
gelige  Bibliotek  i  Madrid,  hvorfra  han  kom  til  Mexico  og  opholdt  sig  der  i  3  Aar,  kom 
saa  til  London,  hvor  han  udtraadte  af  den  katolske  Kirke,  kom  til  Paris  og  fik  Ansættelse 

*)  Se  KalckAr:  “Den  kristelige  Mission  blandt  Hedningerne”  I,  Side  154  Noten  —  efter  Katolikken 
P.  Wittmann. 

som  Tolk  ved  det  kongelige  Bibliotek  dersteds,  flygtede  saa  derfra  til  Italien  og  opholdt 
sig  en  Tid  i  Danmark,  hvor  den  lærde  Historiker  Hans  Gram  brugte  ham  til  at  oversætte 
Knytlinga  Saga  paa  Latin.  I  1744  var  Bagger  atter  i  London,  hvorfra  han  forgæves 
søgte  om  Ansættelse  ved  det  kgl.  Bibliotek  i  København,  —  og  forsvinder  dermed  af 
Historien.*) 

2.  Dansk  Kvæg  indfores  i  Amerika  (1630). 

I  en  Indberetning  til  det  danske  Udenrigsministerium,  Marts  1883,  siden  udgivet 
i  Bogform  med  Titel:  “Det  store  Vesten”  (Side  48),  siger  den  daværende  Ministerresi¬ 
dent  i  Washington,  Kammerherre  Bille:  “Den  tamme  Okse  fandtes  ikke  qprmdelig  i 
Amerika;  den  første  Ko  kom  til  Landet  samtidig  med  Pilgrimsfædrene,  og  omtrent  1630 
indfortes  fra  Danmark  til  New  Hampshire  med  stort  Besvær  et  Antal  Kreaturer,  fra 
hvilke  omtrent  hele  Ny-Englands  Kvægbesætning  nedstammer.”  —  Ministerresidenten 
angiver  ingen  Kilde  for  denne  frappante  Meddelelse,  der  altsaa  giver  os  Ret  til  at  slutte, 
at  der  ruller  dansk  Blod  i  vore  Køers  og  Oksers  Aarer,  da  hine  gamle  danske  “Emigran¬ 
ter”  jo  har  efterladt  sig  en  talrig  Efterslægt! 

3.  Amerikansk  Beretning  om  dansk  Hekseri. 

Det  er  bekendt,  at  ogsaa  Amerika  har  havt  —  og  har  vel  endnu  —  sit  Hekseri  og 
sine  Hekseforfølgelser.  Historien  véd  at  berette,  at  i  Aarene  1684 — 93  blev  mere  end 
hundrede  Personer  overbevist  om  Hekseri  for  Domstolene  —  og  ikke  faa  af  dem  blev 
hængt.**)  En  af  de  lærde  Mænd,  som  var  fuldt  overbevist  om  Hekseriets  Virkelighed 
og  gjorde  alt,  hvad  der  stod  i  hans  Magt  for  at  modarbejde  det,  var  Increase  Mather 
(1635 — 1723),  der  i  mange  Aar  var  Puritanerpræst  i  Boston  og  endte  som  Præsident  for 
Harvard  College.  Han  bekæmpede  Hekseriet  baade  med  Mund  og  Pen.  Et  af  hans 
Skrifter  i  den  Retning  er  “An  Essay  for  the  Recording  of  Illustrious  Providences”  (Bos¬ 
ton  1684  —  ny  Udgave  London  1890).  Denne  362  Sider  store  Bog  er  tilvisse  “remark¬ 
able”  baade  med  Hensyn  til  Indhold  og  den  Indsigt  i  Tidsalderens  og  Forfatterens  Tan¬ 
kegang,  som  den  aabner  os  Adgang  til.  Men  navnlig  vidner  den  om  Forfatterens  store 
Belæsthed 

BLndt  den  Mængde  lærde,  hvis  Meninger  citeres,  findes  af  Danske  hl.  a.  Thomas 
Bartholin  (død  1680),  men  ganske  særlig  den  lærde  Teolog  Niels  Hemmingsen  (død 
1600).  I  Bogens  8de  Kapitel,  hvor  det  fastslaaes,  “at  det  ikke  er  tilladt  at  gøre  Brug  af 
Urter  og  Planter,  Ord  eller  Tegn  for  at  fordrive  onde  Aander”  osv.,  siger  Mather:  “Og 
skønt  jeg  behandler  en  alvorlig  Sag,  og  min  Hensigt  med  at  skrive  disse  Ting  er,  at  jeg 
maatte  vidne  mod  Overtroen,  som  Folk  paa  visse  Steder  i  dette  oplyste  Land  er  funden 
skyldig  i,  og  —  dersom  Gud  vil  velsigne,  hvad.  her  er  talt  til  Menneskenes  Samvittig¬ 
hed,  —  at  slige  Onder  ikke  mere  skal  høres  iblandt  os,  —  saa  anser  jeg  det  dog  ikke  for 
urigtigt  her  at  anføre  nogle  morsomme  Linier,  som  jeg  har  fundet  hos  Hemmingsen  i 
hans  Afhandling  “De  superstitione  magica”,  da  det  netop  passer  her,  hvor  jeg  søger  at 
vise,  hvilken  Lyst  de  onde  Aander  har  til  at  faa  Menneskene  til  at  gøre  Brug  af  overtroi¬ 
ske  Midler  for  at  genvinde  deres  Legemers  Helbred.  Den  nævnte  lærde  Forfatter  O:  H.) 
fortæller,  at  da  han  engang  underviste  sine  Disciple  i  Logik,  citerede  han  et  Par  Vers  be- 
staaende  af  9  meningsløse  Ord,  fecana,  cajeti,  daphenes  osv.,  —  og  tilføjede  spøgende,  at 
disse  Vers  kunde  kurere  Feber,  dersom  man  hver  Dag  gav  den  syge  et  Stykke  Brød,  hvor- 


*')  Dansk  biogr.  leksikon,  1.  Bind,  Side  427 — 28. 

**)  Dictionary  of  u  s.  history  —  by  Jameson  —  Page  772. 

paa  et  af  de  nævnte  Ord  var  skrevet.  En  enfoldig  Fyr,  som  var  tilstede,  troede  at  H. 
mente,  hvad  han  sagde,  alvorligt,  og  da  han  havde  en  Tjener,  der  ikke  længe  efter  blev 
sy&  gav  han  denne  den  første  Dag  et  Stykke  Brød,  hvorpaa  der  var  skrevet  fecana,  og 
saaledes  i  6  Dage,  indtil  han  kom  til  Ordet  gebali,  da  Tjeneren  pludselig  blev  rask.  An¬ 
dre,  som  havde  set  nævnte  Formels  Virkning,  gjorde  lignende  Brug  af  den,  og  mange 
blev  paa  den  Maade  kureret  for  Feber.  I  samme  Kapitel,  Side  908,  fortæller  Hem- 
mingsen  om  en  slyngelagtig  lærd,  at  en  vis  Dame,  der  led  meget  af  daarlige  Øjne,  hen¬ 
vendte  sig  til  denne  om  Hjælp  og  lovede  ham  en  god  Belønning,  om  han  kunde  kurere 
hende.  Skønt  Manden  var  ukyndig  i  Lægekunsten,  lovede  han,  af  Lyst  til  Pengene,  at 
han  nok  skulde  kurere  hende,  tog  derfor  et  Stykke  Papir  og  skrev  følgende  afskyelige 
Ord,  som  han  selv  fandt  paa  i  det  samme:  “Diabolus  tibi  emat  oculos,  et  foramina  ster- 
coribus  impleat.”1)  Han  svøbte  Papiret  ind  i  et  Klæde,  som  han  bød  den  syge  bære  om 
Halsen,  hvilket  hun  ogsaa  gjorde  —  og  hendes  Øjne  kom  sig!  Efter  to  Aars  Forløb  fik 
Damen,  da  hun  ønskede  at  vide,  hvad  der  stod  paa  Papiret,  en  til  at  læse  hende  Ordenes 
Betydning.  Da  hun  hørte  denne,  blev  hun  højlig  forbitret  over  denne  Fornærmelse,  ka¬ 
stede  Papiret  bort  —  og  straks  fik  hun  igen  daarlige  Øjne/’2)  Videre  fortæller  Mather: 

Paa  nogle  Steder  i  Danmark  er  det  en  almindelig  og  ond  Praksis  at  købe  Vind,  naar  man 
gaar  til  Søs.”3)  Meningen  er  naturligvis:  af  Heksene! 

En  Søn  af  Increase  Mather,  den  lærde  Cotton  Mather  (død  1728),  fortæller  i  sin 
Bog  “Wonders  of  The  Invisible  World”  (Boston  1693  —  ny  Udgave  London  1862), 
at  ved  en  Hekseproces,  vistnok  i  London,  var  der  “en  meget  lærd  Person,  Dr.  Brown, 
tilstede,  hvis  Mening  var,  at  disse  Personer  var  forhekset”.  Han  tilføjede,  at  i  Danmark 
havde  man  nylig  gjort  en  stor  Opdagelse  af  Hekse,  som  plagede  Folk  paa  samme  Maade, 
ved  at  bringe  Knappenaale  og  Søm  ind  i  dem.4)  Der  var  desværre  saa  mange  Hekse¬ 
opdagelser  i  Danmark,  saa  det  ikke  er  let  at  vide,  hvilken  af  disse,  der  i  Dr.  Browns  Be¬ 
retning  sigtes  til. 


4.  “Inhospitable  Denmark.” 

Den  mærkelige  amerikanske  rejsende  'John  Ledyard  (født  i  Connecticut  i  1751, 
død  i  Cairo  i  Ægypten  i  1789),  som  var  med  Kaptajn  Cook  paa  dennes  Verdénsomsej- 
ling,  fattede  den  Beslutning  at  gennemrejse  hele  det  nordlige  Europa  til  Fods,  hvad  han 
ikke  alene  fik  udført  men  naaede  endog  saa  langt  som  til  Beringstrædet  og  Hudsonbugten. 
Han  vandrede  helt  ene  og  uden  Vaaben.  Dernæst  besluttede  han  at  gennemrejse  Afrika 
men  fandt  sin  Død  i  Cairo.  Ledyard,  der  roses  som  en  ualmindelig  god  Iagttager  og 
dygtig  Skribent,  siger  etsteds:  “Jeg  har  altid  lagt  Mærke  til,  at  i  alle  Lande  er  Kvinderne 
høflige  og  imødekommende,  milde  og  humane;  at  de  har  Tilbøjelighed  til  at  være  muntre 
og  glade,  frygtsomme  og  beskedne;  at  de  ikke  som  Mændene  nøle  med  at  udføre  en  ædel 
Handling.  Ikke  stolte,  anmassende  eller  hovmodige,  men  høflige  og  selskabelige,  i  Al¬ 
mindelighed  lettere  til  at  fare  vild  end  Manden  men  i  Almindelighed  ogsaa  mere  dydige 
og  mere  godgørende  end  han.  Jeg  har  endnu  aldrig  henvendt  mig  til  en  Kvinde,  civili¬ 
seret  eller  uciviliseret,  paa  en  høflig  og  venlig  Maade,  uden  at  jeg  har  faaet  et  høfligt  og 
venligt  Svar.  Med  Mænd  har  det  modsatte  ofte  været  Tilfældet.  Da  jeg  vandrede  over 
det  ugcestmilde  Danmarks  nogne  Sletter,  gennem  det  ærlige  Sverrig  og  frosne  Lapland, 
det  raa  og  grove  Finland,  det  samvittighedsløse  Rusland  og  over  de  vandrende  Tartarers 
vide  Sletter,  og  var  hungrig,  tørstig,  kold,  vaad  eller  syg,  har  Kvinderne  altid  og  uden 

1)  “Djævelen  rive  dine  Øjne  ud  og  fylde  Hullerne  med  Snavs!”  —  2)  Anf.  Skrift,  Pag.  19G  flg. 

3)  Smstds.  —  Side  90.  —  4)  Anf.  Skr.  Side  117. 

Undtagelse  været  venlige  imod  mig.  Og  føj  til  denne  Dyd,  der  med  rette  fortjener  Nav¬ 
net  Velgørenhed,  at  det  de  gjorde,  blev  udført  paa  en  saa  fri  og  venlig  Maade,  at  jeg, 
naar  jeg  var  tørstig,  tog  min  Drik,  og  hungrig  den  groveste  Kost  —  med  dobbelt  Vel¬ 
behag.”*) 

For  os  Danske  er  der  noget  underligt  i  at  høre  Tale  om  uthe  barren  plains  of 
inhospitable  Denmark”, —  især  fra  en  Mand,  som  var  en  god  Iagttager  og  en  god  Skri¬ 
bent.  Men:  “det  sete  afhænger  af  Øjnene,  der  ser!” 

5.  En  dansk  Tobaksfabrikant  i  Pennsylvania. 

I  Dreslette  Sogn  ved  Faaborg  paa  Fyn,  hvor  Amerikas  rigeste  Dansker,  Peter 
Larsen,  var  født,  levede  i  det  18de  Aarhundrede  en  Bonde,  Hans  Mortensen  (?),  som 
havde  to  Sønner,  Morten  Hansen  og  Jørgen  Hansen,  af  hvilke  Morten  var  den  ældre  og 
derfor  udset  til  at  være  sin  Faders  Efterfølger  som  Gaardmand  i  Dreslette.  Men  Mor¬ 
ten  havde  andre  Tanker.  Fra  gammel  Tid  var  der  en  témmelig  livlig  Forbindelse  mel¬ 
lem  Dreslette  og  Kristiansfeld,  Brødremenighedens  Koloni  i  Sønderjylland;  og  Mortens 
Hu  stod  til  at  gaa  til  denne  Koloni,  hvorfor  han  sagde  til  sin  Broder  Jørgen:  “Du  maa 
faa  Gaarden,  hvis  du  vil  blive  hjemme  hos  de  gamle,  saa  rejser  jeg  til  Menigheden.” 
Og  saaledes  gik  det. 

Fra  Kristiansfeld  kom  Morten  Hansen  siden  til  Amerika,  hvor  han  fik  sit  Hjem 
i  Lititz,  Pa.  Her  levede  han  af  at  avle  Tobak,  som  han  med  sin  Hest  kørte  til  Phila- 
delphia  og  solgte.  Han  levede  hele  sit  Liv  som  ugift  og  havde  sit  Hjem  hos  en  tysk  Fa¬ 
milie,  som  fik  en  Del  af  Arven  efter  ham.  —  Til  sin  Slægt  i  Dreslette  skrev  han  en  Gang 
om  Aaret;  hans  Breve  naaede  dem  over  Kristiansfeld.  Et  Brev  ti)  Amerika  siges  den¬ 
gang  at  have  kostet  5  Rigsdaler  i  Porto.  Hans  Breve  var  korte  og  indeholdt  flere  frem¬ 
mede  Udtryk.  De  gemtes  i  en  Malkebøtte  paa  Loftet. 

Broderen,  Jørgen  Hansen,  blev  hjemme  i  Dreslette  og  blev  Fader  til  flere  Børn, 
af  hvilke  den  ældste  Søn  var  nævnt  efter  Farbroderen  i  Amerika,  og  sædvanlig  gik  i  Fa¬ 
milien  under  Navnet  “Morten  Amerika”.  Da  dennes  Farbroder,  Morten  Hansen,  døde, 
arvede  hans  Slægtninge  paa  Fyn  2000  Rigsdaler  efter  ham. 

Disse  faa  Meddelelser  om  den  gamle  fynske  Ungkarl  i  Lititz  skyldes  en  Datter 
af  hans  Brodersøn,  Morten  Jørgensen  i  Dreslette,  Mrs.  Hans  Christensen  i  Spencer, 
Iowa.  Følgende  Supplement  skylder  jeg  Pastor  A.  R.  Beck  i  Lititz,  Pa.: 

“Broder  Martin  Hansens  Beskæftigelse  var  Fabrikation  af  Snustobak,  særlig  dette, 
men  muligvis  ogsaa  Tobak  i  andre  Former.  Snustobakken  “peddlede”  han  med  Hest 
og  Vogn  næsten  over  hele  Staten.  Og  her  har  De  dens  Anbefaling: 

True  Cephalick  Snuff. 

“We,  the  subscribers,  do  hereby  testify  that  we  have  made  use  of  Mr.  Martin 
Hansen’s  Aromatic  Snuff,  prepared  by  him  alone,  and  have  found  the  same  to  be  an 
excellent  remedy  for  the  headache  and  every  description  of  cold  in  the  head.  It 
ha«  likewise  been  tried  with  good  effect  as  a  remedy  for  the  toothache. 

Lititz,  July  lOth  1820. 

Signed  (by  23  prominent  villagers). 

Personlig  har  jeg  en  dunkel  Erindring  om  Broder  Hansen,  særlig  om  hans  Død 
og  den  offenlige  Auktion  over  hans  Ejendele.”**) 

*)  Se  John  hayward:  The  New-England  Gazetteer,  Concord,  N.  H.  1839.  under  “Ledyard”. 

**)  I  Brev  fra  A.  R.  Beck  af  16de  Marts  1903. 

Inskriptionen  paa  Martin  Hansens  Grav,  No.  490  paa  Kirkegaarden  i  Lititz,  er 
mig  ligeledes  tilsendt  af  Pastor  A.  R.  Beck.  Den  lyder  som  følger: 

Sacred  to  the  memory  of 
MARTIN  HANSEN 

born  Oct.  22nd  1763  in  the  Parish  of  Dreslette 
Island  of  Fionia,  Denmark 
departed  April  5,  1837, 
aged  73  years,  5  mos.  14  days. 

To  me  to  live  is  Christ,  to  die  is  gain. 

Phil.  1,  21. 


G.  Ætlinge  af  gammel  dansk  Adel  i  Amerika. 

Det  anses  i  Amerika  som  en  særegen  Ære  at  nedstamme  fra  Pilgrimsfædrene,  som 
landede  ved  Plymouth  i  1620.  Endnu  bedre  er  det,  om  man  kan  forfølge  sin  Slægt  ned 
til  “The  Roli  of  Battleabbey”  i  1066,  da  Vilhelm  Erobrer,  Hertug  af  Normandiet,  efter 
Slaget  ved  Hastings  blev  Englands  Herre  og  lod  optage  en  Fortegnelse  over  de  tapre 
Mænd,  som  deltog  i  dette  Slag,  hvilken  Fortegnelse  han  lod  ophænge  i  et  Kloster,  som 
byggedes  til  Minde  om  hint  mindeværdige  Slag.  Ikke  faa  Familier  i  Amerika  mener  at 
kunne  føre  deres  Slægttavle  saa  langt  tilbage.  Følgende  Beretning  vil  vise,  at  der  ogsaa 
findes  Slægter  her  i  Landet,  som  gør  Fordring  paa  at  stamme  fra  gammel  dansk  Adel, 
nemlig  fra  Slægten  Grubbe,  som  i  over  200  Aar  ejede  Herresædet  Lystrup,  Fakse  Her¬ 
red,  Præstø  Amt  paa  Sjælland.  Denne  Slægt,  som  nu  ikke  mere  blomstrer  i  Danmark, 
menes  efter  dansk  Regning  kun  at  have  Ætlinge  i  Tyskland.*)  Imidlertid  findes  der 
her  i  Amerika  Folk  som  paastaar,  at  de  hører  til  samme  Slægt  som  Ejler  Grubbe  (død 
1585)  og  den  berygtede  Maria  Grubbe  (død  1718),  hvis  bevægede  Liv  ikke  mindre  end 
to  danske  Digtere,  nemlig  St.  St.  Blicher  og  J.  P.  Jacobsen  har  behandlet.  I  England, 
siger  de  amerikanske  Grubber,  er  Familien  Grubbe  kendt  siden  Aar  1300.  Den  deler 
sig  i  tre  Grene,  hvoraf  en  lever  i  Suffolk,  en  i  Wiltshire  og  en  i  Irland. 

Familien  i  Amerika  stammer  fra  Wiltshire.  Grundlæggeren  af  denne  Gren  kom 
fra  Danmark  til  England  i  1430,  da  han  paa  Grund  af  politiske  Forhold  maatte  forlade 
sit  Fædreland.  Paa  Eastwell  House  i  Wiltshire  findes  et  fuldstændigt  Slægtregister  over 
Grubberne.  Familien,  hvis  oprindelige  Navn  var  “Grubbe”,  har  i  Tidernes  Løb  foran¬ 
dret  dette  til  “ Grubl?” .  Henry  Grubbe,  der  som  sine  Forfædre  var  Herremand  og  Gods¬ 
ejer  i  Wiltshire,  var  Medlem  af  det  engelske  Parlament  i  1571.  Hans  Sønnesøn,  John 
Grubbe  (f.  1610),  var  en  ivrig  Tilhænger  af  det  stuart’ske  Kongehus  og  Bispekirken. 
Dennes  Sønnesøn  John  Grubb  (f.  1652)  var  i  1676  med  til,  sammen  med  William  Penn 
og  150  andre,  at  underskrive  en  Plan  for  Styrelsen  af  West  Jersey,  det  senere  Pennsyl- 
vania.  Selv  udvandrede  John  Grubb  til  Amerika  i  1677.  Som  saa  mange  andre  Herre- 
mænd  i  England  havde  han  lidt  store  Tab  under  Borgerkrigen,  og  det  var  vel  af  den 
Grund,  han  forlod  England.  Han  nedsatte  sig  i  Delaware  paa  det  Sted,  som  efter  ham 
fik  Navnet  “Grubb’s  Landing”,  hvor  han  anlagde  et  Garveri  og  varen  af  de  første  Læ¬ 
derfabrikanter  i  Provinsen,  i  hvis  lovgivende  Forsamling  han  flere  Gange  havde  Sæde. 
Paa  sine  gamle  Dage  flyttede  John  Grubb  til  Marcus  Hook  i  Pennsylvania,  hvor  han 


*)  Se  Dansk  Adel*  Aarbog  under  “Grubbe”. 

døde  i  1708.  Den  yngste  af  hans  Sønner,  Peter  Grubb,  var  en  af  de  første  Jernfabrikan- 
ter  i  Pennsylvania,  idet  han  opdagede  og  udnyttede  de  store  Jernminer  ved  Lebanon. 
Hans  Søn,  som  ogsaa  hed  Peter  Grubb,  udmærkede  sig  i  Revolutionskrigen  som  Oberst 
for  8de  Bataljon  af  de  kontinentale  Tropper.  Dennes  Sønnesøner  Edward  Burd  Grubb, 
født  i  Burlington,  N.  J.,  den  13de  November  1841,  senere  Brigadegeneral  og  i  en  Aar- 
række  de  For.  Staters  Gesandt  i  Spanien.  Hans  Biografi  vil  blive  meddelt  særskilt  paa 
andet  Sted  i  dette  Værk,  hvortil  derfor  henvises. 

7.  Paul  Jones  og  den  danske  Grdnlandsfarer. 

Præsten  Hans  Jorgen  Adolphsen  Jæger,  f.  Ilte  November  1741  i  Bjergsted  Præ- 
stegaard  ved  Sorø  og  død  som  Sognepræst  i  Damsholte  paa  Møen  i  1794,  var  fra  1768  til 
1782  Missionær  i  Godthaab  paa  Grønland.  Der  er  i  hans  Familie  en  Tradition  om,*) 
at  da  han  rejste  til  Grønland,  blev  Skibet  anholdt  af  den  bekendte  amerikanske  Søhane, 
Paul  Jones.  Men  da  Skibet  saa  hejste  det  danske  Flag,  behandlede  Jones  dem  med  al 
Høflighed  og  lod  dem  sejle,  hvorhen  de  vilde.  —  Da  Jæger  drog  til  Grønland  i  1768  og 
kom  hjem  i  1782,  er  jeg  tilbøjelig  til  at  sætte  Sammenstødet  med  Paul  Jones  til  Jægers 
Hjemkomst  fra  Grønland. 

8.  “Bloody  Run”. 

I  Palo  Alto  County,  la.,  findes  en  Bæk,  der  løber  ud  i  Des  Moines  River,  og  som 
gaar  under  Navnet  Bloody  Run,  hvilket  Navn  den  skal  have  faaet  paa  følgende  Maade. 
I  Nærheden  af  denne  Bæk  levede  for  mange  Aar  siden  en  dansk  Mand  med  Hustru  og 
Børn  blandt  Indianerne,  som  dengang  var  i  Majoritet  i  den  Del  af  Iowa.  Danskerens 
nærmeste  Handelsplads  var  Des  Moines,  som  han  undertiden  besøgte,  efterladende  sin 
Familie  blandt  Indianerne.  Da  han  engang  kom  hjem  fra  Rejsen  til  Des  Moines,  fandt 
han  sit  Hus  ødelagt  og  sin  Familie  skalperet.  Manden  var  saa  vel  kendt  med  de  forskel¬ 
lige  Indianerstammers  Maade  at  skalpere  paa,  at  han  straks  kunde  se,  hvilken  Stamme 
her  havde  været.  Han  var  vis  paa,  at  de  nok  vilde  komme  igen,  hvorfor  han  med  sin 
ladte  Bøsse  lagde  sig  i  Nærheden  af  Stalden  og  ventede.  Ganske  rigtig:  Indianerne  kom, 
2 — 3  Mænd  og  en  Flok  af  Kvinder  og  Børn.  Danskeren  skød  Mændene  og  dræbte  der- 
paa  baade  Kvinderne  og  Børnene.  Da  han  derpaa  havde  begravet  sin  myrdede  Familie, 
tog  han  sine  Heste,  og  hvad  han  ellers  kunde,  med  sig  tilbage  til  Des  Moines,  hvor  han 
aflagde  Beretning  om  det  skete.  —  Men  efter  det  Blod,  som  ved  denne  Ledighed  flød  ud 
i  nævnte  Bæk,  fik  den  Navnet  uBloody  Run”,  et  Navn,  som  hænger  ved  den  endnu.**) 

*)  Efter  Meddelelse  gennem  Jægers  Søsterdattersøn,  H.  J.  B.  Christensen,  Hartland,  Wis. 

**)  Efter  nu  afdøde  Pastor  Klemen  Jensens  Meddelelse. 


i£n  borttholmak  Kuinbrø  Jtømfø-Jfløtttætæ. 


Cherokee  Park,  Louisville,  Ky.,  blev  der  i  1900  af  Miss  Margrethe  Koefoed 
Christensen  rejst  en  Drikkefontæne,  “The  Christensen  Memorial  Fountain”, 
som  Æresminde  om  hendes  afdøde  Moder,  Mrs.  Pauline  Christensen. 

Mrs.  Pauline  Christensen  var  født  paa  Bornholm  og  kom  til  de  For¬ 
enede  Stater  med  sin  Datter  Margrethe,  medens  denne  endnu  kun  var  3  Aar 
gammel.  Hun  nedsatte  sig  i  Louisville,  Ky.,  hvor  hun  boede  til  sin  Død. 

Mrs.  Christensen  nedstammede  i  lige  Linie  fra  den  bekendte  Familie  Koefoed  paa 
Bornholm.  Hendes  ligefremme,  fordringsløse  Væsen  i  Forbindelse  med  en  kraftig  og 
dog  mild  Karakter  vandt  hende  mange  Venner  i  hendes  nye  Hjem,  og  under  sit  lange 
Ophold  i  Louisville  knyttedes  hun  fast  til  mange  blandt  Folk  i  alle  Samfundsklasser. 

Hun  var  en  sympatetisk,  medfølende  Natur,  og  hendes  Kærlighed  til  Dyr  førte 
til,  at  hun  ofrede  meget  af  sin  Tid  til  at  lindre  deres  Lidelser  og  forbedre  deres  Tilvæ¬ 
relse,  et  Arbejde,  der  bragte  mange  gode  Frugter.  Saa  levende  var  Mrs.  Christensen  in¬ 
teresseret  i  Arbejdet  for  de  umælende  Dyr,  at  da  hun  døde,  besluttede  hendes  Datter 
Margrethe  at  bevare  Erindringen  om  sin  Moder  og  hendes  gode  Arbejde  for  en  større 
Kreds  ved  at  rejse  hende  et  passende  Minde.  Hun  vidste,  at  hendes  afdøde  Moder  ikke 
yndede  de  kostbare  Monumenter  paa  Kirkegaardene,  der  efter  hendes  Anskuelse  ikke  var 
andet  end  unyttige  Udstillingsgenstande,  og  hun  besluttede  derfor  at  rejse  en  Drikkefon¬ 
tæne  til  Gavn  for  Mennesker  og  Dyr. 

En  af  Louisvilles  mest  ansete  Arkitekter,  Mr.  Arthur  Loomis,  en  mangeaarig  for¬ 
trolig  Ven  af  Familien  Christensen,  blev  valgt  til  at  give  Tegning  til  Fontænen  og  bygge 
den,  og  det  behøver  vel  næppe  at  siges,  at  han  trofast  udførte  det  Værk,  der  her  var  be¬ 
troet  ham.  Da  Tegninger  og  Planer  var  udarbejdet,  blev  der  indgivet  Ansøgning  til 
Louisvilles  Parkkommission  om  at  faa  anvist  en  Plads  for  den  i  en  af  Byens  Parker. 
Kommissionen,  der  er  meget  nøjeseende  med  hvad  den  her  giver  Plads,  baade  hvad  Ka¬ 
rakter  og  Omkostninger  angaar,  ikke  blot  godkendte  Tegningen  straks  ved  Modtagelsen 
men  gik  beredvilligt  ind  paa,  at  Fontænen  blev  anbragt  i  hvilken  somhelst  af  Parkerne. 
Der  blev  da  valgt  en  Plads  i  Cherokee  Park  som  den  i  alle  Henseender  heldigste 

I  Udkastet  til  Fontænen  var  det  lykkedes  Arkitekt  Loomis  paa  en  heldig  Maade 
at  samle  to  Hovedidéer:  Paa  en  kraftig  Maade  at  minde  om  de  klippefulde,  vejrbidte 
Kyster  af  den  lille  danske  0,  hvor  Mrs.  Christensen  var  født,  og  forbinde  hermed  Tan¬ 
ken  om  hendes  sanddru  og  stærke  Karakter,  fast  og  uforanderlig  som  selve  Klippen. 
Fontænen  selv  blev  dannet  af  store,  utilhugne  Klippestykker,  vejrbidte,  knudrede  og  mos- 
groede.  Valget  af  disse  Klippestykker  blev  foretaget  med  en  saadan  Omhu,  at  det  varede 

mere  end  8  Maaneder,  inden  man  havde  nok  til  at  fuldføre  Arbejdet. 

Det  Sted  man  valgte  for  Rejsning  af  Fontænen  er  en  temmelig  stejl  Bakke  ved 
Sammenløbet  af  Parkens  tre  Hovedveje.  Her  er  de  store  Klippestykker  ordnet  i  en 
mægtig  Hob  i  deres  naturlige  Tilstand.  Med  den  høje  Bakke  som  Baggrund  og  med  de 
overhængende  Slyngplanter  og  Buske  og  Mospletterne  ind  imellem  er  der  paa  denne 
Maade  fremkommen  en  fortrinlig  Gengivelse  af  et  oprindeligt  Naturparti. 

Fontænen  har  en  Længde  af  60  Fod.  Dens  Midterparti  er  et  raat  tilhugget  Vi¬ 
kingeskib,  hvis  Skrog  tjener  som  Drikketrug  for  Heste.  Vandet  kommer  fra  et  uudtøm¬ 
meligt  Kildespring.  Ved  hver  Ende  er  der  Indhugninger  med  Sæder  for  trætte  Vandrere. 


Da  Fontænen  var  fuldført,  blev  den  indviet  ved  en  smuk  Højtidelighed  i  Over¬ 
værelse  af  en  meget  stor  Forsamling.  Den  er  bleven  et  af  de  mest  seværdige  saa  vel  som 
et  af  de  nyttigste  af  alle  de  smukke  Punkter  i  Byen. 

Mrs.  Christensen  agtede  og  beundrede  de  amerikanske  Samfundsforhold  og  In¬ 
stitutioner;  men  hun  bevarede  altid  sin  Kærlighed  til  sit  Fædreland.  Gæster  i  hendes 
Hjem  blev  ofte  underholdt  med  fængslende  Beskrivelser  af  Bornholm. 

Hendes  Datter,  Margrethe,  bor  i  Malden,  Mass.,  en  Forstad  til  Boston.  Hun 
er  gift  med  Mr.  Wm.  B.  De  las  Casas,  en  af  Bostons  fremragende  Forretningsmænd. 

(Ved  Charles  Earl  Currie). 


“Hatte  k  iFulk^eamfuttL” 


Ved  L.  HENNINGSEN. 


ANSK  Folkesamfund”  i  Amerika  blev  stiftet  i  Foraaret  1887.  Præsten 
F.  L.  Grundtvig  i  Clinton,  la.,  gav  Stødet  til  dets  Stiftelse,  og  de  Tanker, 
hvorpaa  det  er  bygget,  findes  udtrykt  i  den  offenlige  Indbydelse,  som  han 
sammen  med  37  andre  udstedte  den  18de  April  nævnte  Aar. 

Blandt  Underskriverne  finder  man  foruden  Grundtvig  otte  andre  Præ¬ 
ster  af  ‘Den  danske  Kirke”,  nemlig:  H.  J.  Pedersen,  H.  C.  Strandskov ,  Jorgen  Han¬ 
sen,  77?.  Helveg,  L.  Hansen,  P.  Kjolhede,  A.  Skands  Hansen  og  S.  H.  Madsen.  Der 
er  én  Kvinde  med,  nemlig  Wilhelmine  Jensen ,  Waterloo,  la.  De  øvrige  er  Mænd  i  for¬ 
skellige  Livsstillinger  og  fra  forskellige  Egne,  vistnok  alle  Medlemmer  af  “Den  danske 
Kirke”.  To  af  dem  er  siden  bleven  Præster,  nemlig  L.  He?iningsen  og  ,J.  M.  Gregersen. 

I  Indbydelsen  peges  der  først  paa,  at  der  er  Trang  til  en  Forening  af  Danske,  som 
er  enige  om  at  ville  bevare  det  danske  og  gøre  et  alvorligt  Arbejde  for  at  øge  Fædrenes 
aandelige  Arv  og  gøre  den  frugtbringende  her  i  Amerika,  til  Gavn  baade  for  dem  selv 
og  for  det  ny  Hjemland. 

Dernæst  siges  der:  “Naar  vi  her  i  Amerika  vedbliver  at  være  Danske,  er  det  gan¬ 
ske  vist,  fordi  vi  ikke  kan  gøre  Vold  paa  vore  Hjærter;  men  det  er  tillige  vor  Overbevis¬ 
ning,  at  vi  ikke  paa  nogen  bedre  Maade  kan  gavne  det  Land,  vi  nu  tilhører.” 

Dette  begrundes  med,  at  den  verdenshistoriske  Begivenhed  af  første  Rang,  at  Folk 
fra  alle  Lande  mødes  i  det  engelske  Sprog  her  i  Amerika,  giver  dem  Lejlighed  til  at  nyde 
godt  af  hverandres  Arbejde.  “Men  Betingelsen  for  at  dette  kan  ske  er,  at  de  forskellige 
Folk  bevarer  deres  Modersmaal.  Kun  saaledes  kan  de  vedblive  at  drage  Næring  af  den 
Stamme,  hvorpaa  de  er  vokset,  kun  saaledes  kan  de  bevare  deres  Stilling  som  Tolke  fon 
hvad  der  lever  og  rører  sig  i  det  Folk  de  tilhører.” 

Efter  den  Udtalelse,  “at  det  lille  danske  Folk  sidder  inde  med  en  aandelig  Arv, 
som  ikke  er  uden  Betydning  for  Menneskeslægten,  og  det  er  vort  Haab,  at  vi  Danske  her 
i  Amerika  skal  kunne  bidrage  til,  at  denne  Arv  kommer  andre  tilgode”,  begrundes  det 
nærmere,  at  Opgaven  derfor  maa  være  at  bevare  Modersmaalet  som  Hjemmets  Sprog, 
medens  der  paa  samme  Tid  sættes  “Kraft  ind  paa  saa  fuldkomment  som  muligt  at  blive 
Herrer  over  det  Sprog,  hvori  vi  kan  mødes  med  de  andre  Folk.” 

I  Haabet  om  at  samle  dem,  der  gærne  vil  arbejde  for  det  nævnte  Formaal,  blev 
“ Dansk  Folkesamfund”  da  stiftet.  Der  fordredes  ikke  nogen  Troesbekendelse  af  dem,  der 
vilde  slutte  sig  til  Samfundet;  men  Stifterne  ønskede  dog  kun  Tilslutning  af  saadanne, 
som  er  venligt  stemt  mod  Fædrenes  Kirke,  da  denne  har  præget  hele  det  danske  Folks 
Udvikling. 

Tilslut  nævnes  i  Indbydelsen  en  Række  praktiske  Opgaver,  som  det  var  Tanken 
at  løse  efterhaanden  som  det  kunde  lade  sig  gøre:  Dannelsen  af  danske  Kolonier,  Opret¬ 
telse  og  Understøttelse  af  danske  Skoler,  ogsaa  en  udvidet  Højskole,  Afholdelse  af  folke¬ 
lige  Møder,  Oprettelse  af  danske  Bogsamlinger,  Indretning  af  Ungdomshjem  i  Byerne, 
Dannelse  af  gensidige  Hjælpeforeninger  og  Samarbejde  med  nordiske  Frænder. 

Det  er  altsammen  noget,  som  enten  gaar  ind  under  eller  staar  i  Samklang  med 
Hovedopgaven.  Paa  samme  Tid  ligger  det  udenfor  Kirkens  særlige  Arbejde. 

I  Samfundets  Regler  udtrykker  de  to  første  Paragraffer  i  sammentrængt  Form  de 
Grundtanker  og  det  Formaal,  som  er  udviklet  i  Indbydelsen.  Disse  to  Paragraffer  lyder 
saaledes: 

“§  1.  Samfundets  Formaal  er  ved  alle  aabne  og  hæderlige  Midler  at  virke  hen 
til,  at  dc  Danske  i  Amerika  uden  at  glemme  deres  Pligter  som  amerikanske  Borgere  maa 
samle  sig  i  fælles  Arbejde  for  at  bevare  det  danske  Sprog  og  fremhjælpe  en  frugtbar,  fol¬ 
kelig  Udvikling  paa  Modersmaalet. 

§  2.  Mænd  og  Kvinder,  der  føler  sig  som  Danske  og  ikke  er  Fjender  af  den 
kristne  Kirke,  kan,  med  lige  Rettigheder,  optages  i  Samfundet.” 

Samfundets  første  Styrelse  blev:  Pastor  F.  L.  Grundtvig ,  Formand;  Redaktør 
M .  Holst,  Næstformand,  og  M.  Lauritsen  (Des  Moines),  Kasserer. 

Samfundet  mødte  megen  Modstand,  særlig  fra  Indre  Missionsfolk  i  “Den  danske 
Kirke”,  fordi  F.  L.  Grundtvig  var  dets  egenlige  Ophavsmand,  og  Modstanden  voksede 
gradvis,  indtil  Grundtvig  og  flere  paa  “Den  danske  Kirke”s  Aarsmøde  i  Waupaca  i  1892 
lovede,  for  Kirkefredens  Skyld,  at  stille  Forslag  om  “D.  F.”s  Opløsning.  Men  dette 
Forslag  forkastedes,  og  Samfundet  fortsatte  sin  Virksomhed,  om  end  betydelig  svækket. 

Ved  denne  Tid  havde  “D.  F.”  undersøgt  Forholdene  for  Oprettelsen  af  et  Immi¬ 
granthjem  i  New  York,  men  fandt  nu  efter  Svækkelsen  Opgaven  for  stor. 

F.  L.  Grundtvig  samlede  og  udgav  for  Samfundet  “ Sangbog  for  det  danske  Folk 
i  Amerika” ,  to  Oplag,  6,000  Eksemplarer. 

I  1894  stillede  “D.  F.”  sig  i  Spidsen  for  Oprettelsen  af  en  dansk  Nybygd  i  Whar- 
ton  County,  Tex.  Den  fik  Navnet  Danevang  og  er  nu  en  blomstrende  dansk  Plads. 

I  1905  vedtoges  det  at  begynde  en  anden  dansk  Nybygd,  nemlig  i  Partridge,  Pine 
County,  Minn.,  hvor  der  nu  er  solgt  Land  til  omtrent  150  Danske,  og  mange  er  allerede 
flyttet  ind. 

“D.  F.”  har  faaet  oprettet  flere  Ungdomshjem.  Det  har  givet  “Den  danske 
Kirke”s  Skole  i  Des  Moines  henved  3,000  Bind  Bøger  og  har  længe  støttet  Nysted  Høj¬ 
skole  med  et  rentefrit  Laan.  Samfundet  har  Kredse  i  Chicago  Vestside,  Chicago  Sydside , 
Clmton,  la.,  Danevang,  Tex.,  Nysted,  Neb.,  Diamond  Lake,  Minn.,  Viborg,  S.  D.,  og 
Partridge,  Minn.  Der  er  endel  Enkeltmedlemmer  og  livsvarige  Medlemmer. 

Den  nuværende  Styrelse  (1907)er  Pastor  L.  Henningsen,  Viborg,  S.  D.,  Formand; 
P.  Kilstofte,  Chicago,  Næstformand,  og  J.  S.  Faaborg,  Clinton,  la.,  Kasserer. 

I  Danmark  dannedes  i  1888  en  Afdeling  med  Prof.  L.  Schrøder  i  Spidsen.  Denne 
fik  i  1889  sit  eget  Blad  Kors  og  Stjærne”.  Senere  har  den  ændret  sit  Navn  til  “Dansk- 
Amerikansk  Samfund”,  hvis  Formand  er  Pastor  Jakob  Holm,  Charlottenlund. 


Øanøkr  dDflUmr  t  føn  anu'nkanølu' 
jRpuoluttxmøkrig. 

Af  Pro f  P.  S.  VIG . 


DI  Engelland  er  man  meget  bekymret  derover,  at  Indvaanerne  udi  det  En¬ 
gelske  nordlige  America  ey  vil  imodtage  den  Thée,  som  det  ostindiske 
Compagnie  fra  London  har  sendt  derhen  udi  5  Skibe  og  skal  bestaa  af 
2200  Kister,  eftersom  Indbyggerne  overalt  har  foreenet  sig,  at  ansee  den 
for  Fiende  af  America,  som  tager  imod  det  ringeste  deraf,  saalænge  Regier¬ 
ingen  ey  vil  lade  den  derpaa  lagte  Afgift  af  3  pens  per  ^  fare - . 

Bostonerne  have  og,  da  3de  der  med  Thée  ankomne  Skibe,  efter  deres  Be- 
giering  ey  dermed  straxen  igien  vilde  gaae  tilbage  til  Engelland,  sammenrottet  sig  og 
inden  4re  Timers  forløb  udkastet  hvad  i  Ladningen  fandtes  af  Thée,  som  var  342 
Kister,  i  Søen/’ 

(Uddrag  af  et  gammelt  Brev  fra  1774,  trykt  i  “Museum”  1890,  Side  319.) 

Den  Begivenhed,  som  der  hentydes  til  i  dette  gamle  Brev,  var  et  af  de  store  Skridt 
hen  imod  en  af  de  mærkeligste  Kampe,  Verden  nogensinde  har  set:  de  amerikanske  Ko¬ 
loniers  Kamp  for  deres  politiske  Uafhængighed  af  det  stolte,  mægtige  England. 

Under  denne  Krig  drev  Danmark  en  saa  blomstrende  Handel  som  vel  nogen¬ 
sinde,  idet  vort  Fædreland  havde  sluttet  et  Neutralitetsforbund  med  Sverrig  og  Rusland, 
som  de  øvrige  Magter  maatte  respektere,  skønt  England  altid  havde  et  ondt  Øje  til  dette 
Forbund;  og  Danmarks  Deltagelse  deri  blev  senere  en  af  Hovedaarsagerne  til  dets  Yd¬ 
mygelse  i  Begyndelsen  af  det  19de  Aarhundrede.  Frit  Skib  gør  frit  Gods”  var  Løsenet. 
Men  Englænderne  paastaar,  og  maaske  ikke  med  urette,  at  det  neutrale  danske  Flag 
blev  misbrugt  baade  af  Danske  og  navnlig  Hollænderne  til  at  skaffe  deres  Modpart  i 
Striden,  Kolonierne  i  Amerika,  Tilførsel  baade  af  Vaaben  og  Proviant.  Det  hollandsk¬ 
ostindiske  Kompagni  havde  sine  Agenter  baade  i  København  og  Altona,  blandt  hvilke 
Englænderne  især  med  Harme  nævner  Frederic  de  Corminck  (f.  1740,  d.  1811),  som, 
paastaar  de,  tjente  sin  uhyre  Formue  som  Smugler  for  Hollænderne.*)  Og  den  danske 

*)  Se  John  brown:  Original  Memoirs  of  the  Sovereigns  of  Sweden  and  benmark,  London  1895, 
Page  211  flg. 

Regering  beskyldes  for  at  have  taget  mod  Stikpenge  for  at  se  gennem  Fingre  med  denne 
Handel.  —  Saa  meget  er  vist,  at  Danmarks  Handel  blomstrede  rinder  Krigen,  og  da  den 
endte  (i  1783),  sloges  de  store  Handelshuse  i  København  med  Rædsel,  saa  Regeringen 
truede  Banken  til  at  forstrække  dem  med  store  Laan.1) 

Hvordan  det  nii  end  forholder  sig  med  denne  Danmarks  indirekte  Deltagelse  i 
den  store  Frihedskrig,  —  Danmark  stillede  sig  fra  Begyndelsen  af  venligt  mod  Amerika. 
Herom  er  følgende  Ord,  som  Danmarks  Udenrigsminister,  A.  P.  Bernstorff,  i  1783  skrev 
til  sin  Ven,  Greve  E.  F.  Walterstorff,  som  dengang  var  paa  en  Rejse  til  Frankrig,  et 
Vidnesbyrd:  “Jeg  kan  ikke  undlade  at  anbefale  Dem  at  bestræbe  Dem  for,  mens  De 
opholder  Dem  i  Paris,  saavidt  muligt  at  vinde  Hr.  Franklins  Agtelse  og  Tillid.  Vi  ere 
overbeviste  om,  at  det  vil  være  til  de  tvende  Landes  gjensidige  Bedste,  saa  snart  som  mu¬ 
ligt  at  slutte  gjensidige  Venskabs-  og  Handelsforbund.  Intet  skulde  glæde  mig  mere  end 
at  erfare  gjennem  Deres  Breve,  at  De  har  funden  Hr.  Franklin  at  være  af  samme  Me¬ 
ning.”  2)  —  Greve  W.  kunde  berette  hjem,  at  Franklin  netop  var  af  samme  Mening. 

Vi  skal  nu  gøre  Bekendtskab  med  nogle  af  Danmarks  Sønner,  som  tog  direkte  Del 
i  den  Frihedskamp  som  gjorde,  at  de  Forenede  Stater  i  Nordamerika  kunde  slutte  Ven¬ 
skabs-  og  Handelsforbund  med  andre  Lande.  Det  er  bekendt,  at  Frankrig  i  1778  sendte 
en  Flaade  til  Amerika  for  at  beskytte  Kolonisterne  mod  England.  Paa  denne  Flaade, 
der  førtes  af  Greve  C.  H.  T.  d’Estaing,  var  ikke  saa  faa  unge  danske  Officerer,  af  hvilke 
de  fleste  siden  har  indskrevet  deres  Navne  med  Ære  i  deres  Fædrelands  Annaler.  I  Juni 
Maaned  1778  drog  følgende  unge  Mænd  til  Frankrig  og  tog  Tjeneste  til  Orlogs:  Kap¬ 
tajnløjtnanterne  y.  Bille,  Ernst  Vilh.  Stiboldt  (f.  1741,  d.  1796)  og  Fogh,  samt  Premier¬ 
løjtnanterne  Georg  A.  Koefod  (f.  1753,  d.  1808),  Christian  Hauch  (f.  1752,  d.  1782), 
Paul  Løvenørn  (f.  1751,  d.  1826),  Johannes  C.  Kideger  (f.  1756,  d.  1824),  Lorens  Hen¬ 
rik  Fisker  (f.  1753,  d.  1819)  samt  Baren  Frederik  Knuth  (f.  1760,  d.  1818).  —  Her  er  ikke 
Stedet  til  i  det  enkelte  at  gøre  Rede  for  disse  Landsmænds  Deltagelse  i  Krigen  mod  Eng¬ 
land.  Kun  skal  nævnes,  at  da  Greve  d’Estaing  i  1779  forsøgte  at  indtage  Byen  Savan- 
nah  i  Georgia,  deltog  Fisker  i  dette  mislykkede  Forsøg,  efter  hvilket  Greven  drog  tilbage 
til  Frankrig.  Senere  gjorde  Fisker  Tjeneste  under  forskellige  Chefer,  saaledes  under  den 
dygtige  Greve  de  Grasse,  under  hvem  han  i  1781  tog  Del  i  Belejringen  og  Indtagelsen 
af  Byen  Yorktown,  som  holdtes  besat  af  den  brittiske  General  Cornwallis.  Han  paatog 
sig  at  gøre  Tjeneste  som  Ingeniørofficer  under  Byens  Belejring,  da  man  savnede  saa- 
danne,  og  virkede  saaledes  direkte  med  til  Byens  Indtagelse,  hvorved  der  gjordes  over 
5,000  Fanger.  —  I  d’Estaings  Flaade  gjorde,  foruden  Fisker,  ogsaa  Koefod,  Fogh  og 
Hauch  Tjeneste.  Fogh  døde  siden  paa  Hjemrejsen  til  Europa,  og  Hauch  fandt  Døden 
paa  de  Grasses  Flagskib  ved  Matrosernes  Uforsigtighed.3) 

Vi  skal  nu  se,  at  ogsaa  paa  Englændernes  Side  var  der  danske  Officerer  med,  og¬ 
saa  ved  Yorktowns  Belejring  og  Overgivelse. 

Den  engelske  Regering  havde  i  1776  ved  Traktater  med  endel  Smaafyrster  i 
Tyskland  skaffet  sig  endel  Lejetropper  til  Krigen  i  Amerika,  ialt  henved  en  30,000 
Mand.  Af  disse,  som  i  Amerikas  Historie  er  kendt  under  Navnet  “The  Hessians”,  var 
17,000  Mand  fra  Hessen-Kassel.  Blandt  dette  Lejekorps’  Officerer  var  Kaptajn  Johann 
Ewald,  som  var  født  i  Kassel  den  30te  Marts  1744.4)  Som  ung  Mand  mistede  han  i  en 
Duel  med  en  af  sine  gode  Venner  sit  venstre  Øje;  men  under  Sygdommen,  som  dette 

1)  Se  Barfod.  Fortællinger  II,  Side  305.  —  2)  Se  W.  E.  Curtis:  “The  United  States  and  Foreign 

Powers,  1892,  Page  233.  —  3)  Se  C.  With:  Lorens  H.  Fiskers  Liv  og  Levnet.  København  1890, 

Side  7 — 11.  Personalhistoriske  samlinger  I,  Side  14.  —  4)  En  Landsmand  af  Johann  Ewald, 
Carl  F.  H.  Lange  (1760 — 1830),  var  i  1776 — 83  med  som  Frikorporal  i  den  amerikanske  Friheds¬ 

krig  og  blev  senere  dansk  Officer.  Se  Dansk  biogr.  leksikon,  10  Bd.,  Side  14. 

medførte,  studerede  han  ivrigt  Krigskunsten,  og  som  Kaptajn  for  et  Jægerkorps  fik  han 
i  Amerika  mere  end  én  Gang  Lejlighed  til  at  vise,  at  han  var  en  baade  tapper  og  dygtig 
Fører.  Kaptajn  Ewald  var  en  af  de  5,000  Fanger,  som  ved  Yorktowns  Overgivelse 
faldt  i  Amerikanernes  Hænder,  blev  kort  før  Fredsslutningen  i  1783  udvekslet,  og  vendte 
i  1784  tilbage  til  Tyskland  for  i  1788  at  gaa  i  dansk  Tjeneste,  hvor  han  forblev  til  sin 
Død  i  1813.  Hans  Løbebane  i  Danmark  var  nok  saa  glimrende  men  vedkommer  os 
ikke  her.1 *)  —  Hans  Søn,  Carl  Ewald,  født  i  Kassel  1789,  død  i  København  1866,  har  i 
“Magazin  for  militair  Videnskabelighed”  4de  Aarg., 'Side  583 — 891,  skrevet  “Brudstykke 
af  den  nord-amerikanske  Revolutionskrig”/) —  En  Sønnesøn  af  Johann  Ewald  er  den  be¬ 
kendte  Forfatter  H.  F.  Ewald  (f.  1821),  der  har  fundet  mange  Læsere  ogsaa  blandt 
Danske  i  Amerika.  —  Dennes  Søn,  Carl  Ewald  (f.  1856),  er  ligeledes  kendt  som 
Forfatter. 

Foruden  Johann  Ewald,  som  først  efter  Krigen  i  Amerika  blev  dansk  Officer, 
vides  en  dansk  Mand  at  have  gjort  Tjeneste  ved  de  hessiske  Lejetropper  i  Amerika,  nem¬ 
lig  Adolph  Neuberg  von  Leth,  født  17de  December  1749,  Søn  af  Generalløjtnant  Ma¬ 
thias  Leth  og  Cathrine  Hedwig  Brockenhus  Løwenhjelm  til  Vejrupgaard  og  Sanderum- 
gaard  paa  Fyn.  Om  A.  N.  von  Leth  siger  Gjessing  paa  sin  Stamtavle  over  Familien 
Leth:  “L.  var  Capitain  i  Hessisk  Tjeneste,  hvor  han  med  deres  Troupper  gjorde  Cam- 
pagner  i  Nord-America  indtil  Fredsslutningen,  da  han  igjen  gik  i  dansk  Tjeneste.”3) 

Endvidere  maa  foruden  de  nævnte  Landofficerer  mærkes  følgende  Danske,  som 
gjorde  Tjeneste  i  den  franske  Hærstyrke,  som  under  den  franske  General,  Greve  Rocham- 
beau,  i  1780  sendtes  til  Amerika: 

Christopher  Lønborg,  f.  15de  Februar  1753  i  København,  d.  1827.  Deltog  fra 
August  1779  til  1781  i  Kampagnen  i  Nordamerika  som  Kaptajn  a  la  suite  ved  det  fran¬ 
ske  Infanteriregiment  royal  deux  pontes  under  General  Rochambeau.4)  —  Greve  F.  X. 
J.  Danne skjold-Løwendal,  f.  1742,  d.  1808,  tog  som  Brigadér  i  fransk  Tjeneste  Del  i  den 
amerikanske  Frihedskrig.5) 

*  ,  * 

* 

Vi  har  nu  set  danske  Mænd  baade  i  fransk  og  hessisk  Tjeneste  deltage  i  Friheds- 
krigen  i  Amerika.  Ogsaa  fra  dansk  Vestindien  var  der  danske  Mænd,  som  fandt  Vej  til 
Amerika  og  stillede  sig  paa  Amerikas  Side  i  den  blodige  Kamp.  En  saadan  var  Hans 
Christian  Fibiger,  der  tilhører  en  Gren  af  Fibiger-Familien,  som  nu  er  uddød  i  Danmark, 
men  hvis  adopterede  Stamme  blomster  i  Amerika  indtil  denne  Dag.  Stamfaderen  til 
nævnte  Gren  er  Jørgen  Fibiger,  som  var  Stadsmusikant  i  Nyborg,  hvor  han  begravedes 
paa  Frue  Kirkegaard  den  8de  Maj  1689.  Hans  Bestalling,  dat.  2den  Oktober  1665,  er 
endnu  bevaret.  Hans  Søn,  Mathias  Jørgensen  Fibiger,  født  1675,  døde  i  Nyborg  den 
14de  Marts  1741,  hvor  han  havde  været  Bogbinder,  Gæstgiver,  Kirkeværge,  Raadmand, 
Vejer  og  Maaler.  En  af  hans  otte  Børn  var  Jørgen  Mathiasen  Fibiger,  født  i  Nyborg  i 
1705,  døbt  5te  November.  I  1741  blev  han  Organist  i  Odense,  siden  Skolelærer  i 
Ubberud,  i  1749  Organist  i  Faaborg,  og  døde  som  Degn  i  Hillerslev  paa  Fyn  den  30te 
August  1776.  Han  blev  i  1743  gift  med  Sophia  Dorthea  Pedersdatter  Østrup,  som  døde 
1ste  Januar  1781.  Deres  Søn  var  Hans  Christian  Fibiger,  født  i  Faaborg  den  19de  Ok¬ 
tober  1749.6) 


1)  Se  Dansk  biogr.  leksikon,  4  Bd.  Side  626—28.  —  2)  Erslbv:  Dansk  Forfatterleksikon,  1  Bd. 

Side  394.  —  3)  Gjessing:  Jubel-Lærere,  IID.  Side  376,  Stamtavlen.  —  4)  Erslev:  Forfatterleksi¬ 

kon,  2  Bd.  Side  192.  —  5)  Dansk  biogr.  leksikon,  10  Bd.  Side  595.  —  6)  Den  sædvanlige  An¬ 

givelse,  at  han  var  født  i  1746,  er  urigtig. 

En  af  hans  Farbrødre,  Henrik  Jakob  Fibiger,  født  i  Nyborg  19de  Marts  1726, 
drog  i  1749  til  St.  Croix  i  Vestindien  og  blev  under  27de  November  udnævnt  til  Told- 
og  Pakhusforvalter  i  Frederikssted  paa  St.  Croix.  Til  denne  Farbroder  i  Vestindien 
rejste  H.  C.  Fibiger  som  ungt  Menneske;*)  den  bestemte  Tid  kan  ikke  angives.  Man 
véd  heller  ikke,  hvilket  Aar  han  kom  her  til  Landet;  men  den  19de  Maj  1775  blev  han 
udnævnt  til  Adjutant  ved  Colonel  Garrish’s  Massachusetts  Regiment  og  tjente  som  Bri¬ 
gademajor  under  General  Arnold  under  Kampagnen  i  Canada.  Den  31te  December 
1775  toges  han  til  Fange  i  Quebec,  og  udveksledes  i  November  1776.  Den  13de  No¬ 
vember  1776  udnævntes  han  til  Oberstløjtnant  ved  Ilte  Virginia  Regiment,  26de  Sep¬ 
tember  1776  blev  han  Oberst  ved  2det  Virginia  Regiment,  og  den  1ste  Januar  1783  tog 
han  sin  Afsked.  Under  30te  September  1783  tillagdes  ham  Titel  af  Brigadegeneral. 

“  Old  Denmark” ,  som  han  kaldtes  i  Arméen,  var  med  i  Slaget  ved  Bunker  Hili 
(Ude  Juni  1775),  førte  Kommandoen  under  General  Wayne  ved  Indtagelsen  af  Stony 
Point  (16de  Juli  1779),  deltog  i  Slaget  ved  Brandywine  (Ilte  September  1777)  og  var 
med  Arméen  under  Washington  ved  Valley  Forge  (Vinteren  1777 — 78).  Han  sendtes 
til  Cumberland  Court  House,  Va.,  for  at  rekruttere  og  opholdt  sig  der  i  nogen  Tid,  før 
han  forenede  sig  med  Washingtons  Armé  ved  Yorktown. 

Vi  skal  her  gengive  et  karakteristisk  Brev,**)  som  Oberst  Fibiger  efter  Slaget  ved 
Stony  Point  sendte  sin  Hustru: 

“My  dear  giri:  I  have  just  borrowed  pen,  ink  and  paper  to  inform  you  that 
yesterday  we  marched  from  Fort  Montgomery,  and  at  12  o’clock  last  night  we 
stormed  this  confounded  place,  and,  with  the  loss  of  about  14  killed  and  forty  or 
fifty  wounded,  we  carried  it.  I  can  give  you  no  particulars  as  yet.  A  musquet-ball 
scraped  my  nose.  No  other  damage  to  “Old  Denmark”!  God  bless  you.  Fare- 
well.  Febiger.” 

Efter  Krigen  tog  Fibiger,  der,  skønt  han  havde  Titel  af  Brigadegeneral  dog  holdt 
mest  af  at  kaldes  Colonel”,  Ophold  i  Philadelphia. 

I  1777  havde  han,  altsaa  midt  under  Krigen,  i  Philadelphia  ægtet  Miss  Elisabeth 
Carson,  en  skotsk  Dame  som  var  født  19de  Februar  1754,  Søster  til  Dr.  John  Carson, 
en  dengang  meget  bekendt  Læge,  Kandidat  fra  Universitetet  i  Edinburgh.  Deres  Ægte¬ 
skab.  var  barnløst;  men  under  24de  November  1794  adopterede  de  en  Søn  af  Dr.  John 
Carson,  hvis  Døbenavn:  Christian  Febiger  Carson  nu  ændredes  til  Christian  Carson  Fe¬ 
biger;  og  han  er  Stamfader  til  Febigerne  i  Amerika,  som  nu  lever.  Han  døde  1829. 

Oberst  Fibiger  sad  inde  med  en  betydelig  Formue,  valgtes  til  Statskasserer  for 
Pennsylvania,  i  hvilket  Embede  han  døde  den  20de  September  1796  i  Philadelphia, 
Hans  Enke  overlevede  ham  til  5te  Januar  1817.  Deres  Formue  gik  i  Arv  til  oven  ¬ 
nævnte  Adoptivsøn.  —  Endnu  bør  tilføjes,  at  Oberst  Fibigers  Bøger,  Sølvtøj,  Papirer  osv. 
ejes  af  Slægtens  nuværende  Overhoved  i  Amerika,  Christian  Carson  Febiger  i  Philadel¬ 
phia,  Medlem  af  Firmaet  Lea  Brothers  8c  Company,  Publishers,  en  Gentleman,  der  har 
den  største  Interesse  i  alt  angaaende  den  gamle  “Colonel”,  hvis  Navn  han  jo  bærer. 

Idet  vi  nu  følger  den  adopterede  Familie  nedad  i  Tiden,  bemærker  vi,  at  den, 
ligesom  den  gamle  Oberst,  altid  skriver  sit  Navn  Febiger  (ikke  Fibiger),  —  formentlig 
har  han  paa  den  Maade  villet  sikre  den  danske  Udtale  af  Navnet.  Hans  Adoptivsøn, 


)  Inden  han  forlod  Danmark,  havde  han  bestaaet  Studentereksamen. 

')  Fra  det  originale  manuskript,  i  Besiddelse  af  Col.  Geo.  L.  Febiger,  U.  S.  A.,  New  York  City.  _ 

Scribner:  U.  S.  Histurv.  Vol.  III,  Page  617,  Note. 

Chr.  C.  1".,  ægtede  Miss  Hannah  Lea  fra  Philadelphia.  De  havde  4  Børn,  nemlig  Dat¬ 
teren  Elisabeth  og  Sønnerne  Christian,  John  Carson  og  George  Lea  Febiger. 

Christian  Febiger  giftede  sig  med  Miss  Sarah  Ferris  af  Wilmington,  Del.  Deres 
Søn  er  Slægtens  ovennævnte  Overhoved,  Christian  Carson  Febiger  i  Philadelphia.  Chri¬ 
stian  Febiger  var  Oberstløjtnant  ved  5te  Delaware  Infanteriregiment  under  Borgerkrigen, 
i  hvilken  ogsaa  begge  hans  Brødre  deltog.  —  Af  disse  nævner  vi  først  John  Carson  Febi¬ 
ger .  der  fødtes  i  Philadelphia  den  14de  Februar  1821  og  døde  i  Easton,  Md.,  den  9de 
Oktober  1898  efter  en  lang  og  glimrende  Tjeneste  i  U.  S.  Navy,  i  hvilken  han  blev 
Midshipman  den  4de  September  1838  og  Rear-Admiral  den  4de  Februar  1882.*)  En  af 
hans  Sønner,  John  Carson  Febiger  Jr.,  er  Købmand  i  New  Orleans.  Dennes  eneste  Søn, 
George  Lea  Febiger,  Løjtnant  ved  33  Regiment,  U.  S.  Volunteers,  blev  dræbt  paa  Philip- 
pinerne.  —  Den  tredie  Broder,  George  Lea  Febiger,  født  i  Philadelphia  den  8de  Decem¬ 
ber  1822,  død  den  22de  Januar  1891  i  New  Haven,  Conn.,  deltog  ligeledes  i  Borger¬ 
krigen  fra  1861  til  1865,  da  han  forfremmedes  til  Oberstløjtnant  “for  faithful  and  merit- 
orious  service  during  the  war”.  Da  han  den  8de  December  1886  tog  sin  Afsked  fra 
Arméen,  var  han  “Assistant  Paymaster  General”.  —  Hans  Søn,  Lea  Febiger,  født  i  Cin- 
cinnati,  O.,  4de  Januar  1858,  er  nu  Major  i  U.  S.  Army,  og  gjorde  som  saadan  Tjeneste 
paa  Philippinerne  til  1902. 

Det  vil  af  det  anførte  ses,  at  det  er  ikke  blot  den  gamle  Obersts  Navn,  der  er 
gaaet  i  Arv  til  Slægten  her  i  Amerika,  men  ogsaa  hans  Lyst  til  Krigerstanden;  og  Navnet 
Febiger  har  været  hæderlig  repræsenteret  i  de  fleste  og  vigtigste  af  Amerikas  Krige. 

(KILDER:  Personalhist.  Tidsskr.  1  Række,  5te  og  6te  Bind,  2  Række,  2det  Bind, 
og  4  Række,  6te  Bind,  Side  175.  Personalhist.  Saml.  I.  Side  194  flg.  Charles  Morris: 
Men  of  the  Century.  Philadelphia  1896,  Page  257.  Oplysninger  fra  U.  S.  War  Depart¬ 
ment  samt  Breve  fra  Mr.  Christian  C.  Febiger  og  Major  Lea  Febiger.) 


*)  En  særskilt  Biografi  af  Rear^Admiral  John  C.  Febiger  vil  findes  andetsteds  i  dette  Værk,  hvortil 
henvises. 


SSimjntfu'r 


Zachariali  Poulson. 

(1761—1844). 

EN,  som  har  Lejlighed  til  at  besøge  gamle  Kirkegaarde  i  Kvækerstaten 
PennSylvania,  baade  lutherske  og  hernnhuttiske,  vil  ikke  sjælden  paa  Grav¬ 
stenene  finde  Navne  af  forlængst  afdøde  Landsmænd.  Det  er  saaledes 
Tilfældet  baade  i  Bethlehem,  Emaus,  Lititz  og  Germantown.’ —  Sidst¬ 
nævnte  Sted,  som  nu  er  en  Del  af  Storstaden  Philadelphia,  har  særlig  In¬ 
teresse  for  os  Danske,  og  det  i  mere  end  én  Henseende.  Denne  tyske  By  blev  udlagt  i 
1683  og  var  oprindelig  bestemt  til  at  skulle  være  et  Samlingssted  for  tyske  Kvækere, 
Mennonitter,  Teosofister  osv.,  osv.  —  En  af  dem,  som  fra  først  af  tog  levende  Del  i 
denne  tyske  Ny  bygd  i  Amerika,  var  vor  sværmerske  Landsmand,  Jesper  Balt%ersen 
Kønechen,  som  var  født  i  København  den  9de  August  1629  og  døde  i  Lybæk  den  26de 
September  1715.  Kønechen,  der  ved  Jesper  Brochmands  Hjælp  blev  Student,  blev  i 
1663  paa  Grund  af  kvækerske  Meninger  dømt  til  at  rømme  Kongens  Riger  og  Lande, 
drog  til  Holland,  hvor  han  arbejdede  paa  at  samle  alle  kristne  i  en  fælles  Bekendelse  osv., 
og  kom  efter  1677  til  Lybæk,  hvor  han  ernærede  sig  som  Astronom  og  Auktionsholder 
og  laa  i  bestandig  Kiv  og  Kævl  med  Præsterne.  Kun  hans  høje  Alder  afholdt  ham  fra 
i  Aaret  1700  at  rejse  med  Brødrene  Daniel  og  Justus  Falckner  til  Pennsylvania.  Men 
det  mærkelige  er,  at  blandt  denne  vor  Landsmands  Efterladenskaber  finder  man  de  første 
Efterretninger  om  Germantown,  blandt  hvis  første  Beboere  han  havde  mange  Venner  og 
Meningsfæller.*) 

I  Germantown  ligger  begravet  Pastor  Peter  Brunnhol%,  født  i  Nybøl  i  Slesvig, 
Præst  i  Philadelphia  og  Germantown  fra  sin  Ankomst  til  Amerika  i  1745  til  sin  Død  den 
7de  Juli  1758.**)  —  Br.,  der  alle  sine  Dage  var  Ungkarl,  efterlod  sig  et  smukt  Navn  i 
den  tyske  lutherske  Mission  i  Amerika,  skønt  han  næsten  var  syg  hele  Tiden. 

*  .  * 

* 

I  Aaret  1749  ankom  til  Germantown,  Pa.,  Bogtrykker  Nikolaus  Poulsen  fra  Kø¬ 
benhavn  sammen  med  sin  Broder  og  eneste  Søn,  Sakarias  Poulsen,  der  var  født  i  Køben- 

*)  Se  Jul.  Fr.  Sachse:  Justus  Falckner  (Philadelphia  1903)  Pag.  31.  Jfr.  Dansk  biogr.  leksikon 
under  “Kønechen”,  og  Mann:  Life  and  Times  of  H.  W.  Miihlenberg,  Page  91  flg. 

**)  Saaledes  R.  Andersen:  “Den  luth.  Kirkes  Hist.  i  Amerika”, Side  214.  Mann:  Anf.  Skr.,  Pag. 355 
har  5te  Juni  1757  som  Brunnholz’  Dødsdag. 

—  44  — 

havn  den  16de  Juni  1737.  N.  Poulsen,  der  var  Enkemand  da  han  kom  til  Amerika, 
forlod  Danmark,  hedder  det,  fordi  han  havde  sluttet  sig  til  Brødrekirken,  der  paa  den  Tid 
ikke  just  havde  de  blideste  Kaar  i  vort  Fædreland.  Han  døde  nogle  faa  Aar  efter  sin 
Ankomst  hertil  Landet.  Hans  Søn,  Sakarias,  der  ogsaa  var  Bogtrykker,  var  et  agtet 
Medlem  af  Brødemenigheden  i  Germantown.  Bogtrykkerkunsten  lærte  P.  hos  den  be¬ 
rømte  Christopher  Sauer  i  Germantown,  der  er  bekendt  som  Udgiver  af  den  første  tyske 
Avis  i  Amerika  samt  den  første  tyske  Bibel  (1743).  Han  var  gift  med  Anna  Barbara 
Stallenberger,  en  Datter  af  Andrew  St.  fra  Lindenbach  i  Tyskland.  Poulsen,  der  døde 
i  Germantown  den  4de  Juni  1804,  efterlod  sig  en  Søn  af  samme  Navn,  som  vi  her  skal 
høre  nærmere  om. 

Zachariah  Poulson  var  født  i  Phila- 
delphia  den  5te  September  1761.  Efter  fuld¬ 
endt  Skolegang  blev  han  sat  i  Lære  hos  Jo¬ 
seph  Cruikshank,  som  dengang  havde  et  Bog¬ 
trykkeri  paa  Market  Street  i  Philadelphia. 

Da  han  var  færdig  med  sin  Læretid,  begyndte 
han  Forretning  paa  egen  Haand  og  drev  det 
i  sin  Tid  til  at  blive  berømt  baade  som  Bog¬ 
trykker,  Forlægger  og  Bladudgiver.  I  mange 
Aar  var  Poulson  Bogtrykker  for  Senatet  i 
Pennsylvania,  en  Post  som  han  Gang  efter 
Gang  valgtes  til.  Ligeledes  valgtes  han  i 
1789  til  at  trykke  Forhandlingerne  af  en 
Kommite,  som  var  nedsat  til  at  revidere  Sta¬ 
tens  Konstitution.  Hans  vigtigste  Arbejde 
som  Forlægger  er  “Proud’s  History  of  Penn¬ 
sylvania”  (1797 — 98),  det  første  Forsøg  paa 
at  skrive  Statens  Historie,  et  for  sin  Tid  dyg¬ 
tigt  Arbejde.  Af  hans  Forlagsartikler  maa 
fremdeles  nævnes  “Poulson’s  Town  and 
County  Almanac”,  en  Aarbog  af  betydelig  Værdi,  som  han  udgav  fra  1789  til  og  med 
1801.  —  Den  1ste  Oktober  1800  begyndte  han  sin  Løbebane  som  Journalist  med  Ud¬ 
givelsen  af  “Poulson’s  American  Daily  Advertiser”,  idet  han  havde  købt  Claypole’s  Blad 
af  samme  Navn,  der  havde  Æren  af  at  være  det  første  Dagblad  i  de  Forenede  Stater  og 
for  den  Sag  i  hele  Amerika.  Poulson  fortsatte  Udgivelsen  i  næsten  40  Aar;  det  sidste 
Nummer  af  Bladet  under  hans  Kontrol  udkom  den  28de  December  1839.  Det  gamle 
Dagblads  Tilværelse  ophørte  dog  ikke  dermed.  Det  indlemmedes  i  “The  North-Ame- 
rican  and  United  States  Gazette”,  der  udgives  af  Morton  McMichael,  og  vedbliver  at 
eksistere  som  en  Del  af  dette  Blad,  idet  den  gamle  Titel  er  beholdt  sammen  med  Bladets 
nuværende  Navn.  —  Det  er  paa  denne  Basis,  at  “The  North-American”  endnu  den  Dag 
i  Dag  med  rette  gør  Fordring  paa  at  være  det  ældste  Dagblad  i  Amerika. 

I  sit  private  Liv  var  Poulson  en  meget  godgørende  Mand  og  utrættelig  i  gode 
Gerninger.  Blandt  de  Institutioner,  som  han  var  meget  interesseret  i,  maa  nævnes  “The 
Philadelphia  Society  for  Alleviating  the  Miseries  of  Public  Prisons”,  et  Selskab,  hvis  Ind¬ 
flydelse  det  skyldes,  at  den  barbariske  Behandling  af  Fanger  nu  har  maattet  vige  for  Hu¬ 
manitetens  Krav.  Poulson  var  en  af  dette  Selskabs  Grundlæggere  Og  døde  som  dets 
Præsident.  Dets  dygtige  Arbejde  skyldes  for  største  Delen  hans  alvorlige  og  forstandige 
Virksomhed.  I  nogen  Tid  havde  han  Sæde  i  Direktionen  for  “The  Pennsylvania  Hos- 

pital”,  en  Institution,  hvor  hans  Velgørenhed  fandt  den  rigeste  Anledning  til  at  vise  sig. 
Han  var  særlig  interesseret  i  “The  Philadelphia  Library”,  ved  hvilket  han  indtog  en  Em¬ 
bedsmands  Stilling  i  henved  59  Aar.  Saaledes  var  han  Bibliotekar  i  21  Aar,  Kasserer  i 
6  Aar,  og  i  32  Aar  sad  han  som  Medlem  af  Direktionen.  Poulson  døde  i  en  høj  Alder 
den  31te  Juli  1849  og  stedtes  til  Hvile  paa  Familiens  Gravplads  i  Germantown. 

Zachariah  Poulson  blev  den  23de  April  1780  i  “Old  Swedes’  Church”  (Gloria 
Dei)  i  Philadelphia  ægteviet  til  Susanna  Knorr,  en  Datter  af  John  Knorr  og  Alice 
Jones.  Ifølge  denne  Meddelelse,  som  skyldes  en  nulevende  Slægtning  af  Poulsons 
Hustru,  blev  han  altsaa  gift,  før  han  havde  fyldt  sit  19de  Aar.  Hans  Hustru  var  født 
den  20de  Marts  1756.  —  Deres  Søn  var  Charles  A.  Poulson ,  der  var  født  i  Philadelphia 
i  1789  og  døde  sammesteds  i  1866.  C.  A.  P.  er  bekendt  som  Forfatter  og  har  navnlig 
efterladt  sig  en  Biografi  af  sin  Bedstefader,  Sakarias  Poulsen  Sr, 

Det  har  ikke  været  muligt  at  udfinde,  om  der  endnu  findes  Medlemmer  af  Poul¬ 
son  Familien  i  Amerika.  Derimod  vides,  at  der  findes  Billeder  af  Sakarias  og  Zacha¬ 
riah  Poulson  samt  af  denne  sidstes  Hustru. 

(KILDER:  Charles  Morris :  “Makers  of  Philadelphia”.  Philadelphia  1849,  Page 
242,  —  samt  skriftlige  Oplysningen  fra  Biskop  Levering  i  Bethlehem,  Pa.,  Forf.  Julius 
Fr.  Sachse  i  Philadelphia  og  Lt.  Colonel  Thomas  Allen  Glenn,  sammesteds.) 


Peter  Lassen. 

(1800—1859). 

De  vigtigste  biografiske  Efterretninger  om  denne  vor  mærkelige  Landsmand,  som 
er  kommen  til  os,  findes  i  følgende  Artikel  af  “ Hutchings  California  Magazine”  for  Fe¬ 
bruar  1859,  som  her  meddeles  in  extenso  i  dansk  Oversættelse: 

“Hvem  har  ikke  hørt  om  Peter  Lassen,  gamle  Peter  Lassen,  som  han  ofte  famili¬ 
ært  kaldes? 

“Han  er  en  af  vore  ældste  Pionerer,  efter  hvem  saa  mange  Steder  har  Navn,  som 
f.  Eks.  “Lassen’s  Butte”,  et  berømt  Landmærke  ved  Indgangen  til  Sacramentodalen, 
hvorfra  Hoved-  og  Sydgrenene  af  Feather  River  faar  deres  Tilløb.  Saa  er  der  “Lassen’s 
Pass”  i  Sierra-Bj ærgene  paa  41°,  50"  nordlig  Bredde,  og  “Lassen’s  Big  Meadows”  ved 
Feather  Rivers  øvre  Løb,  —  samt  andre  Pladser  med  lignende  Navne  ved  Humboldt- 
floden.  Ja,  hver  eneste  snedækt  Top,  hver  eneste  Dal  og  Pas  i  Sierra-Bjærgene  er  lige 
saa  vel  kendt  af  denne  gamle  Pioner,  som  den  dunkle  Top  af  Monte  Diable  er  for  Be¬ 
boerne  af  San  Francisco.  —  Efter  denne  kfrrte  Indledning  vil  vi  nu  give  en  kort  Biografi 
af  Manden. 

“ Peter  Lassen  er  født  i  København,  Danmark,  den  7de  August  1800,  og  er  føl¬ 
gelig  nu  i  sit  59de  Aar.  Som  ung  Knægt  blev  han  sat  i  Smedelære  i  sin  Fødeby.  Da 
han  var  21  Aar  gammel,  gjorde  han  sit  Mesterstykke.  Landets  Skik  kræver,  at  før  en 
ung  Mand  kan  begynde  Forretning  paa  egen  Haand,  skal  han  være  istand  til  at  lave  et 
eller  andet  Stykke,  som  henhører  til  hans  Haandværk,  og  som  er  vanskeligt  at  gøre,  og 
ellers  faar  han  ikke  den  nødvendige  Bevilling  fra  Regeringen.  Naar  han  har  opnaaet 
denne,  kan  han  begynde  Forretning  hvor  han  vil  i  Landet. 

“I  sit  29de  Aar  udvandrede  han  fra  Danmark  til  de  Forenede  Stater  og  kom 
samme  Aar  til  Boston.  Efter  nogle  Maaneders  Ophold  i  Byerne  i  Østen,  hvor  han  ar¬ 
bejdede  i  sit  Haandværk,  drog  han  mod  Vest  og  tog  Bopæl  i  Katesville,  Charlton  Co., 

Mo.,  hvor  han  arbejdede  i  9  Aar  som  Smed  og  Farmer.  —  I  1838  dannede  han  et  Mili¬ 
tærkompagni  paa  75  Mand  for  at  gøre  Soldatertjeneste  i  sin  Adoptivstat. 

I  Foraaret  1839  forlod  han  Katesville  i  Selskab  med  tolv  andre,  af  hvilke  to  var 
Kvinder  (Missionærers  Hustruer),  for  at  gaa  over  Klippebjærgene  til  Oregon.  Dette 
Selskab  traf  sammen  med  endel  Foik,  som  tilhørte  The  American  Fur  Company.  Det 
blev  nu  et  Selskab  paa  27  Personer,  som  rejste  sammen. 

Efter  de  sædvanlige  Uheld  og  Besværligheder,  som  følger  med  et  saadant  Fore¬ 
tagende,  der  fandtes  ikke  Veje,  og  Kompasset  var  deres  eneste  Vejleder,  —  naaede  de 
i  Oktober  samme  Aar  til  The  Dalles,  Ore.,  efter  at  have  ladet  de  to  Kvinder  tilbage  i 
Fort  Hall.  Fra  The  Dalles  drog  de  ned  ad  Columbiafloden  til  Fort  Vancouver,  den¬ 
gang  en  Post  som  tilhørte  Hudson  Bay  Company,  men  nu  tilhørende  de  Forenede  Stater, 
og  derfra  op  ad  Willamettefloden  til  nogle  faa  Mil  oven  for  Camponit,  nu  Oregon  City. 
Men  da  Selskabet,  der  nu  var  svundet  ind  til  syv  Mænd,  ikke  her  kunde  finde  en  Plads,  de 
syntes  om,  beredte  de  sig  til,  efter  at  have  overvintret,  at  drage  til  California.  —  Da  man 
ikke  kunde  finde  nok  til  at  danne  et  Selskab  for  gennem  Bjærgene  at  naa  did,  var  man 
saa  heldig  at  finde  et  Skib,  “Lospanna,,,  der 
havde  bragt  en  Ladning  af  Maskineri  og  an¬ 
det  til  Missionærerne  i  Oregon  og  nu  var 
færdig  til  at  gaa  til  San  Francisco. 

uOmbord  i  dette  Fartøj  truedes  de  to 
Gange  med  at  lide  Skibbrud,  inden  de  var  vel 
kommen  bort  fra  Oregon:  en  Gang  ved 
Tongue  Point  og  en  anden  Gang  paa  en  lav 
Klippe  i  Columbiaflodens  Munding.  Da  de 
havde  tilbragt  flere  Uger  saaledes,  naaede  de 
omsider  i  Sikkerhed  Fort  Ross,  dengang  en 
russisk  Handelsstation  med  ca.  300  Sjæle, 
hvorfra  de  fik  Lods  til  Bodega,  hvor  de  lan¬ 
dede.  Efter  et  kort  Ophold,  under  hvilket 
de  havde  adskillige  Vanskeligheder  med  Ge¬ 
neral  Vallejo  og  andre  Spaniere,  satte  de  ud 
for  Kaptajn  Sutters  Camp  ved  Mundingen  af 
American  River,  siden  kendt  som  Sutters 
Fort,  hvor  de  opholdt  sig  en  15  Dage  og  drog  saa  til  Yerba  Buena,  nu  San  Francisco. 
Kort  efter  drog  Peter  Lassen  til  San  José  for  Vinteren  og  tog  Arbejde  ved  sit  Haandværk. 

“I  Foraaret  1841  købte  han  12 — 1500  Acres  Land  i  Nærheden  af  Santa  Cruz, 
hvor  han  byggede  en  Savmølle,  som  var  den  første  der  blev  bygget,  og  arbejdede  med 
Held  i  Staten.  En  Savmølle  var  tidligere  begyndt  og  tildels  bygget  ved  Fort  Ross,  men 
skylledes  væk  og  blev  ikke  siden  opbygget.  Efterat  Lassen  paa  sin  Mølle  havde  skaaret 
fra  40  til  50,000  Fod  Tømmer,  solgte  han  sin  Mølle  og  Ranch  til  Kaptajn  Graham,  som 
bor  der  endnu,  og  fik  som  Betaling  100  Muldyr,  med  hvilke  han  havde  isinde  at  vende 
tilbage  til  de  Forenede  Stater.  Men  da  han  ikke  var  istand  til  at  finde  et  Rejseselskab, 
blev  Tanken  opgivet.  I  Efteraaret  1842  drog  han  med  sine  Muldyr  op  i  Sacramento- 
dalen  og  slog  sig  ned  med  dem  i  Nærheden  af  Kaptajn  Sutter.  Ved  denne  Tid  skæn¬ 
kede  General  Michel  Lorena  Lassen  et  Stykke  Land  ved  Deer  Creek,  som  denne  tidli¬ 
gere  havde  udset  sig,  og  derhen  flyttede  han  i  Efteraaret  1843  med  kun  en  eneste  hvid 
Mand  i  Selskab.  Denne  blev  imidlertid  efter  et  Par  Maaneders  Forløb  ked  af  det  en¬ 
somme  Liv  og  forlod  ham.  Men  skønt  Lassen  saaledes  var  ene  og  omgivet  af  mange 

hundrede  Indianere,  levede  han  i  fuldkommen  Sikkerhed.  Engang  saa  han  for  næsten  7 
Maaneder  ikke  en  hvid  Mand.  Da  han  gjorde  Smedearbejde  for  Kaptajn  Sutter  og  fik 
Kreaturer  som  Betaling,  blev  han  snart  Ejer  af  2 — 300  Stykker;  men  aldrig  i  al  den  Tid 
han  levede  ved  Deer  Creek,  tog  Indianerne  et  eneste  Dyr  fra  ham.  Alt  Arbejde  med  at 
bygge  hans  Huse  og  dyrke  hans  Farm  udførtes  af  Indianerne. 

“I  Efteraaret  1844  indtraf  følgende  Omstændighed,  som  bør  ihukommes  i  Statens 
Historie.  Nogle  hvide  Mænd  opholdt  sig  i  Nærheden  af  Lassens  Hjem  for  at  fange 
Bævere.  I  deres  Selskab  var  en  Halvindianer  fra  Oregon  ved  Navn  Baptiste  Chereux. 
Denne  fandt,  mens  han  med  Selskabet  opholdt  sig  ved  Clear  Creek,  et  Stykke  Guld,  som 
vejede  Unze.  Men  da  han  antog  det  foi  et  Stykke  Messing,  lagde  han  det  i  sin 
Haglpung  uden  at  drømme  om,  at  det  var  Guld.  Efterat  der  var  fundet  Guld  ved 
Coloma,  kom  nævnte  Mand  tilbage  til  samme  Sted  ved  Clear  Creek  og  fandt  et  meget 
rigt  Leje. 

uDet  følgende  Foraar  opholdt  Oberst  Fremont  sig  med  50  Mand  paa  Lassens 
Plads  og  nød  hans  Hjems  Gæstfrihed  i  tre  Uger.  Angaaende  den  udførlige  Beretning 
herom  maa  vi  henvise  Læseren  til  Fremonts  Journal.  —  I  April  Maaned  1846,  henved 
8  Dage  efterat  Fremont  havde  forladt  Lassen  for  at  gaa  til  The  Dalles,  Ore.,  ankom  Mr. 
Gillespie  med  Depecher  til  Fremont  fra  de  Forenede  Staters  Regering.  Peter  Lassen 
med  tre  andre  drog  da,  efter  at  have  forsynet  sig  med  Kød  til  Rejsen,  efter  Fremont  og 
afleverede  Depecherne  i  god  Behold.  Paa  Hjemrejsen  blev  Lassen  og  hans  Rejsefæller 
ved  Klamathsøen  angreben  af  Indianerne  af  denneStamme  om  Natten,  efterat  de  om  Da¬ 
gen  var  bleven  sat  over  Søen  i  Indianernes  Kanoer.  Men  den  ene  af  Lassens  Kamme¬ 
rater,  som  var  reden  et  Stykke  forud  for  de  andre,  havde  fundet  Oberst  Fremont  og  vendte 
nu  i  rette  Tid  tilbage  med  Undsætning  til  sine  truede  Kammerater. 

“I  Krigen  med  Mexico  tog  Lassen  virksom  og  levende  Del.  Da  den  var  endt 
og  Freden  proklameret,  drog  han  til  sit  Hjem,  hvor  Opdagelsen  af  Guldet  havde  fun¬ 
det  Sted. 

“Uheldigvis  tog  den  gamle  Peter  ved  denne  Tid  en  Partner,  som  ifølge  Lassens 
Beretning  maa  have  været  en  stor  Kæltring,  der  ved  snedige  Sagføreres  Hjælp  skaffede 
ham  af  med  hans  dyrt  fortjente  Ejendom.  Efter  flere  Aars  Proces  og  deraf  følgende 
Ubehageligheder  tabte  Lassen  sit  Hus,  Land  og  hvert  eneste  Stykke  Kvæg,  han  havde, 
saa  han  nu  paa. sine  gamle  Dage  lever  i  Fattigdom  og  en  Bjærgboers  Ensomhed.  Han 
lever  nu  i  Honey  Lake  Valley. 

“Et  helt  Bind  kunde  fyldes  med  Beretninger  fra  hans  begivenhedsrige  Liv  og 
Anekdoter  om  alle  de  Farer,  han  med  Nød  og  næppe  er  undsluppen;  vi  beklager  kun,  at 
vor  begrænsede  Plads  har  nødt  os  til  at  give  et  saa  kort  Udtog  af  hans  Historie,  som  vi 
dog  haaber  vil  findes  baade  interessant  og  belærende - .” 

Saa  langt  Beretningen  fra  1859.  Samme  Aar  blev  Peter  Lassen  snigmyrdet  i  sit 
Hus  —  skudt!  Indianerne  fik  Skylden,  men  vistnok  med  urette.  Snarere  var  det  lov¬ 
løse  hvide,  der  paa  denne  Maade  skaffede  sig  af  med  en  Mand,  som  altid  var  rede  til  at 
staa  op  for  Lov  og  Orden. 

Peter  Lassens  Lig  blev  under  store  Æresbevisninger  ført  til  “Lassen’s  Ranch”, 
hvor  nu  en  Granitsøjle  staai  over  hans  Grav  som  Vidne  om  den  Anseelse,  han  nød  blandt 
sine  Medborgere.  En  endnu  større  Ære  viste  Staten  California  Mindet  om  denne  vor 
Landsmand,  idet  Lassen  County  den  1ste  April  1864  organiseredes  ved  Lov  og  fik  sit 
Navn,  som  det  hedder  i  den  officielle  Beretning,  “in  honor  of  Peter  Lassen,  one  of  Cali- 
fornia’s  oldest  and  most  respected  pioneers,  and  the  one  who  made  the  first  permanent 
and  continuous  settlement  within  its  horders”. 

Hans  Jesper  Hansen. 

(1811—1883). 

Hans  Jesper  Hansen  fødtes  den  20de  Marts  1811  i  Helsingør  paa  Sjælland,  hvor 
hans  Forældre  dengang  boede.  Efter  —  eller  rettere  samtidig  med  —  en  vel  benyttet 
Skolegang  lærte  han  Bødkerprofessionen.  Han  var  allerede  dengang  flittig  og  ihærdig 
med  alt,  hvad  han  tog  sig  for.  For  at  undgaa  at  komme  i  Soldatertrøjen  (dengang  i  Dan¬ 
mark  ensbetydende  med  en  aandsdræbende  Spændetrøje  eller  et  tyrannisk  Aag)  gjorde 
han  i  Egenskab  af  Bødker  en  Udflugt  ombord  i  en  Hvalfanger  fra  Oktober  1830  til  No¬ 
vember  det  følgende  Aar.  I  Juni  1832  rejste  han  til  Amerika  og  betalte  for  sin  Over¬ 
fart  ved  at  arbejde  ombord  som  Bødker.  I  1835  vendte  han  tilbage  til  Danmark,  men 
rejste  til  Amerika  igen  allerede  det  følgende  Aar  og  blev  i  New  York  City  ansat  ved 
Bridge’s  Hørfrø-Oliefabrik  den  20de  Marts  1837.  Han  opholdt  sig  nu  i  New  York  i 
hele  37  Aar,  hvoraf  han  de  første  25  Aar  var 
Formand  ved  og  Overbestyrer  af  nævnte  Fa¬ 
brik.  Efter  at  have  fratraadt  denne  Fabriks¬ 
plads  oprettede  han  en  Skibshandlerforret- 
ning  og  optog  som  Kompagnoner  i  denne 
sin  Søn  og  sin  Svigersøn.  Firmaets  Navn 
var  H.  J.  Hans  on,  Son  &  Martin.  I  Maj 
1874  flyttede  Hansen  til  Chicago,  hvor  han 
opholdt  sig  i  Huset  hos  sine  Børn  (to  Sønner 
og  en  Datter)  lige  til  sin  Død,  der  indtraf 
Lørdag  den  22de  December  1883.  Han 
døde  af  Kræft  i  Underlivet.  Lægen  erklæ¬ 
rede,  at  han  havde  lidt  af  den  Sygdom  i  hele 
to  Aar,  men  han  klagede  dog  aldrig  over 
den  iør  omtrent  tre  Uger  før  han  hensov. 

Hans  Lig  førtes  til  New  York,  hvor  danske 
Venner  og  bekendte  besørgede  Begravelsen. 

Hans  Jesper  Hansen  var  en  Mand, 
der  saa  godt  som  nogen  kan  staa  som  en 
Type  paa  en  ægte  fuldblods  Dansk-Ameri¬ 
kaner:  en  god  Borger  i  sit  nye  Hjemland,  men  med  en  glødende  Kærlighed  til  Fædre¬ 
landet;  hjælpsom  og  generøs  mod  enhver  Landsmand  han  mødte  paa  sin  Vej,  en  ivrig 
og  virksom  Deltager  i  Arbejdet  for  Danskhedens  Sag  ogsaa  herovre.  Tanken  om  Dan¬ 
mark  med  dets  prunkløse,  men  venlig  skønne  Natur  fulgte  ham,  fra  han  steg  i  Land  her¬ 
ovre  og  til  Døden  lukkede  hans  Øjne  i  Chicago;  det  var  Kærligheden  til  Fædrelandet, 
der  stedse  ulmede  som  en  Glød  i  hans  Hjærte  og  fik  ham  til  at  udstrække  sin  Haand 
mod  enhver  Landsmand,  der  satte  sin  Fod  paa  de  fremmede  Kyster.  Det  var  ogsaa  den 
der,  under  hans  mangeaarige  Ophold  i  New  York,  aabnede  hans  Hus  for  Nykommeren 
og  gjorde  det  til  et  Hjem,  et  dagligt  fortroligt  Tilflugtssted,  hvor  Immigranten  følte:  her 
er  du  velkommen,  her  er  der  godt  at  være,  og  her  er  det  ikke  ‘  the  almighty  dollar’’  men 
Gæstfriheden  og  det  gamle  danske  Hjærtelag,  der  sidder  til  Højbords! 

Og  i  dette  Hus  var  Værten  Hans  Jesper  Hansen,  —  Navnet  var  dansk,  og  dansk 
var  Manden,  og  han  var  stolt  af  atVære  det,  stolt  i  Ordets  bedste  Forstand  som  en  Søn, 
der  aldrig  glemmer  sin  gamle  Moder.  Og  at  han  følte  og  mente,  hvad  han  sagde,  det 
viste  han  i  Gerningen.  Det  var  ikke  blot  med  Raad  men  i  Daad,  han  hjalp;  her  opvar- 
tedes  ikke  med  Fraser  eller  tomme  Løfter  alene.  Og  de  Haandsrækninger,  han  gav, 

var  vel  først  og  fremmest  til  hans  skandinaviske  Landsmænd,  men  dog  ogsaa  til  mange 
andre.  Saaledes  kan  nævnes  et  Tilfælde  med  en  Mr.  Gilsey,  der  døde  som  en  hovedrig 
Mand  i  New  York;  han  begyndte  som  Cigarfabrikant,  og  de  første  500  Dollars  til  at  faa 
Forretningen  igang,  fik  han,  der  dengang  ikke  havde  den  ringeste  Garanti  at  stille,  tillaans 
af  H,  J.  Hansen.  Der.var  sikkert  paa  den  Tid  da  Hansen  døde,  i  1883,  endnu  i  New 
York  mange  levende  Vidnesbyrd  om  denne  bramfri  danske  Mands  utrættelige  Hjælp¬ 
somhed;  og  sikkert  er  han  sent  bleven  glemt  af  mange. 

Hansen  fik  imidlertid  snart  Øjet  aabent  for,  at  en  Forening  kunde  hjælpe  langt 
bedre  end  den  enkelte;  og  saa  fik  han  i  1844  stiftet  “Scandinavian  Society” —  den  senere 
“Skandinavisk  Forening  af.  1844”,  i  hvilken  hans  Minde  endnu  holdes  højt  i  Ære.  Han 
valgtes  som  dens  første  Præsident,  og  som  saadan  arbejdede  han  utrætteligt  paa  at  faa 
Skandinaverne  til  at  slutte  sig  sammen,  og  heller  ikke  i  den  Henseende  var  han  bange  for 
at  gribe  i  Pengepungen.  Han  bekostede  saaledes  engang  hele  tre  Flag  af  sine  egne  Mid¬ 
ler  og  skænkede  disse  til  Foreningen.  —  Som  et  betegnende  Træk  om  Hansen  kan  ogsaa 
anføres,  at  han  under  Krigen  med  Preussen  og  Østrig  i  1864  betalte  Overfartsbilletten 
for  flere  unge  Danske,  der  rejste  hjem  for  at  deltage  i  Krigen,  og  at  han  tilbød  den  dan¬ 
ske  Regering  paa  egen  Bekostning  at  udruste  og  tilsende  den  et  Krigsskib  —  et  Tilbud 
som  dog  ikke  blev  modtaget. 

Ogsaa  i  Chicago  (1874—83)  deltog  Hansen  paa  forskellig  Vis  i  Koloniens  Virke; 
saaledes  var  han  Medlem  saavel  af  Foreningen  “Dania”  dersteds  som  af  den  danske 
Kirke,  i  hvilken  sidste  han  var  en  stadig  Gæst. 

Ikke  alene  var  Hansen  en  stræng  retskaffen  og  gavmild  Mand;  men  hele  hans  Liv 
bar  Præget  af,  hvad  der  for  saa  mange  bærer  ud  over  Dagen  og  Timen:  han  var  udpræ¬ 
get  religiøs.  Han  tilbragte  daglig  flere  Timer  med  Læsning  i  Bibelen;  sin  Salmebog, 
Huspostille  og  andre  religiøse  Bøger  havde  han  med  sig  fra  sin  Barndom  i  Helsingør,  og 
de  havde  ved  hans  Død  været  brugt  daglig  i  saa  mange  Aar,  var  saa  løse  og  Bladene  saa 
molesterede,  at  det  for  enhver  anden  end  Hansen  selv  vilde  været  vanskeligt  eller  umu¬ 
ligt  at  finde  sig  til  rette  med  dem.  Dette  viser  ikke  alene,  hvor  tro  han  var  mod  alt  det 
gamle,  men  tillige  hans  Originalitet:  han  vilde  nemlig  ingen  nye  Bøger  have  i  de  gam¬ 
les  Sted! 

Hansen  var  tillige  en  begavet  Mand  og  talentfuld  paa  flere  Omraader.  Han  efter¬ 
lod  sig  saaledes  flere  Blyantstegninger,  der  vidner  om  et  ikke  ringe  Talent.  Men  ogsaa 
her  krævede  Fædrelandskærligheden  sin  Ret:  det  var  danske  Æmner,  han  med  Forkær¬ 
lighed  valgte,  saasom  Roskilde  Domkirke,  Helsingør  set  fra  Søsiden  og  m.  lgn.  —  Han¬ 
sen  var  ogsaa  digterisk  anlagt.  Her  skal  tilslut  og  som  en  Prøve  herpaa  gengives  en  af 
ham  kort  forinden  hans  Dod  foretagen  Oversættelse  til  Engelsk  af  Baggesens  smukke 
lille  Digt:  “Du  Plet  af  Jord  — ”: 


Thou  spot  on  earth  where  from  our  bosom 
the  first  and  feeblest  tones  rose, 
where  first  we  plucked  the  stainless  blossom 
of  pleasures  yet  unmixed  with  woes — 
where,  with  our  new-born  strength  delighted 
we  pripp’d  beneath  a  mother* s  hånd, 
in  thee  the  quenchless  flame  was  lighted 
which  sparkles  for  our  native  land . 

And  when  in  childhood’ s  summer  morning 
some  time  to  distant  lands  we  rove, 
the  heart  like  a  bent  bow  returning 
springs  swifter  to  its  home  of  love. 

Each  hiil  and  dale  which  gave  us  pleasure 
becomes  a  heaven  in  memory, 
and  even  the  broken  veterans  measure 
with  sprightlier  steps  their  haunts  of  glee. 


Tes,  spot  on  earth,  where  from  our  bosom 
the  first  and  feeblest  tones  rose, 
where  first  we  plucked  the  stainless  blossom 
of  pie  asure  s  yet  unmixed  with  woes — 
sweet  is  the  act  of  filial  duty, 
sweet  is  the  grass  of  friendly  hånd, 
sweet  is  the  kiss  of  love  and  beauty, 
but  sweeter  still  our  ?iative  land. 

Translated  by  H.  J.  Hansen. 

Chicago,  June  the  15th,  1883. 


Christian  Linde. 

(1817—1887). 

Dr.  Christian  Linde,  en  af  de  tidligste  danske  Indvandrere  og  den  første  viden¬ 
skabeligt  uddannede  Læge  i  det  nordlige  Wisconsin,  tilhørte  en  gammel  dansk  Adels¬ 
familie,  de  Linde-Friedenreich  Han  blev  født  paa  Familiegodset  paa  Sjælland,  i  Nær¬ 
heden  af  København,  den  19de  Februar  1817.  Sin  Uddannelse  fik  han  ved  Københavns 
Universitet,  hvorfra  han  allerede  i  1837  udgik  som  medicinsk  Kandidat.  Det  var  i  de 
Dage,  da  de  politiske  Frihedskrav  begyndte  at  komme  til  Orde  i  Danmarks  Hovedstad, 
og  navnlig  blev  den  studerende  Ungdom  deres  Talsmænd.  Men  Regeringen  søgte  paa 
alle  Maader  at  holde  Bevægelsen  nede.  Dr.  Linde  studerede  i  disse  bevægede  Aar  ved 
Hospitalerne,  hvor  han  gjorde  Tjeneste  som  Reservelæge,  og  han  deltog,  frihedsbegejstret 
som  han  var,  med  Iver  i  den  politiske  Agitation.  Utilfreds  med  de  langsomme  Frem¬ 
skridt  forlod  han  Danmark  og  kom  i  1842  til  Amerika,  hvor  han  købte  Land  i  Nærheden 
af  Oshkosh,  Wis.  Det  var  hans  Hensigt  paa  dette  Land  at  bygge  et  Herresæde  og  ind¬ 
rette  et  Jagtrevier  —  Linde  var  nemlig  en  ivrig  Jæger.  Hans  Jagtudflugter  bragte  ham 
i  Berøring  med  Indianerne,  og  blandt  disse  opnaaede  han  snart  stor  Berømmelse  baade 
som  Jæger  og  som  Læge.  Han  var  en  stærk,  kraftig  Mand,  og  dette  i  Forbindelse  med 
hans  blonde  Ydre  gav  Anledning  til  det  Navn,  hvorunder  han  var  kendt  blandt  India¬ 
nerne:  Muckwa  eller  u Hvide  Bjørn”. 

I  dette  Tidsrum  af  sit  Liv  oplevede  han  en  Mængde  Æventyr,  og  i  sine  ældre 
Dage  elskede  han  at  fortælle  sine  Venner  om  de  mange  romantiske,  tragiske  og  komiske 
Oplevelser  han  havde  mødt  ude  blandt  de  indfødte.  Indianernes  Opfattelse  af  Læge¬ 
kunsten  er  ikke  altid  i  Harmoni  med  den  nyere  Videnskab,  og  de  betragter  denne  med 
ikke  ringe  Mistillid.  Det  fik  Dr.  Linde  at  føle  ved  forskellige  Lejligheder,  selv  om  den 
røde  Mand  i  det  hele  nærede  den  største  Tillid  til  ham  personlig.  Engang  udbrød  en 

Koppeepidemi  ved  nedre  Fox  River,  og  Dr.  Linde  drog  ud  for  at  vakcinere  de  indfødte, 
ledsaget  af  John  L.  Williams,  der  er  bleven  berømt  som  Sønnen  af  den  sidste  Dauphin 
af  Frankrig.  Indianerne  var  bange  for  Vakcinen  og  vilde  ikke  uden  videre  tage  imod 
den;  men  hvis  Dr.  Lindes  Ledsager  først  vilde  underkaste  sig  Operationen,  vilde  de  følge 
hans  Eksempel.  Saaledes  blev  det.  Men  det  er  ikke  vanskeligt  at  forestille  sig,  i  hvil¬ 
ken  Tilstand  Williams’  Arme  var  efter  en  flere  Dages  Vakcinationsrejse  blandt  de  for¬ 
skellige  Stammer. 

Efterhaanden  som  Nybyggere  flyttede  til  Egnen  i  større  Antal,  blev  der  videre 
Brug  for  Dr.  Lindes  Lægekunst;  men  det  var  kun  modstræbende, -at  han  tog  Afsked  med 
Skovene  og  Floderne  for  at  tage  Ophold  i  de  mere  civiliserede  Egne.  Efter  i  nogle  Aar 
at  have  praktiseret  i  Green  Bay  og  Fond  du  Lac,  nedsatte  han  sig  endelig  i  Oshkosh  og 
blev  saaledes  den  første  videnskabeligt  uddannede  Kirurg  i  det  nordlige  Wisconsin.  Der 

var  stor  Trang  til  en  saadan  Mand,  og  han 
fik  et  stort  Virkefelt  med  mange  vanskelige 
Operationer  at  udføre.  Men  det,  at  hans  Ar¬ 
bejde  blev  udført  fjernt  fra  Kulturcentrerne, 
hindrede  ikke,  at  det  blev  udført  efter  de  høje¬ 
ste  Idealer,  Lægevidenskaben  kender.  Hans 
høje  personlige  Æresfølelse  gav  sig  altid  Ud¬ 
slag  i  hans  Livskald,  og  han  opnaaede  stor 
Anseelse  ,  ogsaa  blandt  sine  Kolleger.  Han 
var  Medlem  af  de  lokale-,  Stats-  og  National¬ 
lægeforeninger,  var  Præsident  for  Winne- 
bago  County  Lægeforening,  Vicepræsident 
for  Stats-Associationen  og  Delegat  til  Na- 
tional-Associationens  Konventioner.  For¬ 
uden  at  passe  sin  store  Praksis  var  han  en 
frugtbar  Forfatter  og  skrev  mange  lærde  Af¬ 
handlinger  til  Lægernes  Fagskrifter  om  kirur¬ 
giske  Spørgsmaal.  Han  har  tillige  ydet  et 
meget  betydningsfuldt  Bidrag  til  den  prakti¬ 
ske  Kirurgi  ved  at  anvise  Brugen  af  Dyre- 
Han  var  den  førstesom  opdagede  disse  Seners 
Anvendelighed  ved  Saarbehandling,  og  han  har  derved  indlagt  sig  den  største  Fortjeneste. 

Han  var  en  overordenlig  jævn  og  ligefrem  Mand,  der  tog  paa  sine  Opgaver  med 
bare  Hænder.  Der  var  ingen  Personsanseelse  overfor  hans  Patienter,  og  hans  uslebne 
sproglige  Vendinger  gik  altid  lige  til  Bunds  i  Sagen.  Der  fortælles  saaledes,  at  en  Far¬ 
mer  engang  kom  til  ham  for  at  blive  behandlet  og  begyndte  at  gøre  Undskyldninger  for 
ikke  at  være  paaklædt  som  det  sømmede  sig,  naar  man  skulde  lade  sig  undersøge  af  en 
Læge.  “Hvad  Pokker  tror  De  jeg  bryder  mig  om  Klæderne,”  svarede  Dr.  Linde,  “alt 
hvad  jeg  bryder  mig  om  er  at  se  paa  Deres  gamle  Krop.” 

Dr.  Linde  var  ikke  blot  en  dygtig  Læge,  —  han  var  tillige  en  lærd  Klassiker  og 
en  ualmindelig  dygtig  Sprogmand.  Han  var  saaledes  istand  til  at  føre  Samtaler  i  syv 
Sprog,  hvad  der  ofte  kom  ham  tilgode  i  Udøvelsen  af  hans  Lægevirksomhed.*) 

Dr.  Linde  var  gift  3  Gange:  med  Miss  Sarah  Dickinson,  Datter  af  Clark  Dickin- 


sener  som  Hjælpemiddel  ved  Kirurgien. 


)  Da  det  engang  blev  nævnt  hvilken  udmærket  og  dygtig  Mand  Dr.  Linde  var,  og  som  Bevis  derfor 
anført  hans  Evne  til  at  fore  Samtaler  i  syv  Sprog,  sagde  en  tilstedeværende:  “Jeg  ved  dog  noget 
om  Dr.  Linde,  der  er  meget  større.”  “Hvad  er  det?”  “Han  kan  ogsaa  tie  i  syv  Sprog!” 

son,  i  1843;  med  Miss  Sarah  Davis,  en  Niece  af  Guvernør  Doty,  i  1852;  og  med  Mrs. 
Hulda  Henning  Volner  i  1858.  Den  eneste  Søn  af  første  Ægteskab  var  Dr.  Fred  Linde, 
der  var  associeret  med  sin  Fader  i  Lægepraksis  indtil  1880,  da  han  kom  ulykkeligt  af 
Dage,  kun  31  Aar  gammel.  Den  unge  Læge  havde  allerede  erhvervet  sig  en  meget  an¬ 
set  Plads  i  Lægevidenskaben,  ligesom  han  personlig  var  ualmindelig  afholdt.  Der  er  nu 
kun  to  Børn  af  Dr.  Linde  i  Live:  Mrs.  E.  C.  Bowen  og  Mrs.  Franklin  Bowen  i  Oshkosh. 

I  sine  sidste  Leveaar  var  Dr.  Linde  associeret  med  Dr.  William  A.  Gordon, 
Superintendent  for  Statshospitalet  for  sindssyge  i  den  nordlige  Del  af  Staten.  Linde 
døde  i  Oshkosh  den  24de  November  1887  af  Lungerørs-Bronchitis.  Til  det  sidste  stu¬ 
derede  han  med  den  største  Sindsro  Sygdoms-Symptomerne,  og  hans  sidste  Ord  var: 
'‘Hvor  det  er  skønt  at  dø!” 


Charles  Lovenskjold. 


(1822—1875.) 


Colonel  Charles  Lovenskjold,  fødtes  i  København  den  3die  Februar  1822  som 
yngste  Søn  af  Charlotte  Elizabeth  de  Tuxen  og  Baron  Fredrick  Stephanus  Løvenskjold. 
Han  drog  i  1842  som  20-aarig  Yngling  til  Ame¬ 
rika,  og  hans  Vej  førte  ham  til  New  Orleans,  La. 

Da  han  i  sine  Udviklingsaar  havde  faaet  en  over¬ 
ordenlig  god  og  omhyggelig  Opdragelse  og  bl.  a. 
besad  udmærkede  Sprogkundskaber,  navnlig  i  En¬ 
gelsk,  var  det  ham  en  let  Sag  efter  sin  Ankomst 
hertil  Landet  at  sætte  sig  ind  i  og  optage  dettes 
Sæder  og  Skikke;  og  som  Følge  af  sine  i  mange 
Henseender  fremragende  Evner  kom  han  hurtigt 
paa  en  fremskudt  Plads  og  til  at  tage  ledende  Del 
i  alle  Bestræbelser,  der  gik  ud  paa  at  højne  det 
moralske  og  sociale  Niveau  paa  de  Steder,  hvor 
han  levede,  samt  fremme  disses  Forretningsin¬ 
teresser. 

Medens  Løvenskjold  var  i  New  Orleans, 
havde  han  mange  betroede  Stillinger  og  førte  an 
paa  offenlige  Omraader.  Saaledes  stod  han  i  For¬ 
bindelse  med  Halvmaanestadens  “the  True  Delta” 
og  skrev  ofte  opsigtsvækkende  Artikler  i  Byens  Blade.  Dog  hvad  der  fremfor  alt  andet 
bidrog  til  at  gøre  ham  kendt  for  Offenligheden,  var  hans  Bestræbelser  for  at  fri  en  hvid 
Pige  fra  Slaveriet,  som  den  8de  December  1849  blev  udbudt  til  Salg  paa  Slavemarkedet 
i  New  Orleans.  Det  lykkedes  ham  da  ogsaa  at  skaffe  Pigen  sin  Frihed,  da  han  for  Ret¬ 
ten  saa  sig  istand  til  at  oplyse,  at  hendes  Forældre  begge  var  hvide  og  af  irsk  Afstamning. 

I  New  Orleans  ægtede  Løvenskjold  Miss  Sophia  I.  Clark,  der  nedstammede  fra 
en  af  de  mest  velhavende  og  ældste  Pionerfamilier  i  Halvmaanestaden. 

I  1855  flyttede  han  til  Byen  Corpus  Christi,  Texas,  hvor  han  boede  indtil  sin 
Død  i  1875.  For  en  kortere  Tid  efter  sin  Ankomst  hertil  ledede  han  en  Uddannelses¬ 
skole  for  unge  Mænd.  Men  da  Borgerkrigen  brød  ud  i  1861,  stillede  han  sig  i  de  kon- 
federeredes  Rækker,  og  blev  udnævnt  til  “ Provo- Marshal”  for  Distriktet  med  Rang  af 
Oberst,  hvilken  Stilling  han  beklædte  indtil  Afgørelsen  i  1865. 

De  Aar,  der  nu  fulgte  efter,  var  i  mange  Henseender  for  ham  som  saa  mange 
andre  i  Syden  rige  paa  Skuffelser  og  Ydmygelser.  De,  der  havde  fulgt  de  konfedereredes 
Flag  og  under  Krigen  indtaget  civile  eller  militære  Stillinger,  blev  nu  paa  mange  Maader 
lagt  Hindringer  ivejen  i  Udøvelsen  af  deres  Borgerrettigheder  under  det  Paask.ud,  at  de 
stod  ivejen  for  Rekonstruktionsarbejdet.  Under  denne  Periode  maatte  Løvenskjold, 
som  saa  mange  af  hans  Kammerater,  finde  sig  i  at  staa  ledig  som  blot  Tilskuer,  og  saa 
sig  i  mange  Tilfælde  skubbet  til  Side,  indtil  lidt  efter  lidt  denne  Følge  af  Krigsaanden 
tabte  sig,  og  de  atter  kunde  indtræde  i  deres  Rettigheder  som  Borgere  i  Unionen.  Det 
var  under  “Carpet  bag”  Regimet,  hvor  Folkets  Ret  i  mange.  Henseender  blev  traadt 
under  Fødder,  dets  Tillid  misbrugt  og  Korruptionen  sad  til  Høj  bords.  Men  under  alt 
dette  fortsatte  Løvenskjold  med  Ufortrødenhed  og  aldrig  svigtende  Mod  sin  Virksomhed 
som  Sagfører  (Attorney  at  Law),  som  han  udøvede  til  sin  Død,  anerkendt  i  dette  sit  Livs¬ 
virke  som  faa  andre.  Hans  Kendskab  til  Jurisprudensens  Historie  og  tilgrundliggende 
Principper  satte  ham  istand  til  at  have  et  klart  og  forstaaende  Syn  paa  Lovens  Anvendelse 
i  det  praktiske  Liv,  og  dette  i  Forbindelse  med  hans  udmærkede  Karakter  vandt  ham 
talrige  Venner,  ligesom  hans  Tjeneste  søgtes  i  alle  Kommunitetets  vigtigste  Processer 
og  Anliggender.  Saaledes  vedblev  han  at  nyde  sine  Medborgeres  Agtelse  og  Tillid  til 
det  sidste. 

I  1873  valgtes  han  til  Medlem  af  Byraadet  og  gjorde  en  lang  og  besværlig  Rejse 
til  Hovedstaden,  medens  Legislaturen  var  samlet,  hvor  han  for  Byen  Corpus  Christi  er¬ 
holdt  et  City  Charter,  der  gav  dens  Embedsmænd  en  meget  udvidet  Myndighed  og  skaf¬ 
fede  Byen  de  samme  Rettigheder  og  Privilegier  som  selve  New  York  City.  Saaledes 
fik  han  sin  væsenlige  Andel  i,  at  Byens  Porte  aabnedes  paa  vid  Gab  for  Verdenshan¬ 
delen  —  hvilket  staar  rekorderet  i  Corpus  Christi’s  Annaler  den  Dag  i  Dag.  Og  saa¬ 
ledes  bidrog  han  med  altid  foretagsom  Aand  og  med  sit  rige  Snille  til  at  læge  de  Saar, 
som  Krigen  havde  slaaet,  og  til  at  bygge  op  igen,  hvor  bygges  kunde  —  indtil  han  om¬ 
sider  bares  til  sin  sidste  Hvile  efter  den  lange,  velsignelsesrige  og  resultatbringende  Ar¬ 
bejdsdag. 

Løvenskjold  var  med  faa  Ord  sagt  en  af  de  af  Danmarks  Sønner,  som  Moder¬ 
landet  kan  være  baade  bekendt  og  stolt  af  i  det  fremmede. 


Edward  Bnrd  Grubl). 

(Født  1841). 

Paa  andet  Sted  i  dette  Værk,*)  under  Omtalen  af  Ætlinge  af  gammel  dansk  Adel 
i  Amerika,  er  . paavist,  at  der  her  i  Landet  findes  en  Familie  “Grubb”,  som  gør  Fordring 
paa  at  nedstamme  fra  gammel  dansk  Adel,  nemlig  fra  Slægten  “ Grubbe ”,  som  i  over  200 
Aar  ejede  Herresædet  Lystrup  paa  Sjælland.  Denne  danske  Adelsfamilie  Grubbe  skal 
være  kendt  i  England  fra  Begyndelsen  af  det  14de  Aarhundrede,  hvor  den  delte  sig  i  tre 
Grene,  hvoraf  den  ene  gik  til  Wiltshire.  Grundlæggeren  af  denne  Gren  kom  fra  Dan¬ 
mark  til  England  i  1430;  en  senere  Ætling,  John  Grubb,  drog  til  Amerika  i  1677  og 
blev  Grundlægger  af  den  amerikanske  Gren.  Det  er  hans  Sønnesøns  Sønnesøn,  vi  i  nær¬ 
værende  Biografi  skal  gøre  os  nærmere  bekendt  med  —  altsaa  uden  Tvivl  en  Descendent 
i  lige  Linie  fra  den  gamle  danske  Adelsfamilie  Grubbe,  og  gennem  mange  Slægtled  med 
gammelt  dansk  Adelsblod  i  sine  Aarer. 


)  Se  Afsnittet  “Smaatræk  fra  forskellige  Tider  og  Steder”,  6. 

General  Edward  Eurd  Grubb  fødtes  i  Burlington,  N.  J.,  den  I3de  November 
1841 .  Hans  Bedstefader,  Oberst  Peter  Grubb,  udmærkede  sig  i  Revolutionskrigen,  idet 
han  kommanderede  et  Pennsylvania  Regiment  i  General  Washingtons  Armé;  han  var 
gift  med  Mary  Shippen  Burd,  Datter  af  en  Stabschef  ved  Hæren,  Oberst  James  Burd. 
Oberst  Peter  Grubb  havde  efter  sin  Fader,  der  ogsaa  hed  Peter  Grubb  (en  Søn  af  oven¬ 
nævnte  John  Grubb,  der  indvandrede  til  Amerika),  taget  i  Arv  en  stor  Jernmine-Industri, 
som  G.s  Fader,  Edw.  B.  Grubb,  udnyttede  videre  og  tillige  blev  bekendt  som  Fabrikant 
af  pig  iron  .  Han  døde  i  1867,  hvorefter  Sønnen,  den  her  omhandlede  Edward  Burd 
Grubb,  blev  Ejer  af  de  store  Jernminer. 

Grubb  fik  sin  første  Uddannelse  i  de  lokale  Skoler  i  sin  Fødeby  og  ved  Burling¬ 
ton  College,  hvorfra  han  i  1860  graduerede  med  Udmærkelse.  Kort  efter  brød  Borger¬ 
krigen  ud;  og  skønt  G.  endnu  ikke  var  20  Aar  gammel,  traadte  han  dog  ind  i  den  mili¬ 
tære  Tjeneste  som  Second  Lieutenant”  i 
New  Jersey  3die  Infanteriregiment,  som  blev 
sendt  til  Washington  og  kom  til  at  deltage  i 
det  første  Slag  ved  Buli  Run.  Kort  efter 
blev  den  unge  Officer  forfremmet  til  “First 
Lieutenant”;  og  den  Brigade,  hvortil  hans 
Regiment  hørte,  kom  til  at  udgøre  en  Del  af 
McClellan’s  Armé  foran  Richmond,  hvor 
den  gjorde  stræng  Tjeneste,  ligesom  den  se¬ 
nere  var  med  i  det  andet  Slag  ved  Buli  Run. 

Efter  at  have  deltaget  i  den  skarpe  Træfning 
ved  South  Mountam,  Md.,  blev  •  Løjtnant 
Grubb  forfremmet  til  Major  ved  det  23de 
New  Jersey;  og  den  26de  December  1862 
blev  han  udnævnt  til  Oberstløjtnant  ved 
samme  Regiment  for  udvist  Tapperhed  i 
Slaget  ved  Fredericksburg.  Ved  Chancellors- 
ville  udmærkede  han  sig  fremdeles;  og  det 
hed  sig  dengang  om  ham;  “Altid  i  Spidsen 
for  sit  Regiment,  til  Hest,  indtil  den  blev 
skudt  væk  under  ham,  saa  til  Fods,  opmuntrende  og  førende  sine  Folk,  den  første  i  for¬ 
reste  Række  og  den  sidste  til  at  forlade  Valpladsen,  vandt  han  frem,  Fod  for  Fod,  fra 
Punkt  til  Punkt,  altid  rolig  og  behersket;  hans  Mænd  blev  saa  opildnet  ved  hans  Eks¬ 
empel  at  ingen  yderligere  Opmuntring  var  nødvendig.” — Under  senere  Dato,  da  en 
Styrke  under  hans  Kommando  var  paa  Nippet  til  at  gøre  Mytteri  efter  at  være  beordret 
til  at  sætte  over  Rappahanock  og,  efter  deres  Tjenestetid  var  udløben,  at  gaa  mod  Fjen¬ 
den,  fik  Oberst  Grubb  dem,  ved  at  holde  en  Tordentale,  til  at  lystre  Ordre.  De  gik 
over  Floden  og  opkastede  et  Brystværn,  mod  hvilket  Fjendens  Ild  prellede  af  uden  Virk¬ 
ning.  —  Da  Grubb’s  Regiment  laa  ved  Beverley,  N.  J.,  førend  det  omsider  blev  hjem¬ 
permitteret,  fandt  General  Lee’s  Invasion  af  Pennsylvania  Sted.  Da  Grubb  saa  kaldte 
paa  frivillige  til  at  forsvare  en  af  Søster-Staterne,  stod  den  hele  Styrke  frem  som  én  Mand. 
Den  blev  tagen  til  Harrisburg,  hvor  der  anlagdes  Løbegrave  til  Forsvar  af  denne  By. 

I  1864  førte  Oberst  Grubb  sit  23de  New  Jersey  Regiment  til  General  Grants 
Belejringsstyrke  foran  Petersburg,  hvor  han  med  sin  Afdeling  gjorde  Tjeneste  i  Skan¬ 
serne  og  paa  Forpost.  Den  4de  Marts  1865  blev  han  udnævnt  til  1  Brevét  Brigadier- 
General  of  Volunteers”  for  udvist  Tjeneste  foran  Petersburg 


56 


SÆRTRYK  AF  “DANSKE  I  AMERIKA 


Efter  Krigens  Slutning  tog  General  Grubb  Ophold  i  sin  Fødeby,  hvor  han  bl.  a 
i  en  Aarrække  var  Medlem  af  Common  Council  og  i  2  Aar  dettes  Præsident,  ligesom 
der  ogsaa  tildeltes  ham  andre  kommunale  Tillidshverv.  Som  nævnt  overtog  han  efter 
sin  Faders  Død  i  1867  Kontrollen  af  Familiens  store  Jernminer,  blandt  hvilke  fandtes  de 
bekendte  Cornwall  Lejer  i  Lancaster  County,  som  i  lange  Tider  havde  været  i  Familiens 
Eje  med  en  Adkomst,  der  kan  føres  tilbage  til  selve  William  Penn.  I  1878  byggede 
han  ved  Lynchburg,  Va  ,  det  første  Kokes  “pig  bon”  Smelteri  i  denne  Stat,  samt  hk  langs 
James  River  Jernminer  aabnet  og  sat  igang,  ligesom  han  blev  Præsident  for  Lynchburg 
Iron  Company. 

General  Grubb  hk  i  denne  Periode  af  sit  Liv  Lejlighed  til  at  foretage  vidtstrakte 
Rejser  til  Orienten;  og  som  en  Kuriositet  kan  anføres,  at  hans  Hustru  var  den  første 
hvide  Kvinde,  der  kom  til  at  passere  Suezkanalen  i  hele  dens  Længde.  Ved  sin  Tilbage¬ 
komst  hertil  Landet  offenliggjorde  han  i  “Lippincott’s  Magazine”  endel  af  sine  Rejse¬ 
indtryk,  der  vakte  stor  Opmærksomhed  overalt  og  blev  gengivet  viden  om  i  Magaziner 
og  Tidsskrifter. 

I  1889  nomineredes  General  Grubb  af  Republikanerne  i  New  Jersey  til  Guver¬ 
nør,  men  blev  ikke  valgt.  —  I  1890  udnævnte  Præsident  Harrison  ham  til  de  For.  Staters 
Gesandt  til  Spanien,  i  hvilken  Stilling  han  indlagde  sig  store  Fortjenester  af  sit  Fædre¬ 
land.  General  Grubb  har  været  gift  to  Gange  og  er  Fader  til  to  Børn,  af  hvilke  en  Søn 
bærer  hans  Navn.  Han  lever  endnu  paa  sit  Fædrenegods  i  Burlington  Co.,  N.  J.,  som 
en  meget  rig  og  anset  Mand. 


Laurence  Gronlund. 

(1846—1899). 

Laurence  Grønlunds  sidste  Aars  pathetiske  Livshistorie  —  som  dog  ikke  fremgaar 
af  hans  neden  anførte  Selvbiograh  —  er  vistnok  fortalt  i  de  faa  Linier,  hvormed  et  social¬ 
demokratisk  amerikansk  Tidsskrift*)  ledsager  Meddelelsen  om  hans  Død,  der  indtraf 
den  16de  Oktober  1899.  Efter  at  have  oplyst  om,  at  han  senest  havde  opnaaet  en  Plads 
som  “Associate  Edito'r”  ved  New  York  “Journal”  fortsætter  Bladet:  “I  aarevis  havde 
han  ført  en  Pilgrims  Liv,  idet  hans  litterære  Arbejde  knap  gav  ham  det  nødtørfstigste. 
Altfor  principfast  og  udholdende  til  at  ville  nedværdige  de  Aandsgaver,  der  var  ham  skæn¬ 
ket,  maatte  han  tidt  savne  det  nødvendigste,  ja  var  ofte  uden  Tag  over  Hovedet  og  uden 
noget  at  spise.  Efter  hans  Død  er  denne  Side  af  hans  Liv  kommen  for  Dagens  Lys;  og 
man  véd  nu,  at  han  ofte  sov  i  Byens  Parker,  og  mere  end  én  Gang  fra  den  Sal,  hvor  han 
havde  holdt  Foredrag  om  Socialisme,  har  sneget  sig  ud  for  en  Nats  Hvile  under  den  selv¬ 
samme  Bygnings  Trappetrin.  Da  han  omsider  var  komrrfen  ind  under  lidt  bedre  Forhold 
og  ikke  længer  led  under  Mangel  af  Fortjeneste  til  det  daglige  Brød,  blev  han  krævet  af 
den  ubønhørlige  Død.” 

Bladet  offenliggør  dernæst  en  Selvbiografi  af  Laurence  Grønlund,  der  lyder 
saaledes: 

“Jeg  fødtes  i  Danmark  1846  og  kom,  efter  at  have  taget  Magisterkonferens  ved 
Universitetet  i  København,  hertil  Landet  i  1866.  Jeg  fik  i  det  følgende  Aar  Sagfører¬ 
bestalling  i  Chicago  og  praktiserede  der  til  1879,  da  jeg  helt  blev  vunden  over  til  den 
socialistiske  Lære,  efter  dog  allerede  fra  1876  at  have  beskæftiget  mig  med  Socialismens 
Idé  efter  at  have  læst  “PascaTs  Tanker”  (Les  Pensées)  og  ved  efterhaanden  at  danne 

mig  et  eget  System,  som  jeg. i  1879  fandt  ud  var  ren  og  skær  Socialisme.  Derpaa  skrev 
jeg  Dialogen  The  Corning  Revolution”,  hvoraf  jeg  ikke  i  mange  Aar  har  set  et  Eksem¬ 
plar  men  kun  undertiden  et  Citat,  saaledes  nu  sidst  ved  Dr.  Heber  Newton.  Saa  kom, 
i  1884,  The  Co-operative  Commonwealth”.  Jeg  holdt  helt  op  med  min  Sagførervirk¬ 
somhed,  da  jeg  blev  Socialist;  i  1884  var  jeg  Privatsekretær  hos  en  Millionær  (en  vis  E. 
M.  Davis,  Svigersøn  af  Lucretia  Mott),  som  hjalp  mig  ved  Udgivelsen  af  Bogens  1ste 
Oplag.  Der  er  bleven  solgt  mindst  100,000  Eksemplarer  af  den  —  omtrent  60,000  her 
i  Landet  og  40,000  i  Europa,  mest  i  England 

Derefter  drog  jeg  til  England  og  Frankrig,  hvor  jeg  forblev  3  Aar  og  skrev  “Ca 
Ira,  eller  Danton  om  den  franske  Revolution”  —  ubetinget  den  af  mine  Bøger,  jeg  syn¬ 
tes  bedst  om,  men  som  var  den  vanskeligste  at  sælge.  I  1887 
vendte  jeg  tilbage  hertil,  sluttede  mig  til  det  socialistiske  Arbej¬ 
derparti  og  blev  Medlem  af  dets  nationale  Eksekutivkommite. 
Derpaa  skrev  jeg  to  Pamfletter  om  “Socialism  and  the  Single 
Tax”,  der  blev  offenliggjort  af  Partiet.  Men  vore  Veje  skiltes 
snart.  De  var  akkurat  lige  saa  intolerante  som  nu;  de  vilde  ved 
Nationalkommiteens  Møder  kun  tale  Tysk,  selv  naar  der  forelaa 
til  Afgørelse  Sager  fra  engelske  Afdelinger  —  og  da  de  omsider 
besluttede  i  Forretningsøjemed  at  leje  en  hel  Bygning,  hvor  Ind¬ 
tægterne  fra  en  Saloon  i  Stueetagen  skulde  anvendes  i  Partiøje¬ 
med,  resignerede  jeg.  Derefter  kom  jeg  til  Boston,  hvor  jeg 
kom  i  Forbindelse  med  Nationalisterne  (Bellamyites)  og  skrev  min  Bog  “Our  Des- 
tiny”  for  “The  Nationalist”. 

“Senere  kom  jeg  i  Forbindelse  med  “U.  S.  Department  of  Statistics  of  Labor”, 
under  Carrol  D.  Wright  (urigtig  benævnt  “Labor  Department”).  Efter  af  have  været 
derved  i  4  Aar  tog  jeg  i  Ro  og  Mag  en  Tur  gennem  Landet  til  Baltimore,  Philadelphia, 
New  York,  Harvard,  Yale,  besøgende  alle  Universiteterne  paa  min  Vej,  (ofte  indbudt 
af  forskellige  “Chancellors”  og  Professorer),  i  det  Haab  at  gøre  Indtryk  paa  Studenterne 
og  organisere  dem.  —  Nu  sidst  kommer  “The  New  Economy”,  som  jeg  i  Virkeligheden 
tror  er  mit  mest  modne  Værk.  Jeg  haaber,  den  skal  blive  efterfulgt  af  en  anden,  som 
vil  blive  mit  Mesterværk  —  i  al  Fald  véd  jeg,  at  der  er  Trang  til  Bogen.” 


Peter  Larson. 

(1850—1907). 

Flertallet  af  de  Danske,  som  kom  til  Amerika,  har  naaet  hvad  de  søgte  herovre: 
gode  uafhængige  Livsstillinger  og  Sikkerhed  mod  at  komme  til  at  lide  Nød  i  deres  høje 
Alder,  naar  Arbejdsevnen  svigter.  Forholdsvis  faa  har  naaet  at  samle  sig  nogen  større 
Rigdom,  og  kun  ganske  enkelte  er  naaet  op  i  Mangemillionærernes  Klasse. 

Den,  der  i  denne  Retning  er  naaet  længst,  var  uden  Tvivl  vor  i  Juli  1907  afdøde 
Landsmand  Peter  Larson,  Helena,  Montana.  Under  sit  ca.  36  Aar  lange  Ophold  her  i 
Landet,  under  hvilket  han  kun  nærmest  kom  i  Berøring  med  Storindustriens  Mænd,  var 
han  selv  bleven  mere  Amerikaner  end  Dansk;  men  han  fornægtede  aldrig  sin  Nationalitet 
eller  glemte  sit  Modersmaal.  *  Ogsaa  paa  anden  Maade  viste  han  sig  fortjent  til,  at 
hans  Navn  bevares  med  Hæder  blandt  Danske  i  Amerika:  de  kolossale  Rigdomme,  som 
han  erhvervede  sig  her  i  Landet,  kom  til  ham  paa  en  fuldt  ud  lovlig  og  hæderlig  Maade, 

ved  klog  Beregning  af  de  Anledninger  som  tilbød  sig,  et  skarpt  Blik  for  Forretning  og  et 
næsten  enestaaende  Fremsyn. 

Peter  Larson  efterlod  sig  ved  sin  Død  en  mægtig  Formue  —  den  anslaaes  at 
have  været  mellem  10  og  25  Millioner  Dollars,  tj-ent  paa  mangfoldige  Felter  af  Erhvervs¬ 
livet:  Jernbanebygning,  Mine-,  Skov-  og  Mølledrift,  Bankforretning  osv.  Men  hvad 
han  end  kastede  sig  ind  i  og  paa  hvilke  Felter  han  end  virkede,  havde  han  det 
Lov  paa  sig  at  hans  Forretningsmetoder  var  fuldt  ud  hæderlige,  og  at  han  ikke  søgte 
at  blive  rig  paa  andres  Bekostning.  Det  taler  ogs«aa  godt  for  hans  personlige  Karakter, 
at  han  ikke  glemte  dem,  der  havde  arbejdet  sammen  med  eller  for  ham,  men  altid  var 
rede  til  at  støtte  dem  med  Raad  og  Daad,  naar  somhelst  det  behøvedes. 

Det  klinger  som  et  Æventyr,  at  en  fattig  dansk  Bondekarl,  der  kom  hertil  Lan¬ 
det  med  et  Par  tomme  Hænder,  ukendt  med  Sprog  og  Skikke,  kunde  arbejde  sig  op  til 

Besiddelse  af  en  saa  kolossal  Formue  som 
den,  Peter  Larson  efterlod  sig.  Men  der 
var  intet  æventyrligt  ved  hans  Personlighed 
eller  Færd.  Han  var  Forretningsmand  til 
Fingerspidserne  men  ikke  Spekulant.  Kun 
de  Foretagender,  der  hvilede  paa  et  sundt 
Grundlag,  og  som  der  med  rimelig  Sikker¬ 
hed  kunde  ventes  i  det  mindste  et  nogen¬ 
lunde  Udbytte  af,  gav  han  sig  af  med.  Tab 
led  han  sjælden  som  Følge  af  denne  Forud¬ 
seenhed,  men  ikke  sjælden  oversteg  Udbyttet 
hans  dristigste  Forventninger.  Han  var  en  af 
dem,  der  i  vid  Udstrækning  aabnede  Nord¬ 
vestens  og  Vestens  Rigdomskilder  for  den 
store  Strøm  af  Indvandrere.  Ganske  særligt 
gjorde  han  dette  ved  sin  omfattende  Jern¬ 
banebygning.  Han  var  ikke  den,  der  lagde 
Planerne  til  de  Linier,  som  førte  ind  i  de 
tidligere  udyrkede  Egne;  men  som  Kontrak¬ 
tør  udførte  han  saa  meget  af  det  praktiske 
Arbejde,  at  hans  Navn  for  stedse  vil  staa 
knyttet  til  denne  Del  af  Kulturarbejdet  i  det  amerikanske  Vesten,  og  han  gjorde  sit 
Arbejde  godt. 

Jernbanebygning  synes  i  det  hele  at  have  været  hans  Specialitet.  Allerede  tidlig 
li k  han  Interesse  for  og  Forstaaelse  af,  hvad  Transportmidlerne  kunde  bringes  til  i  hvad 
der  dengang  endnu  var  “det  fjerne  Vesten”.  I  de  Aar,  da  Guldfundene  i  Black  Hilis 
havde  foraarsaget  den  store  Tilstrømning  til  disse  Egne,  begyndte  han  en  Forretning  med 
Varetransport  der,  som  betalte  sig  godt.  Da  Northern  Pacific  Kompagniet  begyndte  at 
bygge  mod  Vest  fra  Bismark,  N.  Dak.,  fik  Larson  flere  mindre  Kontrakter  ved  dette 
Anlæg  og  naaede  paa  den  Maade  ind  i  Montana.  Lidt  efter  lidt  blev  hans  Kontrakter 
større  og  strakte  sig  over  hele  Linien;  og  ingen  anden  Mand  har  havt  saa  meget  med 
Bygningen  af  Northern  Pacifics  Banelegeme  at  gøre  som  Peter  Larson. 

Da  hans  Kontrakter  ved  dette  Anlæg  var  fuldendte,  tog  han  andre  Jernbaneanlæg 
op.  Han  byggede  Great  Northerns  Niehart  Sidebane,  Montana  Central,  med  den  store 
Wickes  Tunnel,  fra  Great  Falis  til  Helena  og  Butte,  Northern  Pacifics  Coeur  d’Alene 
Sidebane,  Spokane  Fails  &  Northern  og  Washington  Central  Banerne  samt  store  Stræk- 

ninger  af  Canadian  Pacific  Banen.  I  Alaska  har  han  ligeledes  havt  store  Kontrakter, 
samt  ved  den  vestlige  Forlængelse  af  Grand  Trunk. 

Alle  disse  Foretagender  udfordrede  betydelige  Kapitaler,  og  Larson  indsaa  snart, 
at  han  maatte  holde  sig  a  jour  med  Bankvæsenet,  om  han  skulde  faa  sin  Driftskapital 
forvaltet  tilfredsstillende.  Lige  fra  han  overtog  Jernbanekontrakter  efter  en  større  Maale- 
stok,  blev  han  interesseret  i  forskellige  Bankforetagender.  Hans  første  Banker  bestod  af 
dertil  indrettede  Fragtvogne,  som  altid  sendtes  forud  for  hans  Arbejdskolonner.  Herfra 
foretog  han  sine  Udbetalinger,  og  her  deponerede  Arbejderne  deres  Lønninger  til  For¬ 
rentning.  Ved  sin  Død  var  Larson  Ejer  eller  Medejer  af  National  Bank  of  Montana  i 
Helena,  First  National  Bank  i  Billings,  Cascade  Bank  i  Great  Fails  og  den  gamle  Na¬ 
tional  Bank  i  Spokane.  Sammen  med  nogle  faa  andre  Finansmænd  reorganiserede  han 
den  sidstnævnte  Bank  med  nogle  faa  hundrede  tusind  Dollars  —  nu  ligger  den  inde  med 
Midler,  der  langt  overstiger  3  Millioner. 

Ganske  naturligt  kunde  de  store  Rigdomme,  der  blev  taget  ud  af  Minerne  i 
Idaho,  Montana  og  nærliggende  Stater,  ikke  undgaa  Larsons  Opmærksomhed.  I  Mid¬ 
ten  af  90-Aarene  købte  han  sammen  med  T.  L.  Greenough  to  Miner  i  Idaho,  som  un¬ 
der  deres  Drift  er  bleven  berømte.-  Det  var  “You  Like”  og  ^Morning”  Minerne  ved 
Mullan.  Det  regnes,  at  disse  Miner,  som  de  betalte  med  350,000  Dollars,  gav  de  to 
Mænd  et  maanedligt  Udbytte  af  25,000  Dollars.  Efter  at  have  bearbejdet  disse  en  halv 
Snes  Aar,  solgte  Ejerne  dem  til  et  Syndikat  i  New  York  for  3  Millioner  Dollars  kontant. 
Larson  var  ligeledes  i  betydeligt  Omfang  interesseret  i  Miner  i  Montana  og  British  Co- 
lumbia.  Sammen  med  Forbundssenator  Clark  ejede  han  flere  store  Kobberminer. 

Skovene  og  Mølleindustrien  blev  store  Rigdomskilder  for  Larson.  Han  ejede 
mægtige  Skovstrækninger  i  Coeur  d’ Alene,  og  i  Egnen  omkring  Whatcom,  Wash.,  købte 
han  Russel  A.  Algers  Skove  efter  en  Pris  af  mellem  45  og  50  Cents  pr.  1,000  Fod  staa- 
ende  Tømmer.  Han  anvendte  en  halv  Million  paa  denne  Forretning,  og  det  regnes,  at 
hans  Fortjeneste  paa  denne  Handel  har  været  over  en  Million  Dollars  ved  Skovenes 
Værdiforøgelse  alene.  Ved  denne  Handel  viste  Larson,  at  han  havde  et  klart  Blik  for 
Tømmerindustriens  Fremtid.  Skovene  i  de  østlige  Stater  og  de  nordlige  Mellemstater 
var  ved  at  svinde,  og  Skovstrækningerne  ved  Puget  Sund  maatte  nødvendigvis  derfor 
komme  i  Markedet.  Dette  er  allerede  sket;  men  op  til  sin  Død  beholdt  Larson  de  Skov¬ 
strækninger,  som  han  havde  købt,  og  nøjedes  med  en  rationel  Udhugst  i  Forbindelse  med 
Savmølledrift.  Tømmerværdierne  er  steget  med  det  tredobbelte,  siden  den  Tid  han 
købte  Alger  Skovene.  Han  ejede  en  stor  Savmølle  ved  Whatcom  og  var  omtrent  Ene¬ 
ejer  af  en  Jernbane,  der  fører  fra  Whatcom  til  Canadagrænsen  gennem  hans  Skove. 
Hans  Interesser  i  Mølleindustrien  knyttede  sig  navnlig  til  Centennial  Dampmøllerne  i 
Seattle  og  Spokane,  i  hvilke  han  ejede  Hovedmængden  af  Aktier.  Ogsaa  til  almindelige 
Handelsforetagender  var  hans  Navn  og  Kapital  knyttet.  Han  var  saaledes  til  sin  Død 
Medlem  af  det  store  “Wholesale”  Firma  Foley,  Lock  &  Larson  i  Winnipeg,  Man.,  der 
gør  Forretninger  over  hele  det  vestlige  Canada. 

*  ,  * 

Alle  disse  Foretagender  og  mangfoldige  flere,  som  Pladsen  her  ikke  tillader  at 
nævne,  havde  gjort  Peter  Larson  til  vistnok  den  rigeste  Mand  i  Nordvesten.  Kun  en 
enkelt  Mand  kan  siges  at  have  været  hans  Rival  i  denne  Retning:  Forbundssenator  W. 
A.  Clark,  “Kobberkongen”.  Men  han  er  kun  i  uegenlig  Forstand  en  Nordvestmand,  idet 
han  vel  havde  sine  politiske  Forbindelser  og  sit  Valgsted  i  Montana,  men  hans  Hoved¬ 
kvarter  og  Hjem  er  i  New  York,  og  hans  væsenligste  Rigdomskilder  ligger  i  Sydstaterne. 

Danskeren  Peter  Larson  havde  Ret  til  at  kalde  sig  Nordvestens  rigeste  Mand,  fordi  han 
boede  i  Nordvesten,  og  fordi  saa  at  sige  hele  hans  Livsgerning  blev  udført  der. 

Det  vaj*  ikke  sunget  for  hans  Vugge,  at  han  skulde  komme  til  at  spille  en  Rolle  i 
Amerikas  Finans-  og  Industriliv.  Peter  Larson  var  en  fynsk  Bondesøn,  født  i  Dreslette 
Sogn  paa  Faaborgegnen  1850.  Sin  Ungdom  tilbragte  han  som  de  fleste  andre  Bonde¬ 
sønner  i  de  Dage  med  haardt  Arbejde  i  Mark,  Lade  og  Stald;  og  naar  han  omtalte  sin 
Ungdom  plejede  han  at  sige,  at  han  huskede  ikke  meget  af  den  udover  det  stadige  Slid. 
I  20  Aars  Alderen  besluttede  han  sig  til  at  udvandre;  og  som  Mellemdækspassager  kom 
han  til  New  York  med  meget  faa  Dollars  i  Lommen,  uden  Fremtidsplaner,  uden  Be¬ 
stemmelsessted,  uden  noget  Haandværk  at  støtte  sig  til,  men  med  god  Vilje  og  Evne  til 
at  tage  fat.  Dengang  lod  Forbundsregeringen  bygge  endel  Pæledæmninger  i  Sydstaterne, 
og  han  modtog  Tilbudet  om  Arbejde  ved  disse,  men  Rejsepengene  fik  han  i  Forskud  for 
senere  at  faa  dem  fradraget  i  sin  Løn.  Her  var  han  i  nogle  Aar  og  sparede  sig  300  Dol¬ 
lars  sammen.  Saa  hørte  han  Tale  om  nogle  Jernbaneanlæg  i  Arkansas,  og  det  slog  ham 
straks,  at  her  var  der  en  Anledning  til  at  komme  frem.  Han  forlod  Dæmningerne  og 
rejste  til  Jernbaneanlæggene,  og  her  bød  sig  straks  en  Lejlighed  til  at  komme  lidt  højere 
op  end  den  almindelige  Arbejder.  En  Plads  var  ledig  som  “Timekeeper”,  og  Larson 
fik  Stillingen.  Ganske  vist  manglede  han  det  nødvendige  Uhr,  men  han  laante  et  saa- 
dant  til  øjeblikkelig  Brug.  Det  var  hans  første  Skridt  fremad,  og  det  blev  støttet  ved  en 
tilsyneladende  Ulykke;  hans  lille  Kapital  paa  300  Dollars  blev  ham  franarret  af  en  glat- 
tunget  Kammerat.  Dette  Tab  gav  Larson  en  god  Lære,  som  han  aldrig  glemte:  den 
aldrig  at  laane  Penge  ud,  uden  at  der  var  rigelig  Sikkerhed  for  Laanet.  Denne  Regel 
fulgte  han  til  sin  Dødsdag,  og  han  stod  sig  godt  ved  den.  Efterhaanden  fik  han  nogle 
smaa  Kontrakter  ved  Jernbaneanlægget,  som  han  tjente  godt  paa,  og  da  Arbejdet  var 
-færdigt,  rejste  han  mod  Nord,  boede  en  Tid  i  Minneapolis,  hvor  han  giftede  sig,  og  drog 
derefter  —  efter  det  af  Horace  Greeley  givne  Raad:  “Go  west,  young  man  and  grow  up 
with  the  country”  —  ud  til  Black  Hiils,  hvor  han  begyndte  den  Karriere,  som  vi  i  korte 
Træk  har  beskrevet  ovenfor. 

Peter  Larsons  Hjem  var  Helena,  Mont.  Her  byggede  han  sig  en  pragtfuld  Re¬ 
sidens,  en  af  Byens  smukkeste,  hvor  han  boede  med  sin  Hustru,  og  herfra  ledede  han 
sine  store  Foretagender.  Han  var  baade  aandeligt  og  legemligt  en  stærk,  kærnesund 
Natur,  ærlig  og  ligefrem  af  Væsen,  en  Mand,  der  ikke  havde  sat  sit  Menneskeværd  over¬ 
styr  for  at  vinde  Guld,  men  som  heller  ikke  viste  Opkomlingens  Trang  til  at  glimre  med 
sine  Rigdomme.  Folk,  der  kendte  ham  nøje,  omtaler  ham  som  en  beskeden,  tilbage¬ 
holdende  Karakter,  der  helst  holdt*  sig  i  Baggrunden,  og  som,  naar  hans* vidtstrakte  Inter¬ 
esser  ikke  drev  ham  ud  paa  Rejser,  helst  var  i  sit  Hjem.  Han  levede  i  et  lykkeligt 
Ægteskab  med  sin  Hustru,  født  Miss  Margaret  Moran,  der  var  ham  en  trofast  Støtte* 
navnlig  i  hans  Interesse  for  de  nødlidende  og  trængende,  og  der  herskede  paa  alle  Om- 
raader  den  varmeste  Sympati  mellem  Ægtefællerne.  Som  et  Eksempel  paa  dette  skal  vi 
anføre,  at  Mrs.  Larson  altid  bestræbte  sig  for  at  bemestre  det  danske  Sprog,  som  hun 
lærte  at  forstaa  men  dog  ikke  kunde  bruge  i  Samtale.  Der  var  ingen  Børn  i  Ægteskabet, 
men  de  adopterede  Miss  Mabel  Lemy,  en  Datter  af  Mrs.  Larsons  Søster.  Miss  Lemy 
er  gift  med  C.  B.  Power  i  Helena,  en  Søn  af  Ex-Forbundssenator  T.  C.  Power. 

Peter  Larson  var  bleven  en  ægte  amerikansk  Forretningsmand,  men  af  den  bedste 
Type.  Hans  eneste  Adspredelse  var  Arbejdet,  ikke  for  at  puge  Penge  sammen  men 
for  at  finde  Anvendelse  for  sin  medfødte  Energi  og  aandelige  Kraft.  I  Selskabslivet  del¬ 
tog  han  kun  lidt,  og  i  de  faa  Foreninger  han  tilhørte,  blev  han  sjælden  eller  aldrig  set. 
Men  i  hans  Hjem  samledes  ofte  en  Kreds  af  trofaste  Venner,  Forretningsmænd  og  Poli- 

tikere  af  samme  aandelige  Tilsnit  som  han  selv.  Med  dem  drøftede  han  alvorlige  Spørgs- 
maal  under  fri  Former.  Hans  Ydre  svarede  til  hans  Karakter:  han  var  en  høj,  bred¬ 
skuldret  Mand  med  en  rolig  og  værdig  Optræden.  I  sit  Forhold  til  Yderverdenen  søgte 
han  ikke  at  avertere  sig  selv  ved  store  Bidrag  til  Institutioner  eller  til  den  offenlige  Vel¬ 
gørenhed.  Men  de  faa  Mennesker,  der  kendte  ham  grundigt,  erklærer,  at  han  i  Stilhed 
udrettede  overordenlig  meget  godt,  og  at  hans  Haand  aldrig  var  lukket,  naar  det  gjaldt 
en  god  Sag.  Af  hans  Bidrag  til  skandinaviske  Institutioner  kan  nævnes  et  paa  1,000 
Dollars  til  det  norske  Diakonissehospital  i  Minneapolis.  Han  var  en  god  Arbejdsgiver, 
og  ved  hans  Foretagender  vajr  Arbejderstridigheder  en  ukendt  Ting.  Erstatningssøgsmaal 
af  tilskadekomne  Arbejdere  var  næsten  aldrig  anlagt  mod  Peter  Larson  —  kom  en  Mand 
tilskade,  var  Larsen  altid  rede  til  at  træffe  en  for  den  tilskadekomne  tilfredsstillende  Ord¬ 
ning  uden  Rettens  Mellemkomst. 

Som  før  nævnt  søgte  Larson  aldrig  at  lægge  Skjul  paa  sin  danske  Herkomst,  men 
han  betragtede  sig  selv  som  Amerikaner.  Det  fortælles  om  ham,  at  han  engang,  da  han 
blev  spurgt  om  han  var  dansk,  svarede:  uNej-,  men  jeg  er  født  i  Danmark.”  Det  siges 
dog  om  ham,  at  han  gærne  gav  Lands.mænd  en  hjælpende  Haand,  naar  han  saa  Lejlig¬ 
hed  dertil,  og  naar  Hjælpen  kunde  komme  paa  rette  Sted. 

Peter  Larson  døde  den  12te  Juli  1907  af  Kræft  i  Leveren  efter  mere  end  2  Aars 
haarde  Lidelser,  som  han  bar  som  en  Mand.  I  Vinteren  1903 — 4  var  han  Passager  om¬ 
bord  i  Damperen  “Clallam”,  der  sank  i  Puget  Sund  udfor  Victoria.  Han  var  da  paa 
Rejse  til  British  Columbia  for  at  undersøge  Mineejendom,  og  han  medførte  en  Sum  paa 
200,000  Dollars  i  Bankanvisninger.  I  flere  Timer  laa  han  i  det  iskolde  Vand,  idet  han 
klamrede  sig  til  en  Kahytsdør,  indtil  han  endelig  blev  reddet  af  en  Bugserbaad.  Efter 
denne  Katastrofe  udviklede  Sygdommen  sig  med  raske  Skridt,  og  enhver  Lægehjælp 
viste  sig  magtesløs  overfor  den.  Da  Larson  blev  klar  over,  at  han  var  en  af  Døden  mær¬ 
ket  Mand,  tog  han  hele  sin  Viljestyrke  i  Brug,  og  til  det  sidste  viste  han,  trods  sine  haarde 
Lidelser,  en  Sindsligevægt  og  et  Mod,  der  aldrig  syigtede  ham. 

Før  sin  Død  havde  han  i  sit  Testamente  givet  en  fuldstændig  Anvisning  paa  For¬ 
muens  Fordeling.  Forskellige  kirkelige  og  velgørende  Institutioner  fik  meget  betydelige 
Summer,  fra  1,000  til  20,000  Dollars.  Hver  af  Helenas  16  Kirker  fik  saaledes  1,000 
Dollars.  Hans  adopterede  Datters  to  Børn  fik  henholdsvis  100,000  og  50,000  Dollars, 
og  Larsons  tre  Brødre  hver  25,000  Dollars.  Efterat  forskellige  andre  Legater  var  ud¬ 
betalt,  deltes  Formuen  i  tre  lige  store  Dele,  af  hvilke  de  to  tilfaldt  hans  Enke,  den  tredie 
Adoptivdatteren,  Mrs.  C.  B.  Power  i  Helena. 

Paa  Peter  Larsons  Grav  har  hans  Enke  ladet  rejse  et  Mindesmærke  af  Granit  fra 
Vermont  og  af  italiensk  Marmor,  der  efter  sigende  er  det  mest  pragtfulde  Monument  af 
denne  Art  i  Nordvesten. 


Catliårine  Toft. 

(1.856—1907). 

Catharine  Toft,  hvis  Pigenavn  var  Catharine  Hansen,  fødtes  i  Gaaskær  Gade  i 
Haderslev,  Sønderjylland,  Nytaarsdag  1856.  Hendes  Fader,  Fragtfprmand  Jep  Hansen, 
dreven  Fragtekspeditions-Forretning  mellem  Horsens  og  Rendsborg  og  havde  i  Alminde¬ 
lighed  fra  18  til  20  Heste  i  Brug  ved  samme;  men  da  Jernbanen  blev  anlagt  og  kom 
igang,  kunde  H.  naturligvis  ikke  konkurrere  med  denne.  Han  maatte  sælge  ud  for  se¬ 
nere  at  overtage  en  Gaard  i  O.  Jersdal  nær  Haderslev.  Her  kom  den  lille  Catharine 

Hansen  til  at  gaa  i  Arntlund  Skole,  hvor  hun  viste  sig  baade  flittig  og  lærenem  og  med 
en  god  Fatteevne.  Som  et  karakteristisk  Tegn  paa  hendes  medfødte  Begavelse  kan  næv¬ 
nes,  at  hun  kun  13  Aar  gammel  indgav  en  af  hende  selv  forfattet  Ansøgning  til  vedkom¬ 
mende  Autoriteter  om  at  maatte  blive  konfirmeret  under  den  bestemte  Aldersgrænse, 
en  x^nsøgning,  der  udmærkede  sig  ikke  mindre  ved  sin  for  et  Barn  i  den  Alder  ualmindelig 
smukke  Skrift,  end  ved  de  til  Grund  for  den  liggende,  fint  udtænkte  Argumenter,  og  som 
da  ogsaa  blev  bevilget. 

Catharine  Hansen  blev  da  konfirmeret  i  1869;  og  allerede  Aaret  efter,  kun  14 
Aar  gammel  men  stor  og  velbygget  af  sin  Alder,  rejste  hun  hertil  Landet  i  Følge  med 
to  andre  unge  Piger.  De  opholdt  sig  alle  tre  i  nogen  Tid  i  Greenwich,  Conn.;  men 
snart  rejste  Catharine  Hansen  videre  vestover  til  Chicago,  kort  efter  den  store  Brand  i 
1871,  og  blev  her  kendt  med  Bygningskontraktør  Geo.  N.  Toft,  som  blev  hendes  Ægte¬ 
fælle  den  24de  Juli  1875.  Hun  blev  saaledes 
gift  kun  19  Aar  gammel. 

I  1886  flyttede  Ægteparret  til  Des 
Moines,  la.,  og  det  var  især  her,  at  Catharine 
Toft  blev  interesseret  i  “Det  danske  Sø  s  ter  s  am¬ 
fund  i  Amerika ”  og  dettes  Arbejde.  Hun  blev 
Medlem  af  den  derværende  Søsterloge,  som 
hun  vedblev  at  tilhøre  i  en  Række  af  Aar, 
efterat  hun  og  hendes  Mand  i  1893  var  flyttet 
tilbage  til  Chicago.  Først  langt  senere  lod  hun 
sig  overflytte  fra  Des  Moines  Logen  til  “Grænd- 
sen”,  Loge  No.  85  i  Chicago.  I  1905  valgtes 
Fru  Toft  til  Samfundets  Over-Vicepræsident. 

Fru  Toft  var  varmt  interesseret  i  alt 
hvad  der  var  dansk.  Hun  elskede  sit  Fædre¬ 
land,  sit  Folk  og  dets  Sprog;  og  alt  hvad  der 
kunde  fremme  dets  Interesse  fandt,  i  hende  en 
varm  og  kraftig  Støtte.  —  I  Foreningslivet  var 
hun  altid  særdeles  virksom.  Hun  var  Medlem 
af  og  i  to  Terminer  Præsident  for  den  store 
danske  Kvindeforening  “  Valkyrie 99  i  Chicago, 
ligeledes  Medlem  af  og  en  Tid  Præsident  for  “Dansk  Aldersdomshjem 99  i  Chicago,  der 
har  stiftet  og  opretholder  det  smukke  Hjem  for  gamle  Danske  i  Norwood  Park,  som 
den  afdøde  omfattede  med  stor  Kærlighed  og  utrætteligt  arbejdede  for  baade  tidlig 
og  silde. 

Catharine  Toft  var  en  fremragende  Kvinde,  jævn  og  ligefrem  men  altid  dygtig  og 
energisk  i  alt  hvad  hun  foretog  sig;  og  ved  mange  forskellige  Lejligheder  har  hun  udret¬ 
tet  adskilligt,  som  vilde  være  slaaet  fejl  for  andre  Kvinder.  Mangfoldige  Gange  er  hun 
traadt  frem  som  Taler,  altid  sikker  paa  at  blive  hørt  med  Interesse;  hvor  mandlige  Talere 
ikke  kunde  skaffe  sig  Ørenlyd,  lykkedes  det  altid  for  hende. 

I  sin  bedste  Alder  skulde  Catharine  Toft  imidlertid  rives  bort  fra  sin  fortjenst¬ 
fulde  Gerning.  Den  20de  Juni  1907  blev  hun  paa  Gaden  i  Chicago  paakørt  af  en 
Sporvogn  og  fik  sit  venstre  Ben  brækket  foruden  en  Del  mindre  Kvæstelser.  Paa  Ho¬ 
spitalet,  hvortil  hun  straks  førtes,  La  hun  under  jævn  Fremgang  fra  de  lidte  Beskadigelser 
i  ca.  3  Uger,  da  en  Lungebetændelse  stødte  til,  der  i  mindre  end  2  Dage  gjorde  Ende 
paa  den  ellers  saa  stærke  Kvindes  Liv.  Hun  døde  den  13de  Juli  1907. 

i  de  mange  nævnte  danske  Institutioner  i  Amerika,  med  hvilke  Catharine 
i  oft  kom  i  Forbindelse,  og  som  hun  helligede  sit  rige  Virke,  vil  hendes  Minde  længe 
bevares  som  en  opofrende  og  hjærtevarm  Dannekvinde.  Hun  besad  en  aldrig  svigtende 
Tro  paa  vort  fra  Fædrelandet  medbragte  Kulturlivs  Bevarelse  herovre,  og  hurtigt  fandt 
hun  sin  Plads,  hvor  hun  med  en  dyb  og  inderlig  Kærlighed  til  de  Opgaver,  som  hun 
følte  sig  kaldet  til  at  arbejde  med  paa,  fik  udrettet  saa  meget  .stort  og  godt.  Med 
mange  Kvinder  som  Catharine  Toft  i  fremskudte  Pladser  indenfor  de  forskellige  Orga¬ 
nisationer,  som  hver  paa  sin  Vis  og  ved  sine  Midler  virker  hen  til  Hævdelsen  af  vor 
Nation  herovre  og  Bevarelsen  af  dens  Betydning  som  Kulturfolk  i  dette  Folkestævnets 
Land,  vilde  Opgaverne  sikkert  være  saa  mange  Gange  lettere  at  løse;  og  hendes  Eksem¬ 
pel  i  disse  Retninger  vil  staa  lysende  gjennem  Tiderne! 


Oplysningerne  til  de  to  første  Biografier  er  samlet  og  bearbejdet  af  P  S.  Vig  — 
til  de  øvrige  af  C.  Rasmussen, 


Sanøførtt?  t  flnlk  (Cnuntg,  Hits. 

Ved  A.  BO  BJERG. 


Koloniens  I  Aaret  1863  drog  Morten  Christian  Pedersen  fra  Sindbjerg 

Grundlæggelse.  Sogn  nord  for  Vejle  til  Amerika.  Han  var  28  Aar  gammel  og 
ugift.  I  de  følgende  Aar  opholdt  han  sig  meget  i  Neenah,  Wis., 
hvor  der  boede  endel  Danske.  Han  fattede  den  Tanke  at  finde  et  Sted,  hvor  det  var 
muligt  for  Folk  med  smaa  Midler  at  grundlægge  en  dansk  Koloni.  Denne  Tanke  slap 
ikke  ham,  og  han  slap  ikke  den;  men  han  saa  sig  godt  om,  inden  han  valgte  Stedet. 

I  Vinteren  1866 — 67  gjorde  han  en  Rejse  til  Danmark,  og  Sommeren  derefter 
ledsagede  han  nogle  Familier,  der  var  fulgt  med  ham  til  Amerika,  ind  i  Minnesota,  hvor 
de  vilde  bosætte  sig.  De  valgte  Egnen  ved  Hutchinson,  og  her  fik  M.  C.  Pedersen  un¬ 
der  en  Samtale  med  en  tysk  Farmer  rede  paa,  hvorledes  det  var  muligt  med  meget  faa 
Penge  at  begynde  i  en  Skovegn.  Dette  blev  bestemmende  for  hans  Fremtidsplaner. 
Thi  medens  han  før  havde  tænkt,  at  Kolonien  skulde  grundlægges  paa  Prærien,  saa  var 
hans  Tanke  fra  den  Stund  af  vendt  mod  Skoven. 

Han  rejste  videre  gennem  en  Del  af  Minnesota;  han  saa  ogsaa  Egne,  som  han 
syntes  godt  om,  men  var  ikke  endnu  færdig  til  at  samle  Folk.  Næste  Vinter  var  han 
atter  i-  Danmark,  og  i  Sommeren  1868  fulgte  han  en  bekendt  ind  gennem  Minnesota  og 
ned  til  Egnen  ved  Story  City  i  Iowa,  hvor  han  hjalp  denne  ved  Købet  af  en  Farm. 

Saaledes  gik  Tiden  til  Efteraaret  1868,  da  han  endelig  kunde  gøre  Alvor  af  at 
virkeliggøre  sin  Plan  om  en  dansk  Koloni.  Han  drog  da  først  nord  paa  til  Shawano 
Co.,  Wis.,  men  fandt  ikke  der,  hvad  han  søgte,  hvorfor  han  besluttede  at  gaa  længere  mod 
Nordvest,  hvor  der  i  Polk  County  laa  en  stor  Del  Statsland  og  ikke  saa  faa  “homesteads”. 
Landet  var  billigt  —  kun  50  Dollars  for  40  Acres,  og  med  13  Dollars  Udbetaling. 

Dette  vilde  han  nu  undersøge,  og  han  forberedte  sig  godt  til  Turen,  idet  han  skaf¬ 
fede  sig  Kompas  og  Landmaalerkæde  samt  Kort  over  og  Beskrivelse  af  Landet,  saa 
han  kunde  finde  hvert  Stykke  Land,  som  han  vilde  søge.  Der  var  ingen  Jernbane  i  de 
Egne;  men  St.  Croix  Floden  var  en  god  Færdselsvej,  og  ad  den  naaede  M.  C.  P.  til 
St.  Croix  Fa  Ils ,  som  ligger  omtrent  45  Mil  (i  lige  Linie)  nordøst  for  St.  Paul. 

Fra  St.  Croix  Falis  førte  en  Skovvej  op  til  de  store  Fyrreskove  mod  Nordøst. 
18  Mil  oppe  laa  Store  Bntternut  So,  omtrent  midt  imellem  Byen  og  Skovlejrene.  Her 

var  et  “Stoppested”  for  hvem  der  færdedes  ad  Vejen,  og  til  dette  drog  M.  C.  P.  op. 
Han  undersøgte  Egnen  og  fandt  den  næsten  overalt  dækket  af  Løvskov.  Hist  og  her 
var  der  nogle  "1  amarack  swamps”  —  Moser  eller  Sumpe  med  Lærketræer —  medens 
enkelte  Fyr  stod  spredt  og  blev  talrigere  jo  længere  man  kom  mod  Øst.  Han  kom  til 
den  Slutning,  at  i  denne  Egn  skulde  den  danske  Koloni  begyndes. 

Det  var  først  i  November,  og  Vinteren  stod  for  Døren.  M.  C.  P.  gjorde  derfor 
ikke  mere  i  Skoven  det  Aar,  men  opholdt  sig  i  St.  Croix  Falls  hele  Vinteren.  Herfra 
skrev  han  straks  til  Venner  og  Kendinge  i  Neenah  og  andre  Steder,  hvad  han  havde  fun¬ 
det  og  bestemt.  Nogle  af  disse  skrev  igen  til  andre,  som  de  kendte,  og  i  Løbet  af  Vin¬ 
teren  blev  Sagen  kendt  af  mange;  men  intet  blev  offenliggjort  om  den.  Kun  de,  der  fik 
Brev,  fik  noget  at  vide.  M.  C.  P.  vilde  nemlig  hindre,  at  Spekulanter  skulde  faa  nys 
om,  at  Nybyggere  vilde  til  at  rykke  ind,  og  saa  gaa  hen  og  opkøbe  det  hele. 

Ikke  saa  faa  sendte  nu  efterhaanden 
Penge  til  M.  C.  P.,  forat  han  straks  om  For- 
aaret  kunde  udvælge  og  købe  Land  til  dem,  og 
Vinteren  gik  med  Brevveksling  og  Forberedel¬ 
ser.  To  af  hans  Brødre  kom  i  Begyndelsen  af 
December  til  St.  Croix  Falls.  Den  ene,  Ch?d- 
sten  P.,  var  ugift  og  21  Aar  gammel;  den  an¬ 
den,  Laurs  P.,  havde  sin  Familie,  Kone  og  fem 
Børn,  med.  De  var  kommen  fra  Danmark 
Aaret  før  og  havde  boet  i  Neenah.  M.  C.  P. 
havde  nu  skaffet  Hus  til  dem  i  St.  Croix  Falls, 
og  her  boede  saa  Konen  og  Børnene  om  Vin¬ 
teren,  medens  Laurs  og  Christen  P.  arbejdede 
paa  en  lille  Savmølle,  som  Amerikaneren  Da¬ 
niel  F.  Smidt  nylig  havde  bygget  ved  Store  But- 
ternut  Sø. 

*  *  * 

Den  første  Tirsdag  i  April  1869  be¬ 
gyndte  M.  C.  Pedersen  at  finde  Hjørner  og 
Linier  oppe  i  Skoven  for  at  kunne  udvælge  Land.  Inden  Aften  var  han  dog  saa  uheldig 
at  hugge  sig  slemt  i  den  ene  Fod,  idet  Øksen  sprang  fra  en  iset  Trærod.  Dette 
Uheld  sinkede  ham  endel  og  efterlod  et  Ar  paa  Foden;  men  inden  længe  havde  han 
fat  igen,  og  efterhaanden  fik  han  købt  Land  til  dem,  der  havde  sendt  ham  Penge.  Nogle 
af  disse  tog  “homestead”,  da  de  senere  kom  derop. 

Selv  tog  M.  C.  P.  og  hans  to  Brødre  hver  sit  “homestead”  (hans  paa  160  Acres, 
deres  paa  hver  130)  to  Mil  vest  for  Store  Butternut  Sø  og  lige  vest  for  Lille  Butternut 
Sø.  Paa  Laurs’  “homestead”  rejste  de  en  lille  Hytte  af  nogle  Brædder,  som  de  fik  paa 
Savmøllen.  Hytten  byggedes  paa  den  Maade,  at  man  satte  Brædder,  8  Fod  lange,  i  to 
Rækker  og  lod  dem  skraane  mod  hverandre,  saa  de  dannede  som  et  Telt  eller  Tag. 
Naar  det  tiltrængtes,  hentede  Christen  P.  Fødemidler  i  St.  Croix  Falls;  han  tog  da  gærne 
et  Bundt  Fisk  med  ned  til  Laurs’  Kone;  thi  Fisk  var  der  mange  af  i  Bækken,  som  løb 
ud  af  Lille  Butternut  Sø. 

Imidlertid  gik  April  Maaned,  og  ved  1ste  Maj  kom  fire  Danske  fra  Neenah  for 
at  se,  hvad  M.  C.  P.  havde  udvalgt  til  dem.  Det  var  Jens  Cbr.  Poulsen  fra  Vejleegnen, 
JL,  P.  Christensen  fra  Langeland,  Niels  Pedersen  og  Peder  Andersen.  De  to  første  rejste 

tilbage  igen  for  senere  at  komme  med  deres  Familier,  medens  de  to  sidste  blev  med  det 
samme.  Niels  P.  havde  sin  Familie  med,  som  foreløbig  blev  hos  Laurs  P.s  i  St.  Croix 
Falls.  De  var  fra  Rønnebæk  ved  Næstved.  Peder  A.  var  fra  Vejleegnen;  han  var  ugift 
og  22  Aar  gammel. 

Imens  M.  C.  P.,  Laurs  P.  og  Niels  P.  først  i  Maj  var  i  St.  Croix  Falls  for  at  faa 
de  to  Familier  og  Flyttegodset  op,  gik  de  to  Ungkarle  Christen  P.  og  Peder  A.  alene 
oppe  i  Skoven  en  Ugestid.  De  levede  i  den  Tid  udelukkende  af  Fisk,  som  de  hver  Mor¬ 
gen  fangede  i  Bækken.  De  stegte  deres  tre  Maaltider  hver  Dag  og  drak  sort  Kaffe  til. 
Denne  ensformige  Føde  blev  trættende;  men  den  var  da  bedre  end  Sult. 

■  *  *  * 

Den  10de  Maj  kom  Vognen,  som  var  lejet  til  Turen  for  10  Dollars,  med  Laurs 
Pedersens  Familie.  Af  Bohave  havde  de  kun  en  Kogeovn  med  paa  dette  første  Læs,  og 
Køreturen  ad  den  snævre,  knudrede,  slyngede  og  bakkede  Udhugning  gennem  Skoven 

var  kun  lidet  behagelig.  Men 
de  naaede  frem,  og  med  deres 
Indflytning  i  den  lille  Hytte 
i  Skoven  var  det  første  Hjem 
grundet  i  Kolonien. 

Den  12te  Maj  blev  Niels 
Pedersens  Familie  kørt  op,  og 
den  indkvarteredes  foreløbig 
hos  Laurs  P.s.  Niels  P.  byg¬ 
gede  sig  dog  straks  en  Hytte 
paa  sit  Land  lige  nord  for 
Lille  Butternut  Sø,  og  i  den 
boede  de  saa  Sommeren  over, 
indtil  han  om  Efteraaret  fik 
bygget  et  rigtigt  Hus,  ikke  af 
“logs”  men  af  Brædder.  For 
at  gøre  Væggene  tætte  murede 
han  dem  op  indvendig  af  raa  strøgne  Sten.  Dette  Hus  har  været  beboet  uafbrudt  siden. 
Det  har  aldrig  været  malet,  men  staar,  vejrbidt  og  graat  af  Ælde,  og  nu  tillige  skrøbeligt 
og  om  Vinteren  koldt,  som  det  ældste  danske  Hus  i  disse  Egne. 

Den  15de  Maj  holdt  den  tredie  Familie  sit  Indtog  i  Kolonien.  DetvarJ^zx 
Jensens,  som  kom  kørende  fra  Carver,  Minn.,  omtrent  25  Mil  sydvest  for  Minneapolis. 
De  kom  med  to  Par  Okser  og  tre  Køer,  og  noget  af  disses  Mælk  gjorde  særlig  Lykke 
hos  L.  Pedersens  Børn.  Den  lille  teltlignende  Hytte  maatte  nu  i  nogle  Dage  give  Husly 
til  de  mange  Mennesker.  Ikke  mindre  end  24  sov  paa  Rad  under  Skraavæggen.  Men 
snart  flyttede  som  nævnt  N.  Pedersens  og  omtrent  samtidig  J.  Jensens  over  paa  deres 
eget.  Den  sidste  Familie  byggede  paa  en  Pynt,  der  fra  Sydøst  skyder  sig  ud  i  Lille  But¬ 
ternut  Sø.  Senere  rejste  de  til  Dakota. 

Men  Søen  blev  straks  næsten  omringet  af  Danskerne,  og  Kolonien  blev  begjmdt 
paa  dette  naturskønne  Sted,  som  nogen  Tid  efter  fik  Navnet  Vest  Danmark. 

*  o,  * 

Adskillige  af  M.  C.  Pedersens  Kendinge  i  Danmark  vidste  allerede  om  Kolonien; 
og  først  i  Juni  kom  to  Familier  fra  Vejleegnen.  Kasper  Johansen  tog  “homestead”  i 

jyiilltown,  en  Milsvej  sydøst  for  Lille  Butternut  Sø,  hvor  han  først  indrettede  en  meget 
primitiv  Bolig  til  sig  og  sin  Familie.  Men  Aaret  efter  byggede  han  et  solidt  Loghus  af 
godt  tilhugne  Stammer  og  med  Plankegulv.  Alt  dannede  han  til  med  Øksen  undtagen 
Loftet,  der  var  af  Brædder. 

Dette  gamle  Loghus  staar 
fremdeles,  men  bruges  ikke 
mere.  Farmens  nuværende 
Ejer,  Chr.  M.  Christensen, 
regner  det  for  et  værdifuldt 
Minde.  Kasper  J.  var  Sned¬ 
ker  og  en  meget  haandsnild 
Mand.  I  Danmark  havde 
han  givet  sig  meget  af  med 
at  udskære  Gravkors  af  Træ 
og  male  (  prente”)  Gravvers 
paa  dem.  Han  prentede  ogsaa 
paa  Papir,  baade  Gravvers  og 
Brudevers.  Han  var  ikke  saa 
lidt  af  en  Kunstnernatur,  hvil¬ 
ket  gav  sig  Udslag  i,  at  han 
tegnede  og  malede  mange  Billeder.  Især  var  det  hans  Lyst  at  tegne  Landkort,  store  og 
smaa,  af  hele  Verdensdele  og  af  enkelte  Lande.  Til  den  danske  Børneskole  i  Vest  Dan¬ 
mark  lavede  han  en  Globus,  og  hans  sidste  Arbejde  var  et  Kort  over  PolkCounty.  Det 
fik  han  ikke  færdigt.  Han  døde  hos  sin  Datter  nær  New  Richmond,  Wis.,  i  September 
1907,  et  Par  Maaneder  før  han  vilde  være  fyldt  84  Aar. 

Klaus  Petersen  boede  en 
ganske  kort  Tid  ved  Siden  af 
Kasper  J.,  og  de  to  Familier 
vilde  nødig  skilles.  Men  K. 
P.  fandt  dog,  at  hans  Stykke 
Jord  var  for  bakket,  og  inden 
Aarets  Udgang  flyttede  han 
til  et  “homestead”  omtrent 
fire  Mil  mod  Nordvest  i  det 
senere  Lake  Town.  I  mange 
Aar  var  han  Koloniens  Dyr¬ 
læge.  I  Efteraaret  1907  fyldte 
han  85  Aar. 

Ingen  af  de  tre  Ungkarle, 
M.  C.  og  Chr.  Pedersen  samt 
P.  Andersen,  forblev  ret  længe 
ugift.  Den  første  holdt  Bryl¬ 
lup  med  Pouline  Sorejiseji,  der 
kom  fra  Chjcago.  De  byggede  deres  Hjem  en  halv  Mil  sydvest  for  Søen;  og  de  gamle 
Huse  staar  endnu,  som  Billedet  viser  dem.  Men  de  har  været  forladt  i  flere  Aar. 

Chr.  P.  og  P.  A.  byggede  hver  paa  sit  homestead”.  Den  sidstes  laa  fire  Mil 
mod  Vest;  men  to  Mil  nærmere  de  andre  Danske  havde  han  købt  160  Acres  Land,  og 
efter  nogle  Aars  Forløb  flyttede  han  dertil.  Det  er  i  Lake  Town. 


1 


M.  C.  PEDERSENS  GAMLE  FARM 


68 


SÆRTRYK  AF  “DANSKE  I  AMERIKA” 


Fra  Fodby  ved  Næstved  kom  Lars  Mortensen  med  Familie.  De  standsede  paa 
Rejsen  i  Neenah  og  drog  derfra  til  Polk  County,  hvor  de  ankom  midt  i  Juni.  En  an¬ 
den  Familie  (Konen  var  norsk)  havde  i  et  Par  Uger  boet  en  Milsvej  nordøst  for  N.  Pe¬ 
dersens.  Men  Konen  var  bange  for  Ulvehyl  og  Indianere,  og  Lars  M.  købte  deres 
Brædder,  en  Kogeovn  m.  m.,  og  byggede  sit  Hjem  der.  De  andre  rejste.  Det  gamle  Log¬ 
hus,  bygget  1870,  staar  endnu  i  1907  men  er  ubeboet.  Lars  M.  er  død  for  længe  siden; 
men  hans  Hustru,  “ Gamle  Mette' ’  er  hendes  Kendingsnavn,  fyldte  i  Foraaret  1907 
84  Aar. 


Endnu  en  Mil  længere  mod  Nord  valgte  fire  Brødre  at  slaa  sig  ned.  Det  var 

Møenboerne  Jens  Jørgen  Jensen  Bille,  Mads  P.  J.  B.,  Hans  J.  B.  og  Christian  J.  B. 

Den  første  var  kommen  til  Waupaca,  Wis.,  i  1867,  den  anden  i  1868,  og  de  kom  nu  til 

Polk  County  i  Efteraaret  1869.  De  andre  kom  lidt  senere  til  Kolonien.  Christian  døde 

snart.  De  andre  tre  lever  og  er  i  1907  henholdsvis  65,  67  og  61  Aar  gamle.  —  Paa 

samme  Tid  købte  Brødrene  Peder  og 

Niels  Nielsen,  som  var  fra  Køgeegnen, 

Land  nær  derved.  De  lever  begge. 

Denne  Del  af  Kolonien  blev  siden 

kaldet  “Nord”,  og  Befolkningen  fik 

Navnet  “Nordboerne”. 

Langt  mod  Sydvest  i  det  senere 

Eureka  Town  og  kun  seks  Mil  nord 

for  St.  Croix  Fails,  tog  Jens  Welling 

fra  Grejs  ved  Vejle  “homestead”.  Han 

kom  fra  Mankato,  Minn.,  hvor  han 

havde  boet  siden  1867,  da  han  efter 

M.  C.  Pedersens  sidste  Danmarkstur 

rejste  til  Amerika.  Han  var  Baptist, 

og  M.  C.  P.  hjalp  ham  til  at  finde  det 

nævnte  Sted,  hvor  Troesfæller  af  ham 
mads  bidle.  hans  bille,  jens  bille.  kunde  faa  god  p|ads  til  at  nedsætte  sig 

i  Samling. 

Endnu  flere  Nybyggere  fandt  Vej  op  i  Skoven  i  Sommeren  og  Efteraaret  1869. 
Blandt  de  første  var  Hans  Mortensen  og  Jens  Holm  i  Milltown.  Ved  1ste  September 
kom  Jens  Nielsen,  der  ligeledes  valgte  Milltown.  Han  er  fra  Sjælland.  J.  Holm  døde 
for  nogle  Aar  siden.  Nogle  nedsatte  sig  i  Lake  Town,  bl.  a.  Jens  Madsen  fra  Vejle¬ 
egnen,  og  inden  Aarets  Udgang  var  der  da  Danske  paa  de  fleste  af  de  Steder,  som  senere 
blev  Knudepunkter  for  Danskerne  i  Polk  County. 

Allerede  samme  Sommer  eller  Efteraar  blev  imidlertid  det  meste  Land  i  Egnen 
købt  af  Cushing  Landkompagni,  som  straks  satte  Prisen  op.  Nogle  af  Nybyggerne  havde 
dog  købt  mere,  end  de  selv  kunde  bruge,  og  især  havde  M.  C.  Pedersen  sikret  sig  og 
købt  saa  meget,  at  det  i  de  følgende  Aar  var  muligt  for  Nykommere  at  faa  Land,  men 
dog  ikke  til  den  oprindelige  lave  Pris. 


Begyndelsen  I  Foraaret  1870  kom  nogle  Familier  fra  Holbækegnen  til 

i  Vest.  Madison,  Wis.  Her  var  Danskeren  H.  Borchsenius  Agent  for  Cush¬ 
ing  Landkompagni,  og  de  købte  alle  af  ham. 

Uden  at  tøve  længer  end  højst  nødvendigt  gjorde  de  sig  færdig  til  Rejsen  op  i 
Skoven.  De  købte  og  udrustede  fem  Vogne,  to  Spand  Okser  og  tre  Par  Heste,  samt 

skaffede  sig  tillige  nogle  Køer,  hvorpaa  de  begyndte  den  lange  Køretur.  De  fem  Vogne 
rummede  36  Mennesker,  da  de  kørte  ud  af  Madison,  nemlig  følgende:  Niels  Pederseyi 
fra  Brenholdt  med  Kone  og  hendes  Søster,  samt  sin  egen  Søster  og  Broder,  Jens  P. ; 
Peder  Hansen  med  Kone  og  to  voksne  Døtre.  Hans  Hansen  med  Kone  og  Datter, 
som  var  gift  med  Jens  Andersen ;  disse  havde  et  lille  Barn;  Hans  P.  Christe?isen  med 
Kone  og  tre  Børn  samt  tre  Søstre,  hvoraf  den  ene  var  gift;  Ole  Frederiksen  med  Kone 
og  tre  Børn;  Christen  Nielsen  med  Kone  og  to  Børn;  Jens  P.  Galle  med  Kone  'og 
Plejedatter,  og  endelig  Ungkarl  Søren  Pedersen. 

Hans  Pedersen,  en  Søn  af  Peder  pi.,  havde  været  i  Amerika  et  Aarstid  og  skulde 
havetruffet  Nykommerne  i  Madison,  men  kom  for  sent  dertil.  Saa  rejste  han  et  Stykke 
frem  med  Toget;  men  efter  at  havegaaet  det  meste  af  en  Dag  i  en  lille  By  og  ventet  paa 
dem  fik  han  at  vide,  at  de  allerede  var  kørt  derigennem.  Derpaa  rejste  han  videre  til 
Tomah  i  Monroe  County,  godt  100  Mil  (i  lige  Linie)  nordvest  for  Madison  og  godt 
en  Trediedel  af  Vejen  til  Maalet.  Her  traf  han  endelig  Selskabet,  som  da  havde  været 
undervejs  omtrent  en  Uge.  Hans  P.  kunde  tale  engelsk  og  blev  derfor  en  god  Hjælp 
for  dem  alle,  da  der  jo  stadig  skulde 
gøres  Indkøb  og  spørges  om  Vej.  Det 
var  midt  i  Maj,  saa  Trækdyrene  saavel 
som  Køerne  kunde  tildels  bjærge  Føden 
langs  Vejene,  hvor  man  holdt  Rast.  De 
holdt  sig  til  Vognene  som  deres  Hjem. 

Skønt  Foraaret  var  godt  fremskredet, 
var  Vejret  dog  ikke  altid  varmt  og  godt, 
saa  det  var  slet  ingen  Lysttur  i  et  vild¬ 
fremmed  Land.  Man  maatte  sove  i  og 
under  Vognene.  En  af  P.  Hansens  Døtre 
var  bleven  syg  paa  Rejsen,  og  hun  samt 
et  af  O.  Frederiksens  Børn  døde  under  Køreturen;  man  fik  dem  begravet  og  maatte  saa 
straks  afsted  igen. 

I  det  hele  tog  det  tre  Uger  at  naa  frem.  Vejene  blev  ringere,  jo  længere  man 
kom  nord  paa;  men  til  St.  Croix  Fails  gik  det  nogenlunde.  Selv  et  Par  Mil  længere  op 
i  Skoven  varder  hugget  ud  til  Vej;  men  de  sidste  ni  Mil  maatte  man  selv  bane  sig  Vej 
med  Øksen  for  at  komme  frem,  og  det  gik  derfor  langsomt. 

Pinsedag,  d.  1.  Juni  1870,  naaede  Immigranterne  deres  Fremtidshjem,  elleve  Mil 
nord  forSt.  Croix  Falis  og  syv  Mil  vest  for  Lille  Buttemut  Sø. 

Hver  Familie  fandt  nu  sit  Land,  og  de  tog  fat  paa  at  bygge  de  første  Hytter. 
Indtil  de  fik  dem  færdige,  maatte  de  blive  ved  at  bruge  Vognene  som  Huse  og  Hjem, 
og  Dyrene  blev  ved  at  holde  sig  til  hver  sin  Vogn  som  Samlingssted. 

N.  Pedersen  tog  Navnet  Brenholdt  efter  sin  Hjemby.  En  Broder  til  ham  C.  P. 
Brenholdt,  kom  kort  efter.  De  fleste  nedsatte  sig  i  den  Del  af  Sterling  Town,  der  senere 
blev  fraskilt  som  Lake  Town.  Blandt  Nybyggerne  herude  skete  der  det  første  Aar,  lige 
før  Jul  1870,  en  sørgelig  Ulykke.  Ungkarl  Jens  Brenholdt  var  ude  i  Skoven,  og  H.  P. 
Christensen,  der  var  paa  Jagt,  fik  Øje  paa  ham,  men  saaledes,  at  han  tog  ham  for  en 
Hjort.  Han  skød  og  ramte,  og  det  blev  Døden  .or  Jens  B.,  efter  at  han  var  bragt  hjem 
og  havde  ligget  en  Ugestid.  Denne  Tildragelse  voldte  H.  P.  Christensen  livslang  Sorg. 
Han  er  død  for  faa  Aar  siden. 

Af  dem,  der  siden  er  døde,  skal  her  nævnes:  J.  P.  Gallø  og  N.  P.  Brenholdt;  den 
sidste  kaldtes  i  mange  Aar  “Gamle  B  ”  Efter  et  Par  Aars  tiltagende  Sygdom,  hvori  han 

paa  det  sidste  i  lang  Tid  laa  hen  i  bevidstløs  Tilstand,  døde  han  d.  28de  Oktober  1907, 
68  Aar  gammel. 

Egnen  herude  i  Vest  har  altid  været  som  en  Koloni  noget  for  sig  selv. 


Polk  Polk  County  ligger  vestligst  i  Wisconsin  og  skilles  fra  Minne- 

County.  sota  St.  Croix  Floden.  Langs  denne  er  der  meget  naturskønt  med 
høje,  stejle  og  brudte  Klipper  samt  skovbevoksede  Skrænter  og  Bakker. 
Indenfor  disse  er  der  mod  Nord  mere  eller  mindre  sandede  Strækninger,  men  ogsaa  bak¬ 
kede  Strøg  med  god  Jord.  I  Syd  var  der  noget  aabent  Land,  afvekslende  med  Skov. 
Hele  den  øvrige  Del  af  Countyet  var  fuldstændig  dækket  af  Skov.  Mod  Øst  og  Nord¬ 
øst  er  Egnen  meget  bakket  og  stenet  og  tildels  dækket  af  Naaleskov. 

Omtrent  midt  i  Countyet,  dog  noget  til  Nord  og  Vest,  er  der  en  ret  jævn  Stræk¬ 
ning  med  frugtbar  Lerjord,  som  bar  en  frodig  Løvskov,  bestaaende  især  af  kraftige  Ege, 
“Hard  Maple”  (Sukker-Ahorn),  Elm  og  Lind.  Nord  og  Nordvest  herfor,  helt  op  mod 
Countyets  nordvestlige  Grænse,  er  Overfladen  meget  bølgeformet,  med  mange  store  og 
smaa  Bakker,  hvoraf  nogle  er  skarpt  formede,  andre  blødt  rundede,  nogle  sandede,  andre 
lerede,  medens  atter  andre  har  stærkt  fremtrædende  Klippepartier.  Dalene  og  Lavning¬ 
erne  er  meget  forskelligt  formet:  nogle  lange  og  smalle,  andre  brede  og  atter  andre  som 
dybe  Huller.  Der  er  mange  Engstrækninger,  især  langs  de  talrige  Vandløb,  i  hvilke  der 
ligesom  i  den  store  Mængde  Søer  er  en  Rigdom  af  Fisk. 

Skoven  er  omtrent  den  samme  som  nævnt  ovenfor.  Dog  er  “Butternut”-Træet 
mere  fremtrædende,  og  to  af  Søerne  havde  jo  Navn  efter  det;  paa  de  lave  Steder  gror  der 
Tamarack.  Jordbunden  er  meget  forskellig.  Sten  findes  overalt,  mange  Steder  i  stor 
Mængde  og  paa  visse  Strækninger  saa  tæt,  at  det  ikke  er  muligt  at  rense  Jorden  for 
dem.  Andre  Steder  er  alt  en  eneste  Stenflade,  her  og  der  dækket  af  lidt  Jord.  Sand-  og 
lermuldede  Jorder  veksler,  og  af  den  sidste  Slags  er  der  meget,  som  er  fortrinlig  skikket 
til  Agerbrug.  Men  med  Hensyn  til  baade  Overflade-  og  Jordbundsforholdene  er  dog 
den  jævne  Strækning  syd  derfor  ikke  saa  lidt  bedre. 

Egnen  har  Fastlandsklima,  om  end  knap  saa  udpræget  som  de  noget  højere  Præ¬ 
rieegne  i  Minnesota  og  Dakotaerne.  Højden  over  Havfladen  er  omtrent  1,000  Fod. 
Afstanden  fra  Superior-Søen  til  Polk  Countys  nordlige  Grænse  er  ca.  80  Mil,  og  Ind¬ 
flydelsen  fra  Søen  mærkes  som  nogen  Fugtighed  i  Luften  og  kølige  Vinde  om  Sommeren. 
Hvis  Vinterkulden  mildnes  af  Søens  Nærhed,  er  det  dog  kun  i  ringe  Grad;  men  Skoven 
giver  Læ,  naar  det  blæser,  og  i  det  hele  blæser  det  meget  mindre  end  paa  Prærien,  saa 
den  samme  Kulde  er  langt  mindre  følelig  end  der  ude. 

Foraaret  er  gærne  koldt  eller  køligt  med  ustadigt  Vejr.  Sommeren  er  ikke  lang 
men  varm  og  grødefuld;  Varmen  kan  stige  til  100  Grader  Fahrenheit  i  Skyggen,  sjælden 
højere,  og  saa  højt  er  ikke  almindeligt.  Regn  kan  falde  naar  somhelst  udenfor  Vinterti¬ 
den,  ja  i  de  senere  Aar  kan  selv  Vinteren  bringe  Tøvejrsdage.  Fra  først  af  var  dette 
ukendt.  Nattefrosten  regnes  at  begynde  midt  i  September,  og  fra  den  Tid  af  indtil  det 
“fryser  op”  hen  imod  Slutningen  af  November  er  det  Aarets  behageligste  Tid.  Indianer- 
Sommeren  kan  til  Tider  være  vidunderlig  dejlig,  med  milde,  klare  Solskinsdage  og1  høj, 
ren  Luft.  Og  det  er  Aarets  pragtfulde  Tid,  da  Nattefrosten  og  Solen  i  Forening  klæder 
Skoven  i  en  glimrende  Farvedragt.  Egenes  dybe  og  ligesom  varme  gyldent-brune  og 
gyldent-gule  og  grønlige  Farvespil,  der  histog  her  gennem  rødlige  Farveovergange  nær¬ 
mer  sig  til  et  Purpurskær,  og  Ahornens  lysere  røde,  stærke  Farver  saavel  som  Poplernes 
gule  staar  under  Solstraalernes  Spil  som  en  mærkelig  rig  Skønhedsverden.  Naar  Frosten 

først  tager  rigtig  fat,  saa  holder  den  ved  hele  Vinteren.  Det  kan  fryse  40  Grader  under 
^ero — yel  endog  mere;  men  det  er  sjældent,  at  det  er  saa  koldt.  Sneen  ligger  hele  Vinte¬ 
ren,  og  der  er  gærne  godt  Slædeføre  til  sidst  i  Marts.  Vinteren  er  højnordisk  med  den 
hvide  Sne  skarpt  lysende  og  blændende  i  Solskinnet. 

*  *  * 

Da  Danskerne  begyndte  at  flytte  ind  i  Polk  County,  var  der  intet  uden  de  store 
Skove  med  nogle  ganske  enkelte  Settlere  hist  og  her.  Det  var  endnu  “nyt  Land”,  idet 
det  kun  var  godt  30  Aar  siden  Regeringen  købte  St.  Croix  Dalen  af  Indianerne.  Denne 
Handel  sluttedes  i  Sommeren  1837;  og  allerede  samme  Efteraar  løb  den  første  Damper 
opad  St.  Croix  Floden  til  Vandfaldet.  Her  byggedes  de  første  Hytter,  og  man  begyndte 
Skovhugst  under  megen  Ulæmpe  fra  Indianernes  Side,  da  de  ikke  endnu  forstod  at  de 
hvide  havde  tilegnet  sig  Landet. 

Der  byggedes  Savmølle,  og  efterhaanden  voksede  Byen  St.  Croix  Fails  frem.  I 
1842  var  der  et  Par  Hundrede  Mennesker,  som  baade  først  paa  Vinteren  og  det  følgende 
Foraar  var  tæt  ved  Hungersnøden,  fordi  Baaden  med  Proviant  nær  var  bleven  standset  af 
Isen,  medens  det,  den  saa  med  Nød  og  næppe  bragte  op,  knap  nok  forslog,  til  Sejladsen 
atter  aabnedes  om  Foraaret. 

Lidt  senere  grundlagdes  Osceola  længere  mod  Syd,  og  efterhaanden  toges  der  saa 
smaat  fat  paa  Farmeri  der  omkring.  Skovhuggere  rykkede  nord  paa  langs  Floden,  me¬ 
dens  kun  ganske  enkelte  “traders”  (handlende)  slog  sig  ned  længere  inde  i  Landet,  nogle 
særlig  for  at  sælge  Whiskey  til  Indianerne,  andre  for  at  drive  almindelig  Handel  med  disse. 

I  Aaret  1853  organiseredes  Countyet  og  fik  Navn  efter  den  tidligere  Præsident 
James  K.  Polk.  To  Aar  efter  foretoges  den  første  Folketælling,  som  viste,  at  der  levede 
547  Mennesker  inden  dets  Grænser.  I  1860  var  der  1,400,  og  i  1865  1,677  Mennesker. 
Ved  den  Tid,  da  M.  C.  Pedersen  førte  Danskerne  derop,  var  Indvandringen  tilde  sydlige 
Egne  af  Countyet  ret  livlig.  I  1870  naaede  Folketallet  3,422. 

FraSt.  Croix  Falis  førte  to  Hovedveje  op  i  Skoven — den  ene  mod  Nordvest  langs 
Floden,  den  anden  mod  Nordøst.  Ved  disse  Veje  var  der  “Stoppesteder”,  saaledes  det 
før  nævnte  ved  Store  ButternutSø.  Her  boede  Amerikaneren  Wm.  H.  Foster ,  som  havde 
nedsat  sig  paa  dette  Sted  i  1857;  han  var  kommen  til  Egnen  fra  Maine  allerede  i  1844. 
Han  var  først  gift  med  en  Indianerkvinde,  men  blev  efter  hendes  Død  gift  med  en  dansk 
Pige,  Marie  Jensen. 

Da  Danskerne  kom,  var  her  de  eneste  Boliger  i  Miles  Omkreds  med  Undtagelse 
af  nogle  Indianerhytter.  Den  før  nævnte  D.  F.  Smidt,  der  i  1868  byggede  Savmøllen, 
kaldte  Stedet  Luck  (Lykke),  og  allerede  først  i  November  1869  blev  Townet  organiseret 
og  kaldt  saaledes.  Wm.  Foster,  M.  C.  Pedersen  og  J.  J.  Bille  blev  de  første  “Supervisors.” 

Syd  derfor  organiseredes  Milltown  en  Maaned  senere.  Navnet  siges  at  stamme 
fra  den  første  Settier  inden  dets  Grænser,  en  Irlænder  Patrick  Lillis,  som  tog  Land  der 
allerede  i  1856.  Han  brugte  Navnet  ironisk,  fordi,  som  han  selv  sagde,  “der  er  ikke  et 
Vandløb  stort  nok  til  at  drive  en  Mølle.”  Det  er  nemlig  den  ovenfor  nævnte  jævne 
Strækning  i  Polk  County. 

Men  det  var  altsaa  i  det  bakkede,  naturskønne,  men  gennemsnitlig  mindre  frugt¬ 
bare  Luck  Town,  at  M.  C.  Pedersen  begyndte  den  danske  Koloni.  Her  laa  som  nævnt 
en  Del  “homesteads”,  og  han  mente  tillige,  at  det  var  lettere  end  i  Milltown,  hvor 
Underskoven  stod  tæt  og  svær,  at  rydde  saa  meget  mellem  Træerne,  at  der  kunde  be¬ 
gyndes  paa  nogen  Dyrkning  af  Jorden.  Imidlertid  spredte  de  danske  Nybyggere  sig  fra 
Begyndelsen  af  baade  mod  Syd,  Vest  og  Nord,  og  først  efterhaanden  klarede  det  sig,  hvor 

stor  Forskel  der  var  paa  de  Ejendomme,  som  de  forskellige  fik:  nogle  fik  de  bakkede, 
andrede  mere  jævne  Stykker;  nogle  fik  Stenene,  andre  slap  omtrent  fri;  nogle  fik  de  lerede,, 
andre  de  sandede  Jorder,  nogle  havde  megen  Besvær,  andre  mindre  med  at  faa  ryddet. 
Men  hvor  Danskerne  end  tog  fat,  s  aa  kendtes  det  snart;  og  de  har  taget  virksom  Del  i 
den  Udvikling,  som  er  foregaaet  i  Polk  County  siden  deres  Komme  dertil. 


Hosstaaende  Billede  viser  Laurs  P.  med  Hustru  og  fire  Børn, 
i  Skoveil.  siddende  foran  deres  Loghus  nogle  Aar  efter  Familiens  Komme  til 
Vest  Danmark.  I  Neenah  havde  de  boet  godt  et  Aarstid  og  havt 
det  smaat  nok.  Gennem  Efteraaret  1868  gik  de  og  ventede  i  Spænding  paa  Brev  fra  M. 

C.  Pedersen,  da  de  ikke  vidste,  hvad  de 
skulde  stile  efter  for  Vinteren,  før  de  hørte 
fra  ham.  Endelig  kom  Brevet  noget  ind 
i  November  med  det  Bud,  at  de  hurtigst 
muligt  kunde  bryde  op  og  komme  til  St. 
Croix  Fails.  Og  de  brød  op.  Sammen 
med  Christen  P.  rejste  de  med  Taget  til 
La  Crosse  og  derfra  med  Skib,  som  skulde 
føre  dem  til  St.  Paul,  hvorfra  de  om  mu¬ 
ligt  ad  St.  Croix  Floden  skulde  naa  deres 
Bestemmelsessted.  MenPlanen  gik  istyk- 
ker;  thi  Isen  tvang  Skibet  til  at  vende 
om  og  gaa  tilbage  til  La  Crosse.  Her 
stod  de  da  og  fik  ikke  engang  de  30  Dol¬ 
lars  tilbage,  som  var  betalt  for  Sejlturen, 
men  naaede  dog  at  faa  Jernbanebillet  til 
St.  Paul  for  halv  Pris.  Efter  et  kort,  men 
koldt  og  uhyggeligt  Ophold  i  St.  Paul, 
kom  de  paa  Farten  igjen,  og  efter  to  Da¬ 
ges  Kørsel  med  Vogn  (over  Stillwater) 
naaede  de  endelig  d.  4.  December  St. 
Croix  Falls,  forfrosne  og  forkomne.  Kø¬ 
returen  kostede  dem  andre  30  Dollars. 
Det  var  kun  en  fattig  Lejlighed,  der 
kunde  blive  Raad  til  gennem  Vinteren,  og  Levemaaden  stod  i  Forhold  dertil. 

Mens  Laurs  arbejdede  ved  Savmøllen  18  Mil  borte,  sad  Lise  ene  med  Børnene, 
og  hun  sled  udholdende  ved  sit  Arbejde,  idet  hun  strikkede  Uldvanter  for  en  Butik  i 
Byen.  Hun  fik  dem  ret  godt  betalt,  og  hun  strikkede  mange;  thi  hun  sov  næsten  intet 
den  Vinter  men  sad  hver  Nat  og  “lod  de  fem  Pinde  liste  ved. ”  Kun  engang  imellem 
lagde  hun  sig  i  Klæderne  hos  det  mindste  Barn  og  kunde  da  faa  et  lille  Blund.  Det 
kunde  ogsaa  gøres  nødigt  at  tjene  noget,  da  Føden  var  dyr:  de  maatte  betale  37  Dollars 
for  et  Slagtesvin,  og  Mel  var  i  meget  høj  Pris. 

* 

*3 £  'I' 

Endelig  kom  Foraaret  og  med  det  Køreturen  gennem  Skoven  d.  10de  Maj.  Nu 
begyndte  et  helt  nyt  Liv.  Dagen  efter  tog  de  fat  og  ryddede  op  mellem  nogle  af  de  store 
Træer;  de  kradsede  lidt  i  Jorden  og  plantede  Kartofler.  Disse  blev  passet  godt  i  den  føl- 

gende  Tid,  og  allerede  8  Uger  efter  varder  ny  Kartofler,  18 — 19  store  Knolde  ved  hver 
1  op.  I  den  følgende  Tid  plantede  de  flere  Kartofler,  og  Lise  sparede  ikke  sig  selv  men 
tog  kraftigt  fat  baade  i  dette  og  andet  Arbejde,  som  de  ny  Forhold  førte  med  sig. 

Da  de  flyttede  op  i  Skoven,  var  Børnene  syge  af  Mæslinger;  men  det  gik  endda 
snart  over.  Værre  var  det,  at  det  kneb  med  at  skaffe  dem  en  Kost,  der  nogenlunde  pas¬ 
sede  for  de  smaa.  Brød  og  Molasses  var  staaende  Retter,  og  da  det  endelig  blev  muligt 
at  faa  en  Ko,  maatte  den  betales  med  75  Dollars.  Af  og  til  skød  man  et  Dyr,  ogsaa 
udenfor  Jagttiden.  En  Dag,  da  et  saadant  viste  sig  nær  ved,  sagde  Lise:  UE  Børn  skal  ett’ 
sult’;  æ  dæ  ingen  anne  dæ  veli  skye’  ’et,  saa  veil  a  sjell.”  Men  hun  blev  dog  fri  for  det 
Stykke  Arbejde  og  fik  endda  sit  Dyr. 

I  Løbet  af  den  første  Sommer  fik  Laurs  P.  bygget  et  Loghus,  hvori  de  boede  i 
nogle  Aar;  men  baade  den  første  lille  Hytte  og  dette  er  længst  forsvunden. 

Den  følgende  Sommer  blev  baade  Børn  og  voksne  angreben  af  en  ondartet  Mave- 
sygdom;  men  ogsaa  den  blev  overvunden,  og  i  det  hele  har  det  første  Nybyggerliv  i  den 
fri  Natur  vist  sig  sundt  for  de  opvoksende  Børn. 

En  anden  Ting,  som  Nybyggerne  døjede  meget  af,  var  Myggene.  Det  vil  ikke 
give  nogen  Forestilling  om  deres  Mængde,  endnu  mindre  om  den  Plage,  de  voldte,  at 
tale  om  dem  som  store  Sværme  eller  utallige.  Deres  “Blodsugeri”  var  utaaleligt  og  dog 
uundgaaeligt. 

Mel  og  andet,  der  skulde  købes,  var  ikke  alene  dyrt  men  ogsaa  vanskeligt  at  faa 
hjem  for  de  Nybyggere,  som  endnu  ikke  havde  Okser,  saa  de  kunde  køre,  og  det  varede 
længe,  inden  de  alle  naaede  saa  vidt.  Peder  Andersen,  der  boede  langt  fra  andre,  fortæl¬ 
ler,  hvorledes  han  bar  sit  Mel  hjem  paa  sin  Ryg.  Han  kom  til  Luck,  hvor  Foster  havde 
bygget  Butik,  og  forlangte  en  Sæk  Mel  paa  100  Pund.  “Hvor  er  din  Vogn?”  spurgte  F. 
“Jeg  har  ingen.”  —  “Hvordan  vil  du  da  faa  den  Sæk  hjem?”  —  ‘  Bære  den.”  —  Foster 
saa  paa  Peder  A.,  der  ikke  er  af  de  store:  “Den  er  for  svær  for  dig.”  — “Jeg  vil  prøve.” — 
Og  han  fik  den  paa  Nakken  og  bar  den  de  seks  Mil  til  sit  Hjem.  Et  Foraar,  da  han 
manglede  Hø  til  sine  Kreaturer,  bar  han  dette  fire  Mil  i  Knipper  paa  80  Pund,  mens 
Sneen,  laa  knædvb. 

Klaus  Petersen  boede  fra  først  af  ligesom  P.  Andersen  langt  fra  Naboer,  og  han 
bar  sit  Mel  (100  Pund  i  Sækken)  helt  fra  St.  Croix  Falis,  over  20  Mil.  Han  var  alle¬ 
redede  47  Aar  gammel,  da  han  kom  hjemmefra  Danmark  til  Polk  County,  og  det  har  sik¬ 
kert  ofte  set  ud  for  ham  som  noget  nær  umuligt  at  bane  sig  Vej  i  den  tætte  Skov  og 
skabe  sig  en  Fremtid;  saa  det  kan  forstaaes,  at  han  under  en  Vandring  med  Melsækken 
kunde  sætte  sig  til  Hvile  og  henfalde  i  triste  Tanker.  Men  han  rejste  sig  igen:  i  Hjem¬ 
met  skulde  de  have  Brød,  og  han  skulde  bringe  det.  Derfor:  frisk  Mod! 

Og  med  det  friske  Mod  vandt  han  og  de  andre  fattige  Nybyggere  fremad  de  i 
enhver  Betydning  vanskelige  Veje  i  Storskoven. 

Naar  Lejligheden  bød  sig,  tog  de,  der  var  kørende,  Bud  med  for  de  andre.  Ude 
i  Vest  fortæller  man,  at  en  Okseslæde  drog  til  St.  Croix  Falis  bl  a.  med  over  et  Dusin 
tomme  Petroleumskander  og  kom  tilbage  med  dem  fyldte  og  med  et  lignende  Antal  Sæk¬ 
ke  Mel. 

Et  smukt  Træk  i  Nybyggerlivet  er  denne  indbyrdes  Hjælpsomhed,  der  vel  nok  var 
stærkest  fremtrædende  fra  Begyndelsen.  Da  var  alle  fattige  og  trængte  til  hverandres 
Hjælp,  og  denne  blev  glad  og  villig  ydet  —  det  være  nu  med  at  modtage  dem,  der  kom, 
eller  med  at  bygge,  tage  Bud  til  den  fjerne  By  o.  s.  v. 

Dette  Træk  kan  man  ikke  vente  at  se  saa  stærkt  fremtrædende  i  den  nu  talrigere 
Befolkning  og  under  mere  udviklede  saavel  som  økonomisk  bedre  Kaar.  Men  det  er 

dog  langtfra  forsvundet.  Det  præger  Livet,  at  man  fra  først  af  lærte  at  tage  alting  jævnt 
og  smaat  og  prøve  paa  at  finde  det  lempeligste,  men  dog  under  Forholdene  mest  frugt¬ 
bare  Hjælpemiddel  i  enhver  Vanskelighed,  som  den  ene  eller  den  anden  kom  i,  det 
være  ved  Sygdom  eller  Uheld.  Hvad  der  i  Aarenes  Løb  er  gjort  af  mange  for  at  bringe 
Hjælp,  hvor  det  trængtes,  er  en  gemt,  men  ikke  glemt  Historie  —  den  kan  melde  om  det 
stille  Tog”,  som  gaar  gennem  Livets  travle  Færd  og  tidt  overskygges  af  denne. 

Jjc  * 

At  faa  Tag  over  Hovedet  var  det  første,  enhver  Nybygger  sørgede  for.  Dernæst 
gjaldt  det  om  med  Økse  og  Hakke  at  faa  ryddet  og  kradset  lidt  enkelte  Steder,  saa  der 
kunde  plantes  nogle  faa  Kartofler.  Naar  Tiden  tillod  det,  fældede  man  Træer  og  ryd¬ 
dede  saa  meget  som  muligt.  Kun  en  lille  Smule  af  Træet  kunde  blive  brugt  til  Bygge¬ 
materiale  og  til  Brænde;  alt  det  øvrige  maatte  slæbes  i  Dynger  og  opbrændes  —  selv  de 
største  og  bedste  Stammer.  Hvem  der  straks  kunde  skaffe  sig  et  Par  Okser,  havde  let¬ 
test  ved  at  faa  Gang  i  Arbejdet;  men  mange  evnede  ikke  dette,  og  saa  gik  det  langsomt 
fremad.  Skulde  man  leje  Okser,  var  det  dyrt  —  op  til  5 — 6  Dollars  om  Dagen. 

En  anden  Grund  til,  at  det  gik  langsomt  med  Rydningen,  var  den,  at  Mændene 
maatte  gaa  paa  Arbejde  for  at  tjene  noget,  saa  de  var  borte  ikke  saa  lidt  om  Sommeren. 
Der  var  jo  ingen  Veje,  og  det  tiltrængtes  derfor  straks,  at  et  meget  stort  Arbejde  blev 
udført  med  at  udhugge,  rydde  og  jævne  saadanne.  Her  tjente  man  ret  godt,  og  skønt 
man  ikke  fik  rede  Penge  for  Arbejdet,  saa  var  de  “town  checks”,  hvormed  det  betaltes, 
lige  saa  gode,  da  man  kunde  faa  Varer  for  dem. 

Derimod  tog  næsten  ingen  Danske  opi  Fyrreskoven  paa  Vinterarbejde,  og  tjente 
altsaa  ikke  den  gode  Løn,  som  der  var  at  hente.  Til  Gengæld  kunde  de  saa  arbejde  med 
at  fælde  Træer  for  sig  selv  og  derved  indhente  noget  af  det,  som  de  maatte  forsømme  om 
Sommeren.  Det  er  ikke  sjældent  sket,  at  de,  der  har  arbejdet  i  Skovlejrene,  har  gjort 
dette  til  deres  Hovederhverv  og  forsømt  deres  Farme.  Ikke  saaledes  med  de  danske 
Nybyggere — de  gik  ud  for  at  tjene,  hvad  de  nødvendig  maatte,  men  satte  Arbejdet 
hjemme  som  det  vigtigste,  og  derved  har  de  naaet  at  bygge  saa  mange  smukke  Hjem  og 
skabe  et  godt  Landbrug. 

Fra  den  vestlige  Del  af  Kolonien  gik  mange  om  Sommeren  syd  paa  til  Hudson 
Prærie  og  tog  Høstarbejde,  medens  andre  fik  Fortjeneste  ved  Sejladsen  paa  St.  Croix 
Floden.  Rydningsarbejdet  hos  dem  gik  i  det  hele  paa  samme  Vis  som  andre  Steder. 
En  Mand  begyndte  derude  med  to  etaarige  Studekalve,  der  jo  ikke  magtede  meget,  men 
de  fik  Øvelsen  i  Tide,  saa  de  blev  af  stor  Værdi  for  deres  Ejer. 

Til  at  begynde  med  havde  man  ingen  Vogne  og  maatte  derfor  tømre  sig  Slæder. 
Til  Smaakørsel  hjemme  kunde  en  lille  Slæde  meget  godt  gaa,  ogsaa  om  Sommeren,  da 
Blade,  Græs,  Grene,  Muld  osv.  dannede  et  nogenlunde  Slædeføre.  Der  er  kørt  meget 
Hø  sammen  paa  den  Maade,  saavel  som  Brænde  og  Sten.  Værre  var  det  med  lange 
Ture,  og  det  var  en  Storhed,  naar  man  endelig  fik  en  Vogn.  “Men  du  sødeste,  har  M. 
C.  Pedersen  faaet  en  Vogn!”  udbrød  en  Kone  i  Forundring,  da  denne  Nyhed  hurtigt  løb 
gennem  Skoven. 

Efterhaanden  som  hver  fik  nogle  faa  Acres  ryddet,  syntes  man  at  noget  ret  bety¬ 
deligt  var  naaet,  og  især  var  det  da  store  Ting,  naar  man  tillige  fik  Stubbene  op,  saa 
Marken  blev  rigtigt  Pløjeland.  Før  man  naaede  saa  vidt,  maatte  man  kradse  og  pløje 
Jorden  op  mellem  Stubbene  med  meget  enkle  Redskaber,  f.  Eks.  en  Slags  Plov  eller 
“Kultivator”  med  kun  et  enkelt  Jern.  Okserne  gjorde  udmærket  Tjeneste,  da  de  trak 
sindigt,  og  standsede  naar  der  stødtes  mod  Sten  og  Stubbe,  og  Hamler  kom  aldrig  i  Vejen, 

fordi  man  ingen  brugte  men  kun  havde  en  enkelt  Jernkæde,  der  med  den  forreste  Ende 
fæstedes  til  Aaget  og  med  den  bagerste  til  Redskabet. 

I  mange  Aar  gjorde  en  saadan  Tjeneste  til  alt  Trækbrug:  ved  Plove,  Harver  og 
Vogne,  samt  naar  man  slæbte  Træ  og  Sten. 

Hvad  Tid  den  første  Sæd  blev  saaet,  kan  næppe  oplyses;  maaske  allerede  fra  Be¬ 
gyndelsen.  I  hvert  Fald  varede  det  ikke  længe,  før  man  avlede  baade  Hvede,  Rug, 
Havre  og  Byg.  Fra  Eureka  Town  meldes,  at  den  første  Sæd,  som  blev  saaet  der  af 
Danske,  var  bragt  med  over  fra  Danmark.  Der  var  ingen  Melmøller  i  Nærheden,  og 
Rugmel  var  ikke  til  at  faa  tilkøbs.  Derfor  malede  man  Rug  paa  Kaffekværnen;  thi 
Rugbrødet  kunde  Danskerne  ikke  godt  undvære.  Det  traf  dog,  at  man  kørte  helt  til 
Osceola  (20 — 25  Mil)  til  Mølle,  og  antagelig  kunde  man  der  faa  siri  Rug  grovmalet; 
men  det  var  ikke  Hverdags-  eller  Hvermandssag  at  komme  saa  langt. 

I  det  hele  var  det  et  haardt  Arbejde  og  trange  Kaar,  som  Nybyggerne  gik  ind  til 
i  Skoven.  Men  de  fleste  kom  med  unge  Kræfter  og  stærke  Hænder,  villige  til  at  tage 
fat  uden  at  skaane  sig  selv  for  at  skabe  Hjem  til  sig  og  sine.  Og  har  Skoven  budt  Van¬ 
skeligheder,  saa  har  den  paa  den  anden  Side  budt  store  Fordele.  Ingen  har  havt  Behov 
at  fryse  om  Vinteren,  og  Føden  var  altid  til  at  faa.  Misvækst  og  Storme  har  man  kendt 
meget  lidt  til.  Nu  og  da  har  visse  Sædarter  kun  givet  lidt  Udbytte;  men  aldrig  har  alt 
slaaet  fejl,  og  en  enkelt  mindre  Haglstorm,  der  engang  drog  over  en  Strækning  af  Kolo¬ 
nien,  var  ikke  særlig  slem. 


Fortsat  Da  Begyndelsen  først  var  gjort,  kom  der  hvert  Aar  flere  og 

Indvandring.  Aere  Danske  til  Polk  County.  Pladsen  tillader  kun  at  nævne  nogle 
faa  af  dem. 

Der  var  Arbejde  for  en  Smed,  og  da  Smidt  i  Luck  byggede  en  Smedje,  aftalte 
N.  Pedersen  og  en  anden  Dansker,  Peder  Steffensen,  med  ham,  at  de  skulde  se  at  faa  en 
dansk  Smed  til  at  komme.  De  skrev  saa  til  Søren  Pedersen  i  Neenah,  og  saaledes  gik 
det  til,  at  han  kom  til  Luck. 

Han  var  fra  Nørup  Sogn  ved  Vejle.  I  en  Alder  af  29  Aar  var  han  i  1862  ud¬ 
vandret  til  Amerika  med  sin  Familie.  Ved  et  Afskedsmøde,  før  de  rejste,  udtalte  han, 
at  de  vilde  til  Amerika,  fordi  de  troede,  at  Vorherre  havde  et  større  Stykke  Brød  til  dem 
der  end  hjemme.  De  rejste  fra  Hamborg  den  16de  Maj,  og  med  Sejlskibet  blev  det 
en  lang  og  besværlig  Rejse  paa  50  Dage,  før  de  naaede  New  York.  Om  denne  Rejse 
og  om  de  trange  Dage,  da  de  først  kom  til  Oshkosh  i  Wisconsin,  hvor  de  blev  inde¬ 
spærrede  for  Koppesygdom,  har  S.  P.  fortalt  saa  udførligt  og  godt,  at  det  ikke  bør  af¬ 
kortes,  men  desværre  heller  ikke  kan  faa  Plads  her.  Imidlertid  er  det  trykt  i  “Dagen” , 
Minneapolis,  for  15de  December  1902,  saa  det  gaar  ikke  tabt. 

S.  P.  og  Familie  naaede  Neenah  den  22de  Juli  1862,  og  han  arbejdede  der  i  over 
8  Aar,  mest  ved  Jernstøberier.  I  1863  kom  der  saa  mange  Danske  til  Byen,  at  der 
f.  Eks.  i  en  enkelt  Uge  var  21  Mennesker  i  Smedens  lille  Hus.  Fra  1869  af  drog  som 
nævnt  endel  af  dem  til  Polk  County;  og  i  Foraaret  1871  rejste  Smedens.  Det  gik  med 
Tog  til  La  Crosse,  med  Baad  til  Prescott,  og  med  en  mindre  Baad  til  St.  Croix  Falls. 
De  naaede  Luck  den  7de  Maj  1871. 

S.  Pedersen  købte  1  Acre  Land  i  Luck  lige  ved  Store  Butternut  Sø.  Han  betalte 
5  Dollars  for  den.  Her  byggede  han  Hus,  og  den  ovenfor  nævnte  Smedje  blev  slæbt 
herhen  af  tolv  Par  Okser.  Tillige  købte  han  40  Acres  Land  nær  ved,  som  han  betalte 
med  100  Dollars.  Tre  Aar  efter  købte  han  andre  40  Acres  for  den  dobbelte  Pris,  og 

endelig  i  1882  købte  han  80  Acres  for  700  Dollars.  Dette  viser  Jordens  Stigning  i  Pris 
nær  ved  Posthus  og  Butik,  hvor  en  lille  By  efterhaanden  voksede  frem.  Ellers  kunde 
der  til  hen  i  Slutningen  af  Firserne  købes  Land  for  4 — 5  Dollars  en. Acre. 

Søren  P.  havde  ikke  saa  lidt  Smedearbejde,  og  han  byttede  ofte  med  dette  og  saa 
Rydning  paa  hans  Land,  som  Folk  bedre  kunde  udføre,  end  de  kunde  betale  Smede¬ 
regninger. 

Seks  Uger  efter  Smedens  kom  deres  gode  Venner  og  Naboer  baade  fra  Danmark 
og  Neenah,  Jens  Chr.  Poulsen  og  Familie.  De  blev  atter  Naboer,  dog  med  et  Par  Mils 
Afstand,  da  Poulsens  kom  til  at  bo  en  halv  Mil  nord  for  Lille  Butternut  Sø. 

Til  Milltown  kom  i  1871  den  gamle  snilde  Langelænder  Christen  Olsen,  født  i 
Bøstrup  1817.  I  1851  rejste  han  med  Familie  til  Ny  Danmark,  Brown  County,  Wis. 
Her  byggede  han  en  dansk  Vejrmølle  og 
drev  Mølleforretning.  Siden  rejste  de  til 
Beresford,  S.  Dak.,  og  derfra  til  Milltown, 
hvor  han  byggede  en  Grutmølle,  som  han 
drev  ved  Dampkraft.  Han  var  den  første 
Dansker  i  Polk  County,  som  havde  Damp¬ 
maskine.  Det  var  dog  først  en  halv  Snes 
Aar  efter  sit  Komme  dertil,  at  han  fik  den. 

Senere  byggede  han  ogsaa  Savmølle. 

Han  var  mest  kendt  under  Navnet 
“Den  gamle  Møller”,  og  han  var  mærke¬ 
lig  ved  sit  ualmindelige  mekaniske  Snille, 
som  han  paa  mange  Maader  lagde  for 
Dagen,  saaledes  ved  at  istandsætte  sin 
gamle  Repeterklokke,  som  Stormen  havde 
splittet  ad,  saa  at  han  endog  maatte  lave 
et  Hjul  til  den.  Han  lavede  en  Rullestol 
til  sin  Kone,  da  hun  havde  brækket  sit 
Ben,  og  han  syslede  med  en  Evigheds¬ 
maskine,  som  han  dog  selvfølgelig  aldrig 
fik  færdig.  —  Han  døde  i  Foraaret  1906. 

Hans  Hustru  var  6  Aar  yngre  end  han. 

De  var  gift  i  henved  60  Aar.  Den  3die  Juli  1907  døde  hun  i  Beresford,  men  blev 
tre  Dage  senere  begravet  paa  Milltown  Kirkegaard. 

Til  Milltown  kom  ogsaa  tidlig  Jens  Peter  Sørensen  fra  Chicago.  Han  var  Broder 
til  Mrs.  M.  C.  Pedersen  i  Vest  Danmark.  Hans  Hustru  var  Dr.  Maria  Sorensen,  den 
første  Læge  blandt  Danskerne  og  i  mange  Aar  den  eneste.  Hun  har  taget  imod  en 
Mængde  af  de  “Nykommere”,  som  i  Aarenes  Løb  først  saa  Lyset  der  paa  Egnen.  Hun 
lever  der  endnu,  medens  hendes  Mand  er  dod  for  flere  Aar  siden. 

*  ,  * 

Ude  i  Vest,  hvor  der  blev  et  Posthus  med  Navnet  Cushing ,  efter  Stifteren  af 
Landkompagniet,  bosatte  sig  i  1871  eller  72  Henrik  Wm.  Elberling.  Han  kom  fra 
Chicago  men  var  fodt  i  Serampore,  Indien,  i  1842,  hvor  hans  Fader,  den  senere  Herreds¬ 
foged  F  E.  Elberling,  da  boede.  Hans  Hustru  Frederikke  Meyerhoffwzx  født  i  Rends- 
borg  1841.  Senere  kom  to  af  hans  Brødre,  og  disse  tre  arbejdede  meget  med  at  torlægge 

den  store  Mose,  der  ligger  lidt  sydvest  for  Cushing.  De  havde  dog  ikke  Held  med  sig* 
men  satte  kun  Penge  til.  Efter  endel  Aars  Forløb  rejste  de  fra  Egnen. 

Lake  Town  —  Navnet  er  taget  efter  de  mange  Smaasøer  —  skiltes  ud  fra  Ster- 
ling  og  organiseredes  i  Foraaret  1875.  Omtrent  midt  i  Townet  boede  Sønderjyden 
A.  Hennings  med  sin  gamle  Fader.  Han  varen  oplyst,  dygtig  og  virksom  Mand,  der  tog 
Del  i  meget  af  det,  som  havde  Betydning  for  Nybyggerne,  saaledes  paa  Landbrugets  og 
Mejeriets  Omraade.  Han  var  den  første  Dansker,  som  havde  County-Embede  i  Polk 
County,  idet  han  var  Clerk  i  Circuit  Court  fra  1883  til  1889.  Sine  sidste  Aar  tilbragte 
han  i  Cushing,  hvor  han  drev  Købmandsforretning.  Han  sluttede  sig  til  Methodisterne 
og  var  med  til  at  faa  den  amerikanske  Kirke  bygget.  Han  døde  for  nogle  Aar  siden. 

Eureka  Town  skiltes  ud  fra  St.  Croix  Falis  i  Efteraaret  1877.  Som  oprindelig 
tænkt  nedsatte  danske  Baptister  sig  efterhaanden  her;  men  ogsaa  mange  andre  Danske 
har  i  Aarenes  Løb  fundet  deres  Hjem  paa  dette  Strøg. 

Fra  Luck  begyndte  Indrykningen  mod  Øst  i  Sommeren  1874,  idet  den  før  nævnte 
Niels  Nielsen  flyttede  ind  i  det  senere  Bone  Lake  Town.  Samtidig  kom  Lars  Johansen 
den  lange  Vej  helt  ude  fra  Madelia  i  Watonwan  County  i  det  sydlige  Minnesota.  Hans 
Køretur  med  Okser  op  gennem  Skoven  var  æventyrlig  og  besværlig.  I  1907  fyldte  han 

87  Aar  og  er  da  sikkert  den  ældste  Dansker 
i  Polk  County,  men  han  er  endnu  en  rask 
Fodgænger,  og  han  læser  uden  Briller. 
Han  er  fra  Sjælland. 

Først  i  Firserne  kom  N.  N.  Dueholm, 
hvis  Hjemstavn  er  Thy,  ude  fra  Canton^ 
S.  Dak.,  og  købte  Ejendom  i  Bone  Lake; 
de  fleste  Indflyttere  dertil  kom  dog  ellers 
i  Aarenes  Løb  fra  Minneapolis.  Men  i 
det  hele  gælder  det,  at  Danskerne  i  Polk 
County  er  kommen  fra  mange  Egne  i 
Amerika  og  fra  mange  Egne  i  Danmark. 
Dueholm  var  for  faa  Aar  siden  Sheriff  i  Polk  County  i  to  Terminer,  og  en  anden  Thybo 
Poul  Nielsen,  Milltown,  var  Register  of  Deeds  fra  1899  til  1903.  Længere  mod  Syd,  i 
Garfield  Town ,  bor  F.  H.  Rasmussen,  som  fra  1901  til  1905  var  County  Clerk. 

I  denne  Forbindelse  kan  nævnes,  at  i  1877  blev  der  oprettet  Posthus  i  Vest  Dan¬ 
mark,  som  derfor  blev  skrevet  paa  engelsk  “West  Denmark,”  hvilken  Form  siden  har 
været  meget  brugt.  Men  efterat  Posthuset  ved  Aarhundredets  Slutning  blev  nedlagt,  er 
der  ingen  Grund  til  i  dansk  Skrift  og  Tale  at  bruge  andet  end  det  danske  Navn. 

M.  C.  Pedersen  blev  Postmester,  og  var  det  uafbrudt  i  over  20  Aar.  Han  havde 
sit  Postkontor  i  sit  gamle  Hjem,  nemlig  i  den  Ende  af  Stuehuset,  som  ses  midt  paa  Bille¬ 
det,  der  findes  foran.  Han  har  tillige  været  Medlem  af  Townstyrelsen  i  Luck  lige  siden 
1869  med  Undtagelse  af  Tiden  fra  1885  til  1889,  da  han  var  County  Treasurer.  I 
1907  holdt  han  25-Aars  Jubilæumsom  “Chairman”  i  Townet  og  som  Medlem  af  Coun- 
tystyrelsen,  der  er  sammensat  af  alle  Town-Formændene. 

Et  Par  andre  Mænd,  som  har.  havt  offenlige  Embeder,  er  Nelson  Lawson  i  Luck 
og  y.  P.  Peterson ,  Vest  Danmark.  Den  første  er  Søn  af  den  førnævnte  Lars  Mortensen 
og  kom  til  Amerika  i  1867,  kun  14  Aar  gammel.  Med  den  sjællandske  Udtale  lød  hans 
Navn  Nels  Lausen  (Niels  Larsen),  og  Amerikanerne  skrev  det  som  ovenfor,  hvilken 
Form  han  altid  siden  har  brugt.  I  1898  kom  han  sammen  med  sine  Forældre  til  Luck. 
Han  brugte  sin  Tid  dels  til  Arbejde  hjemme  og  dels  til  Skolegang  paa  Akademi  og  Busi- 

ness  College.  Han  holdt  Skole  i  det  første  Logskolehus  i  Luck  Town  ved  Lille  Butter- 
nut  Sø,  var  Town  Clerk  i  ti  Aar  og  Chairman  i  fire,  (1889 — 1893).  I  1896  kom  han 
i  Soo”-Banens  Tjeneste  som  Indvandringsagent  og  fik  i  de  følgende  Aar  grundlagt  den 
store  danske  Koloni  i  Ward  County,  N.  Dak.  Han  er  fremdeles  ved  uSoo”-Banen. 

J.  P.  Peterson  er  Søn  af  den  gamle  Niels  P.  (se  foran).  Han  uddannede  sig  og- 
saa  som  Lærer,  holdt  Skole  og  tog  Kursus  paa  Normalskole.  Siden  1889  har  han  været 
Købmand  i  Vest  Danmark,  County  Skolesuperintendent  fra  1895  til  1901, og  er  nu  Med¬ 
lem  af  Wisconsins  Legislatur  som  Assemblyman. 

*  ,  * 

* 

Lige  til  1880  var  St.  Croix  Floden  Hovedfærdselsvejen  op  til  Polk  County.  I 
dette  Aar  blev  der  bygget  Jernbane  ind  til 
Nabobyen  i  Minnesota, TaylorsFalls.  Men 
først  i  1887  blev“Soo”-  Linien  anlagt  mod 
Øst  gennem  den  sydlige  Del  af  Countyet 
og  med  en  Gren  ind  til  St.  Croix  Fails. 

Disse  Baner  lettede  Forbindelsen 
saavel  med  St.  Paul  og  Minneapolis  som 
Omverdenen  i  det  hele.  Men  Køre¬ 
turene  til  Byen  blev  ved  at  være  lige  lange 
endnu  i  14  Aar,  lige  til  1901,  da  “Soo”- 
Linien  endelig  blev  forlænget  fra  St.  Croix 
Fails  midt  op  igennem  Milltownog  Luck 
til  Frederick  nordligst  i  Countyet.  Først 
da  blev  der  let  Forbindelse  med  den  store 
Verden. 

I  mange  Aar  maatte  man  derfor 
blive  ved  at  køre  den  lange  Vej  til  St.  Croix 
Falis,  naar  man  skulde  rigtig  til  Bys.  Og 
det  gik  sent  med  Okser.  Som  Regel  kørte 
man  om  Natten  og  tog  sig  da  et  Blund  paa 
Vejen,  naar  det  kunde  lade  sig  gøre,  mens 
Okserne  rolig  skridtede  ud.  De  standsede 
gærne  ved  et  Vandingstrug,  omtrent  midtvejs.  Det  kunde  da  hænde,  at  Kusken  ikke 
vaagnede  op,  og  saa  fandt  han  maaske  hen  imod  Morgenstunden  Okserne  staaende  og 
roligt  -tyggende  Drøv  ved  Vandtruget.  Som  Regel  naaede  man  Byen  om  Morgenen, 
gjorde  sine  Forretninger  i  Dagens  Løb  og  kørte  saa  hjem,  tidt  først  den  næste  Nat. 


NELSON  LAWSON  J.  P.  PETERSON 

N.  N.  DUEHOLM  F.  H.  RASMUSSEN 


Landbrug  Da  man  rigtig  begyndte  at  avle  noget,  var  det  i  nogle  Aar  let  at 

Og  Mejeri,  sælge  især  Havre  og  Hø.  Fra  Luck  og  det  vestlige  Lake  Town  kørte 
man  om  Vinteren  op  i  Skoven  og  fik  gode  Penge  med  tilbage.  I 
Slutningen  af  Halvfjerdserne  var  ikke  saa  faa  af  de  første  Settlere  ved  at  faa  helt  gode 
Kaar;  men  saa  kom  der  daarlige  Tider.  Avlen  blev  mindre  god,  Hvedepriserne  dalede, 
og  man  kunde  ikke  længer  sælge  Foder  i  Skoven,  fordi  Tømmerhuggerne  drog  forlangt 
mod  Nord.  Mange  Familier,  især  af  dem  der  nu  var  Nykommere,  havde  det  gennem 
det  meste  af  Firs- Aarene  yderst  fattigt  —  vel  ikke  100  Dollars  Indtægt  af  Farmen. 

SÆRTRYK  AF  “DANSKE  I  AMERIKA” 


Manden  maatte  da  arbejde  ude  for  at  tjene  Føden,  og  endda  kneb  det  ofte  at  faa  Bør¬ 
nene  klædt  nogenlunde  paa.  Man  kunde  nok  træffe  den  Kone,  som  fældede  modige 
Taarer  i  Følelsen  af  sin  Uformuenhed  til  at  hjælpe  Børnene. 

Man  havde  jo  Køer;  men  de  gav  ikke  megen  Mælk,  og  der  var  ikke  noget 
videre  at  faa  ud  af  den,  de  gav,  da  Købmændene  kun  betalte  med  Varer.  Nogle  for¬ 
søgte  nu  med  Fedekvæg;  men  de  fleste  tænkte  paa  Mejeri,  og  i  1884  blev  Planen  om  et 
saadant  livlig  drøftet.  Den,  der  arbejdede  stærkest  for  det,  var  Nelson  Lawson,  og  han 
naaede  at  faa  Planen  gennemført,  idet  Farmerne  sluttede  sig  sammen  og  byggede  Mejeri 
lige  nord  for  Lille  Butternut  Sø.  Det  blev  bygget  paa  Aktier,  men  ikke  paa  det  rene 
Andelsgrundlag,  som  er  gennemført  i  Danmark.  Trods  Modstand  blev  det  nemlig  ord¬ 
net  saaledes,  at  hver  Mand  havde  lige  saa  mange  Stemmer  i  Mejeriets  Sager,  som  han 

havde  Aktier.  Dog  kunde  ingen  eje  over  fire 
Aktier.  Dette  var  Nelson  Lawsons  Plan. 
Sagen  ordnedes  i  1885;  men  da  der  næsten 
ingen  Mælk  var  om  Vinteren,  begyndte 
Mejeriet  først  sin  Virksomhed  den  31te  Maj 
1886.  De  første  fire  Aar  blev  det  styret  af 
A.  C.  Ravnholdt ogHustru  Johanne  R.  Hun 
var  Mejerske  fra  Danmark,  uddannet  under 
E.  Tesdorph  paa  Falster.  Nu  kom  hun  til 
at  lave  det  første  Smør  paa  Mejeriet  i  Vest 
Danmark,  medens  Ravnholdt  hentede  Flø¬ 
den  hos  Farmerne. 

De  var  kommen  hjemmefra  Thorning 
Sogn  ved  Viborg  i  1883  og  havde  bosat  sig  i 
Vest  Danmark  Aaret  efter.  Men  Ravnholdt 
havde  ellers  tidligere  været  herovre  og  været 
vidt  omkring.  I  1890  flyttede  de  ud  paa  de¬ 
res  Tarm  i  det  nordlige  Milltown  ved  Siden 
af  Kasper  Johansen.  Her  drev  de  Mejeri 
for  egen  Regning  fra  1892  til  1898. 

Nelson  Lawson  var  Sekretær  for  Mejeri¬ 
foreningen  og  ledede  dens  Forretninger.  Det 
tog  længere  Tid,  inden  Farmerne  fik  deres 
Kvægbesætninger  saa  vidt  i  Orden,  at  Meje- 
Dertil  bidrog  dog  ogsaa,  at  Smørpriserne 
var  meget  lave  —  i  1890  helt  nede  ved  7  Cents  Pundet.  En  Besætning  paa  6  Køer  gav 
ikke  100  Dollars  i  aarlig  Indtægt,  og  Folk  blev  ved  at  sidde  i  smaa  Kaar.  I  1890  over¬ 
tog  H.  J.  Hjort  Mejeriets  Drift,  og  i  1891  købte  han  det  af  Farmerne.  Dermed  endte 
Forsøget  paa  at  drive  Andelsmejeri  i  Vest  Danmark;  men  Mejeriet  her  var  det  første  i 
Polk  County,  og  som  saadant  fik  det  stor  Betydning  for  Egnen.  I  de  sidste  ti  Aar  har 
det  ogsaa  bragt  Farmerne  den  økonomiske  Hjælp,  de  trængte  til,  idet  de  cfterhaanden  har 
faaet  deres  Kvægbesætninger  og  deres  Farmdrift  bragt  i  en  saadan*  Stil,  at  de  nu  har  gode 
Indtægter.  Mange  har  nu  12 — 16  gode  Malkekøer,  som  hver  gennemsnitlig  giver  omtrent 
5,000  Pund  Mælk  aarlig  og  skaffer  en  Indtægt  af  mellem  50  og  60  Dollars,  nogle 
endog  mere. 

At  der  er  saa  gode  Indtægter  skyldes  naturligvis  ogsaa  de  gode  Smørpriser.  Alle 
andre  Indtægter  ersmaaved  Siden  af  dem,  der  faaes  gennem  Mejeriet.  Men  er  de  vok- 

sede,  saa  maa  det  huskes,  at  Udgifterne  paa  en  Farm  ogsaa  er  bleven  større  Aar  for  Aar, 
baade  de  dagligdags,  Skatterne  og  de  frivillige  Bidrag  til  forskellige  Formaals  Fremme. 

I  Mejeriet  i  Vest  Danmark  bruges  siden  1898  Centrifuge,  og  desuden  har  mange 
k  armere  Haandcentrifuger.  I  1906  leveredes  der  Mælk  og  Fløde  fra  100  Farme  og  af 
800  Køer.  Der  kærnedes  167,000  Pund  Smør,  som  solgtes  for  omtrent  45,000  Dollars. 

Fra  Cushing  og  Eureka  solgte  man  sine  Produkter  i  St.  Croix  Fails  —  ja  kørte 
endog  40  Mil  til  Stillwater,  fordi  man  fik  bedre  Betaling.  Først  i  1894  byggede  Far¬ 
merne  Mejeri;  men  det  har  gaaet  godt  som  Andelsmejeri  og  vil  blive  ved  dermed. 
Claus  Nielsen ,  født  i  Randbøl  Sogn  ved  Vejle  1843,  kom  til  Luck  i  1869  og  bosatte  sig 
i  Cushing  1876.  Han  har  været  meget  virksom  i  Mejeriforeningen. 

Nu  er  der  ogsaa  Mejeri  i  Atlas  nordlig  i  LakeTown,  to  Mejerier  i  Eureka,  et  i 


PEDER  ANDERSENS  FARM  I  LAKE  TOWN 


Milltown  og  et  i  Bone  Lake.  Men  det  i  Cushing  er  det  største  af  alle  dem  mellem 
Danskerne.  1  hele  Countyet  var  der  i  1905  21  Mejerier  med  1,750  Leverandører, 
1,850,000  Pund  Smør,  solgt  for  380,000  Dollars. 

Sammen  med  Mejerivæsenets  Udvikling  er  Landbruget  i  det  hele  gaaet  fremad. 
Enkelte  begyndte  tidlig  med  Heste,  og  lidt  efter  lidt  fik  flere  og  flere  saadanne.  Efter 
dem  kom  gærne  Fjedervognene.  Det  tog  lang  Tid  før  alle  havde  Heste;  langt  ind  i 
Halvfemserne  kunde  man  endnu  se  Trækokserne.  Da  Pengene  blev  rigeligere,  byggede 
man  store,  og  smukke  Huse  og  Stalde,  og  paa  alle  Maader  søgte  man  at  forbedre. 

Ogsaa  selve  Jordens  Dyrkning  forbedredes.  Majs  vandt  mere  og  mere  frem  som 
Foderplante,  og  i  Aaret  1900  blev  der  begyndt  paa  det  store  Fremskridt  at  bygge  Siloer. 
Det  var  P.  A.  Moller ,  Vest  Danmark,  og  Peder  Andersen ,  Lake  Town,  som  rejste  de 
første,  og  siden  er  mange  bygget.  Afgrøderne  er  væsenlig  indskrænkede  til  Majs,  Havre 
og  Kløverhø.  Slaa-  og  Høstmaskiner  er  meget  almindelige. 


DEN  GAMLE  PRÆSTESKOLE  OG  PRÆSTEBOLIG  I  VEiT  DANMARK 

Menigheder,  Som  Billederne  paa  Side  74  viser,  er  der  seks  danske  Kirker  i 

Skoler,  m.m.  Polk  County,  og  der  er  lige  saa  mange  Menigheder.  Den  i  Eureka 
hører  til  Baptistkirken.  Dens  Præst  er  Ewald  C.  Nelson.  St.  Peters 
Menighed  i  Nord  hører  til  Den  forenede  danske  ev.-luth.  Kirke”,  hvilket  ogsaa  gælder 
Cushing.  Milltown  derimod  hører  ikke  til  noget  Samfund,  men  betjenes  dog  ligesom  de 
to  andre  af  Pastor  P.  S.  Vig.  Vest  Danmark  og  Bone  Lake  Menigheder  hører  til  uDen 

danske  ev.-luth.  Kirke”;  deres  Præster 

J.  Jørgensen. 

Disse  Menigheder  har  hver  sinHisto- 
rie,  og  tilsammen  rummer  de  meget. 
Af  Mangel  paa  Plads  maa  det  dog 
gemmes  til  selve  Værket  uDanske  i 
Amerika”.  Det  samme  er  Tilfældet 
med  alt  det  danske  Arbejde  i  Hjem, 
Skoler  og  Sammenslutninger  af  forskel¬ 
lig  Art,  som  har  havt  stor  Betydning  i 
de  svundne  Aar.  Af  de  to  Billeder 
paa  Siden  her  foran  viser  det  ene  den 
lille  dansk-engelske  Børneskole  i  Vest 
Danmark,  hvori  der  gennem  16  Aar 
øvedes  en  trofast  og  kærlig  Gerning 
mod  de  danske  Børn,  som  fik  Lov  at 
søge  den.  I  1906  blev  der  bygget  en 
ny  og  større  Skole. 

Det  andet  Billede  viser  den  gamle 
Præstebolig  og  Præsteskole.  Denne 
sidste  blev  i  1884  bygget  af  Præsten 

K.  Nørre gaard  med  Hjælp  fra  Menig¬ 
heden.  Han  holdt  Højskole  en  Vin¬ 
ter,  men  maatte  saa  standse.  Saa  blev 

den  Præsteskole  fra  1887  til  1893  med  Pastor  Th.  Helveg  som  Forstander.  Derpaa 
holdtes  atter  Højskole  en  Vinter,  og  dernæst  havde  man  i  flere  Aar  Kirkesal  i  Bygningen. 
Efter  Kirkens  Bygning  var  der  Mødesal  m.  m.,  indtil  det  hele  i  Sommeren  1907  blev 
ombygget  til  Præstebolig. 

Der  er  meget  andet,  som  bør  omtales,  saaledes  Danskernes  Deltagelse  i  Skovhug¬ 
sten  og  Savmøllearbejdet,  i  Forretningslivet  og  ved  Opbyggelsen  af  Byerne.  Der  er 
Brandassuranceforeningen,  “Det  danske  Brodersamfund”  og  andre  danske  Sammenslut¬ 
ninger,  de  Danskes  Antal  og  Udbredelse  i  Countyet  osv.  Der  kunde  fortælles  om  Men¬ 
neskenes  Maade  at  tage  Livet  paa  og  meget  andet,  som  maa  gemmes. 

Af  de  gamle  Settlere  er  Niels  Pedersen  og  hans  Kone,  Jens  Chr.  Poulsen  og  hans 
Kone,  Smed  Søren  Pedersens  Kone  samt  Laurs  Pedersen  døde.  Den  sidste  døde  1901  i 
en  Alder  af  68  Aar.  Hans  Enke,  “Gamle  Lise”,  lever  endnu,  73  Aar  gammel,  men 
rask  og  rørig.  Det  sidste  Billede  viser  hende  som  Oldemoder. 


FIRE  SLÆGTLED 


ii't  ImtHlu'  Irøførøamfmth  i  Amerika. 

VeA  r  PA  TJLSEN, 


Nationalitetsfølelsens  Kærligheden  til  Fædrelandet,  Modersmaalet  og  de 

Vækst  i  det  fremmede.  gamle  Minder  fra  Hjemmet,  kort  sagt:  Nationalitetsfø¬ 
lelsen  er  en  Vækst,  som  kan  trives  hvor  somhelst  den 
plantes.  Selv  under  fjerne  Himmelstrøg  og  ugunstige  Forhold  kan  den,  under  en  plan¬ 
mæssig  Overrisling  ved  Foregangsmænd  paa  den  fremmede  Jord,  ikke  alene  holdes  i  Live, 
men  ret  ofte  bringes  til  at  overskygge  den  hjemlige  Art.  Jo  fjernere  fra  Moderlandet, 
hvorfra  den  stammer,  des  længer  varer  det  som  Regel,  før  Planten  akklimatiseres;  men 
saa  meget  kraftigere  bliver  Rødderne  og  smukkere  Blomsten  i  dens  fulde  Udvikling. 

Naar  derfor  en  Landsmand  ved  det  danske  Organ  “Gjallarhornet”  i  London  for 
en  Tid  siden  i  høje  Toner  beklagede  sig  over  at  “Ragnarok  rugede  over  den  danske  Sam¬ 
menslutning  i  Udlandet,  og  at  den  danske  Folkeaand  udenfor  Fædrelandet  kun  er  en 
saga  blott  ,”  var  det  saare  langtfra,  at  man  paa  denne  Side  af  Atlanterhavet  kunde  aner¬ 
kende  Holdbarheden  i  nævnte  Filosofi.  Lad  det  være  indrømmet,  at  vi  herovre  har 
havt  vore  Rivninger  om  Havens  rette  Anlæg,  Jordens  Behandling  og  Maaden,  hvor- 
paa  Sæden  skulde  nedlægges  paa  Folkeaandens  store  Mark,  og  at  meget  endnu  kan 
trænge  til  en  Forbedring  paa  dette  Omraade:  vi  Danske  i  Amerika,  som  er  bleven  for¬ 
undt  at  overleve  disse  Rivninger,  kan  dog  kun  med  Tilfredshed  pege  paa  Resultaterne  af 
de  svundne  Tiders  Arbejde.  Nationalitetsfølelsen  iblandt  os  er,  i  Stedet  for  at  være 
død,  i  vore  Dage  mere  levende  end  nogensinde  før.  Vi  kan  saaledes  med  fuld  Tryghed 
indbyde  vor  Landsmand  i  London  til  at  gaa  paa  Visit  gennem  vore  Marker  mellem  begge 
de  store  Oceaner  i  den  faste  Overbevisning,  at  han  forgæves  vil  søge  “Ragnarok”  rugende 
over  den  danske  Sammenslutning  i  Amerika. 

Vore  danske  Menigheder  i  de  forskellige  Kolonier  er  i  den  Grad  vokset  frem,  at 
det  ret  ofte  skorter  dem  paa  tilstrækkelig  Betjening.  Vore  danske  Højskoler  herovre 
drager  rigelig  Næring  fra  By  og  Land.  Vore  sociale  og  Understøttelses-Foreninger 
blomstrer  som  intetsteds  i  Moderlandet  —  kort  sagt:  Holger  Danske  staar  lyslevende 
iblandt  os  herovre. 

Sainmensllltllingstanken  “Det  Danske  Brodersamfund  i  Amerikaner  op¬ 
tager  Form.  rindelig  et  Skud  af  en  anden  Forening  under  Navn  af 

‘De  Danske  Vaabenbrødre,”  hvis  Eksistens  ifølge  Na¬ 
turens  Orden  paa  Grund  af  Alderdom  nu  har  set  sine  bedste  Dage  imellem  os  herovre. 

I  Halvfjerdserne  havde  de  danske  Vaabenbrødre  allerede  begyndt  Oprettelsen  af 
flere  lokale  Foreninger  under  dette  Navn.  Det  højeste  Maal  for  Foreningslivet  blandt 
disse  brave  Veteraner  fra  Krigsaarene  i  ’48  og  ’64  var  ved  deres  Møder  at  faa  Lejlighed 
til  at  dvæle  ved  de  mange  Episoder  og  gamle  Minder  fra  Feltlivet  og  Slagmarkerne,  og 
endvidere,  dog  kun  som  en  Biting,  at  række  hverandre  en  hjælpende  Haand  i  Modgang 
og  Nød.  Tanken  om  at  knytte  et  nærmere  Forhold  mellem  disse  Foreninger  realiseredes 
ikke  før  1881,  da  Mark  Hansen  i  Omaha,  Neb.,  satte  sigi  Spidsen  for  denne  Bevægelse. 
Han  havde  selv  deltaget  i  Felttogene  hjemme  og,  efter  sin  Ankomst  hertil,  ogsaa  i  Bor¬ 
gerkrigen  herovre.  Det  gik  dog  kun  smaat  med  Tilslutningen  i  de  Dage.  Folkeaanden 
blandt  de  Danske  trængte  til  en  varmere  Sol  end  den  Militarismen  kunde  byde,  og  laa  i 
dyb  Dvale.  P.  H.  Johnsen  sammesteds,  som  dengang  i  Egenskab  af  Passageragent 
for  Burlington  &  Missouri  Banen  havde  fri  Rejse  paa  Jernbanerne,  blev  af  Mark  Hansen 
sendt  omkring  i  Mellemstaterne  for  at  “føle  det  danske  Folk  paa  Tænderne/’  Paa  disse 
Rejser  kom  han  ogsaa  i  1881  til  mit  Hjem  i  Davenport,  Iowa,  for  —  som  han  sagde  — 
at  slaa  et  Slag  for  Fædrelandet.  Ved  fælles  Anstrængelser  lykkedes  det  os  at  faa  Søn¬ 
derjyderne  i  Byen  samlet  til  et  Møde  og  opnaaede  under  dette  36  Navne  til  en  Begyn¬ 
delse  af  Loge  No.  3.  En  kort  Tid  efter  besluttede  den  lokale  Forening  af  Vaabenbrø- 
drene  i  Racine,  Wis.,  at  gaa  ind  under  Sammenslutningen,  medens  nogle  faa  Landsmænd 
i  Moline,  111.,  lidt  senere  begyndte  Loge  No.  5. 


Revolten  ulmer  Medens  de  ældre  Medlemmer,  og  særlig  de,  der  havde 

llllder  Asken.  deltaget  i  Krigen  hjemme,  følte  sig  nogenlunde  tilfreds  med  de 
strænge  militære  Regler  under  Foreningens  Møder,  varede  det 
dog  ikke  længe,  før  de  yngre  begyndte  at  føle  sig  som  Spurve  i  Tranedans;og  efterat  den 
første  Glædesrus  over  Sammenslutningen  var  bortdunstet,  gik  det  hurtigt  ned  ad  Bakke 
med  Interessen.  Ved  hvert  Møde  blev  Hullerne  i  Rækkerne  synlig  større,  og  det  var 
indlysende,  at  der  maatte  pustes  Liv  i  de  hendøende  Gløder,  hvis  Foreningen  skulde 
holdes  i  Live  til  den  første  Konvention  i  Omaha  i  1882.  For  at  hjælpe  lidt  paa  Humø¬ 
ret  fandt  jeg  paa  den  Idé  at  skrive  nogle  passende  Sange  til  Brug  under  Møderne,  og  da 
vi  sendte  dem  til  Mark  Hansen,  med  Anmodning  om  at  faa  dem  trykt,  forsynede  han  i  sin 
Glæde  over  det  gode  Indfald  mine  simple  Vers  med  en  stor  Ramme  i  danske  Farver  og 
bad  om  Tilladelse  til  at  indføre  dem  i  de  øvrige  Loger.  Den  lille  Forandring  hjalp  lidt 
til  at  forøge  Interessen  ved  Møderne;  men  det  varede  ikke  længe,  før  “Gjallarhornets 
Ragnarok”  saa  sit  Snit  til  at  liste  sig  ind  bag  vore  lukkede  Døre  og  ruge  over  de  trætte 
og  sovende  Helte.  Da  man  saa  havde  faaet  overdraget  mig  det  tunge  Hverv  at  repræsen¬ 
tere  Logen  ved  Konventionen  besluttede  jeg,  som  et  sidste  Middel,  ved  denne  Lejlighed 
at  foreslaa  en  Forandring  saavel  af  Navnet  som  i  de  bestaaende  Regler. 


Ved  Konventionen  repræsenteredes  Omaha  Loge 
No.  1  af  Supreme  Commander  Mark  Hansen,  Supreme 
Quartermaster  Jacobsen,  samt  Delegaterne  Haxthausen 
og  James  Hendriksen;  Neenah  Loge  No.  2  af  Niels  Nielsen;  Davenport  Loge  No.  3  af 


Et  nyt  Navn  for  Fore¬ 
ningen  vedtages. 

J.  P.  Paulsen;  Racine  Loge  No.  4  af  William  Wind  og  Moline  Loge  No.  5  af  J.  Ander¬ 
sen.  Under  Mødet  herskede  i  Begyndelsen  en  meget  kølig  Stemning,  mens  vi  vadede 
gennem  Formaliteterne  og  Hovedlogens  Rapporter;  den  eneste  mærkbare  Varme  i  min 
umiddelbare  Omgivelse  havde  sin  Oprindelse  i  en  af  mine  Frakkelommer,  hvor  de  ny 
Forslag  laa  brændende  af  Længsel  efter  at  blive  bragt  frem  til  Diskussion.  I  et  passende 
Øjeblik  fik  jeg  saa  Lejlighed  til  i  faa  Ord  at  bringe  frem,  hvad  der  laa  mig  paa  Hjærte, 
nemlig  en  Forandring  af  Foreningens  Navn  til  “Det  Danske  Brodersamfund  i  Amerika” 
og  et  bredere  Grundlag  i  Lovene.  Fuldkommen  forberedt  paa  at  møde  en  kraftig 
Modstand  fra  den  gamle  Over-Bestyrelse  imod  Forandringen  havde  jeg  dog  næppe  anet 
det  Uvejr,  som  de  næste  Øjeblikke  brød  løs  i  Forsamlingen.  Oppositionen,  som  i 
Kampens  Hede  begyndte  at  føle  Grunden  glide  bort  under  Fødderne  paa  sig,  togtil  sidst 
sin  Tilflugt  til  strategiske  Midler.  I  fuld  Slagorden  samledes  de  overvundne  og  forlod 
Valpladsen  med  Mark  Hansen  i  Spidsen,  medens  Quartermaster  Jacobsen  sluttede  Bag¬ 
troppen  og  med  et  betydningsfuldt  Smil  stak  Krigskassen  i  Lommen  og  slog  Døren  i  bag¬ 
efter  sig. 

Da  de  tilbageblevne  efter  dette  Optrin  havde  holdt  Mandtal,  viste  det  sig,  at  vi 

ubestrideligt  repræsenterede  Ma- 
De  t«  afdode  Stiftere.  joriteten  af  Stemmerne  under 

Konventionen  og  vi  vedtog  da 
det  ny  Navn  og  den  ny  For¬ 
fatning.  En  af  Delegaterne  til¬ 
lod  sig  i  dette  højtidelige  Øjeblik 
at  indskyde  den  meget  logiske 
Bemærkning,  at  det  jyske  Mund¬ 
held:  “Her  æ  a,  men  hvor  æ  mi 
Ma’pues”,  vilde  passende  kunne 
anvendes  paa  det  nyfødte  Barn, 
da  det  i  det  mindste  foreløbig  var 
uden  Næringsmidler.  Under  den 
følgende  Raadslagning  om,  hvor¬ 
ledes  vi  skulde  komme  i  Besid¬ 
delse  af  den  forsvundne  Hoveds 
kasse,  fremkom  forskellige  Meninger.  Nielsen  fra  Neenah  mente,  det  var  bedst  at  “sende 
Politiet  øtter  dom”  og  støttede  sin  Mening  paa  et  Eksemplar  af  Lovene  i  Winnebago 
County,  hvor  han  i  flere  Aar  havde  holdt  Embede.  Resultatet  blev  imidlertid,  kort  sagt, 
at  vi  besluttede  at  vente  i  Byen  til  Loge  No.  1  holdt  sit  regulære  Møde,  hvor  vi  saa 
havde  Haab  om  at  komme  i  Besiddelse  af  vor  retmæssige  Ejendom  paa  en  fredelig 
Maade.  J.  Andersen  fra  Moline  Loge  No.  5  var  bleven  kaldt  hjem  i  et  Forretningsan¬ 
liggende  og  de  øvrige  Delegater  valgte  derpaa  følgende,  som  den  første  Over-Bestyrelse 
for  “Brodersamfundet”: 

Over-Præsident,  William  Wind. 

Over-Vice  Præsident,  James  Hendriksen. 

Over-Sekretær,  J.  P.  Paulsen. 

Over-Kasserer,  Niels  Nielsen. 

Rygtet  om  den  store  Begivenhed  samlede  Medlemmerne  af  Loge  No.  1  til  et 
fuldtalligt  Møde,  hvor  de  ny  Vedtægter  blev  forelæst  og  omtrent  enstemmig  vedtaget, 
medens  den  gamle  Over-Kasserer  af  Hovedlogen  beordredes  til  at  overlevere  Hoved¬ 
kassens  Midler  til  Niels  Nielsen. 


WILLIAM  WIND, 
Racine,  Wis. 


JAMES  HENDRIKSEN, 
Omaha,  Neb. 

Arbejdet  optages  under  Efter  Delegaternes  Hjemkomst  godkendtes  de  ny 

det  ny  Navn.  Vedtægter  af  alle  Logerne,  og  Arbejdet  for  at  vinde  Til¬ 

slutning  tog  sin  Begyndelse.  Den  ny  Forfatning  stand¬ 
sede  til  en  vis  Grad  Utilfredsheden  i  Foreningens  Rækker  indadtil,  men  var  dog  i  lang 
Tid  en  Torn  i  Øjet  paa  de  gamle  Veteraner,  som  følte  sig  tilsidesatte.  Mark  Hansen 
førte  særlig  an  i  Kampen  mod  1  Brodersamfundet”  og  kørte  frem  i  sin  Avis  med  nogle 
haarrejsende  Kælenavne.  Mange  af  vore  danske  Præster  stillede  sig  paa  samme  Side 
og  raabte  uVagt  i  Gevær”,  naar  vi  kom  omkring  forat  tale  Foreningens  Sag,  medens  ofte 
uretfærdige  Domme  fældedes  over  Stifterne  og  Foreningens  gode  Hensigter.  Hoved¬ 
anken  imod  u Brodersamfundet”  fra  Kirkens  Side  var  Bibeholdelsen  af  en  Embedsmand 
under  Navnet  uKapellan”  —  en  Overlevering  fra  den  originale  Forening  —  der  under  det 
militære  Regime  fungerede  som  en  Slags  Feltpræst,  og  som  af  diplomatiske  Hensyn  til 
en  vis  nødvendig  Assistance  under  den  ny  Udvikling  foreløbig  blev  taalt  indenfor  Mø¬ 
derne.  Blandt  de  forreste  i  Rækken  til  at  føre  an  imod  dette  formentlige  Indgreb  i  Kir¬ 
kens  Eneret  stod  afdøde  Pastor  F.  L.  Grundtvig  i  Clinton,  Iowa.  “I  Tale  og  Skrift  be¬ 
nyttede  han  enhver  Lejlighed  til 
at  hale  “Brodersamfundet”  over 
Gløderne,  og  drev  det  endog  saa 
vidt,  at  han  banlyste  vore  Med¬ 
lemmer  fra  sin  egen  Kirke.  M  idt 
i  den  travleste  Tid  under  Tærsk¬ 
ningen  af  “Brodersamfundet’Y 
Langhalm  besøgte  Grundtvig 
flere  Gange  Davenport  for  at 
holde  Gudstjeneste.  Ved  disse 
Lejligheder  forsømte  han  sjæl¬ 
dent  at  følge  med  til  mit  Hjem, 
hvor  vi  saa,  undertiden  til  Kl.  2 
om  Morgenen,  i  stille  Enrum  fik 
trukken  “Kapellanen”  frem  af 
Pulterkammeret  og  set  ham  grun¬ 
dig  efter  i  Sømmene.  Naar  vi 
saa  endelig  blev  enige  om,  at  Foreningen  under  Møderne  ikke  befattede  sig  med  nogen 
Afgudsdyrkelse,  og  at  ikke  alt  som  foregaar  bag  lukkede  Døre  nødvendigvis  maa  betrag¬ 
tes  som  onde  Gerninger,  saa  mente  dog  Grundtvig,  at  Foreningen  undertiden  ikke  saa  saa 
nøje  paa  Kvaliteten  ved  Optagelsen,  og  citerede  et  Eksempel  til  Bevis  for  dette.  Da  jeg 
imidlertid  samme  Aften  af  hans  egen  Mund  fik  Oplysning  om  et  analogt  Tilfælde  i 
hans  egen  Menighed,  blev  vi  ogsaa  snart  enige  om,  at  der  er  braadne  Kar  i  alle  Lande, 
og  at  man  ikke  kan  kræve  hverken  en  Menighed  eller  en  Forening  til  Ansvar  for  et  en¬ 
kelt  Medlems  Forsømmelse  i  sine  Pligter  overfor  sin  Familie.  Den  beklagelige  Kløft, 
som  i  flere  Aar  forhindrede  et  harmonisk  Samarbejde  mellem  “Brodersamfundet”  og 
begge  de  danske  Kirkesamfund,  jævnedes  lidt  efter  lidt,  da  Foreningen  fik  sat  “Kapella¬ 
nen”  paa  Pension  og  fik  en  større  Lejlighed  til  at  vise  Yderverdenen,  hvilke  Planer  den 
rugede  over  bag  de  lukkede  Døre.  Senere  fik  jeg  endog  personlig  den  Fornøjelse  at 
udgive  Grundtvigs  “Sangbog  for  det  danske  Folk  i  Amerika.”  —  Til  Trods  for  sin 
fra  Faderen  nedarvede  Ilterhed  var  Grundtvig  til  enhver  Tid  villig  til  at  gøre  Ind¬ 
rømmelser;  og  et  varmere  Hjærte  for  den  danske  Sag  i  Amerika  har  aldrig  banket  i 
noget  Bryst. 

Oppositionen  laa  Der  var  dog  stadig  ikke  saa  lidt  Opposition  mod  ‘  Det 

paa  Lur.  danske  Brodersamfund”;  og  ofte  forsøgte  den  at  skyde  Bresche  i 

den  Mur,  vi  var  ifærd  med  at  rejse.  Et  Eksempel,  blandt  de 
mange,  vil  give  Læserne  et  lille  Indblik  i  de  store  Vanskeligheder,  vi  ide  Dage  havde  at 
kæmpe  med  for  at  holde  Foreningen  samlet. 

Det  var  efter  Indsættelsen  af  Loge  No.  12  i  Fort  Howard,  Wis.,  og  jeg  var  ved 
denne  Lejlighed  bleven  underrettet  om,  at  der  16  Mil  nord  for  Green  Bay  fandtes  en  dansk 
Koloni  af  omtrent  200  Familier  under  Navn  af  New  Denmark.  Jeg  besluttede  da  før 
min  Hjemrejse  at  besøge  Kolonien  i  Foreningens  Interesse,  og  var  saa  heldig  at  træffe  en 


SAMFUNDETS  3dib  KONVENTION  1  CLINTON,  IOWA,  1  Januar  1884. 

ældre,  meget  forekommende  Landsmand  ved  Navn  Niels  Gotfredsen,  som  netop  stod  i 
Begreb  med  at  køre  hjem  til  New  Denmark.  Under  Navnet  “Kongen  af  New 
Denmark”  var  han  bedst  kendt  i  en  vid  Omkreds.  Efter  at  have  udhvilet  mig  om  Nat¬ 
ten  i  Gotfredsens  meget  gæstfri  Hjem  lykkedes  det  mig  Dagen  efter,  ved  Hjælp  af  to 
brave  danske  Mænd,  Kaptajn  Nielsen  og  Koloniens  Grovsmed,  at  faa  samlet  et  Møde, 
hvor  der  tegnedes  et  tilstrækkeligt  Antal  Navne  til  Begyndelse  af  en  Loge.  Da  det  nød¬ 
vendige  Materiale  for  Indsættelsen  af  Logen  var  bleven  benyttet  i  Fort  Howard,  lovede 
jeg  at  indsætte  Logen  i  den  paafølgende  Uge  og  rejste  hjem  for  at  tilse  min  Forretning. 
Et  Par  Dage  efter  modtog  jeg  følgende,  meget  lakoniske  Linier  fra  Kapt.  Nielsen:  “Vort 
Arbejde  har  været  forgæves.  Halvdelen  af  de  underskrevne  er  bleven  bange  for  Fore¬ 
ningens  “Gedebuk”,  og  et  Par  af  de  øvrige  mener  ikke  at  kunne  blive  staaende  i 
Menigheden,  hvis  de  bliver  optaget  i  'Brodersamfundet”.  Imidlertid  vilde  jeg  nødig 
opgive  Haabet  om  at  faa  begyndt  en  ny  Loge  deroppe;  og  da  jeg  vidste,  at  vor  Over- 


LOfC. 


DET  DANSKE  BRODERSAMFUNDH  AMERIKA  '89 


4  te 


SAMFUNDETS  12te  KONVENTION  I  COUNCIL  BLUFFS,  IOWA,  i  Oktober  1906 


90 


SÆRTRYK  AF  “DANSKE  I  AMERIKA” 


Kasserer,  Nielsen,  havde  flere  bekendte  i  Kolonien,  telegraferede  jeg  til  ham  at  møde 
mig  paa  Toget  i  Neenah  og  gaa  med  til  New  Denmark.  Saaledes  skete  det.  Ankom¬ 
men  til  Green  Bay  maatte  vi  omtrent  løbe  de  16  Mil  bag  efter  Dagvognen  i  en  bidende 
Kulde,  indtil  vi  naaede  København,  —  et  Slags  Bedested  i  Nærheden  af  Rejsens  Maal, 
—  hvor  vi  saa  lagde  Forberedelserne  til  at  optage  Kampen  for  at  indvinde  en  ny  Stjerne  i 
vort  lille  Bannermærke.  I  en  Haandevending  fik  vi  samlet  et  Møde  saa  vel  med  de 
spredte  som  ny  Kræfter,  og  Oppositionen  maatte  igen  gøre  Plads  for  en  ny  Loge. 


Modstanden  svækkes,  Efterhaanden  som  Foreningens  Modstandere  be- 

Og  Indvandringen  gyndte  at  blive  opmærksom  paa  de  synlige  Frugter  af 
stotter  Foreningen  uBrodersamfundet”s  Virksomhed  og  lidt  efter  lidt  lagde 

færre  Flindringer  i  Vejen  for  Arbejdet,  begyndte  nu  og- 
saa  den  forøgede  Indvandring  hertil  fra  Danmark  at  lette  Arbejdet.  For  at  give  Læserne 
lidtOplysning  i  nævnte  Retning  hidsættes  følgende  Oversigt  over  Indvandringen,  i  Hen¬ 
hold  tilde  officielle  Folketællinger.  Dog  bemærkes,  at  de  indvandrede  Sønderjyder  efter 
1864  af  Autoriteterne  er  bleven  betragtet  som  tyske  Undersaatter,  og  de  er  derfor  ikke 
indbefattet  i  følgende  Statistik:. 

1850:  1,762  Danske.  1860:  9,637  Danske.  1870:  29,464  Danske. 

1880:  61,502  Danske.  1890:  131,084  Danske.  1900:  154,617  Danske. 

1907:  Henved  200,000  Danske. 


Foreningens  gradvise  Hvorledes  “Brodersamfundet”s  Udbredelse  foregik 

Vækst.  i  Foreningens  næste  Periode  vil  bedst  kunne  ses  i  efterføl¬ 

gende  Statistik:  I  Aaret  1882  oprettedes  6  Loger;  i  1883 
8  Loger;  i  1884  7  Loger;  i  1885  3  Loger;  i  1886  1  Loge;  i  1887  ingen  Loge;  i  1888 
3  Loger,  og  i  1889  6  Loger. 

Af  disse  34  Loger  ophævedes  senere  4,  nemlig  No.  5,  8,  12  og  13.  Ved  Slut¬ 
ningen  af  ovennævnte  Tidspunkt  talte  Foreningen  1432  Medlemmer. 

Efter  at  have  varetaget  Over-Sekretærens  Pligter  i  henved  6  Terminer  blev  jeg 
af  Forretningshensyn  nødt  til  at  overdrage  Arbejdet  til  min  valgte  Stedfortræder,  afdøde 
P.  J.  Thornum  i  Chicago,  som  i  en  kort  Tid  fyldte  Pladsen  indtil  Konventionen  i  Chi- 
cago  i  Januar  1889.  Under  denne  valgtes  afdøde  Viggo  A.  Danielsen,  sammesteds,  som 
med  en  sjælden  Iver  og  Dygtighed  forvaltede  sine  Pligter  indtil  Konventionen  i  Racine, 
Wis.,  i  Oktober  1902.  Siden  den  Tid  har  nuværende  Over-Sekretær  Jørgen  Michael- 
sen  i  Omaha  i  fuldt  Maal  gjort  sig  værdig  til  Samfundets  udelte  Tillid. 

Samfundets  Fremgang  siden  nævnte  Konvention  i  Chicago  vil  ses  i  følgende 
Oversigt: 

1891:  40  Loger  med  1,473  Medlemmer. 

1902:  145  Loger  med  8,347  Medlemmer. 

1906:  237  Loger  med  15,465  Medlemmer. 

1907:  255  Loger  (1  Nov.)  med  17,173  Medlemmer. 

Hvorledes  dette  Medlemsantal  fordeles  i  de  forskellige  Stater  vises  i  omstaaende 
Kort  over  Foreningens  Status  den  1.  Nov.  1907,  samt  i  efterfølgende  Oversigt: 

ØrntsUf  iSrøføraamfmtiia  (Øiter-Støatgivløi'. 


MART CN  LARSEN,  Over-Vice-Præsident, 
Racine,  Wis. 


J.  MICHAELSEN,  O  ver-Sekretær,  ROLF  RASMUSSEN,  Over- Kasserer, 

Omaha,  Neb.  Chicago,  111. 

H.  H.  VOGT,  Over  Præsident, 

Davenport,  Iowa. 


FRED.  PETERSEN,  Over-Tillidsmand, 
Council  Bluffs,  la. 


T.  P.  NIELSEN,  Over-Tillidsmand. 
Seattle,  Wash. 


HENRY  GYDESEN,  Over-Tillidsformand, 
St.  Paul,  Minn. 


Status  af  D.  B.  S.”  i  Amerika 

255  Loger,  17,173  Medlemmer  i  27  Stater  I.  Nov.  1907. 

Hvor  “Det  Danske  Brodersainfumr  boer  og  bygger. 

California  .... 

Colorado . 

Connecticut .  . 

Idaho  . 

Illinois . 

Indiana . 

Iowa . 

Kansas . 

Maine . 

Massachusetts 
Michigan 
Minnesota.  .  . 

Missouri . 

Montana.  .  .  . 


Loger  j 

Medlem¬ 

mer 

STATER 

Loger 

Medlem¬ 

mer 

13 

1423 

Nebraska . 

39 

2363 

6 

248 

New  Jersey . 

6 

566 

6 

401 

New  York . 

13 

905 

1 

19 

North  Dakota . 

5 

143 

17 

1929 

Ohio . 

4 

177 

2 

63 

Oregon . 

2 

104 

35 

1898 

Pennsylvania . 

4 

202 

1 

50 

Rhode  Island . 

2 

66  • 

4 

164 

South  Dakota . 

11 

348 

5 

316 

U  tah . 

3 

168 

21 

1278 

Washington . 

8 

830 

24 

1553 

Wisconsin . 

15 

1574 

2 

123 

Wyoming . 

5 

222 

1 

40 

Total . 

255 

17,173 

For  at  holde  Skridt  med  Udviklingen  og  indføre  passende  Forandringer  i  Fore¬ 
ningens  Love  har  “Brodersamfundet”  i  dette  Øjemed  i  de  forløbne  Aar  afholdt  følgende 
Konventioner: 

Davenport,  Iowa . Januar  1891 

Omaha,  Neb . Januar  1893 

Minneapolis,  Minn.  .  .Januar  1895 
Des  Moines,  Iowa.  .Oktober  1898 

Racine,  Wis . Oktober  1902 

Council  Bluffs,  la.  .  .Oktober  1^06 

Foreningens  næste  Konvention  vil  blive  afholdt  i  Fresno,  Cal.,  i  Oktober  1910. 


1. 

Omaha,  Neb . 

. . . Januar  1882 

7. 

2. 

Racine,  Wis . 

. . .Januar  1883 

8. 

3. 

Clinton,  Iowa . 

. . .Januar  1884 

9. 

4. 

Chicago,  111 . 

. . . Januar  1885 

10. 

5. 

Burlington,  Iowa.  .  . 

. . . Januar  1887 

11. 

6. 

Chicago,  111 . 

. . .Januar  1889 

12. 

Forvaltningen  af  Fore-  I  hvilken  Grad  “Det  Danske  Brodersamfund  i 

ningens  Midler.  Amerika’’  i  de  forløbne  26  Aar  har  gjort  sig  fortjent  til 
enhver  rettænkende  Landsmands  Støtte  vil  bedst  kunne 
skønnes  ved  Læsningen  af  følgende  Oversigt  over  Foreningens  Understøttelser  i  vel¬ 


gørende  Øjemed: 

Til  Livsforsikring  udbetaltes . $634,750.00 

Til  Sygehjælp  udbetaltes .  291,843.00 

Til  Ekstra-Understøttelse  udbetaltes .  56,368.00 

Til  Begravelseshjælp  udbetaltes . 23,100.00 

Til  skadelidte  i  Iowa  1903  (private  Bidrag) .  1,500.00 

Til  skadelidte  i  Kansas  City  1903  (private  Bidrag) .  1,800.00 

Til  skadelidte  ved  Jordskælvet  1906  (private  Bidrag) .  .  .  8,000.00 

Total . $1,017,361.00 


Paa  Foreningens  nuværende  Standpunkt  indkræves  ca.  $100,000  til  Livsforsik¬ 
ring  om  Aaret  gennem  seks  Opkrævninger,  hvoraf  20  Procent  overdrages  til  Garantifon¬ 
det.  Ved  afvigte  1ste  Juli  havde  Foreningen  i  dette  Fond,  til  Brug  i  paakommende  Til¬ 
fælde,  en  Sum  af  $40,647.04,  som  herefter  ifølge  de  ny  Vedtægter  vil  blive  forøget  med 
$20,000  om  Aaret. 

SÆRTRYK  AF  “DANSKE  1  AMERIKA” 


Nye  Opgaver  ojnes  Det  er  indlysende,  om  ikke  en  naturlig  Selvfølge,  at 

i  Horisonten.  “Det  Danske  Brodersamfund”  paa  Basis  af  sin  nuværende 

Styrke  er  blevet  stillet  i  et  nærmere  Forhold  til  Udviklingen 
af  andre  Grene  indenfor  den  nationale  Bevægelse  blandt  vore  Landsmænd  i  Amerika. 
Naar  det  til  at  begynde  med  krævede  den  bedste  Kraft  i  Sammenslutningen  at  samle  Stof¬ 
fet  over  de  spredte  Marker  til  Opførelsen  af  dens  materielle  Bygning,  vil  Foreningen, 
med  dette  Arbejde  ryddet  tilside,  nu  ogsaa  kunne  tage  fat  paa  at  yde  sin  Støtte  til  Løs¬ 
ningen  af  andre  og  store  Opgaver.  Brobygningsarbejdet  mellem  de  udvandrede  og  Mo¬ 
derlandet,  om  hvilket  der  har  været  talt  og  skrevet  saa  meget  i  den  senere  Tid  (1907),  er 
t.  Eks:  et  af  de  Punkter  i  Foreningens  Program,  som  nu  passende  kunde  tages  under  Ar¬ 
bejde.  Og  Tanken  herom  er  langtfra  ny;  en  i  mange  Henseender  saa  skarp tseende  Mand 
som  afdøde  Redaktør  John  Volk  af  “Nordlyset”  i  New  York  gav  den  allerede  Form  i 
sit  pragtfulde  Digt  til  “Det  Danske  Brodersamfund  i  Amerika”,  som  omstaaende  vil  fin¬ 
des,  naar  han  i  dette  synger  om  “den  prægtige  Billedbog”,  vi  tog  med  derhjemmefra,  det 
“gamle,  kendte”,  Kjærligheden  hvortil  “det  var  som  vakte  vor  Lyst  at  samles  her  i  frem¬ 
med  Land”. —  Ved  Oprettelse  af  Foreninger  i  Danmark  under  samme  Navn  og  i  Hen¬ 
hold  til  de  af  Stifterne  i  Lovene  nedlagde  Regler,  vilde  et  stort  Skridt  kunne  foretagestil 
Løsningen  af  det  i  den  senere  Tid  saa  meget  omtalte  “Nykommer-Spørgsmaal”,  og  et 
stærkere  Baand  blive  knyttet  mellem  Ud-  og  Hjemlandet.  En  Bevægelse  blandt  vort 
norske  Broderfolk  i  den  antydede  Retning,  gennem  Foreningen  “Sønner  af  Norge”,  er  i 
den  senere  Tid  bleven  begyndt  og  har  allerede  vist  sig  at  bære  Frugt. 

Naar  det  i  de  forløbne  Aar  i  Foreningens  Historie  har  været  nødvendigt  med  pas¬ 
sende  Mellemrum  at  samles  i  kostbare  Fællesmøder,  vil  der  for  Fremtiden,  navnlig  efter 
Mødet  i  Fresno,  næppe  blive  stillet  Krav  paa  saa  hyppige  Sammenkomster  og  de  dertil 
nødvendige  Udgifter.  Naar  Foreningen  t.  Eks.  ved  vort  sidste  Møde  i  Council  Bluffs 
anvendte  en  Sum  af  $11,402.13  til  Milepenge  og  Delegaternes  Dagløn  og  ved  Mødet  i 
Fresno  vil  staa  ove/for  en  Udgift  af  ca.  $15,000.00,  vil  det  blive  indlysende,  at  Besparel¬ 
sen  af  et  enkelt  Møde  i  Fremtiden  vil  kunne  danne  et  passende  Grundfond  til  Opførel¬ 
sen  af  et  hyggeligt  Alderdomshjem  for  Foreningens  gamle  trængende  Medlemmer. 

Ved  Oprettelsen  af  Biblioteker  i  alle  Loger,  med  et  godt  Udvalg  af  de  bedste 
Bøger  i  vort  Sprog,  støttet  af  et  eventuelt  Cirkulationssystem,  hvorved  selv  de  mindste 
Loger  vilde  kunne  nyde  Gavn  af  de  mest  kostbare  Værker  for  et  lille  pro  rata  Bidrag, 
samt  ved  Forelæsninger  og  Foredrag  ved  Lejlighed  under  Møderne,  vil  hver  enkelt  Loge 
kunne  udføre  et  stort  Arbejde  i  Opretholdelsen  af  Modersmaalet  og  de  gamle  Minder 
fra  Hjemmet. 

Med  en  Leder  i  Højsædet,  som  nærer  de  varmeste  Følelser  overfor  de  danske 
Kirkesamfund  og  vore  Højskoler  herovre,  vil  “Brodersamfundet”  i  de  kommende  Tider 
ved  et  kraftigt  Samarbejde  kunne  bidrage  sin  store  Skærv  ogsaa  til  dette  Arbejde.  Jo  før 
vi  kommer  til  Erkendelse  af  at  vi  alle,  de  høje  som  de  lave  blandt  os,  er  Sønner  af  gamle 
Moder  Danmark  og  at  vi  som  fremmede  i  et  fremmed  Land  trænger  til  hverandres  Støtte 
i  Arbejdet  for  at  hæve  vor  lille  Nation  blandt  de  mange  større  til  et  kendeligt  Niveau  i 
aandelig  som  i  timelig  Henseende,  des  bedre  vil  dette  kunne  lykkes. 


“Det  Danske  Brodersamfund” s  Historie  vil  blive  mere  udførlig  behandlet  i  Ho¬ 
vedværket. 


ift  fransk?  llrøfr?røamftmfr 
t  Amerika. 


Dengang  vi  danske  Mænd  drog  bort  fra  Hjemmet , 
vi  med  os  tog  en  prægtig  Billedbog. 

Dens  Skønhed  fattes  ej  af  nogen  fremmed ; 

thi  Teksteji  lyder  i  vort  danske  Sprog. 

Og  Længselstanker  Bladene  tidt  vendte , 
og  skønnere  det  skønne  syntes  nu, 
og  mer  forklaret  stod  det  gamle,  kendte, 

hver  Gang  vor  Tanke  bragte  det  i  Hu. 


Og  denne  Kærlighed  det  var,  som  vakte 

vor  Lyst  at  samles  her  i  fremmed  Land. 

Og  i  en  Hojtidsstmid  en  Skare  rakte 

hinanden  Haand,  og  Løfte  gav  hver  Mand: 

I  Nød,  i  Dod  hver  Broders  Sag  at  værne, 
i  Sorg  og  Glæde  trofast  holde  Vagt. 

Og  Broderkærligheden  som  en  Stjerne 
har  lyst  og  lyser  over  denne  Pagt. 

Det  “ Danske  Broder  s  am  fund”  Kræfter  ejer, 
og  Bøgen  lig  s  laar  Rod,  hvorhen  det  naar. 

Den  røde  Dug  og  Stjerne  flaget  vajer 

i  Kredsen,  som  vi  danske  Brødre  slaar. 

Ej  Svig,  ej  Troløshed  vort  Navn  skal  plette, 
vor  Pagt  er  Daad  foruden  mange  Ord, 

vort  Vagtraah  lyder  klart,  og  det  er  dette: 

Husk  Bro’r,  vi  fostret  blev  af  samme  Mo'r! 

John  Dolk. 


lÆC  30  19& 


3  tt  b  h  a  1 fc. 

